
Sura ya Kwanza 


Dzombo hakutazamia huruma yoyote kutoka kwa hakimu. 
Halikuwa jambo geni kwake kuhisi kwamba huruma za 
mahakimu hazikutoka moyoni bali kwenye kiini cha 
kudumisha maslahi yao. Kwa leo, yeye Dzombo alikuwa 
amechukuliwa kama aliyejitokeza kwa makusudi ili 
kuwamwagia unga wao — huruma ingetoka wapi? Ifahamikapo 
kuwa hata jibwa halikubali mfupa uliolitupia kuchukuliwa tena 
ili nalo pia liweze kudumisha maslahi yake, sembuse hakimu? 
Na hakimu si jibwa; ni binadamu! 

Hakimu aliingia kama malaika wa mauti humo 
mahakamani, kwani, alipoingia tu na watu kuamriwa kuketi, 
yule hakimu aliegemeza miwani yake ya nusu glasi puani 
kwake. Huku akimtazama kwa ile sehemu iliyokuwa wazi 
akamwamrisha kusimama. Zama hizo, mahakama hazikuwa 
zikifuata sheria kwa mujibu wa kulinda, au kutetea, wala 
kudumisha haki za binadamu. Kazi yake kubwa ilikuwa ni 
kumtia hatiani yeyote yule aliyekuwa amepatwa na kisirani 
cha kushtakiwa. Kwa hivyo, baada ya kuinuka — ingawa 
Dzombo hakuwa akitarajia huruma yoyote, alipigwa na butwaa 
la bumbuazi kwa hukumu aliyopewa. Kwani, baada ya 
kusimama tu, hakimu naye bila hata kusita, akatamka: “Kifo!” 
Baada ya kuhukumu, akazoazoa majoho yake na kuelekea 
ofisini kwake. 

Huku nyuma aliwaacha wapenzi wa Dzombo 
wakiomboleza kwa kupiga: “Salalaa...! Uuuiii...!” Huku 
Jamaa zake wakitapatapa kwa huzuni, Dzombo alisombwa 
juujuu na kuangushwa ndani ya gari la mahabusu. 
Waliokuwako walijua mara moja gari hili lilikokuwa 


likielekea. Nao, ili waweze kushuhudia kutekelezwa kwa 
hukumu hii, na pia kumpa kwaheri ya mwisho, walitoka nje 
na kufululiza huko huko. 


Ca SE SE 


Kwenye kituo cha Sayari, watu walikuwa wameshajazana, 
Msongamano wa watu ulikuwa kimya. Haja yao kubwa 
ilikuwa ni kushuhudia kutekelezwa kwa adhabu hii ya kifo. 
Kisa hiki hakikuwa kigeni kwao — lilikuwa ni jambo la 
kawaida. Hata hivyo, hawakuwa wamechoshwa na kitendo 
hicho. Umati huu ulikuwa sawa na ule wa ng'ombe 
wanaosubiri kuchinjwa. Ijapokuwa kuchinjwa kwa mwenziwe 
kunamtisha, ng'ombe hapati fahamu ya kwamba kisu hicho 
hicho kimemlenga yeye pia, mpaka anaposikia bisimillahi 
ikipigwa pake shingoni. Aghalabu, furukutu zake huwa 
hazikuambatana na akili yoyote. Kama ng'ombe angelikuwa 
na akili, basi mbona nyama hatungelikula! 

Katika msitari wa mbele karibu na Sayari, kulisimama 
jamaa zake ili angalau tu waweze kumpa kwaheri ya mwisho. 
Huku wakitokwa na machozi na kuvuta kamasi, baa lao hili 
likawa halisemeki! Machoni, kulisimama chombo cha mauti. 
Sayari yenyewe ilikuwa ikivuma na mitambo kujirekebisha. 
Mvuke ulikuwa ukitoka na moto kuwaka. Nguvu za umeme 
zilisikika na vyuma vya kukakamka kuonekana. Mabati meupe 
kwa nje na matangi makubwa ya petroli makwapani 
yalibanzika. Vyote hivi vilijikusanya na kutoa umbo lililovutia 
macho. 

“Hiki chombo hakikupaswa kuwa cha mauti,” jamaa zake 
walikuwa wakiwaza. Kilikuwa ni chombo cha kupalia angani 
ili mtu ajisikie yuko huru. Uhuru usiokuwa na kikomo. Si 

chombo cha kumtokomezea mtu, bali ni chombo cha zao la 
utafiti — na tokea lini utafiti ukazaa mauti? 

Sayari haikujiunda. Wala, haikujipa kazi. Iliundwa baada 
ya utafiti mkali uliokuwa na lengo la kuusukuma ujinga nyuma. 
Iliundwa kwa kugundua siri za maumbile. Maumbile, lake ni 
kuficha; binadamu, lake ni kufichua. Sayari hii, ilikuwa ni 
kielelezo cha migongano hii. Pia yamkinika maumbile 
hufurahikiwa sana kugunduliwa siri zake, ingawaje hayatoi 
kauli vipi matunda haya ya migongano hii isiyokuwa na 
mwisho yapasavyo kutumika. Uhuru huu uliachiwa binadamu 
mwenyewe. Kipi ni cha mauti na kipi ni cha uhai. Vyote hivi 
viko mwake mikononi. 

Sayari hii ilikuwa ni chombo tu. Kazi iliyotunukiwa nayo 
iliambatana na hali ya maslahi ya binadamu. Kawaida ya 
maslahi ni kwamba humpumbaza binadamu, hasa yakiwa ni 
ya kitabaka. Nayo Sayari hii ilitunukiwa kazi hii kufuatana 
na kanuni hii. 

Leo hii, Sayari hii iliyokuwa tayari kupaa, ingekuwa 
chombo cha shangwe wala si cha maombolezi. Ingekuwa 
imetakiwa kuwachukua vijana kwenda kutalii anga za juu ili 
waweze kushuhudia upeo usio wa mwisho, mfano wa vile 
mishipa ya ujana wao iwapumavyo nyoyoni mwao. Ama, 
chombo hiki kingewachukua wazalendo ili kwenda kujionea 
upeo wa maisha yao katika hali ya machweo yao hapa —badala 
ya wao kuachwa kujikongea bila shukrani. 

Ingekuwa furaha na vigelegele vya namna gani kama 
kingekuwa kinawapaisha wana-harusi ili kwenda kushuhudia 
kikweli utamu-chungu wa fungate! Kwani huko, wangegundua 
ukweli wa utamu wa kujifinyanga kimapacha kwa 
kusherehekea uhondo wa ashiki, mawazo kuambatana na huku 


miili ikielea. Vivyo hivyo, kuzozana ana kwa ana na dhoruba 
la kinai! 

Lakini leo hii, Sayari ilikuwa imepewa kazi Ya unyama 
wa binadamu. Kilikuwa ni chombo tu, nacho kilikuwa hakina 
budi kwenda kokote kule kitakakoegeshwa. Kilichohitajika 
kilikuwa ni kuamriwa tu, basi. 


EE 


Dzombo aliletwa akiwa amevalishwa tayari. Kabla ya siku 
hii, yeye alikuwa amesikia tu juu ya Hukumu ya kifo kwa 
Sayari lakini hakuwa ameyatilia maanani. Lakini leo hii, kafara 
hakuwa mwingine isipokuwa yeye. 

“Huyu habusu pia anazo haki zake.” Haya yakawa 
yakisemwa na yule mtekelezaji wa hukumu ambaye alikuwa 
masikioni mwa kila mtu. Alikuwa akiuambia umati kana 
kwamba ilikuwa ni siku yake ya kwanza kufanya hivyo. Naye 
kama mnyongaji wa “kihalali” aliyejivunia kazi yake akawa 
anasema “Kwa mujibu wa sheria na ustaarabu wa nchi yetu, 
inatulazimu kutomnyima haki zake katika utekelezaji wa 
hukumu hii.” Wote waliokuwepo, Dzombo akiwemo, 
hawakutaka kuelezwa haki hizo, kwani zilijulikana na kila 
mtu. Haki zenyewe zilikuwa ni hizi: 

Ya kwanza ilikuwa ni ya kumfundisha habusu jinsi ya 
kuiendesha kwa muda wa dakika tano tu. Ile ya pili, ilihusu 
kiwango cha mafuta. Ukweli ni kwamba, yale matangi 
yaliweza kubeba kipimo fulani tu cha mafuta, kwa hivyo, 
habusu aliyemudu kuipaisha, ilimbidi atafute pa kuitua kabla 
ya mafuta kuisha na Sayari kuanguka kama jiwe. Si tu, ilikuwa 
imeshagunduliwa kwamba mafuta yaliisha kwa haraka sana 
kwa sababu ya kuhepa majabali yaliyokuwa yametapakaa huko 

anga za juu. Wengi hawakunusurika kwa sababu ya kuhepa 
majabali yaliyokuwa yametapakaa huko anga za juu. Wengi 
hawakunusurika kwa sababu, aidha mafuta yaliwaishia 
wakikwepa hayo majabali au, walipogongana nayo. 

“Tumetoka ushenzini,” mnyongaji halali akawa 
anaendelea, “ndio sababu mtawala hataki kuua watu kikatili 
kama wafanyavyo watawala wengine. Haki hizi, kwa hivyo, 
zinampa habusu nafasi ya kujirekebisha.” 

Kuona hivi, alimgeukia kwa haraka Dzombo na akafoka: 
“Dzombo, kifo ni kifo na hakuna kurudi nyuma tena. Haki 
hizi ni za kifo, na Sayari hii ni jeneza. Hakuna ambaye 
amesharudi kutueleza — ama hakingekuwa kifo!” Maneno haya 
ya mwisho aliyatilia mkazo wa kimadaha, ili kuonyesha 
ushupavu wake. Ili kuzidi kuwatia watu hotu zaidi, alimalizia 
kwa kishindo kwa kusema: “Ingia basi ukafe!” 

Kumaliza kusema hayo, akalifungua lile langola Sayari. 
Ndani kulionekana giza isipokuwa mwanga uliomulikwa na 
kitaa kidogo kiambazani. Watu walianza kuchungulia, lakini 
hawakuweza kuona mengi kwa vile yule mtekelezaji alilifunga 
kwa ghafla na kwa ghadhabu. Kitendo ambacho kilisababisha 
mlipuko wa mayowe ya kite ambayo yalipasua ushwari wa 
tafrija ya mtawala. Mayowe yenyewe yalitoka kwa jamaa na 
jamii ya Dzombo. Kufungika kwa jilango, kukawa ni kitendo 
kilichothibitisha kuwa mwenzi wao na mpenzi wao si kwamba 
hawatamuona milele, lakini pia, amezikwa hali hajafa wala 
kaburi lake halitaonekana milele. ... Watawala, wana hekima zao! 

Sio wote waliohuzunishwa na damu ya Dzombo. Wengi 
walianza kujiondokea bila ya kutilia maanani waliyokuwa 
wameyashuhudia. Kwao, Dzombo alikuwa hana bahati. Lakini 
wao, walikuwa wana bahati na kituko hicho hakitawasibu kamwe. 


Pia, kulikuwako na wale waliofurahishwa na kitendo hicho. Hawa 
walisikika wakisema, “hii ndiyo dawa ya maneno mengi.” 

“Kabisa!” Mmoja akaitikia na kuongeza, “sasa Mwache 
ajiropokee pekee humo ndani.” 

“Hata huko,” mwengine akajiingiza, “ataona kuwa 
Shetani pia haruhusu watu kuropokwa ovyoovyo.” 

“Na itakuwaje ikiwa hatafunga domo lake?” Yule wa pili 
akauliza kwa kufadhaika. 

“Yamkinika huenda ikawa Shetani pia ana Sayari yake; 
na asipochunga na kukoma, ataadhibiwa kwa kusafirishwa 
Jehanamu nyingine kali zaidi,” akajibiwa na yule wa kwanza. 

“Eeee! Haziishi basi!” 

“Nini?” 

“Hizi jehanamu?” Yule mfadhaishwa akajieleza. 

“Ndio. Hasa kwa wale wa maneno mengi; lakini si kwa 
wewe na mimi tuliobahatika,” yule mjuaji akamweleza. 

Yule wa kwanza, ili asipitwe, akasema, “maneno yao 
mengi ni mbio za sakafuni na hazina budi kuishia Sayarini.” 

“Kwa hivyo, hakuna haja ya kuwaonea huruma watu kama 
hawa,” mjuaji akaapiza. 

“Lakini, ni maneno mengi gani aliyoyasema?” 
mfadhaishwa akawauliza wenzake. 

Jibu alilopewa lilikuwa ni la kutumbuliwa macho tu; naye 
maneno na maswali yakamwisha. 


Huko ndani alikokuwa amesindikwa, Dzombo alikuwa 
akikaribishwa na sauti ya mtambo-mtu iliyokuwa ikimwambia: 


“Unazo dakika tano tu ... Angalia maelezo ya kuiendesha 
hapo mbele yako ..., na hii nuru ya taa ikigeuka kuwa ya nili, 
basi fahamu kuwa Sayari itakuwa imo katika hali ya 
kufyatuliwa.” 

Mle kaburini alimokuwa, hakupoteza wakati. Alikuwa 
ameshaamua dakika tano ni nyingi sana kwa mtu kufufuka; 
sembuse ya mtu kufa! Kwa hivyo, alionelea kuendelea 
kupambana hata ikiwa ni dakika tano tu ndizo zilizokuwa 
zimebaki. Msimamo hapa ukawa: “Panapo uhai, mauti 
aghalabu hujikunja.” 

Kwa mwangaza ule wa uvuguvugu, aliweza kuona 
maelezo mbele yake. Ili aweze kuishi, alifahamu kuwa hamaki 
ndizo zilizokuwa adui wake mkubwa kwa wakati ule. La 
muhimu lilikuwa ni kuamua ni lipi la muhimu zaidi lililokuwa 
likimpasa alijue, alifahamu na kisha atende iii limwezeshe 
kumfikia kiwango kilichofuata. 

Maelezo mbele yake yalimweleza namna nyingi za 
kujirubani. Lakini yeye aliweza kuzifupisha upesi na akatoa 
tano ambazo aliziona ndizo za muhimu. Nazo zikawa ni paa, 
egesha, kwepa, mbizi na tua Alionelea afanye hivyo ili aweze 
kujiponya. Kwa hivyo, kitendo chake cha kwanza alichokifanya 
kikawa ni kuuchunguza ule usukani. Aliushika na akauvuta na 
akauona umejikita barabara na hautingisiki hata kidogo. Na 
akajua kwa uhakika kwamba utazisikiliza amri zake. 

Kuhakikisha ilikuwa ni lazima kwa kuwa, sio wote 
wajiitao marubani huwa kweli wanao uwezo wa kuumiliki 
usukani! Huwa ni marubani bandia. Hawa hufurahikia sana 
kuitwa marubani pasipo hata kujua usukani wenyewe uko 
wapi? Wao pamoja na vyombo vyao, hutekwa nyara na 
marubani halisi ambao huwa wamejificha nyuma ya pazia na 
kuwaacha hawa marubani bandia kuwa wanasesere ama 


shehena ya mizigo. Kama wanasesere, huegeshwa kule 
waamriwako. Lau, washindwapo kuviegesha hivyo Vyombo 
vyao kule waambiwako wavielekeze, basi hujikuta 
wakivurumishwa maporomokoni na miambani kwa makusudi 
huku wakiachiwa kupiga mayowe. j 

Mara tu inapoonekana, vyombo hivyo vyao huenda 
vikasaki na kulipuka, wale marubani halisi mara moja 
huwaondoa marubani hawa wanasesere, na mahali pao kupewa 
wengine wenye asili ya uwanasesere vilevile. Aghalabu, 
mabadiliko haya hayazuii hata kidogo kuendelea kwa safari 
kwa mujibu wa matakwa ya wale marubani halisi waliokaa 
nyuma ya pazia. 

Dzombo alijua-—ili yeye aweze kuishi, usukani ulikuwa 
hauna budi aushike na kuumiliki. Nini tena maana ya maisha 
ya mtu kuwa mwake mikononi? Mwenzako anayo yake-atapata 
vipi nafasi mwake mikononi kuyachukua yako na kuyapuuza 
yake? Dzombo akawa anajifafanulia peke yake. Umpaye 
uwezo huu, basi yake yatakuwa ya kwanza; na yako ni ya 
kuning'inia ukingoni mwa viganja vyake yakingojea 
kutupiliwa mbali vishindo vidogo tu vizukapo. 

Ilipofika nusu dakika kabla ya Sayari kupeperushwa, sauti 
ya mtambo-mtu ilisikika ikisema: “Shahada mara tatu .... 
Kaa tayari kuiaga dunia.” Kumaliza kutoa onyo hilo, akausikia 
ukihesabu: “MOJA... MBILI...TATU!!” Kisha kwa ghafla 
akasikia fyuu. 

Sayari ilijing'oa baada ya ndimi nyeupe za moto 
kuonekana zikifyatuka kutoka tumboni mwa ardhi na 
kuifunika. Moto wenyewe ulikuwa wa kuiwezesha Sayari 
hiyo kujitengua ili iweze kupaa ipasavyo. Nao ulikuwa moto 
mkali mno kuuwezesha kuonekana hata kama mtu alikuwa 
amefunga macho yake. Naye huko ndani, pumzi zilimwangama 


kwa ghafla. Pia, alisikia akili yake ikiwa nyepesi na mwenye 
furaha ya ajabu. Karibu afunge macho alale! Lakini, 
alijibumburusha haraka kutoka kwa ulaghai huo. Alifahamu 
kuwa, huko ndiko kupaa kwa Sayari na asipotahadhari, basi 
angelala usingizi wa milele pale pale. Kwa hivyo, aliushika 
ule usukani kama titi la mamake. Kwa kutumia nguvu na 
fahamu zake zote, akaweza kuuelekeza ule mshale wa wima 
pale ulipopaswa kuwa ili kuiwezesha Sayari ipae barabara. 
Kukimudu kitendo hiki kulifanya Sayari kuonekana ikipaa 
juu angani kama ndege asiyekuwa na mbawa. 

Hali huko ndani alikuwa akijitahidi kuishi, huku nje chini 
duniani jamaa zake na umati wakawa macho juu, wakidhani 
wamo njiani kushuhudia mwisho wake. Ishara ya kuwa 
amefikia mauti yake ilionekana kwa kudondoka kwa gurudumu 
la moto. Sasa walichokuwa wakitazamia ukawa ni mlipuko 
na majivu kutawanyika kama ilivyotokea kwa wengine wengi 
— lakini haikuwa hivyo. 

Kilikuwa kitu cha ajabu basi walipoiona Sayari 
ikijiepusha kutokana na gurudumu hilo la moto na kuelekea 
kusikojulikana. Ikiwa huko alikokuwa akienda alikuwa ni 
akafe, basi Jehanamu yaonekana alikuwa ameishaiacha nyuma. 

.... Dzombo akawa mmoja wa wale watu nadra ambao 
wameweza kuvunja hadaa za makarne na akawafanya wale 
wasiolewa, kukichukulia kitendo kama hicho kuwa mwujiza... 

Huko angani alipaa kwa shwari. “Mungu naja,” alijisemea 
kwa kauli ya kutovunjika moyo. Alikuwa si wetu tena alipotoka 
nje ya nguvu za mvutano wa dunia. Huko ndani, alitanabahi 
kwamba dunia ameshaiacha milele aliposikia Sayari ikijinasua 
kwa nguvu kwa kutengana na mvutano huo. Kujinasua kwa 
Sayari kulikuwa kama vile mtoto apasuavyo mimba ili naye 
awe kiumbe huru kamili. 

Mimba ilimzaa anga za juu kwenye ulimwengu ambao 
haukuwa na kingo. Chini, dunia ilikuwa ikizidi kuelekea kuwa 
alama tu. Hapo ndipo alipoacha paa na kuingilia egesha. 
Aliilaza kifudifudi, kitendo ambacho kilimwezesha naye kuketi 
sawa sawa. Aliushika ule usukani na kuiendesha kuelekea 
Mbinguni kwa Mungu. 

Mbele yake hakukuwa na chochote. Aliona ulimwengu 
bila upeo. “Kwa Mungu ni mbali,” akajisemea. Ili kujipotezea 
wakati, alionelea aitalii ili aijue zaidi undani wake. Kwanza, 
alizidi kuisoma jinsi ya kuiendesha. Sasa, akaangazia macho 
juu ya maelezo yale matatu yaliyokuwa yamebakia. 
Hangeweza kujua ni lini atakapoyahitaji — lakini, kutazama 
huku na huku sio woga bali ni kujiandaa — kama wa kwetu 
wasemavyo. Na ikiwa madhumuni ya safari yalikuwa ni kufika 
Mbinguni, basi hakuwa na budi bali kutegemea sana kuvimudu 
vyombo vilivyokuwa humo ndani. 

Baada ya haya yote, njaa na kiu vikamshika. Kutalii 
kulikuwa kushamwonyesha wapi vyakula na vinywaji 
vimepachikwa. Alibofya vizibo viwili ama vitatu hivi, na kwa 
ghafla mijeledi ikafyatuka. Hii ilijining'iniza usoni mwake 
ikingojea kutiwa kinywani. Ajabu, alifyonza ile iliyosema 
“ugali na sukuma wiki.” 

“Hivyo vingine vingojee, kwani natazamia kula Mana 
hivi karibuni,” akajisemea kimoyomoyo ili kujipa nguvu. Maji 
aliyokunywa yakawa ni haya haya ya kawaida. Ndani, 
kulikuwa na maji ya zamzam na ya madini pia. Yote haya 
alikuwa bado hajayaonja maishani. Alikokuwa akitoka, maji 
ya aina hii hayakuwa yakinywewa na akina yahe, bali na wale 
waliojulikana kama watu wakubwa. Hawa, maji pasi kutiwa 

rangi, ama yasiyo na madini, basi hawakuyanywa asilani! 

“Ukubwa ni ndwele, usiniambie!” akajimakia rohoni. Lakini 
kwa sasa hakuyanywa kwa tamaa ya kuwa na kiu zaidi afikapo 
Mbinguni. “Huko, nitakuta Maji yatakayonitoa kiu yangu 
milele”, akakariri.... 

Kwa wakati huo wote Sayari ikawa inavuma tushwaaa.... 

Ndani, mlikuwa shwari. Mitambo ilikuwa ikienda kama 
ilivyohitajika. Sasa, Dzombo kufa kwake kukawa amekusahau 
na akawa anatazamia mbele ambako atapata fursa ya kujieleza 
kwa Mungu mwenyewe....Atamwambia nini? Yeye 
Mwenyewe ni mke ama ni mume? Ni mwanga tu ama ni 
pumzi? Atisha ama apendeza? Atamuunga mkono ama 
atamkiuka?...Akaanza kuwaza kilichomfanya hata kujikuta 
akiwa mle safarini. Hapa, akili yake ikapeperuka mpaka ikafika 
duniani na akajikuta ana kwa ana na kisa chake cha kwanza. 
Alikuwa yuko katika hali ya kujiandaa ili akikariri aliposikia 
sauti ya tahadhari ikilia. 

Alijibumburusha kwa upesi sana. Kutupa macho juu ya 
kidirisha cha kioo cha mtambo-mtu, akaona picha 
iliyomshtusha na kumtisha ajabu! Mikojo ilianza kumjia, lakini 
nayo pia ikakwama. Ule uvimbe wa kutisha ulizidi kujikuza 
na kujijaza pale kiooni jinsi ya vile Sayari ilivyozidi kwenda 

kasi. Hata hivyo, fahamu zikamzinduka kwa haraka na 
akafinya vizibo vya mtambo-mtu kuuliza: 

— “Huyu ndiye Mungu?” 

Vv- Maandishi yalitoka kwa haraka yakimweleza kuwa 
alikuwa sasa akiingia katika sehemu za majabali na hilo ndilo 
lililokuwa la kwanza. 

“Pua yako yasemaje?” akauliza tena mtambo-mtu. 

“Nimeshalinusa na yaniambia kuwa hili ndilo JABALI 
LA UJINGA; na una robo saa tu— kwa masaa ya kiduniani, 
kabla ya kuligonga.” 

....Hapa ndipo alipojua ukweli wa maneno yasemayo kuwa 
njia ya kwenda Mbinguni si pana — bali, kwa kweli, ni 
nyembamba sana na ya kutatiza. 

Sura ya Pili 


Giza la Jabali la Ujinga lilianza kusambaa chomboni. Kwa 
kutojua ni matofali ya aina gani ya ujinga yaliyotumiwa 
kulijenga, kulimtatiza vya kutosha asijue namna ya kupambana 
nalo. 

Alikotoka, alijua ujinga ulikuwa wa matofali ya kila 
sampuli .... Kulikuwako na ule ambao kiini chake kilitokana 
na maumbile. Huo ulikuwa wa asilia na kila mtu hakuwa na 
budi kuupitia. Hakukuwa na mtu ambaye hakuzaliwa ujingani 
wa kujinyia, kujitapikia na wa kutegemea binadamu mwingine. 
Alipiga hatua nyingine na akaona kuwa kila mtu hakukosa 
mtu wa kumpenda ambaye alimwelimisha na kumwerevusha 
kutokana na ujinga huo. Na ingawaje elimu na werevu angalau 
vilimwandaa vya kutosha, kuweza kujikinga na tofali zito la 
ujinga wa utotoni na ule wa kubaleghe, Dzombo hakuweza 
kujizuia kuona kwamba kupevuka kwa mtu kulianza baada 
ya tofali hili kukwepeka. 

Hakuweza kuhisi jabali lile lilikuwa limeundwa kwa 
matofali yaliyochongwa kutokana na ujinga wa kijamii. 
Alilokuwa akijua lilikuwa ni kwamba kila wakati binadamu 
alipojinasua kutoka kwenye ujinga wa maumbile, alijikuta 
akisongwa papo kwa hapo na ujinga uliotokana na uhusiano 
wa kijamii. Tofali kubwa na zito lilikuwa ni lile lililomfanya 
mjinga kuonekana mwerevu na mwerevu kuonekana mjinga; 
mwehu kuonekana timamu; muuaji kuonekana mlinda 
usalama; msema ukweli kuwa mwenda wazimu; na busara 
kutoka kwa wasaliti! Hakukosa kuona kuwa ni itikadi hii ndiyo 
imewapofusha wengi na kusababisha ile safari yake. Mikasa 
ya itikadi hii ikaanza kumjia .... 

Siku moja, alikuwa amemwambia nduguye kuwa hali ya 
ufukara wao ilitokana na kunyanyaswa na tajiri wao. Kwa 
kuwa ndugu huyo hakuwa akijua maana ya kunyanyaswa, basi 
yeye keshoye alimwendea tajiri wao na kumwambia, “Hebu 
nami nikunyonye.” 

“Eti wasemaje?” tajiri akamwuliza kwa mshtuko. 

“Nimeambiwa kwamba nikikunyonya, basi nami 
nitakuwa na hali ya kuvutia kama yako,” akajieleza. 

“Kwani waniona na matiti,” tajiri akamwuliza kwa hasira, 

“Sijui mimi; lakini nimeambiwa hivyo tu,” akajieleza kwa 
unyenyekevu. 

“Na ni mwenda wazimu gani ambaye amekwambia upuzi 
huo?” 

“Ni ndugu yangu Dzombo.” 

Alikumbuka jinsi alivyosombwa kijuujuu hadi mbele ya 
tajiri. Wakati huo wote, hakuwa akijua kosa gani alilokuwa 
amelifanya. Huku roho ikimwenda mbio, alisimamishwa 
ofisini akingojea mkubwa amalize kuzungumza na simu. Simu 
yenyewe ilichukuwa zaidi ya nusu saa! Tajiri alimgeukia 
wakati ambapo mwili na akili zake zilikuwa njiani kumfa 
ganzi. 

“Hii nyonyanyonya yatokea wapi?” akavumburushwa kwa 
kishindo. 

“Nini, Bwana?” Hakuwa amesikia. 

“Hii nyonyanyonya yatokea wapi?” akaulizwa kwa ukali 
zaidi. 

“Sijui unasema nini, Bwana,” akamjibu. 

“Wacha fitina wewe! Hukumwambia mtu aje aninyonye?” 
Tajiri pumzi zikawa zinamwenda mbio. 

“Aje akunyonye?” 

“Si ndio!” 

“Kwa nini?” Dzombo akawa yeye sasa ndiye anayehoji. 

“Sijui,” mkubwa akafoka. 

“Na ni nani huyo?” 

“Si mwingine bali nduguyo mwenyewe!” akamfumbulia, 
huku akiwa na tabasamu usoni. 

“Sikumbuki,” akamwambia. 

“Hukumbuki! Ngoja basi.” Baada ya kusema hiyo, akaona 
yule tajiri akipiga kikengele na mara moja Dzombo akaona 
anatazamana uso kwa uso na nduguye. Kwa haraka, akajua 
kuwa kilichobakia wao kufanya kilikuwa ni kuanza 
kuchongeana mbele ya tajiri. 

“Dzombo anasema eti unamsingizia.” Tajiri akasema. 

“Unakataaje?” nduguye akawa anamlilia na mikono ya 
kulalama. “Umesahau pale juzi uliponiambia kuwa ufukara 
wetu unatokana na kunyanyaswa kwetu?” akamwuliza kwa 
sauti ya unyenyekevu iliyomfurahisha tajiri wao. 

“Ooo....!”, na huku akitabasamu kidogo, “sasa 
nakumbuka,” akasema. “Lakini sikusema kunyonya ama uje 
umnyonye,” akamweleza. 

“Kumbe!” Basi sikufahamu....Mimi nilichukulia tu 
kwamba ikiwa hali yake na yetu ni tofauti kwa sababu ya 
kunyonya, basi nilidhani tungekuwa sawa nami 
nimnyonyapo,” akajieleza kwa kirefu. Alinyamaza kwa muda 
kidogo na kisha akauliza: “Kwani kunyanyasa kuna maana 
gani?” 

Kwa haraka, “haina maana yoyote, na hakuna neno kama 
hilo,” Tajiri akawakemea na kuwafukuza, huku akisema, “haya 
nendeni kazini — na wewe usisikilize ya Dzombo, wasikia?” 

“Ndio, Bwana,” nduguye akaitikia kwa hofu.... 


IS 


Alikumbuka kitu gani kilichotendeka asubuhi iliyofuata, 
Asubuhi hiyo, hakuruhusiwa hata kule kuvuka kizingiti cha 
mlangoni. Kwani askari mlinda zamu wa siku hiyo alimpa 
kijibarua kilichomwambia kinaganaga alikuwa amefutwa kazi. 
Kwa sababu gani? Kwa kuwachochea wafanya kazi watiifu.... 


aa SE Sa 


Baada ya kisa hiki, Dzombo alikata kauli kujiajiri mwenyewe; 
kwa hivyo, akawa mkulima. Aliingilia ukulima kwa dhati. 
Alikata vichaka na kufyeka misitu. Miiba ilimdunga na jua 
kumchoma bila huruma. Mvua ilimalizikia mgongoni na 
umande kumpa nyungunyungu. Vyote hivi alivivumilia kwa 
kutaka kudumisha uhuru wake kwa kutegemea kula jasho lake. 

Mahindi yalikuwa sasa yameshaanza kutoa punga. Mengi 
yao yalikuwa bado yakificha nyoe. Na kila alipoamka na 
kuyatupia macho, ndivyo alivyozidi kuwa na imani katika 
uwezo wake wa kuzalisha mali. Harufu ya shibe ilikuwa 
imeshaanza kuenea alipoona, jioni moja, matingatinga 
yakiingia shambani mwake! Uziwi na ububu wa madereva 
uliwazidi kila alipowauliza sababu ya kufanya kitendo hicho. 
Badala yake, waliendelea kuyafyeka mahindi yote shambani 
na kurudi kule walikotoka! Asubuhi mbichi ilimkuta nje ya 
ofisi za wakubwa wa ukulima akiwa amechachawa. Ofisi 
zilipofunguliwa, hakusita kutoa lawama kali na uchungu wote 
aliokuwa akiusikia kwa mrasimu fulani. Alipomaliza, yule 
mrasimu akamwuliza, “Jina lako nani?” 

“Dzombo,” akamwambia. 

“Ooo..., Kumbe wewe ndiwe Bwana Dzombo?” 
akashtukia. 

“Ndio. Kwani umeshasikia jina langu?” 

“Hata kamwe,” akamficha. “Lakini kwa nini kuvunja 
sheria?” 

“Kulima ni kuvunja sheria?” akauliza. 

“Hapana. Lakini, ni kulima bila kufuata kanuni za 
ukulima,” akaambiwa. 

“Kanuni zipi nimevunja?” 

“Sheria ya kupanda mahindi sehemu ambayo hairuhusiwi 
yapandwe,” akaelezwa. 

“Basi mbona yangu yalimea?” 

“Sio hivyo.” 

“Ni nini?” akamwuliza kwa haraka. 

“Ulikuwa upande—” 

“Wishwa?” akamkatiza. 

“Hapana.” Huku akijitahidi kujizuia, mrasimu akasema, 
“Ungekuwa umepanda kahawa, kakao, pareto — ama hata 
maua ya waridi au katani, haingekuwa neno, lakini si 
mahindi!” akafoka. 

“Na ningekula nini?” akamwuliza. 

“Nchi ingefaidika kwa kupata fedha za kigeni,” 
akaelezwa. 

“Fedha za kigeni — ni mazao, gani hayo?” akauliza. 

“Sio mazao,” mrasimu wa ukulima akamwambia. 

“Basi ni chakula gani?” 

“Si chakula,” akaelezwa tena. 

“Kwa hivyo haziliki,” akawa anaanza kujifafanulia. 
Lakini hakupewa nafasi. Kwa ghafla yule mrasimu alimrukia 
na kumkemea: 

“Sikiliza, we Bwana Dzombo; usidhani hatujakusikia. 
Mimi nimeshakueleza kwa nini mahindi yako ilibidi tuyafyeke. 

Na tulifanya hivyo kwa sababu ni Benki ya Dunia yenyewe 
ndiyo iliyotushauri kuwa sehemu hii inapaswa kupandwa 
mazao ya kutuletea fedha za kigeni — sasa wewe u nani wa 
kupinga ushauri huu wa kiutaalamu?” akaulizwa kwa fedheha, 

“Mimi ni mkulima wa nafsi ndogo sana,” akajibu. 

“Haya basi, kwa hivyo acha maneno yako mengi— Na 
ukiwa una siasa zako za kipuzi, basi usizilete hapa!” akagonga 
meza kwa nguvu na kumfukuza ofisini.... 

Hakuvunjika moyo. Alirudi kwake shambani na kulima 
tena. 

Wakati huu, alifuata kanuni za wakuu wa ukulima. Baada 
ya kulichimbua barabara, aliligawanya na akapanda katani, 
majani chai, miwa, na pareto. Tamaa ya kuvuna maridhawa 
iliongezeka kila alipokwenda kupiga foleni kwa kibaba cha 
unga wa chachu na maharagwe yenye vidudu. 

Hivi hakujali sana kwa kuwa mkuu wa kilimo alikuwa 
haachi kumtia nguvu kwa kumwambia, “yaonekana, Bwana 
Dzombo, miaka hii utafaidika sana kutokana na mazao yako, 
hasa kwa kuwa, bei ya ulimwengu iko juu sana.” 

Alilea hiyo mimea yake kwa juhudi kubwa huku akijua 
alikuwa yu karibu kuupa umaskini kisogo. Moyo wake 
ulimpuma kwa furaha kwa kule kufikiria tu kwamba 
ombaomba yake ilikuwa iko njiani kumwisha. “Akulishaye 
hakuthamini,”alikuwa haachi kujisemea kila siku. 

Msimu huu, yaonekana koma na hali nzuri ya hewa 
vilishirikiana na vikampa mimea iliyonawiri vizuri sana. 
Hakuwa na shaka kwamba mazao yake yangemletea faida 
maridhawa. Kwa hivyo, siku ya kuyavuna ilipofika, aliifanya 
kazi hiyo, kwa moyo mkunjufu, akijua hiyo ndiyo kazi ambayo 
ingemtoa katika tapwaratapwara za kulima. 

Baada ya kuyavuna, aliyapeleka mavuno kwa idara ya 
serikali iliyokuwa haijihusishi na mambo mengine isipokuwa 
kununua mazao kutoka kwa wakulima wadogo kama akina 
Dzombo. Baada ya mazao yake kununuliwa, badala ya pesa, 
aliona akipewa kikaratasi. Haya yalimshangaza. Tena 
akaambiwa arudi juma lililofuata. Haya yakamshtua! 

Juma kwisha, alikwenda kwa nguvu na tamaa nyingi 
moyoni. Hakuwa na tashwishi yoyote kwamba siku ile, 
umaskini alikuwa akienda kuagana nao. Kwa hivyo, alipofika 
alimpa yule karani kile kikaratasi kwa uso wenye furaha. 
Bwana karani alikichukua na akafungua buku kubwa. Kisha 
akamwita: 

“Bwana Dzombo?” 

“Naam,” akaitikia kwa nguvu. 

“Bado tunakudai,” akamwambia bila kigegezi. 

“Nini tena!” moyo ukawa unamwenda maji. 

“Kwanza, kwa chakula, mbolea na mbegu,” 
akakumbushwa. 

“Nakubali, lakini sidhani hivyo vyote vinaweza 
kunimalizia ziada yangu yote,” akaanza kujitetea. 

“Kweli kabisa,” karani akamkubalia, “lakini kati ya 
kuyavuna na kabla ya kuyaleta hapa, bei za ulimwengu 
ziliteremka kwa ghafla,” akaelezwa kwa kiutaalamu. 

Huku akistaajabu, akauliza, “kwani sio sisi wenyewe 
tunaotoa bei ya mazao yetu?” 

“Sio sisi,” karani akamkubalia. 

“Ooo...naelewa sasa — yaani wao wanatukatia bei ya 
mazao yetu, nasi, yao?” 

“Sio hivyo,” karani akamkatiza. 

“Ni vipi tena?” Shauku ikawa imemjaa uso mzima Sasa, 

“Wao wanatukatia bei ya vyote — yao na yetu,” karani 
akamfafanulia. 

“Acha kunitania!” 

“Sio mzaha,” akamhakikishia. 

“Mbona basi watufanya wajinga hivi?” akauliza kwa 
hasira. 

“Sasa usinisumbue,” karani akamwambia. 

“Nisikusumbue na ni nyinyi mlionishauri nilime mimea 
hii — na itakuwaje sasa mniambie nguvu zangu zimekwenda 
bure?” akafoka. 

“Mimi siyajui hayo — langu ni ukarani tu.” Akawa anajitoa 
lawamani. 

“Sasa nimwendee nani kunielezea hali hii yangu? Sio 
kitambo, mahindi yangu mliyafyeka na mkanishauri nilime haya 
yaletayo sijui pesa za kigeni. Nikafanya hivyo. Na katika harakati 
za kutekeleza ushauri huo, mlinigeuza nikawa mwombaji wa 
hata chakula chenyewe! Hii leo mwaniambia licha ya kukosa 
pesa, pia niko ndani ya deni ambalo sikulilalia na—” 

“Ndio,” karani akamdakia,” “ni kwa sababu zile pesa za 
kigeni chache tulizozipata tulizitumia kwa kulipia chakula 
kukuwezesha wewe—” 

“Kulima zaidi ili tupate hizo pesa za kigeni,” akamkatiza. 

“Haswa,” Karani akamkubalia. 

“Kulikuwa na maana gani basi kufyeka chakula changu?” 
Dzombo hasira zisizofichika zikawa zinampanda. 

“Mimi siyajui hayo — na huko sio upande wa kazi yangu,” 
karani akawa anazidi kujitoa katika lawama. 

“Wewe hujui lakini sasa nijuacho ni kwamba niko maskini 
zaidi kuliko nilivyokuwa kabla ya kupanda mimea hii yenu!” 
Dzombo pumzi zikawa hazishikiki tena. 

“Usijali. Tutapewa mkopo na marafiki zetu ili tuweze 
kukukopesha utulipe deni letu ili mradi uzidi kulima 
kachatapami,” karani akamweleza. 

“Na ni mmea gani huo?” akauliza kwa sauti ya kufadhaika. 

“Kahawa, chai, katani, pareto, pamba, miwa,” 
akamfafanulia kimadaha. 

“Nami nizidi kuwa mwerevu wa kuwa mtumwa wenu na 
wa fedha za kigeni?” Akamwuliza kwa dharau. 

“Haya ndiyo maendeleo siku hizi, Bwana Dzombo,” 
karani akawa anajitia nguvu. 

“Maendeleo ya ujinga.” 

“Sasa acha maneno yako mengi. Nimeshasikia fununu 
kuwa, wewe u mtu wa fujo.” Baada ya kusema haya, yule 
karani alilifunga lile buku na akatoka nje. 

Dzombo aliachwa pale ndani akikodolea macho meza 
iliyokuwa imejaa makaratasi. Alifungua kiganja chake na 
akatazama kile kikaratasi. Haikuwa karatasi tena bali pingu 
zilizokuwa zikimfyanda kutoka utosini hadi nyayoni. Kwa 
hasira nyingi, alikitupa chini na kukisaga kwa kisigino na 
akatoka nje. Ndipo hapo alipokata shauri kwenda kusoma ili 
angalau aweze kuuelewa utandu huu wa ujinga. 


CSEE 


Kujikumbusha kwake karibu kummalizie safari yake, kwani 
kutupa macho mbele, alikuta jabali likimsoza na alikuwa yuko 
karibu kugongana nalo. Alilikagua kwa makini na akafahamu 
kwa wakati ule, vitabu havikuwa silaha iliyofaa kupambana 
nalo. Sababu kubwa ilikuwa aligundua kwamba matofali ya 
Jabali hili yalikuwa tofauti na yale ya ujinga wa dunia. Kwa 
kweli lile alilokuwa, akisozana nalo lilikuwa jabali la kikweli, 

kwa hivyo, alifahahamu kuwa halikukosa kuwa na Marefu 
mapana na kina. ; 

Pia, alikuwa akijua adui mkubwa wa ujinga Sio kitu 
kingine isipokuwa utafiti. Na kwa kawaida, utafiti huanzia 
mizizini kuelekea matagaani. Kwa kutegemea nadharia hii 
kama mwongozo, Dzombo aliamua kupambana na Jabali la 
Ujinga kwa kulihepa. Ili kuitekeleza hii nadharia, ikambidi 
kuipaisha hiyo Sayari. Kwa hivyo, alirukia paa tena na 
kuivumisha juu zaidi. Nayo kama miujiza, iliitikia kwa haraka 
— na kufumba na kufumbua, akaona ile picha pale kooni ikianza 
kufifia na baadaye, kutoweka kabisa! 

Kuliacha kwake nyuma kulimpa moyo wa kuweza 
kujiandaa kiutu na kupambana na yaliyosalia — ingawaje idadi 
yao hakuijua. Mtihani huo alikuwa ameshaufaulu, na kwa 
hivyo, ilikuwa ni pahali pake kujipongeza, ingawaje ilikuwa 
dhahiri kwake kwamba mapambano makali na tena mazito 
yalikuwa yangali yakimsubiri. 

Kama njia ya kujiandaa kwa mikondo iliyobaki, alionelea 
ajiburudishe kwa muziki. Alifinya kizibo kilichosema 
“muziki', na mara moja wimbo wa Matatizo Tumeyazoea 
ukaanza kumtumbuiza. Huku akiendelea, hakuacha 
kustaajabishwa ni kwa vipi binadamu matatizo kuyazoea! 
Hakutaka kuusikiliza mpaka mwisho kwa kuwa matatizo 
hayazoeleki! Matatizo ni yatatuliwe wala si yazoeleke! Kwa 
hivyo, aliukata na akafinya tena kizibo cha muziki, na mara 
moja wimbo wa Mambo Bado ukaanza kumngurumia. Na hata 
kabla ya uhondo wa wimbo huo kuweza kumwongoa, akasikia 
king'ora cha tahadhari kikilia. Kutupa macho kiooni, akaweza 
kuona picha nyingine ikimkodolea macho. Hii, ilikuwa mbaya 
na ya kutisha kuzidi ile ya kwanza. Alimwuliza mwenzake 


Zi 


mtambo-mtu ambao ulimfahamisha ya kuwa hilo lilikuwa 
jabali la pili. 

“Nalo ni la nini?” 

“Hilo ni JABALI LA MAGONJWA,” mtambo-mtu 
ukamwelezea. 

“Na je, liko umbali gani?” 

“Kama ule ule wa Jabali la Ujinga.” 

Alijitayarisha kwa kutupia macho zaidi pale kiooni. 
Ingawa lilikuwa likitisha na kuvuma zaidi ya lile la Ujinga, 
hakuwa na budi bali kulikagua kwa makini kwa minajili ya 
kupambana nalo. 


Jabali la Magonjwa lilionekana likifura kila nukta. Kwa vile 
halikupendeza kamwe, aliweza hata kuhisi kunuka na kuvunda 
kwake kwa kule kuliangalia lile umbo lake tu pale kiooni! 
Hata yale maumivu yaliyokuwa ndani ya Jabali hili, yaliweza 
kutanabahika kwa namna ya vile lilivyoumbika! Kutisha 
kwake hakuelezeki. 

Dzombo hakuyaondoa macho yake pale kiooni. 
Aliyang'arisha zaidi ili aweze kugundua siri ya Jabali hili. 
Hii ndiyo iliyokuwa kinga yake kubwa. Ilikuwa wazi kwake 
kwamba, bila ya utafiti ule, basi Jabali la Magonjwalingemla. 
Kwa kukazana na utafiti, hata kule kutisha kwake kukaanza 
kufifia. Aliikuza ile picha na kwa haraka, akagundua kuwa 
Jabali lenyewe halikuwa kama kuta, bali, miamba, mawe, 
kokoto na changarawe zilizokuwa zikielea ndani ya ukungu 
O mzito mweupe. Tatizo kubwa kwa wakati ule, likawa ni kutojua 
— urefu, upana ama kina cha jabali hilo. 


23 


Utafiti huu, ulimchukua wakati wake wote, kwan; 
alipoinua macho juu, akajiona ameshasozana nalo! Hakuwa 
na njia nyingine bali kujiingiza humo ukunguni. Usukani Wa 
kwepa ndio alioufululiza - na vita vikaanza. Kutahamak; 
akaona changarawe za ndui na za tetemaji, haya! Hakuwa wa 
njia nyingine isipokuwa kuyatawanya kwa kuvumisha Sayari 
juu yao. Mabatobato ya tetemaji yalimwisha; lakini yale ya 
ndui yakawa alama iliyomkumbusha kutotahadhari kwake 
Hata hivyo, akawa ameepuka; lakini sasa akawa macho wazi 
zaidi ya bundi! 

Magondolea ya matubwitumbwi yalimkwaruza alipowahi 
kuhepa kimbunga cha mbuba, upele na mafunza. Kilikuwa 
kimemjia kwa kasi na kumlazimisha kukwepa kwa haraka 
kuumeni kwake. Alikuwa yu katika hali ya kuvuta Pumzi za 
kustaajabu jinsi alivyoponea chupuchupu, alipogutukia 
magondolea ya matubwitumbwi haya tayari! Hakuwa na nafasi 
ya kuyahepa kabisa. Alikwaruzana nayo na kwa bahati nzuri, 
kwa kuwa yalikuwa magondolea tu, yakamumunyika. Lakini 
funzo akawa ameshalipata. 

Kohozi la kifaduro, homa ya minyoo, baridi yabisi, safura, 
macho, masikio na kichocho, aliweza kuziona kwa mbali. 
Wakati huu, akawa amejiandaa kikamilifu. Lau haingekuwa 
ni kugongwa na kokoto zito la homa ya malaria, angeweza 
kuepuka bila dosari yoyote. 

Zinge la Jabali la Magonjwa lilikuwa likizidi kukita hata 
kufanya mwanga wa mataa ya Sayari kuwa hafifu ingawa 
zilikuwa zikitumia nishati ya kinuklia. Hali hii ilimlazimisha 
kukinza macho yake pale mataa yalipomulika, huku akiomba 
asikutane na mkosi wowote kwa ghafla. 

Maombi yake hayakuitikiwa. Kwani kwa ghafla, aliweza 
kuona vipande viwili vya miamba ya marasimi na kwashiakoo 

vimejikita njiani mwake. Miamba hii ilikuwa ni ya kitabaka, 
na kwa hivyo, ilijiketisha pale bila woga ama aibu yoyote. 
Hakutaka hata kusikia harufu za miamba hiyo. Alijua kuwa 
yalikuwa yakitoa harufu ya sumu kali kumfanya ainusaye kwa 
wingi, kudhoofika akili milele. Na kwa vyovyote vile, vyote 
vingeweza kudhoofika, lakini si akili yake! 

Pia, alifahamu kiini cha sumu hiyo — yaani, ilitokea wapi. 
Sumu yenyewe ilitokana na ukosaji wa chakula bora. Kwa 
kawaida, sumu hii ni kama iliyozoeleka na wale walio ndani 
ya tabaka libebalo paa dogo — lakini zito, la walaji wachache. 
Kwa wale wapagazi, sumu hii haiachi kutiwa ukali kila nukta 
na ushuzi utokao kwenye hilo paa zito la wachache lililo utosini 
mwao. Ushuzi huu huumiza kila mtu, hasa watoto wadogo. 
Hawa hudhurika vibaya sana na sumu hii huwadhoofisha 
milele. 

Utabaka ndio uenezao miamba hii. Dawa yake ni rahisi 
na nyepesi, lakini ni kaumwa! Si ile ya peremende ya kupiga 
foleni ili kufundishwa malaji bora na halafu kurudi pale pale 
pa kushikilia paa! Kihitajikacho ni kujiondosha ili kusababisha 
kuporomoka kwa ghafla kwa lile paa. Kitendo hiki kingeweza 
kuleta kwa haraka upunguzaji wa hii sumu kwa kukausha 

ujambaji. Yote haya yanategemea kwanza kujua upepo 
unavuma kutoka wapi na unaelekea wapi. Bila kujua hiyo, 
basi kujiondoa kwa ghafla kibinafsi hakuleti mabadiliko 
yoyote. 

Dzombo alifahamu haya yote. Kwa hivyo, aliwasha kile 
kitabiri upepo mle ndani. Kilimwonyesha wapi ulikotoka na 
ulikokuwa ukielekea. Kujua hivi, akaamua kuutega. Kitendo 
ambacho kilimleta upande ule miamba hii ilikokuwa; na kwa 
hivi, aliweza kuihepa kirahisi na kujinusuru kutokana na sumu 
ile kali ya mauti. 

Kunusurika kwake kulimfikisha kukumban 
makorongo ya miamba ya kasumba. Hii miamba ya kasumb 
haikujificha kamwe, bali ilijionyesha wazi wazi katika uku,” 
wa Jabali hili. Kwani kwenye vilele vya miamba hii kuliwaka 
mataa. Nuru hii ndani ya giza la jabali la Magonjwa ilimvutia 
sana mithili ya nondo na taa! Vutio hili si la kimapenzi, kwani 
aghalabu nondo huchomeka mbawa akawa si nondo tena bali 
mdudu chotara. 

Hakutaka kuwa kama nondo, sembuse chotara wa 
kinondo! Huku hali ya mataa ya kasumba ikimshawishi, 
Dzombo, lake kubwa likawa ni kujizuia kutazama mataa yale. 
Taabiko lake halikurahisishwa na mataa yenyewe ambayo 
yalikuwa yakijigeuza rangi mara kwa mara na kutoa umbo la 
visiki vya namna namna, vya kuvutia. Kasumba yavutia na 
kupendeza pia! Ishara zake zinatatiza. 

Ugonjwa uletwao na miamba hii huwa na ishara namna 
namna na za kujificha. Alijua kuwa visiki vile, ingawaje 
vilikuwa vya kupendeza, vilikuwa vikificha vidudu vikali vya 
mauti; na mtu alikuwa awe akiweza kufichua ishara za vidudu 
hivi ili asinaswe na rangi za kuvutia za visiki. Kufikia hapa, 
akaanza kukariri hizi ishara. 

Kulikuwa kuna ile ishara ya kifafa cha kutojijua. Ishara 
hii ya kasumba humpa mtu hali ya kujitusi bila yeye 
kujifahamu kuwa anafanya hivyo. Maradhi haya yanatatiza 
sana kwa kuwa mwenye kuugua huyachukua kama kuwa ndiyo 
dawa! 

Mtu husema ati hana dini. Matibabu? Kujisweta kwenye 
dini ya mwingine ili ajiponye. Atapewa oparesheni ya jina 
Jipya, pensilini ya imani mpya, na hata kufanywa mlaji WA 
nyama na mnywaji wa damu ya binadamu! Thawabu? 

Kuzoroteka kwa mtu zaidi kwa kifafa,kumpooza ubongo wake 


a n 

hali moyo wake u bado unapiga. Hali hii ya kutojitambua 
hugeuzwa na ikawa ndiyo ya kawaida kifafa kinapochukuliwa 
kumaanisha hali halisi. 

Pia, mara nyingi kifafa hiki humpoteza fahamu timamu 
mtu na ukamsikia akisema kuwa ana pesa, hali ukimwangalia 
mbinu za hizo pesa hazijui ziliko. Yeye kifedha, ni kuagizwa 
nini apande, nini cha kuunda na nini anunue; na kisha kulipwa. 
Kuagizwa huku hakuishi, naye ndipo azidipo kujinaki kuwa 
pesa bado ni zake tu! 

Kifafa hiki huleta majeraha ya kuomba kusikoisha ili ati 
mgonjwa aweze kujitibu maradhi yake. Hali hii humfanya 
mgonjwa kutokwa na majipu ya kuombaomba mwili mzima. 
Hapo ndipo kule kutokuwa na pesa kuzidipo kujidhihirisha 
kwa mwili mzima kupachikwapachikwa mabendeji ya 
matibabu ya misaada. Mabendeji haya hukazwa machoni na 
kuachiwa mdomo. Mgonjwa hupewa kijiti na kushikwa mkono 

kuongozwa. Ajabu ni kwamba, ingawaje yuko mahututi namna 
Ile, mgonjwa huyu haachi kubwata na domo lake lililo wazi 
wakati wote: “Mimi niko huru. Mimi niko huruu. Mimi niko 


huruuu,” kama sahani ya santuri iliyokwama, kila hatua 


asaidiwayo kujikokota. 

Ishara ya kifafa cha kutojijua kawaida huleta matatizo na 
kuzua dalili za kisonono cha kuiga. Hali hii Iizukapo, huwa 
mtu hajithamini yeye mwenyewe tu, bali hata na ukoo wake 
Wote. Lake liwalo lolote — si jina lake, si utamaduni wake, si 
ustaarabu wake, si chochote kile chake, huwa hakina thamani 
na hakithamini. Mwisho yeye huwa hana adui mkubwa 
isipokuwa yeye mwenyewe. Lakini, ole wake ajitoleaye 
kumzindua! Huyu ataitwa mzushi, mchawi, asiyetosheka na 
majina kadha wa kadha, ugonjwa uzidipo kumpotosha. 


Zi 


Kwa hivyo, licha ya dalili ya kisonono cha kumfanya mtu 
kuwa kinyago tu, humfanya pia kuiga yale mabaya Pekee kwa 
kutokuwa na uwezo wa kuchuja. Dalili hii hujidhihirisha Upesi 
katika lugha ya mtu. Ndwele hii imkumbapo Mgonjwa, basi 
humfanya kukosa ulimi wa kuzaliwa nao. Utamwona 
akitapatapa kujitafutia hewa ya kuweza kujieleza kinaganaga 
kwa kutumia lugha hii ya mtawala wake! 

Ashikwaye na maradhi haya hafi bila kuyaeneza. La 
kusikitisha ni kwamba mgonjwa haachi kuwaambukiza 
watoto wake na hivyo, kuzika mbegu yakurithisha ishara 
hii ya kasumba. Kufikia hapa, sasa hukoma kuwa dalili — 
bali bato la kizalia! Sasa kisonono cha kuiga huwa 
kimezagaa na kuwa ustaarabu wake. Kisonono kuwa 
ustaarabu wa mtu — hayamkiniki kamwe! Lakini, hutokea 
tu katika hadithi kama hii. 

Dalili hizi ingawa wengi twaziona, kuzisikia na 
kuzitambua, sio rahisi kuhisi kuwa chanzo chake chatokana 
na makorongo ya miamba ya kasumba. Hata Dzombo naye 
pia alishangaa alipokuta hiyo miamba ndani ya ukungu huu 
wa Jabali la Magonjwa. Kabla ya siku hii, hakuwa amedhania 
kwamba kasumba ya namna hii ni aina fulani ya maradhi na 
kuwa utafiti ulikuwa unapaswa ufanywe ili kupigana nao. Kwa 
sasa, yeye hakuwa na njia nyingine ila kupigana na makorongo 
ya miamba hiyo. 

Aliinua macho yake na kutazama yale mataa pale vileleni. 
Rangi ya visiki ya kuvutia ilikuwa haiachi kumshawishi kwa 
kujigeuza umbo kila wakati. Kubadilika kwa rangi za haya 
mataa kulimpa moyo wa kudadisi. “Kwa nini kitu cha kuvutia 
namna ile kijigeuzegeuze kila wakati?” akawa anajiuliza. 


“Kwa nini havikai tuli katika huo uzuri ili viweze kumfurahisha 
barabara apitaye na njia?” 


28 


Kufikia hapa, Dzombo alihamaki wazo lililomjia kwa 
ghafla. Wazo hili lilimfanya kinadharia kugundua siri ya 
ulaghali wa hiyo miamba. “Kweli kijitembezacho ni kibaya 
kwa kuwa hakina msingi thabiti,” akajisemea. Uvumbuzi huu 
ukampa silaha ya kupambana nayo kwani, sasa alijua kuwa 
ingawa nuru hiyo ya mtaa ilikuwa ya kuvutia, miamba yenyewe 
ilikowakia haikuwa na misingi thabiti. Ama ikiwa kasumba 
ni nzuri kweli, kulikuwa kuna haja gani basi ya kuinakshisha 
na mataa yenye rangi za kubabaisha? 

Urembo huu wa mataa ulikuwa ni njama tu ya kuficha 
uhalifu wa misingi ya hii miamba. Ingawaje, kulikuwa kuna 
wale ambao walizubaishwa na kunaswa na mhadao huu wa 
mataa. Lakini kwa Dzombo, ulaghai huo haukumlaghai bali 
ulimfanya kuufananisha na wale wasio na misingi ya kiutu 
katika jamii kwa wao kuwa na msimamo wa kibendera. 
Msimamo wao ni ule wa kurandaranda huku na huko kama 
vile mataa yalivyojigeuza rangi muda baada ya muda kama 
kinyonga. 

Ili kujiepusha na miamba hiyo, Dzombo alikata shauri la 
kujichukulia msimamo wa kinidhamu ulioeleweka. Kwanza, 
aliiteremsha ile Sayari kwa kuipigisha mbizi. Aliishusha vya 
kutosha mpaka akawa anaangalia mivungu ya chini ya hiyo 
miamba — hivyo, akawa amegundua kiini cha maradhi hayo. 
Na ili kuyaagua, alionelea achukue hatua thabiti ya kijasiri. 
Kwa hivyo, aliuacha ule usukani wa mbizi na akaurukia wa 
egesha. Hapa aliushika kikakamavu na kuiendesha mbele bila 
wasiwasi. Kuangalia pale kiooni, akaona makorongo ya 
miamba ya kasumba yakianza kufifia. Haukupita muda mrefu 
na hata ule ukungu wa Jabali hili nao pia ukaanza kufifia; na 
hata bila simile, ukapotea kwa ghafla! Alikuwa amepona! 
Alikuwa amelishinda Jabali la Magonjwa...fyuuu! 

Hakupewa nafasi. Kwa ghafla, aligutushwa Na Sauti 
zilizojaa humo Sayarini ambazo hakuj ua Zilikuwa Zikitokeze, 
wapi. Sauti hizi zilikuwa za ugomvi na za kutisha. 

Bu! Bu! Bu! 

“Uui! Uui! Uui...!Unanimaliza!” 

“Kelb wee Mwanamke — kufa!” 

“Sifi ng'o!” 

Bu! Bu! Bu! 

“Yomiii ...unanitoa roho!” 

“Tena bado wee Mkristo mnafiki — kufa!” 

“Sifi ng'o!” 

Bu! Bu! Bu! 

“Angaliaaa...unanitoa utumbo!” 

“Hee...hee...utaniona Mwislamu wee — kufa!” 

“Sifi ng'o!” 

Bu! Bu! Bu! 

“Niacheee...unanitoa ini” 


“Hee...heee...hivi ninakuanza Mprotestanti mkosa adabu 
wee — kufa!” 


“Sifi ng'o!” 
Bu! Bu! Bu! 
“Oooo...wi! Unanitoa mapafu!” 


“Hata miguu nitaing'oa mwabudu vinyago Mkatoliki wee 
— kufa!” 


“Sifi ng'o!” 
Bu! Bu! Bu! 
“Tsiui...i!! Unanimaliza!” 


“Hahahaaa...utanisikia leo Pagani Mwafrika wee — kufa!” 
“Sifi ng'o!” 

Bu! Bu! Bu! 

“Aaaa...i! Niache nende!” 

“Sitakuwacha Myahudi mlaghai wee — Kufa!” 

“Sifi ng'o!” 

Bu! Bu! Bu! 

“Mmmm...unanitoa nyongo!” 

“Hahaha...ke/b Mwislamu Mwarabu wee — kufa!” 

“Sifi ngo!” 

Bu! Bu! Bu! 

“Aaa! Umenivunja uzazi 

“Bado basi Shit Nigger usiyeoga wee — kufa!” 

“Sifi ng'o!” 

Bu! Bu! Bu! Teke. 

“Uuu...! Unanitoa damu!” 

“Heheheee...tena hiki ni kionjo gaidi mzalendo wee — 
kufa!” 

“Sifi ng'o!” 

“Bu! Bu! Bu!— Buti. 

“Uuu...i! Unanivunja mbavu!” 

“Heheheee...tena una bahati sana kabila mbaya wee — 
kufa!” 

“Sifi ng'o!” 

Bu! Bu! Tako la bunduki. 

“Ai! Ai...aiai! Unanishongoa! 

Niko njiani kukuzika kabisa Mhindi mwizi wee — kufa!” 

“Sifi ng'o!” 

Bu! Bu! Bu!— Bayoneti makalioni. 

“Aaaaa...!” 

“Mwisho nitakulipua ubongo hanithi msomi wee — kufa!” 

“Sifi ng'o!” 

Bu! Bu! Bu!- Moto wa spaki uzazini. 

“Wacha unyama wako!” 


“Nitakuongezea murututu mkosa dini Mkomunisti wee — 
kufa!” 


1? 

“Sifi ng'o!” 

“Niko wapi?” Dzombo akauliza mtambo-mty kw 
kufadhaika. y 

“Uko ndani ya JABALI LA UDHALIMU,” akaelezwa 

“Basi hata bila simile? 

“Udhalimu haumpi mtu nafasi ya kujiandaa.” 

“Hivi ni vita basi!” 

“Nini tena?” Kusema haya, ule mtambo-mtu ukajizima 
na kumwacha Dzombo katika kiza cha mawazo yake. 

Kutahamaki, Dzombo alijikuta ameshaingizwa ndani ya 
wingu la damu. Damu hii ilikuwa imechanganyikana na 
makohozi, matapiko, nyute, kinyesi, mate na mikojo na 
kuifanya kuonekana uchafu wa kutisha na wa kuchafua roho. 
Uchafu huu ulijigandamiza kiooni na hakuweza kuona 
alikokuwa akienda. 

Ndani sasa mkawa giza tupu. Kiza cha kutisha. Huku 
makero ya dhuluma yakifuatwa na mayowe ya wanaoteswa 
yakizidi kuongezeka, Dzombo alisikia yale makero ya dhuluma 
yakimgeukia yeye sasa. Kwa ukelele wa kiwehu, akayasikia 
yakimwapiza kwa kusema: 

“Dzombo kufa!” 

“Sifi, ng'o!” 

“Kufa! Mwanaharamu wee!” 

“Sifi, ng'o!” 

“Shiiit...kufa shenzi wee!” 

“Sifi ng'o!” 

Lakini kani zake hazikuzuia kujisikia fahamu zake 
zikianza kumpotea. Alihisi mikono ikilegea. Usukan! 
ulimponyoka na Sayari ikaanza kupiga mbizi. Kam: 
haingekuwa ni kwa ile kengele ya tahadhari, basi Dzombo 

angekwisha. Lakini, fahamu zilimrudia upesi sana kengele 
ilipojifyatua. 

Hii ilikuwa ni ile kengele ya tahadhari ambayo kulia 
kwake kukawa kunamaanisha kuwa chombo kilikuwa 
kimebakiza mafuta yatakayokifanya kusafiri kwa muda 
usiozidi dakika tano tu. Kumalizika kwa mafuta kuna maana 
moja: kushuka kwa Sayari kama jiwe! “Huku ndiko kufa,” 
akajiwazia. 

Hakutaka kufa. Kwa hivyo, huku akipigana na nafsi yake, 
alijimudu kijasiri mpaka akautia tena ule usukani mikononi. 
Alijivuta mpaka akawa ameketi kithabiti na ndipo alipoanza 
kuuvuta ule usukani huku akiweka breki. Nacho chombo 
kikaitikia kwa kujinyoosha, huku kikipunguza kasi. Alikipooza 
zaidi kwa kukata mafuta yasiende mitamboni. Kuzimika kwa 
mitambo kulikifanya chombo kuanza kuteremka kwa mwendo 
wa taratibu. 

Kiliteremka hivyo kimya hali asijue wapi alikokuwa 
akielekea kwa kuwa alikuwa bado yumo ndani ya wingu lile 
la damu katika Jabali la Udhalimu. Lakini alichogutukia kuona 
baada ya kusafiri hivyo kwa muda wa miezi mitatu, ni vile 
kilivyotoboa wingu hilo la farakano na kumtoa nje kwenye 
nuru ya ajabu! Alikiegesha na kikaanza kuruka kikawaida. 
Hakuwakisha mitambo na chombo kikapepea na kuteremka 
Chini mfano wa unyoya. Sasa akapata nafasi ya kuangalia huku 
na huku. Kutupa macho chini, hakutaka kusadiki alichokiona 
— ardhi! 

Alitupa macho yake kwa pupa huku na huku ili 
kujihakikishia kwamba hakuwa akiota. Na katika papara yake 
hii, aliweza kuona ulimwengu uliojitandaza chini yake — 
ulimwengu wenyewe ukawa ni wa kuvutia ajabu. 

Mwangaza wa ulimwengu huu ulimwezesha kuona jingi 
vile ulivyopangika na kunakshika. Vilima, vijito, mito, Misitu, 
mbuga, bahari, mashamba, viwanda na maskani ya wenyeji; 
vyote vilijitokeza hapa na pale jinsi Sayari ilivyozidi 
kuteremka. Nuru ya ulimwengu huu ilimwingia mpaka rohoni 
mwake na Dzombo akajua ameshawasili. | 

“Mungu; nimefika,” akajisemea. 

Katikati ya msitu mmoja kulionekana mduara uliokaa 
kama kiwanja. Dzombo aliamua kutua hapo. Alikwenda 
kwenye tua na kwa mafuta yaliyosalia, akaingurumisha 
mitambo. Kitendo hiki kilimwezesha kuiegesha ile Sayari — 
na hivyo basi, akaielekeza pale duarani na kuitua. Je, huu ndio 
uliokuwa mwisho wa safari ama mwanzo wa nyingine? 
Haikujulikana. 

Alijifungulia mlango taratibu huku akiangalia huku na 
huku kwa hofu kuu. Alijikokota kinyonge na akateremka asijue 
ni wapi. Alipepesuka alipokanyaga ardhi, kwani miguu yake 
haikuwa imetembea kwa zaidi ya miaka miwili. Kuregarega 
kulipomwisha, Dzombo alijinyoosha kila kiungo, akivuta hewa 
safi na huku akificha macho yaliyochoka. Alikuwa yu huru! 
Alikuwa yu mzima! Hakutaka kusadiki. Akajinyoosha viungo 
tena kama njia ya kujihakikishia na kisha akajiuliza: “Wenyeji 
wako wapi?” 

Sura ya Tatu 


Kimya kilimzonga pale alipokuwapo. Aliangaza macho lakini 
hakuona cha muhimu. Alidhani angesikia sauti nyororo 
zikiimba — lakini wapi! Aliyatembeza macho yake tena na kwa 
bahati nzuri, akaona pembeni kabisa mwa mduara huo, vitu 
vyeupe vilivyokaa kama mitumbwi, vikija na kutoweka. 
Aliviangalia na kuvikagua kwa muda mrefu kutokea mbali. 
Baadaye, akagundua kuwa kuja na kutoweka kwao kulikuwa 
kumepimwa kuwa kwa kila dakika saba. 

Baada ya kuviangalia kwa muda mrefu kutoka mbali, 
mwisho aliamua kuvikaribia — lakini kwa tahadhari nyingi. 
Naye jinsi alivyozidi kuvikaribia ndivyo kimiujiza vyombo 
hivyo vigeni vilivyozidi kujidhihirisha. Kweli vilikuwa 
vitumbwi, ajabu yake ni kuwa hakukuwa na maji! Badala yake, 
aliviona vikielea hewani kama thuluthi moja ya mita hivi 
kutoka ardhini. Vikawa vinakuja kama vipepeo, kusimama kwa 
muda pale alipokuwa amesimama na baadaye kuendelea na 
safari yao. 

Sasa Dzombo, baada ya kustaajabia mwujiza huu kwa 
muda, akawa hana shaka kuwa alikuwa ametua Mbinguni. 
Kwa hivyo basi, alitanabahi kuwa hivi vilivyokuwa vimekaa 
kama vitumbwi kwa kweli, zilikuwa ni roho za farasi! 
Uvumbuzi huu ulimfanya kucheka kimoyomoyo. Pia, 
aliendelea kujielimisha kwa kudhani pale alipotua ni lazima 
palikuwa na kituo cha roho zote zitokazo duniani na hawa 
farasi, ama roho zao sasa, hutumwa kuja kuwapokea wageni 
wateule ili kuwafikisha mwisho wa safari zao. Kwa udadisi 
huu, alijiona kumbe naye ni mmoja wa mabaki ya hawa wengi 
wanaoitwa, lakini ni wachache wanaoteuliwa! Kwa hivyo basi, 
na hata bila kusita sasa, alijitupa ndani ya chombo kilichokuja. 

Ungemwona, ungedhani umeona bepari la Mabepari 
vile alivyokuwa amejitenga pembeni — nyuma kabisa Ya hicho 
kitumbwi, huku uso wake wote ukiwa tabasamu tupu 
Alichokosa ilikuwa kofia ya kinyungu, mtemba na mwavuli 
Hata hivyo, ukosefu huu haukumpunguzia hali yake — 
kujisikia alikuwa ameshafuzu. Aliyaangaza macho huku na 
huku bila kujali hicho kitumbwi kilikokuwa kikimpeleka, 
Hakujali, kwa sababu hakuwa na tashwishi ya kule alikokuwa 
akipelekwa kwa ajili ya kujawa na imani. 

Moyo ukawa umempoa kama upoaji wa kutandazika kwa 
ulimwengu huu mpya aliokuwa akiushuhudia. Ushwari wake, 
nuru yake na maajabu yake, ni kama vile alivyotarajia kuona. 
kufuatana na mafunzo aliyofundishwa kwao chini duniani. 
Ni sauti nyororo zikiimba kwa utaratibu na muziki wa 
kutumbuiza tu ndivyo kwa sasa vilikosekana; lakini hakujali 
kwa kuwa imani ilikuwa imemjaa. 

Utulivu huu ulimwezesha Dzombo kufikiria vile mbawa 
zake zingekuwa za aina gani. Za rangi gani? Rangi zote, lakini 
alijua za rangi nyeupe hazitamkaa vizuri. Je, tiara yake ya 
utakatifu itakuwa na nyota na rangi za kisiki? Na vazi lake je? 
Aa, kweli, roho hazina uchi, akajikumbusha. 

Mawazo haya yake yalipasuliwa kwa ghafla na kelele za 
nderemo na vifijo. Alijikuta yumo katikati ya sherehe kubwa 
na kila mtu akimwangalia yeye tu. Huku shikamoo zikifyatuka 
kutoka kwa watoto na vijana, wenyeji wawili - mke na mume, 
walijitokeza kuja kumlaki na kumsaidia kutoka mle chomboni. 

“Karibu Mtu-Dzombo; na pole sana kwa safari ndefu,” 
wakawa wanamkaribisha. 

“Asanteni sana.” Na kwa uso wa furaha, akaongezea, 
“kwani nilikuwa nikitarajiwa?” 

Pari, jingi 


EA UA 


“Zaidi,” wakamwambia. 

Kwa kuwa alijua ni roho nyingi ziendazo Mbinguni kila 
chembe ya nukta, kuambiwa kwake kuwa alikuwa akitazamiwa 
kulimpa furaha sana. Naye, kwa kauli ya mtu anayejua 
asemalo, akasema: 

“Nami nangojea mbawa zangu tu!” 

Wenyeji wake waliangaliana kwa nyuso zilizoonyesha 
mshangao kiasi, lakini hawakusema kitu. Mbele yao kulikuwa 
kumejengwa jukwaa kubwa la kuvutia. Lilikuwa limejaa watu 
— si waume si wake, si watoto si wazee; wote walionekana 
wakijumuika kwa pamoja wakiwa na nyuso zenye furaha ya 
kupindukia. Watoto nao, wakawa hawaachi kumpa shikamoo 
na huku wakiimba: 

“Amefika Mtu-Dzombo... amefika...” 

Dzombo alitupa macho yake jukwaani na akaona kile 
alichokuwa akitazamia. Naye hata bila kuambiwa, aliondoka 
mbio moja kwa moja mpaka miguuni pa yule aliyeonekana 
kuwa mzee kuzidi wote, na akajitupa chini kifudifudi. “Njaa,” 
wenyeji wake wakaambiana kwa kimawazo tu, yeye asisikie 
lolote. Kwa hivyo, hirimu wakamwinua kwa haraka. Naye yule 
aliyemwangukia akamnyoshea mkono akifuatwa na wenzake 
huku wakimpa pole na kumkaribisha. 

“Karibu Mtu-Dzombo” 

“Asanteni sana.” 

“Je, safari ilikuwaje?” 

“Ngumu.” 

“Na huko utokako?” 

“Moto!” akawaambia kwa kimkato. Nao: “Kiu,” 
wakaambiana kwa kimawazo. Lakini kwa sauti, mama mmoja 
akasema, “haifai kumwuliza mgeni mambo mengi kabla ya 
Shibe kwanza.” 

“Kweli tupu,” wakakubaliana. Kusema hivi, wale hirim 
walimwelekeza kwenye jumba moja hapo hapo tu, “Ingia 
ujishibishe, ujinyweshe na chochote utakacho — na karibu 
tena.” wakamkaribisha. Huku akiingia, Dzombo alikuwa 
akiwaza. leo utumwa wa njaa na kiu naenda kuubwaga milele > 
Akaingia. A 

Hakuyasadiki macho yake kwa yale aliyoyaona mle ndanj! 
Sebule ya jumba hili ilikuwa kama yenye eneo la ekari Moja, 
na yote ilikuwa na meza zilizokuwa zimejaa kochokocho 
vyakula na vinywaji vya kila aina. Kwenye kila meza Dzombo, 
karibuu ...kulisimama watoto wawili— wa kike na wa kiume, 
wakiimba: 

Karibu Mtu-Dzombo...karibuuu... 

Kwa kuwa sasa alikuwa amefika, hakuwa na tashwishi 
kabisa juu ya chakula na kinywaji gani alichokuwa akitaka. 
Kwa hivyo, alizipita meza hizo. kwa haraka sana. Lakini kwa 
bahati mbaya sana, asivione. Hakufa moyo. Ataviagizia kama 
visindikizo, akaamua. 

Alikwenda na kuketi kwenye meza iliyokuwa 
imeandaliwa ugali na mboga, zikiwa sukuma wiki, papa 
vipande viwili, na nguru vipande viwili, wote wakiwa wa 
kuchomwa, na akaanza kukata sembe. Kinywaji kikawa maji 
haya-haya ya kawaida. Akiwa karibu kumaliza, Dzombo 
alimwita mmoja wa wale watoto na akamnong'onezea. Mtoto 

alitoka mbio mara moja na kwenda kuwajulisha wazee. Nao 
walimkaribia kwa unyenyekevu, huku wakimwomba radhi 
kwa sababu ya kukosea kumtimizia matakwa yake. 

“Kwa nini?” akawauliza. 


“Unahitaji Mana na Maji ya Kumaliza Kiu Milele?” 
“Eee,” 

“Hupatikana kwa Mungu tu,” wakamweleza. 

“Na huyo Mungu yuko wapi?” Akauliza kwa hamaki. 

“Mungu?” wakamwuliza, huku wakiangaliana kwa 
mshangao. 

“Ee!” 

“Si yuko Mbinguni duniani,” wakamwambia kwa sauti 
ya kutojua jingine dhahiri la kusema. 

Kusikia hivyo, Dzombo chakula kikampalia. Alianza 
kukohoa na kunywa maji. Kushtuka kwake kuliwaduwaza 
wenyeji wake, ambao kwa unyenyekevu walimpa pole na 
kumwuliza, “Je, tumesema lisilopaswa kusemwa nini, Mtu- 
Dzombo?” 

“Hapana,” alikana, huku macho yakimtoka machozi. 
“Lakini sijui ikiwa nimesikia sawa sawa. Ati mmesema 
Mwenyezi Mungu yuko wapi?” 

“Mbinguni duniani,” wakamjibu bila kusita. Dzombo 
masikio yakawa hayasikii tena. 

“Kwani hapa si Mbinguni kwa Mwenyezi Mungu!?” 
akawauliza kwa mshangao wa ufadhaisho. 

“Hapana,” wakamjibu bila kusita. Akizidi kufadhaishwa, 
alimwuliza yule mzee: “Na wewe si Mungu, Baba?” 

“Hapana” 

Alimwuliza mtu wa makamo: “Nawe siwe Mungu, 
Mwana?” 

“Hapana!” 

Akamgeukia mwingine: “Nawe siye Bikira Mariamu?” 

“Hapana!” 

Na tena mwingine: “Na wewe siye Nabii Mohamed 
(S.A.W.)?” 

“Hapana!” 

“Na hawa watoto sio malaika? Na hawa wen 
watakatifu manabii na mitume?” 

“Hapana. Wote hao wako kwa Mwenyezi Mun 
Mbinguni duniani,” wakamwelezea kwa utaratibu. bu 

“Mamangu! Nimepotea njia!” akajisemea tu. 

“Hata, hukupotea,” wakambhakikishia. “Kwani Wewe 
watoka wapi?” wakamuuliza. 

“Duniani!,” akawajibu kwa mkazo. 

“Basi ni wewe utwambie mambo ya Mwenyezi Mungu 
na hali yake,” wakamsihi. 

Naye kwa sauti ya kuomboleza akasema, “lahaula 

jamani...! Haki ya Mungu hakuna Mungu duniani.” 

“Wewe u Mtu-Dzombo uliyetabiriwa kuwa utakuja na 
kututembelea kwa minajili ya kuona hatua na kiwango cha 
maendeleo yetu katika kila nyanja. Sasa tunajiona 
kuheshimiwa kwa kupata fursa hii ya kuonana nawe macho 
kwa macho. Wengi waliomba kuiona siku hii, lakini 
hawakujaaliwa kwani walikwenda Duniani kwa Mwenyezi 
Mungu. Nasi tulipokuona, tunatazamia — pamoja na mengine 
mengi ambayo utatutunukia, kuwa umetuletea Mana na yale 
Maji yatoayo...” 

Asiwape nafasi ya kuendelea, aliwakatiza na, “hapana! 
duniani hakuna Mungu.” 

“Usikashifu, tafadhali,” wakamrai. 

“Sikashifu: lakini mimi natokea huko na najua nitokako,” 
akasisitiza. 

“Wewe si Mtu-Dzombo?” wakamwuliza. 

“Mimi ni Dzombo tu, sio mtu,” akawaambia. Kusikia 
hayo, wenyeji wake waliangaliana kwa nyuso zilizoonyesha 
hawakusadiki waliyoyasikia. Wakimhoji na kumdadisi zaidi, 
walimwuliza, “na unasema utokako ni duniani?” 


BIne sio 

“Ndio.. lakini hakuna Mungu huko,” akawaambia kwa 

ukakamavu moyoni. 

“Tafadhali usikashifu,” wakamsihi. 

“Samahani; lakini ndio ukweli,” aliwaambia, simanzi 

zikimjaa moyoni. 

“Basi ikiwa ni hivyo, wewe hutoki duniani,” 
walimwambia. 

“Natoka duniani, lakini hakuna Mungu huko,” 
akawasisitizia. 

“Usikashifu tafadhali,” wakamsihi. 

“Samahani.” Akawa sasa hajijui mbele wala nyuma, kwa 
unyenyekevu aliuliza, “kwani niko wapi?” 

Nao wakamwambia: “Tutakwambia baada ya sisi kujua 
watoka wapi. Lakini kwa sasa, ni afadhali ujipumzishe mpaka 
kesho, kwani bila shaka una uchovu mwingi.” 

Alipelekwa nyumba nyingine safi, nzuri, ya raha na ya 
hadhi ya juu ambako alilala usingizi mzito wa ajabu. 


CA 


Alizindushwa na muziki mwororo wa kuongoa na wa 
kupumbaza. Kusikia hivi, uso wake ulianza kunawiri kwa 
tabasamu. Muziki huo ulikuwa wa kimbinguni kwake. Kwa 
hivyo, yale yote ambayo yalikuwa yametokea jana yake, ni 
lazima yawe yalikuwa majaribio. 

Itawezekanaje Mwenyezi Mungu na malaika wake 
kumkubali mtu hivi hivi tu bila kuhakikisha imani yake? Si 
tumeambiwa hivyo? Bila shaka, pale jana mahojiano yote yale 
yalikuwa na kusudi la kujua imani yake ilikuwa vipi. Je, 
ilikuwa thabiti yenye kukamilika? Ama ilikuwa yenye shauku 
na tashwishi? 

Kuwa yeye alikuwa mbinguni, hakuwa Na tashwi 
kidogo. Imani hii yake haikutingishika kamwe. Iki 
udadisi wa jana ulikuwa kipengele cha kwanza kilich 
kuvukwa kabla ya roho kukubaliwa rehemani enz 
Mwenyezi Mungu, basi alikuwa ana hakika kwamb 
amekivuka kipengele hicho. 

Alijiondosha pale kitandani na akaanza kutalii. Kitu cha 
kwanza kilichomshangaza ni kuona sakafu, kuta na dari za 
nyumba hii kuwa za vioo vitupu! Kwa sababu hii, alijiona 
mara elfu, kwa kuwa picha iligongeshwa kutoka kwa kila 
upande na kumfanya kujikuta yuko katikati ya yeye mwenyewe 
na kutoweza kutambua nani ni yupi na picha ni ipi. Aliamua 
kwamba yumo katika jumba la kugeuza mwili wake uwe sasa 
wa kiroho. 

“Ajabu! Kumbe roho ya mtu hufanana na mwenyewe 
namna hii?” Alijisemea huku akijiangalia na kujikagua kama 
yai. “Wapi msalani?” akajiuliza. Ya kwamba roho haziendi 
msalani, hilo halikumtatiza.Usafi na manukato ya msala 
hakuwa ameshawahi kuyaona. Pahali pa nzi kulikuwako na 
muziki wa kumwongoa. Alimaliza shughuli zake na kuingia 
bafu. . 

Huko alikuwa na uhuru wa kujitumbukiza ndani ya bafu 
ama kujitosa chini ya mifereji ya mvua. Mifereji yenyewe ilitoa 
maji yake kwa spidi ile mwogaji aliyoihitaji. Licha na hivyo 
basi, pia maji yaliweza kufanywa kutoka mfano wa vibonge 
vibonge ambavyo viligonga mwilini ili kulainisha ngozi na 
kushtua damu. Nazo bafu zilikuwa za kipekee! 

Zilikuwa nne: nazo zilikuwa tayari zimejaa maji ya pOVU 


la manukato. Asijue lipi la kujiogesha akasikia sauti zikitoka 
kwenye kila bafu. 


Shi hata 
Wa ule 
Ohitajika 
Ini kwa 
a alikuwa 

“Moto sana,” moja likawa likisema. 

“Moto kiasi,” lingine likawa likieleza. 

“Vuguvugu,” la tatu likamwambia. 

“Baridi,” la mwisho likawa likijisemea. 

“Heeehe! Hapa kweli ni Enzini Mbinguni,” Dzombo 

akajiambia. Kwani hakuwa ameshawahi kuona vituko sampuli 

je. Aliamua kutsanza kwa leo kwa kuwa alijua 
angejitumbukiza bafuni ingemwongoa usingizini — kitu 
ambacho hakutaka asubuhi hii. Ni jioni, kabla ya kujibwaga 
kitandani ndipo atakapooga ndani ya bafu, akaamua. 

Kama binadamu wenzao, mifereji ilikuwa pia ya aina nne: 
na kila mmoja ukimwambia hali ya joto la maji 
yaliyomdondoka. “Joto kiasi,” akaamua. Alijibambua lile 
gwanda na kisha akasimama tu asijue la kufanya. Hakuwa 
akiona pa kufungulia. 
| “Wewe simama chini ya ule ulioamua tu na maji 
| yatatiririka yenyewe,” akasikia sauti ikimshauri. Dzombo 
— aligeuka kwa haraka na akaona kijana amesimama nyuma yake 
natabasamu usoni. Hakuwa amemwona au kusikia kuja kwake, 
lakini hakushangaa kwa kuwa inasemekana hivi ndivyo 
7 malaika wanavyojitokeza. “Na ukishamaliza, tafadhali njoo 
chumba cha tatu mlango wa kushoto — tunakusubiri kwa chai,” 
Aa kijana akamwambia. 

— Alipokwenda kwa kifungua kinywa, alikuwa na hamu 
Sana ya kuona chai ya Mbinguni ilikuwa ya namna gani. 
“Karibu Mtu-Dzombo,” alikaribishwa, mara tu alipofungua 
mlango. Aliyemkaribisha alikuwa yule mzee aliyekuwa 
amedhania kuwa ndiye Mungu Baba na aliingia kwa 
Unyenyekevu mkuu huku akiwa tayari kumwangukia mi guuni 
ili kumsujudia. W alimshika juu-juu, huku wakidhania ni 
Uchovu ndio uliomfanya kuwa hivyo, na wakamketisha kitini. 

Ilikuwa ni familia ya watu sita: wazazi wawili Na watoio 
wanne — wasichana wawili na wavulana wawili. Haya aliwe, 
kutanabahi punde tu baada ya kukalishwa. 

“Twambie usingizi,” yule Mama aliyekuwa akimdhania 
ni Bikira Mariamu akamwuliza baada ya maamkuzi. 

“Wa enzi ya juu,” akamjibu na sauti ya mtu anayefikiria 
anatazamiwa kujua afanyalo. 

“Vizuri sana — karibu tena,” wakamkaribisha. 

“Nishafika,” akasema kwa kauli ya mtu ambaye amepata 
shahada ambayo hakuwa akidhania ilimpasa. 

“Samahani Mtu-Dzombo, ungetaka kunywa chai au 
kahawa?” Mmoja wa wale wavulana akamwuliza. 

“Chai tafadhali.” 

“Ya iliki, mdalasini ama ya tangawizi?” 

“Ya iliki tafadhali.” Hakuwa ameshasikia kahawa za aina 
hizi. 

“Ya mkoko?” 

“Maziwa.” 

“Ya moto ama ya baridi?” 

“Ya moto.” 

“Na sukari je? 

“Vijiko viwili.” Akapewa kikombe chake na mmoja wa 
wale wasichana akamsongezea kisinia cha maandazi. 

“Haya karibu chai,” mama mwenye nyumba 
akamkaribisha, huku akiongezea, “chai yetu sisi ni ya kawaida 
si kama ya huko utokako.” 

“Hii ni ya kawaida kweli” Dzombo akashtukia, akijua 
kwamba huko atokako, sio watu wa kawaida ndio 
wanaokunywa kahawa ama chai za viungo vya mchuzi. 

“Yatoa njaa lakini,” yule mzee akasema. 

“Na hilo ndilo lengo,” Dzombo akamwitikia. 

“Haswaa,” wakakubaliana naye. 

“Lakini, ni lazima mnakunywa chai tofauti na hii yetu 
huko Duniani Mbinguni,” mmoja wa wale wasichana 
akadokeza. Dzombo chai ikampalia! Wakampa pole. Na kwa 

hafla, akasikia “Tangazo ” likisema: 

“Tuna furaha kumkaribisha mgeni wetu ambaye kuja 
kwake kumetabiriwa tangu zama za enzi ya mababu na nyanya 
zetu. Leo hii, tunashuhudia kutimizwa kwa utabiri huu. Kama 
mjuavyo, mgeni wetu siye mwingine bali Mtu-Dzombo! 
Twamshukuru Mulungu kwa kututunukia baraka zake kwetu 
kwa kututimizia ahadi yake kwetu...” 

“Kweli kabisa,” wenyeji wake wakakubaliana na tangazo, 
hali Dzombo yeye lake likawa ni kushika tama na kupigwa na 
bumbuwazi. Likiendelea, akasikia tangazo likisema: 

“Hivi sasa tusemavyo, mgeni wetu yuanywa chai na jamaa 
ya Mama Mtu-Maanani na Mzee Mtu-Mwenzio wakiwa na 
watoto wao, yaani vijana Mtu-Bint Fikirini, Mvulana Mtu- 
Wazo, Mtu-Bint Hekima na kitinda mimba kivulana, Mtu- 
Tabia. 

“Hii jamaa imetunukiwa iwe mwenyeji wa huyu mgeni 
wetu kwa niaba ya sisi sote. Na ni kutoka hapa ndipo safari 
zake za kujulishwa ulimwengu huu wetu zitakapoanzia. 


Tunachukua nafasi hii basi kuzidi kumkaribisha na pia 
kumwomba radhi kwa dosari yoyote ambayo ameshaona ama 


pi katika safari yake ya kujipima Utu. basi atatuwia 
s Ta PA 


Sasa tangazo likimgeukia yeye, likamwambia: 
Mtu-Dzombo, kama tujuavyo, sisi tungali viumbe hafifu 


0 Sana tukijilinganisha na nyinyi wa Mbinguni duniani. Hata 


hivyo, asante kwa kutujia. Asante.” 

Tangazo likaisha. 

Hali akiwa katika maruerue ya mzubao wa mwangaji 
aliuliza, “hiyo ni redio?” 

Naye kwa hamaki, kijana Mtu-Bint Hekima akamwuliza 
“kwani hivyo ndivyo mulitavyo huko Mbinguni?” 

“Ndio,” Dzombo akamwitikia. 

“Jina zuri sana,” Mtu-Bint Fikirini akasema. 

“Basi nasi tokea leo tutaiita “Redio”,” Mtu-Bint Hekima 
akatangaza kwa ukakamavu. 

“Nitatoa hoja hii kwa Kamati basi,” Mtu-Maanani 
akamuunga mkono. 

“Nilijua tu Mtu-Dzombo angetufundisha mapya kutoka 
Mbinguni duniani,” kijana Mtu-Wazo akafurahikia. 

Dzombo alijikuna kichwa na kisha akawauliza, “kwani 
nyinyi mwalitaje?” 

“Twaiita “Mbiu' tu basi. Lakini “redio”, ui! Ni la kipekee,” 
huyo alikuwa mvulana Mtu-Tabia akishangilia. 

Mamangu wee! Dzombo akalia kimoyomoyo. 

Akigeuza maneno, Mama Mtu-Maanani akamwambia: 
“Sasa ushajulishwa wakazi wa nyumba hii, kilichobakia sasa 
ni kukuandaa kwa safari yako ya Utu.” 

“Safari ya Utu?” 

“Ndiyo.” 

“Na hiyo ni nini?” 

“Utaiona,” wakamwambia. 

Sichi safari! Dzombo akajisemea rohoni. 

Kama aliyekuwa akimsoma mawazo yake, Mzee Mtu 
Mwenzio akamwambia. “hutakwenda peke yako usiwe ya 


. . £ AI 4 
wasiwasi — utakwenda na hawa wawili, Mtu-Bint Fikirini ! 
kakake kijana Mtu-Wazo.” 

Tayari hawaniamini! akajisemea tena moyoni. 

“Ba; si safari yenyewe ni kesho?” Mtu-Bint Fikirini 
akamwuliza babake. 

Lakini ni mamake ndiye aliyemjibu kwa kusema. “ 
lakini safari ya kesho hufunganishwa leo.” 

“Na hata huko Mbinguni duniani, si hivyo tu pia Mtu- 
Dzombo?” Mtu-Bint Hekima akamwuliza. 

“Ndivyo kabisa,” alijibu na kumeza mate ya mahangaiko. 

“Haya basi. Kilichobaki ni nyinyi watatu kuanza 
kujiandaa kwa kesho. Lakini kwa kuwa kesho ingali mbali, 
ingekuwa bora twende na Mtu-Dzombo nje aweze kuonana 
na kujuana na wenzetu-ama wasemaje mamake?” Mzee Mtu- 
Mwenzio akauliza. 

“Sawa,” mkewe akakubali. 

Wakatoka nje. 

Wakiwa nje, Mtu-Wazo akamwuliza, “ungetaka kupweya 
ama kutembea kwa miguu?” 

“Kupweya ndio nini?” 

“Kusafiri kwa Trimi,” Mtu-Tabia akamweleza kwa 
haraka. 

“Na Trimi ni nini?” 

“Ni kile chombo kilichokuleta baada ya wewe kutua,” 
Mtu Bint Hekima akamwelezea. 

Akishangaa, Dzombo akasema: “Ooo! Zile roho za 
farasi?” 

“Sio roho za farasi! Zile zaitwa Trimi,” Mtu-Tabia 
akasisitiza. 

“Kwani kile ulichokujia chaitwaje?” Mtu-Bint Fikirini 
naye akauliza. 

“Kile chombo nilichosafiria?” 


ndiyo, 

“Hicho hicho.” 

“Chaitwa Sayari.” 

“Sayari? Kwa nini chaitwa hivyo?” 
akamwuliza. 

“Ni kwa sababu nilifyatuliwa nacho na nikazunguka; 
kama sayari zifanyavyo kabla ya mvuto Wa ha 
kujidhihirisha,” akawaelezea. P 

“Utanipweyesha?” Mtu-Tabia akamwuliza kwa Pupa 
kama ilivyo desturi ya watoto. 

“Staha Mtu-Tabia,” wazazi na nduguze wakamsihi, Naye 
Mtu-Tabia alijizuia na Dzombo akaweza kupumua, kwani 
hakuweza kujua ni vipi angeirukisha tena hata kama angetaka 
kufanya hivyo. Lakini ili kumridhisha kidogo, akamwambia 
Mtu Tabia, “mimi badala ya kupweya, nitaelea tu.” 

“Kuelea ndio nini?” wakamwuliza. 

Kwa kujibu, akasema, “Mbinguni, watu hawatembei ama 
kupweya, bali huelea hewani kama ndege...namna hii...” 
Kufika hapa, Dzombo alijirusha juu akitarajia angeelea. Badala 
yake, alianguka kama mlevi. Huku wakimzoa, wakamwambi;, 
“Mtu Dzombo pole. Wewe unasahau kuwa hapa sio huko 
kwenu Mbinguni duniani!” 

Dzombo alijirusha kwa kuwa katika mawazo yake, 
alikuwa akidhani yu Mbinguni tayari kwa hivyo alikuwa yumi 
njiani kuwathibitishia wenyeji wake kwamba hata naye P?? 
ameshakuwa malaika. Lakini kutofaulu kwake kulimtia ho! 
na huzuni nyingi. Hii lazima ilikuwa ni ishara ya kumwonye” ; 
kwamba alikuwa bado ana dhambi. “Ni lazima nianze Kutu?” 
alijishauri kimoyomoyo. Akiwageukia wenyeji Wa 9 
akawaambia:” Afadhali twende kwa miguu kwa sasa.” 


“ jo 
Utakavyo Mtu-Dzombo,” Mzee Mtu-Mwen? 
akamwitikia. 

Alitembezwa na akatembezeka. Aliona mambo Mengi ya 
ajabu; watu wa ajabu na maendeleo yao ya ajabu amoayo hata 
kwa kimawazo hangeweza kuyafikiria. 

Jioni hiyo alipokuwa sasa yuko peke yake akifikiri juu 
ya “Safari ya Utu” ya keshoye, alishtuka kugundua, kokote 
kule alikokuwa ametembezwa, hakuwa ameona dalili yoyote 
ya umaskini kama waombaji, watu wasio na makao, umalaya, 
majaa ya takataka yenye uvundo na inzi chungu nzima, walofa, 
watoto chokora, wachoma mihogo na mahindi, na dalili nyingi 
kama hizo. Hakuwa ameona uchoyo. Hakuona uvivu. Hakuona 
unyonge. Hakuona ubarakala. Hakuona unyapara. Hakuona 
dhuluma. Hakuona ...”ala! Wewe hapa ni Mbinguni aka! 
Mambo lazima yawe mazuri, sawa na ya kupendeza, sio kama 
duniani utokako,” akajisikia akijisemea. 

Halafu, Dzombo alitupa mawazo yake katika Safari yake 
yaUtu. Hakujua lengo la safari hii lilikuwa nini. Alihisi huenda 
huko ndiko kile kitabu cha rekodi yake kitafunguliwa ili yale 
mema na mabaya yote aliyoyafanya duniani yapimwe. Hofu 
“ilianza kumpenya na asijue pa kuingia. Alijitupa kitandani ili 
usingizi uwe kimbilio. 

Usingizini, Mtu-Bint Fikirini akamjia. Mbona mwana 
alikuwa amedobea dobedobe hivyo? Ngozi yake nyeusi 
ilikuwa laini. Joho lake la hariri lilikuwa hafifu na lililomganda 
Mithili ya ndizi na ganda lake! Mwana mwenye meno meupe 
yaliyopangika. Macho ya kobe ya kumtwaza mtu. Umwangalie 
au umguse wapi na usiridhike? Haya yalikuwa ni matunda ya 


Kimbinguni, yasiweje kuwa ya hali ya kiutukufu na ya 
kutamanika? 

Alisikia kwa mbali akiitwa, naye akazinduka. Lakini bad 
ya kumwona Mtu-Bint Fikirini, akamwona kivulana Mtu. ula 
ambaye alikuwa akisema, wangojewa Mtu-Dzombo, ndia 
hivyo. alibumburuka kwa mshangao na aibu nafsini gar) 
kuwaweka wenzake. Hakuwa na shaka kwamba USingizi |, 

wapono ulitokana na kuoga kwake bafuni jana. Alijikoko, 
kwenda kujitayarisha kwani safari ilikuwa imeshaiva. ; 

Nje, Dzombo aliona Trimi tatu zikiwangojea baada 
kumaliza kifungua kinywa cha chai ya mshumaa na kaisii 
za unga wa muhogo. Kilichomshangaza ni kwamba hakukuwa 
na Trimi iliyokuwa na furushi ama chochote kile kipasacho 
kuchukuliwa na wasafiri. Kutokuwa na matayarisho yoyoje 
ya safari hii yao kulimfanya kujiuliza: vipi tena iliposemwa 
safari ya kesho hufunganishwa leo? 

Naye Mama Mtu-Maanani, kana kwamba alikuwa 
akiyasoma mawazo yake alitamka: “Sina shaka matayarisho | 
mliyamaliza jana kwa kukaza utu wenu. Kwa hivyo, safari 
njema,” akawapungia mkono. 

“Mwende salama,” Mzee Mtu-Mwenzio akawaombea. 

“Na mrudi salama na utu tele!” Mtu-Bint Hekima 
akawatakia. 

“Mtu-Dzombo,” kivulana Mtu-Tabia akamwita. 

“Naam.” 

“Usisahau kuniletea zawadi,” Mtu-Tabia akajieleza. 

“Sitasahau kamwe,”akamhakikishia. 

“Mtu-Dzombo.” 

“Naam.” di 

“Trimi yako ni ya mbele ikifuatwa na ya Mtu-Bint Fikia 

, ; e 
na yangu ni ya mwisho,” kijana Mtu-Wazo akawa anamw" 
utaratibu wa safari yao. 

Aliposikia kuwa Trimi yake ingeongoza, Dzombo, kwa 
sauti ya kutosadiki akauliza: “Eti wasema Trimi yangu iji ile 
“Ndio, Mtu-Dzombo.” 

“Lakini sijui twende wapi!?” 

“Trimi yajua,” Mtu-Bint Fikirini akamwambia. 

“Wacha weee ... ! Mwan'tania?” akawauliza. 

“Si utani Mtu-Dzombo. Utajionea mwenyewe punde tu 
uipweyapo,” Mtu-Bint Fikirini akazidi kumhakikishia. 

“Haya kwaherini.” kijana Mtu-Wazo akawaaga wazazi, 
nduguze, majirani na watu wa mtaa wao. Baada ya haya yote, 
kila msafiri akaiendea Trimi yake na kuipweya. 

Hakuamini! Ilikuwa zaidi ya mwujiza jinsi vile ile Trimi 
yake ilivyong'oa nanga! Kwani kuiketia tu, aliisikia ikijifyatua 
kwa kasi ya umeme wa radi. Kwani kwa robo nukta ya kufunga 
jicho, alijiona yuko mbali sana na kijiji. Alitupa macho nyuma 
na akawaona wenzake mbio mlolongoni wakifululiza. 

Trimi zenyewe zilikuwa zikienda mwendo wa kasi zaidi 
ya upepo wa kimbunga. Safari ilikuwa ya siku kumi. Lakini, 
ingekuwa ya miaka kumi kama wangesafiri kwa Sayari yake. 
Mwenyewe hakuwa akijua hivyo. Pamoja na mwendo huo 
wa kasi, uzuri wa vyombo hivi ni kwamba vilikuwa viko imara 
na shwari vilivyo. Hakukuwa na kutingisika-si mbele wala 
nyuma; kupepesuka huku na huko; ama kurushwarushwa juu 
na chini. Hizo, zilikuwa zikisikika tu kwa mlio wa shwaaa. 

Utulivu, uimara na raha ya Trimi vilimfanya kuketi sawa 
na vile alivyojikalisha alipopweya Trimi kwa mara ya kwanza 
baada ya kutua. Machoni mwake, aliona ulimwengu wa 
kupendeza ukijidhihirisha kwa kujitandaza na kuinuka kila 
upande na upeo. Ardhi ilionekana kunakshika kwa kila sehemu 
kuonekana inatumika kwa mradi fulani wa kunufaisha jamii 

yote kwa jumla. Ama si ulimwengu huu Ja Kuwa Ume pan 
barabara! “Hii ni lazima iwe ni kazi ya ungu; akafikiri, 

“Hata! Ni kwa juhudi zetu wenyewe, Mtu-Bint Fikiria, 
akamsahihisha. MISS 

Naye kwa mshangao akamwuliza, “umejuaje Mawazo 
yangu?” ki 

“Nina ujuzi,” na akiongezea, “lakini hasa ni kwa jinsi ya 
vile umekaa,” Mtu-Bint Fikirini akamwambia. 

“Kwani kuna maana yoyote ya jinsi nilivyokaa?” 

“Tena sana,” Mtu-Wazo akamjibu. 

“Vipi?” 

“Hasa ni kwa sababu ya ngano zetu...” Mtu-Wazo akawa 
yuasema. 

Akamkatiza, “ni kwa sababu ya ngano zenu?” 

“Ndio.” 

“Kwani zina nini?” 

“Zinatufunza kwamba hapo zamani, kulikuwa na watu 
waliokuwa wakikaa vile umekaa nao hawakuwa wakiacha 
kumsifu Mungu kwa ziada zote walizojipatia kutokana na 
juhudi za wengine,” Mtu-Wazo akamdokezea. Akili yake 
ilimfanya afananishe na yale yaliyo kwao duniani, na akaulizi: 
“Hawakuwa wakijipurukusha na lolote?” ' 

Akimjibu, Mtu-Bint Fikirini alisema: “ulaghai ndio 
uliokuwa taaluma yao.” Nao, kwa kutumia mbinu tofau! 
tofauti za ulaghai huo, waliweza kuwahadaa wengi kwa karne 
nyingi sana.” 

“Hawakuwa na upinzani wowote?” 

“Haukukosekana. Lakini kwa kuwa wengi hawakuwa” 
kisomo, waliogopa kwa kirahisi na kudanganyika haraka.” ji 
wale waliokuwa nacho, walinunulika kipumbavu kwa muna; | 
ya ubinafsi wao wa kupindukia. Kwa hivyo, upinza" 

ulichukua muda mrefu kuimarika kabla 
kwamba adui wao alikuwa mmoja, na haw 
kufungamana kwenye nia moja na kuw 
Kijana Mtu-Wazo akamwelezea. 

Baada ya kunyamaza kwa muda fulani, Dzo 
“Waliitwaje watu hawa?” 

“Wachuna,” walimwambia kwa pamoja. 

“Na wa...” lakini hakupata nafasi ya kuuliza swali lake 
kwa sababu ya kubadilika kwa ghafla kwa hali ya hewa. 
Kwani, hata bila simile hewa ya moto ilimpiga. Nayo kwa 
ghafla, ikamwingia mapafuni na kumjaa matumboni na 
kumfanya pumzi kumwangama. Ilimlazimu achuchumae ili 
fahamu zisimtoke. 

Joto lenyewe lilizidishwa na kule kwenda kasi kwa Trimi. 
Kasi hizi zilipafanya hata pale alipokuwa amepaketi kuwa 
moto. Sasa, moto ulianza kumwingia na kupumua kwake 
kukawa ni kwa taabu. Roho ilikuwa inamyeyuka na damu 
kumtokota. Akawa sasa hana shaka kwamba kwa hakika 
alikuwa ameingia Jehanamu na akina Mtu-Bint Fikirini na 
Mtu-Wazo hawakuwa watu wengine isipokuwa malaika 
wafuasi wa ibilisi ambao walikuwa kwenye harakati za 
kutimiza wajibu wao wa kumsindikiza. Ni kwa sababu hii 
ndiyo iliyomfanya hata asiangalie nyuma. Kwa kivyake, 
alikuwa ameshaamini kwamba hawa wenzake walikuwa 
wasindikizaji na kwa hivyo basi akajiandaa kwenda kukutana 
USO kwa uso na mfalme wa milki hii. 

Jinsi mambo yalivyokuwa, alijikuta akizidi kutokomea 
zaidi kwenye moto huo na akaanza kusikia kiu ya ajabu. 
Midomo Ilianza kumkauka na ulimi kumgandama kaakaani. 

4 kumbe mate hutafutwa kinywani na yasipatikane! Moto 

UU ulimchoma lakini mwili haukuchomeka. Moto 


YA WAO kutambua 
akuwa na budi bali 
a na lengo moja 99 


mbo aliuliza: 

aliusikia ukimshambulia bila kumtoa, h; 
kutapatapa na roho kunining'inja, S d 
tamaa akawa ameshakata na kuzirai kukawa kushamjte v 
aliposhtukia kwa ghafla kutoweka kwa hali hii ya hewa Jami, 
Trimi yake ilisimama. Hakutaka kusadiki, lakini haiku, 
ndoto. Kutupa macho, akaona imesimama mbele ya jukwa 
lililokuwa na watoto wenye nyuso za furaha tele. Nao waka y 
mwimbia makaribisho-maamkuzi yalisosikika yakis mi 


“Shikamoo Mtu-Dzombo, shikamoo... 
Karibu Mtu-Dzombo, karibu...” 


Alijinyanyua huku akiwa bado akidhania kuwa 
alichokuwa akikishuhudia hakikuwa kitu kingine ila mazigaz; 
mazingaombwe. Lakini haikuwa hivyo. Kwa sababu, kule 
kutoa kichwa tu, aliona mtoto mmoja akimrushia kiriba 
ambacho kilikuwa kikizizima kama theluji. Naye, kule 
kukinyaka tu, si kuyanywa, ni kuyabugia — kwa jinsi 
alivyokuwa akijisikia. Huku akiyapapia, hakuwa na shaka 
kwamba: “haya ni lazima ndiyo yale maji ya uzima yatoayo 
kiu milele. Ni bahati gani hii, walahi nilikuwa ni wa jehanamu 
naona!” Hakuyamaliza na yale yaliyobakia, akajimwagia 
kichwani. Shibe ya maji ilimfanya kupiga “geee”. Baada ya 
ile geee kumalizika tu, akaiona Trimi ya Mtu-Bint Fikirini iko 
fuli ikiongoza. Na kutazama nyuma akaiona ya Mtu-Waz 
mbioni ikimfuata. 

Maji yakawa yamemtia nguvu— lakini sio wenzake. Wao 
walionekana wameparara na kusinyaa mithili ya mchung? 
ulivyo baada ya kung'olewa. Licha ya kustaajabu kwi 
kuwaona wale aliowadhania hawako naye tena, TI hali 3? 


kudhoofika kwao ndiko kulikomfanya kuuliza, “mbona 
dhaifu hivyo?” 


usioonekana 
lengelenge. Alianza 


waki 

“Tungali na kiu,” wakamjibu. 

“Kwani hamkubahatika?” akawauliza. 

“Na nini?” wakamwuliza. 

“Juu ya kupata maji!” akawaambia. 

“Yaonekana,” wakamjibu. 

“Fyuu! Basi mimi nimekuwa na bahati iliyoje? Nina 
bahati kweli! Nilikuwa nimeshakuwa wa jana, lakini ni kwa 
bahati yangu nzuri tu,” akawasemea huku akimamatia kuwa 
kwake na bahati nzuri. 

Wenzake hawakumjibu. Ni mlio wa shwaa tu wa Trimi 


na vijito; bahari na pwani vilijitandaza hapa, pale na kule — 
vingine vikiwa karibu na upeo wa macho yao. Lakini pomoni 
mwa njia yao, kulikuwako na mabustani yaliyokuwa 
kochokocho na matunda ya kila aina. Yalikuwa yakisubiri 
kutundwa, naye Dzombo akaanza kuyamezea mate. Mawazoni 
akawa ana hakika kwamba sasa walikuwa wameingia Bustani 
ya Edeni. Kila aina ya maembe yalijining'iniza kwake. Na 
kila aina ya mananasi yakamtoa mate. Sembuse kila aina ya 
machungwa, machenza, mabibo, mapera, matomoko, mafenesi 
na kadhalika; yote yalikuwa yakimtoa macho. Mbona basi 
Trimi haikuwa ikisimama? Angalau kwa nukta moja tu aweze 
kuchuna angalau tunda moja? Hili likaanza kujikuza kuwa 
tatizo.... 

Mishonono ikaanza kumnguruma kwani tumbo lilikuwa 
likianza kudai haki yake na cha kulituliza kikawa chaonekana 
lakini ni uwezo wa kukipata akawa ndio hana. Punde si punde, 
kusikia njaa kukawa hakufichiki tena. Nayo njaa ikazidi 

umkebehi jinsi vile vya kumtia hamu vilivyozidi kumpitia 
Machoni. Macho akayafunga, lakini tumbo halikudangany ika. 

Ajabu ni kwamba kitendo hiki kilifanya kuda; Uraibu 
kwa dhati zaidi! — 

Sasa, mishonono ikaungwa mkono na mishoka na hi 
kugeuzwa na kuwa gunia la migumio: KOrokorooshoo, 
buummm... korokoroo-shooo... buummm...”, ikawa fujo moja 
kwa moja. Lakini halikupatiwa chochote. Kwa hivyo, likaani 
kupwaya. Kitendo hiki kikasababisha matumbo kujisokota ni 
kwayo, kuzidisha utesi wa njaa. Nalo liliendelea kunywea 
mpaka likashikamana na uti wa mgongo. Jasho lilianza 
kumtoka. Kwanza zikawa za kimangoni na baadaye, akazisikia 
za kwapani zikimchururika. Viungo vikaanza kumlegea na 
mboni kumwingia zinge na kuona mbili mbili. Aliyasafisha 
kwa kuyafikicha lakini hakufua dafu. Kufikicha macho sio 
dawa ya upofu wa njaa. 

Misuli ilianza kumcheza na tanzi za pua kumpenuka. 
Moyo ulimpuma kwa udhaifu na fahamu kumwacha kwa 
utaratibu, huku macho yakimkodoka. Wazo lake la mwisho 
lilikuwa: “Kumbe mtu hufa kwa njaa akiwa amezingirwa na 
vinono vya Shamba la Edeni!” Kilichomzindua kikawa ni: 


Wake 


“Shikamoo Mtu-Dzombo, UA 
Karibu Mtu-Dzombo, karibuuu...” 


Trimi zilikuwa zimesimama karibu na jukwaa jingine 
ambalo nalo lilikuwa limejaa watoto wenye nyuso za furaha 
sana. Akiwatazama, aliona kila mtoto amebeba mkate wa mofa. 
Pia aliona mmoja wao akimrushia Mtu-Bint Fikirini mkate. 
Naye aliudaka na akamega thuluthi moja. Tena akamgeukia 


Dzombo na kumwuliza, “je, Mtu-Dzombo ungetaka kipande 
cha mkate?” 

“Tena zaidi,” akaomboleza kutokana na njaa iliyomkaba. 
Kusema hivyo, Mtu-Bint F ikirini alimpatia zile thuluthi mbili 
za mkate. Naye Dzombo kwa mikono ya kutetema kwa njaa 
akaupokea. 

“asante sana,” akamshukuru, huku akiupapia kwa pupa 
na kujiambia, “huu lazima ndio ule mkate wa uzima, sifi tena.” 
Na akifikiria juu ya ukarimu wa Mtu-Bint Fikirini, akajiambia, 
“na kumbe hawa wanawake wa huku ni kama wa kwetu — ya 
kuhakikisha kuwa wanaume wameshiba kwanza kabla ya wao 
wenyewe! Bahati gani hii Dzombo? Nilikuwa nimeshakufa! 
Aa! Kweli bahati ya mwenzio usiilalie nje!” 

Kule kupiga geee tu ya shibe, akaona Trimi ya Mtu-Wazo 


hiyo mbele fuli, ikifuatwa na ya dadake na yake ikiwa ya 


mwisho. Sasa, njaa akawa ameshaishunga, na zinge likawa 


limemtoweka. Alikuwa ana wasaa, na akajivuta na akakaa 


Kichuna. Macho sasa aliyaangaza na kuyarandisha pia. Na 
kwa kila upande mpaka upeoni, aliweza kushuhudia 
ulimwengu wa kumpendeza kwa kila nukta ilivyojidhihirisha. 

Mbuga zilijieneza huku, hapa na pale zikivunjwa na vilima 
vidogo vidogo vilivyokaa kama nondo za mwari chipukizi. 
Katikati yao, kulitiririka vijito vya maji safi meupe. Dari ya 
mawingu tofauti tofauti ikawa imejitandaza juu. Upepo wa 
kuburudisha na mwororo ukawa unampepea kwa utaratibu. 
Uso wake ukaanza kulegea na macho kuwa mazito. 
Hakutambua; lakini usingizi wa shibe ukamwiba bila simile. 
Kilichomwamsha kilikuwa: 


“Shikamoo M. tu-Dzombo, shikamoo... 
Karibu Mtu-Dzombo, karibuuu... 

Na kama majukwaa mawili ya awali, hili nalo lilikuw, 
limejaa watoto wenye nyuso za furaha. Lakini hawa, bada < 
ya mashada ya maua, matunda na vyakula vya kubeba 
walikuwa kila mmoja amebeba mwavuli. ) 

“Haya lazima ndiyo mabawa yao — si kule kwety kufia 
askari miavuli?” akajiuliza. Aliwachunguza kwa makini Watoto 
hawa, huku akitarajia mmoja wao kuruka kuja kumsabahi 
“lakini wapi! Badala yake, aliona mmoja akimrushia Mtu- 
Wazo mwavuli ambao naye aliudaka na kumgeukia dadake 
akimwuliza, “je, dada ungetaka mwavuli?” 

“Tafadhali,” Mtu-Bint Fikirini akamwitikia. Akapewa, 
Alipoupokea, huyu naye alimgeukia Dzombo na kumwuliza, 
“ungetaka mwavuli Mtu-Dzombo?” 

Naye akasema, “sioni kuwa nitauhitaji — lakini zawadi 
haikataliki,” aliongezea huku akiupokea. Kule kuupokea tu, 
akaona mtoto mwingine akimrushia Mtu-Wazo mwavuli wa 
pili. Huyu naye aliunyaka na akamwuliza dakake swali lile 
lile, “je, dada ungetaka mwavuli?” 

“Ndiotafadhali.” Akampa. 

Mtu-Wazo kugeuka tu, Dzombo akaona mtoto 
mwingine akimrushia mwavuli watatu ambao pia aliudaka. 
Na kule kuunyaka tu, na Mtu-Wazo kuwapa asante, Dzombo 
aligutuka kuona kuwa sasa ni Trimi yake ndio iliyokuwa 
kasi ikiongoza. ... 

Haikumpatia nafasi ilipoporomoka, kwani ilifanya hivyo 
hata bila dalili yoyote. Mwavuli ulimsitiri kiasi, lakini alikuwa 
ameshaloa. Yeye hakuwa amewaona wenzake wakijiandaa. 
Hakuwaona wakiikunjua yao kama vile wale watoto pale 
jukwaani walivyokuwa wamefanya. Iliacha kunyesha ghafla 
pia. Trimi zao ziliwatoa kwenye nuru ya kiangazi. Kujikuta 
hapa, akajisemea, “hali hii afadhali itanikaushia nguo Zangu 
— ni bahati gani hii? Ama kwa kweli ningeshikwa na mafua: 

Alijitandaza mle Trimini ili apate kukaushwa kwa haraka 
na upepo huu wa Jo Joto. Huku akikaushwa, hakuweza 
kujizuia kuona jinsi zulia la mandhari lilivyojipendezesha. 
Sasa alipumua kwa utaratibu huku akitazama kulia na kushoto. 
Pumzi zilimwingia kila sehemu ya mishipa yake na fahamu 
zikamtua. Hakutaka kuwaza chochote Isipokuwa kutumbulia 
macho uzuri na maendeleo ya nchi hii. 

Kuburudika huku kulimtia lepe la usingizi wa kisungura. 
Hali hii sasa ikamletea ndoto wazo. Sasa akawa hana shaka 
kwamba alikuwa karibu kuingia Peponi kwa Mwenyezi 
Mungu. Alijitayarisha kukutana ana kwa ana na Muumba wake 
kwa kuuvalisha usowe tabasamu la ushindi. Tamaa hii 
ilimwongezeka jinsi ya vile ongezeko la ubaridi lilivyosikika. 
Alijitia nguvu kwa kujirudi, “ala! Huku hakukuitwa Peponi 
bila sababu!” 

Baada ya muda, alianza kusikia ile baridi ya kuvunja 
mifupa ikimwingia, lakini hakufa moyo bali alikaza imani yake 
kwa kujikumbusha, “lazima hii ndiyo ile njia nyembamba 
tuambiwayo.” Kwa hivyo, alikubali na kustahimili yote hayo 
kwa tamaa ya kuingia Peponi kwa Mungu. Tamaa hii ndiyo 
iliyomtia joto mwilini. Nayo Trimi haikuwa ikiangalia nyuma. 
Ilikuwa ikizidi kujivumbika ndani ya ukungu huu mzito wa 
barafu. 

Baada ya muda, vidole vyake vya miguuni na mikononi 
Vikafa ganzi na asijue vilikokuwa. Halafu, miguu ikaanza 
kumpotea huku akishindwa kujua masikio na midomo yake 
vilikokuwa. Ushambulizi huu ulizidi kumnyemelea kutoka 
pande mbili — kutoka chini nyayoni, na utosini kichwani, 
Ukielekea rohoni kwake. Tumbo lake likawa limeshakaushwa 
ha shingo ikawa haibeteki tena. Ama kwa kweli hii ilikuwa 
"jia nyembamba kweli! 

Alikuwa ameshakata tamaa. Angeulizwa, angejibu haku 
totauti kati ya moto wa Jehanamu na baridi ya Peponi, ya 
wake haukuulizwa. Kusimama kwa Trimi ghafla ndiko 
kulikomyeyusha baridi hii ya kugandisha. Cheche yake ya uha; 
iliwaka aliposikia watoto wakimshangilia kwa shangwe . 

“Shikamoo Mtu-Dzombo, shikamoo... 

Karibu Mtu-Dzombo, karibuu...” 

Kufumba na kufumbua, aliona mtoto mmoja akimrushia 
blanketi nzito la moto la uzi wa singa. Hakutaka kusadiki bahati 
yake nzuri. Alilidaka na akajifunika kwa haraka sana. Lakini 
hata kabla ya kumaliza kufanya hivyo, aliona mwingine 
akimrushia la pili. Hili akajifunika miguu. Tena akarushiwa 
la tatu! Hili akalifanya kilemba; na Trimi ikang'oa nanga. 

Safari iliuma moto na ni baada ya masaa ishirini ndipo 
alipoona Trimi yake ikitoka pango hili la baridi kali. Hali ya 
hewa ikawa ya kawaida sasa na punde, akajizua kutoka 
mablanketini. Kwa ghafla alijikuta amezingirwa. Aliona Trimi 
yake iko katikati. Kushotoni kukawa Kijana Mtu-Wazo na 
kulia kukawa Mtu-Bint Fikirini. Hawa wawili walikuwa 
wamedhoofika mno. 

“Ala, mbona mu wanyonge hivi?” akawashtukia. 

“Baridi imetumaliza,” wakamweleza. 

“Kwani hamkubahatika na mablanketi?” akawauliza. 

“Hatungekuwa hivi,” wakamwambia huku wakitetwa. 

“Lo! Poleni sana. Kweli hamna bahati. Mimi nami karibu 
inimalize kama haingekuwa kwa bahati nzuri,” akajieleza. 

“Wewe u mtu wa bahati,” wakadokeza. 

“Tena sana,” akakubaliana nao. APA 

Kimya kiliwazonga na ikawa ni shwaa tu za TTim! ndizo 
zilizokuwa zikisikika. 


a 

Sura ya Nne 


Dzombo alikuwa akijiangalia kiooni. Picha aliyoiona ilikuwa 
ni ya mtu mwanamume mwenye sura ya kupendeza na ya 
kuvutia, pia mwenye kiwiliwili kilichojengeka. Na ingawa 
safari yake ya utu ilikuwa ya matatizo mengi na ya kumchosha 
sana, uchovu huu sasa ulikuwa umemtoka, hasa baada ya 
masaa mawili bafuni akajikwangua na kujipodoa. Alijiangalia 
huku na huku, mbele na nyuma, juu na chini na mwili akausikia 
mwepesi, huku damu ikimtembea vilivyo. Kiooni, akakabiliana 
na macho ya kung'ara na huku midomo yake ikipepesa kwa 
ashiki. 

Kochi lilijibonyeza alipolikalia. Hapa, mawazo yake 
yakamwelekeza kufikiri juu ya safari. Nini maana ya safari 
hii? Kuna maana gani kuhusu visa vya watoto majukwaani? 
Kwa nini huduma zilionekana zikimtokea katika nukta ya 
mwisho ya kukata tamaa? Bahati mbaya za wenzake na 
kudhoofika kwao? Na maswali mengine mengi. 

Kudhoofika kwa wenzake kulimshangaza na 
kumhuzunisha pia. Jawabu alilokuwa nalo— yaani wao kukosa 
bahati isipokuwa yeye tu pekee, alianza sasa kutambua 
kwamba jawabu hilo halikuwa la sahihi ama la kutosheleza. 
Alijilaumu kwa kujikuta alikuwa ametoa Jawabu la kiduniani 
na hali alikuwa katika ulimwengu mwingine. Awali, hakuwa 
na tashwishi kuwa alikuwa Mbinguni; lakini sasa haikuwa 
hivyo. Hali yake ya kunang'anika hali wenzake walikuwa 
mahututi ilianza kumdadisi. 

Kukonda kwa Mtu-Bint Fikirini kulikuwa kukimtekenya 
Pabichi. Ukweli ni kwamba hata Kijana Mtu-Wazo pia alikuwa 
hali moja. Lakini, basi tu, roho ya Dzombo ilisononeka zaidi 


61 


juu ya Mtu-Bint Fikirini, Hakusahau kukumbuka jinsi 
Bint Fikirini alivyokuwa amedobea kabla ya safari 
Alikuwa yu mwari aliyekuwa akielea Juu ya nguu ya 
wake. Aliivuta picha yake mwake akilini. 

Nywele laini za komvi. Uso wa moyo na macho ya gololi 
meupe. Nyusi nyembamba za kubeta pamoja na kope za paka 
Pua ndogo nyepesi, midomo ya kuiva, meno yaliyokaa 
sambamba, meupe na mwenye tabasamu la ucheshi. Shingo 
la ninga, maziwa ya wastani ya kisahani ya kumtoa yeyote 
nyute. Kiuno cha kuviringika na miguu ya madaha ya kimatege 
kiasi. Si mrefu wala si mfupi, na mwenye ngozi nyeusi laini 
isiyo na mbalakambalaka. Yatosha! Mtu-Bint Fikirini alikuwa 
mrembo siyo mzaha. 

Lakini siye huyo aliyemuona mwisho wa safari yao. 
Aliyemuona alikuwa kinyanya kikongwe. Aliona Mtu-Bint 
Fikirini ambaye nywele zake zilikuwa zimetimka tifutifu, na 
macho ya kufifia yaliyojishindilia bupuruni. Uso haukuwa uso 
tena bali bupuru tupu! Masikio yakawa yamekuwa ya kipopo 
na ngozi ikawa imeshirai na kukwajuka. Maskini Mtu-Bint 
Fikirini, safari ilikuwa imemmaliza. 

Kufikia hapa, simanzi zilimlemea Dzombo na akaanza 
kujishutumu. Alihisi kama isingekuwa ni kwa sababu yake, 
safari hiyo haingekuwa ilitungwa. Kwa sababu hii, bahati hii 
mbaya ya Mtu-Bint Fikirini, kiini chake ni yeye. Alizidi 
kujilaumu kwa kumpotezea mtoto wa watu maisha yake. N! 
yeye! Lahaula! Ni yeye ndiye aliyerudi amewanda na kutuna 
kama beberu wa kuhasiwa, hali wenzake wamekoboka kam? 
wagonjwa wa ukimwi. 

— Alijisuta zaidi kwa kuwa pia cheche ya mapenzi ilikuwa 
ikichemshwa na uzuri wa msichana huyu hata kabla ya safar! 


Mtu. 
yao, 
UWari 

sad. Pia, alikuwa amedhamiria kuichochea hii cheche kwa 
kuiongezea ndifu, kanja na kuni za mpingo mara tu wakirudi. 
Sasa dhana hii yote ikawa imemtobokea nyongo. Bahati mbaya 

Mguno wa huzuni ulimtoka bila yeye kujua. Alijiangalia 
kiooni kama njia ya kujihurumia na kujipa moyo mumo kwa 
mumo. Lakini, badala ya kujiona, pahali pale akakabiliana na 
macho malegevu ya Mtu-Bint Fikirini yaliyokuwa 
yakimtazama kwa nyenzo za shufaka. Naye kwa mshtuko, 
aligeuka kwa ghafla akidhania ni mzuka ndio uliokuwa 
ukimdhihaki. Lakini hata kamwe. Alikuwa ni Mtu-Bint Fikirini 
kweli, naye alikuwa amesimama pale mlangoni akionekana 
mrembo zaidi ya vile alivyokuwa akimfikiria. 

Alikuwa amevaa rinda refu lililomfika chini kabisa. 
Halikuwa na mikono mirefu ya kulingana ila lilining'inia 
kutoka shingoni kwa ugwe mwembamba wa dhahabu ambao 
ulilishikilia hili rinda kwa kupitia kwenye umbo la herufi ya 
“v” katikati ya maziwa yake. Hivi ni kusema, hili joho 
lilimuacha mabega wazi, hali ambayo ilidhihirisha, angalau 
kwa kidogo sana, shina la maziwa na mabega laini ya kuvutia. 
Hakuwa na sidiria. Viatu visivyo na visigino, vyepesi na vya 
kimia, vilinakshi nyayo zake. | 

Huku tabasamu likimtekenya midomo, Mtu-Bint Fikirini 
alimwuliza, “unafikiria nini Mtu-Dzombo?” 

“Si kitu,” akamficha huku akimeza mate. 

“Mbona nimekukuta umejishika tama?” akamwuliza, 
huku akiketi karibu naye pale kochini. 

Marashi ya Mtu-Bint Fikirini yalimwingia mpaka 
mishipani. Harufu yake ilikuwa inanukia kivyake. Hakuwa 
amewahi kunusa manukato sampuli hiyo maishani mwake. 

Haya, hayakuwa haya ya kubisha hodi hali mwenyewe Y— 
bado kupeswa kama vile uruji wa beberu. Ama kama yali 
yanayoacha king'ora cha uvundo nyuma baada ya Mwen 
kujipaka kupishana naye. Haya yalikuwa ya kipekee. Yalikuwa 
ya aina ya “J ua-Tujuane”. Ilimpasa aliyejipaka kuwa karibu 
sana nawe ili yaweze kukuathiri. 

Bumbuazi lilikuwa limemgandama Dzombo, hivi kwamba 
ilimbidi Mtu-Bint Fikirini kumwekea mkono gotini ili 
kumzindua. Baada ya kufanya hivyo, akalirudia swali, “mbona 
nimekukuta umejishika tama?” 

Eee? 

“Waota?” 

“Hapana.” 

“Waumwa?” Sauti yake ilikuwa imejaa huruma. 

“Sivyo,” akamhakikishia. 

Akitatizika, Mtu-Bint Fikirini akasema: “Mtu-Dzombo 
wanitatanisha: hufikirii, huoti, huu...” 

“Ni wewe unayenitatanisha,” akamkatiza. 

“Na nini tena?” akamwuliza kwa sauti ya kughafilika. 

“Basi tu,” akashindwa na la kusema. 

“Acha kunitania Mtu-Dzombo; jieleze,” akamsihi. 

Kufikia hapa, Dzombo alizoazoa mawazo yake kwa 
kuvuta pumzi, huku akijitia shime kimoyomoyo na akasema, 
“ukweli ni kuwa siumwi na wala sioti. Nimekuficha niliposema 
sikuwa nikifikiri. Kushika tama kwangu kulikuwa ni kwa juu 
yako.” 

“Ulikuwa ukinifikiria Mtu-Dzombo?” alimwuliza kwa 
hamaki. “Tena sana.” Alisema haya huku akitupa macho yake 
pale gotini ambako mkono wa Mtu-Bint Fikirini ulikuwa 
ungalipo. 


“Kwa mazuri ama kwa mabaya?” 

“Mazuri matupu. Nilikuwa nikifikiria Juu ya kudhoofika 
kwako.” 

“Mie tu?” 

“Hata — pia na Mtu-Wazo,” akaongeza upesi. 

“Lakini mimi sana — eh?!” Mtu-Bint Fikirini akashangaa. 

Kabla ya kumjibu, aliwaza ikiwa mjadala huo wao 
ulikuwa ukimwelekeza wapi. “Nakubali hasa ni kwa kukonda 
kwako baada ya...” 

“Na hivi sasa?” akamkatiza. 

Kabla ya kumjibu, Dzombo aliyatupa macho yake tena 
pale gotini ambapo kiganja cha Mtu-Bint Fikirini kilikuwa 
kingalipo na akasema, “nina usemi gani tena mimi? 
Yaonekana,” akaongezea, “maajabu hayaishi nchi hii ndiposa 
ni —” 

“Ukashikwa na butwaa nilipotokezea?” 

“Haswa,” akakubali. 

Mtu-Bint Fikirini alinyamaza kwa nukta fulani na kisha 
akasema, huo ulikuwa uchovu unaosababishwa na safari 
zinazotegemea utu wa kudura ya bahati nasibu. Lakini kama 
unionavyo, ushanitoka wote, hasa baada ya Kwachu kunikanda 
na kunipapasa kila kiungo na sehemu ya mwili wa...” 

“Kwachu?” Dzombo hakuweza kujizuia zaidi, na 
akamwuliza kwa harara. 

Asitambue hali hii ya Mtu-Dzombo wake, Mtu-Bint 
Fikirini hata bila kusita akamwambia, “Kwachu ni mtambo 
wa kukanda — kwani hujauona?” Dzombo akatikisa kichwa. 
Alipoelezwa umbo lake, akakubali kuwa ameshauona huko 
bafuni lakini hakuwa akijua ni wa nini. 

“Pole Mtu-Dzombo; ni makosa yetu hatukukueleza 
matumizi yake. Lakini, kitu ulichofanya ni kunipopotoa 

maungo yangu yaliyochoka, ukanipaka mafuta na kunilainish, 
mishipa na misuli iliyokufa ganzi. Na kuanzia utosini mpaka 
nyayoni, ukanikanda kwa utaratibu, huku Ukinigeuza kila 
upande kama mshakiki, ili kulainisha ngozi yangu. Nimetoka 
hapo uchovu wote umenitoka. Sasa najisikia mwepesi kana 
kwamba sikuenda kokote,” akamhakikishia. 

Maelezo haya marefu ya Kwachu yalimfanya Dzombo 
kujisikia akiuonea wivu huo mtambo! Baada ya kujizuia ili 
sauti yake isimsaliti hisia zake, alimwuliza, “ndiyo sababu ya 
mabadiliko haya yote — eeh?” 

“Mabadiliko gani Mtu-Dzombo?” 

“Wajua,” akawa anamwangalia usoni, “u mrembo kuzidi 
ulivyokuwa kabla ya safari yetu!” 

“Kweli?” 

“Kweli tupu!” alisema haya huku akiubandika mkono 
wake juu ya kiganja chake hapo gotini kwake. 

“Asante.” Kisha kwa ukakamavu akamwambia,” lakini 
Mtu Dzombo bado hatujakutoa nje.” 

Naye kwa madaha akasema, “usiniambie wako wa 
kukuzidi.” 

Mtu-Bint Fikirini alimtazama na uso wa kutaka kupasua 
kicheko. Kwani ingawaje paparapapara kama hizo za kutoka 
kwa mwanamume zilikuwa geni kwa wasichana Wa 
ulimwengu huu, hata hivyo, hazikuacha kumfurahisha sana. 

Isisahaulike kwamba machoni mwa huyu msichana, 
Dzombo hakuwa mwanamume tu pekee, bali mtu wa kipekee 
kwao wote. Kwa hivyo, angecheka lakini alihofia kUWA 
kufanya hivyo huenda kungemuudhi Mtu-Dzombo wao. Basi 
kwa kuchelea kumkosea adabu, Mtu-Bint Fikirini aliamua 


kuinuka ghafla, huku akimshika mkono, na kumwambia, 
“twende Mtu-Dzombo.” 

—. 


Naye, hata bila kuuliza wapi, akaitikia: “twende,” na 
akiwa na tamaa ya kifisi maunoni mwake, akakubali 
kuongozwa kama vile mtoto mdogo anavyokubali akiwa 
amejazwa wingi wa tamaa. Tamaa hizi zake Zilimwisha 
alipoona Mtu-Bint Fikirini amempeleka katika chumba cha 
maakuli ambako aliwakuta wenyeji wake Wengine 
wakiwasubiri. 

Kila mmoja wao alionekana msafi na mkunjufu. Kijana 
Mtu-Wazo naye pia alikuwa amenawiri kama dadake. 
Hakuonyesha dalili zozote za uchovu. Mwili wake ulionekana 
ukisisimka kwa utomvu wa ujana huku macho yakimng'ara 
yakiashiria ukakamavu wa bongo lake. Dzombo hakukosa 
kutambua uwezo wa Kwachu aliposhuhudia kunawiri kwa 
kijana huyu. 

Macho yake yaliranda mpaka yakatua kwa Mtu-Bint 
Hekima ambaye naye alikuwa amevaa kama dadake. Urembo 
wa huyu nao pia ulimtoa pumzi. Kweli alikuwa bado kutoka 
nje. Na je, kutakuwaje ikiwa tayari hawa dada wawili 
wanaufanya moyo wake kudunda hivyo? 

Mtu-Bint Hekima ndiye aliyekuwa amewalaki 
walipoingia humo kwa kuushika mkono wake wa kulia na 
kumuegesha kwa kukaa. Akiwa katikati yao, akawa 
amekaribishwa mezani. Meza yenyewe ilikuwa ya duara. 
Haikuwa kama hizi za kitabaka za urefu na mapana 
yasiyolingana na zenye viti vya maumbo tofauti ili kuonyesha 
tofauti za kijamii kati ya binadamu. 

Baadaye, Dzombo alijua kwamba licha ya meza hii kuwa 
ya mviringo, hakukuwa na kiti ama mahali maalum kwa mtu 
fulani kuketi. Mtu alikaa pale alipopenda. Desturi hii haikuwa 

a nyumba hii peke yake, bali ndiyo iliyokuwa itikadi katika 

wengu huu mpya kwake, Kwa ” 


kila nyumba katika ulim y: 
na umbo la meza, Dzombo ghafla alizinduka na kutan 


kuwa kwao duniani atokako, kungali nyuma sana. Sasa akiwa 
yeye kama mwiba wa waridi kwa kuketi kati ya Mtu- Bin, 
Fikirini na dadake Mtu-Bint Hekima, alimuona kijana Mtu. 
Wazo akikaa kulia mwa Mtu-Bint Hekima. Hali Mama Mtu. 
Maanani akimfuata na kati ya hawa wazazi, akaketi kitinda 
mimba wao kivulana Mtu-Tabia. Meza ilikuwa 
imeshaandaliwa. “Karibu Mtu Dzombo,” wakamkaribisha 
baada ya sala iliyosema: 


aketio 
abahj 


Kwa kutowanyima wengine na kutuhimiza 
tugawe na wenzetu, Uwabariki, Ukibariki 
na Utubariki, asante. 


Sala hii, licha ya kuwa ilikuwa mpya kwake; ilimshangaza 
kwa wenye ama mwenye kuomba alijiombea mwisho! Lakini 
huu ulikuwa ulimwengu wa mizungu.... Wakaingilia maakuli... 

Sasa, wakawa wao katika chumba cha maongezi na kila 
mtu akawa amedidimia kochini. Pembezoni mwa kila kochi, 
kulikuwako na vijimeza vidogo. Juu kulikuwa kuna vijibakuli 
vilivyojazwa matunda ya kila aina. Vijiko vidogo vya 
kulingana vikawa vinaegemea hivi vijibakuli. Kando ya 
vijibakuli hivi, kukawa kuna visahani vya marijani. Hivi 
vilikuwa vimeundwa kisehemu-sehemu, na katika kila 
kisehemu, kulikuwa na aina ya kidohodoho fulani. Vilikuwa 
vya aina nyingi lakini Dzombo aliweza kutambua nduu, 
korosho, karafuu, tende, kungumanga, ufuta uliokaangwa "” 
nazi ya kukunwa iliyokuwa imekaushwa. i 

Jinsi walivyokuwa wamekaa, walikuwa wamezing!!” 
meza ya wastani ya miguu saba iliyojitembeza jU! Y? 
Vijigurudumu vidogo. Kutoka kwa kila mguu, ugwe wa ari! 

jiji tondoroka na kuishia kwa kila kochi. Meza yenyewe ilikuwa 
kochokocho na vinywaji vya kila sampuli: vya moto, vya 
baridi; vya kulevya na VISIVyo vya kulevya, vikali na butu; 
vya kulalisha na vya kumchamkia. Chaguo lilikuwa lako. Na 
jako ulilohitajika kufanya lilikuwa ni uvute huo ugwe na 
ujihudumie. ; | 

Vyetezo vilifukiza manukato ambayo yalikuwa ni ya 
mseto wa uvumba, ubani na udi. Mtu kupagawa na pepo 
yaonekana hakukuwa kukijulikana. Muziki mwororo 
uliwatumbuiza, nao ulifanya kusikika tu lakini Dzombo 
hakuelewa ulitokezea wapi. Dzombo alijistarehesha zaidi kwa 
kutupa miguu yake mbele huku akijididimiza mle kochini. Sasa 
kila mtu akawa ameshavuta ile meza ila yeye. Alitatizwa kwa 
kukosa kuvijua vinywaji. Hakutaka kubahatisha kwa 
kufuatisha rangi ama maumbo vilivyokuwamo. Hakufanya 
hivyo kwa kukumbuka, jinsi siku moja alivyochezewa shere 
narafiki yake aliyejiita “Maskini Jeuri”. Anayeumwa na nyoka, 
hata ung'ongo humshtua. 


Sa 


Kama ilivyo kawaida, mafuta ya taa — kwingine huitwa ya 
maji, yakawa hayapatikani. Si kwa kuwa kisima chake 
kilikuwa kimekauka — la hasha, ela ni basi tu. Lilikuwa tatizo 
la mnyonge msonge. Kwani ingawaje walikuwa 


—Wakitambuliwa kama wananchi wa kima cha chini, unyonge 


huo wao uliishia papo hapo pa domo kaya. Kwani, hakukuwa 
ha maduka ambayo walikuwa wametengewa, au bei mahsusi 
ya kila kitu kwa watu kama wao. Ajabu ni kwamba, kwa 
Wafanya biashara, hawa ndio majitu-kafara ambao bila hao, 

4SI ulafi wao wa faida ya kibinafsi husakia katikati: ama 

aghalabu, hawa hufyonz na mpaka maua yakawakombo, 
Mauti kuwa kinga na kimbilio? Hizi ni porojo za hekaya ty 
wala hayako kikweli,” Bwana Shibe mmoja alimwambia 
Dzombo kwenye mjadala uliogusia jambo hili la kifo kuwa 
kimbilio kwa maskini wa dunia. 

Pia Dzombo akakumbuka kuwa ni uhusiano huu wa 
mnyonge msonge ndio unaosababisha kuadimika, si kwa 
mafuta ya maji pekee,bali kwa vitu vingi muhimu. Mafuta 
yalipotoweka, taa yake ikawa kinga cha moto. Si kwamba 
hakuwa na pesa; shida iliyokuwako ni kwamba wenye mafuta 
hawakuwa wakiwauzia waliokuwa duni. Waliouziwa ni wale 
wachache we..ye wingi wa mali, ukubwa wa vyeo na mamlaka 
ya uwezo. Hawa ndio waliobarikiwa. Wachuuzi wangapi 
walimwambia, “hakuna mafuta,” na kisha kitambo kidogo 
kuona mwingine akiuziwa? 

“Eee bwana, si ni sasa hivi umeniambia huna mafuta?” 
akalalama. Naye mwenye duka kwa ufidhuli akamhakikishia, 
“ndio, hata hivyo hakuna.” 

“Na mbona yule umem—” 

“Nimeshakwambia hakuna — ala!” akakodolewa macho. 

“Sikiliza bwana,” akawa anamsihi, “ikiwa ni pesa, basi 
hata mimi nina...” 

“Usinisumbue! Ondoka hapa haraka — ama wataka nikuitie 
polisi?” 

Hakutaka. Kwa hivyo, aliondoka kama vile jibwa 
lifanyavyo baada ya kumwagiwa maji. Alifanya hivyo akijua 
kwamba angezidi kusisitiza haki zake, uwezo wa mwenye mali 
ungemsingizia. Hakukuwa kugeni kwake kujua kuwa ni itikadi 
ya polisi kukubali kwa haraka malalamiko ya wenye uwezo. 
Pili, alifahamu kuwa polisi wana mori mwingi inapohusu 

akingaji wa maslahi ya wenye mali. Kwa haya mawili basi, 
akaamua kujinyima nafasi yake kwa kutosisitiza haki zake. 
Hii ikiwa ndiyo shida ya mnyonge siku zote. 
“Mwenye nguvu mpishe,” alijiambia huku akienda Shingo 
upande. Alipopiga kona, alikutana na rafikiye Maskini Jeuri 
ambaye kwa utani alimwuliza, “mbona umevimba hivi? 
Umegombana na manyigu nini?” 
“Mavu afadhali,” akamjibu, huku akitema kohozi. 
“Nini kikulacho basi?” 
“Hakiko nguoni mwangu.” 
“Nini basi?” Maskini Jeuri akamaka kwa kutotosheka na 
majibu ya kimkato ya Dzombo. 
Aaa ... MJ, ni maudhi tu ya dunia.” Kisha akamhadithia 
kisa chote. 
Rafiki yake alimsikiliza kwa huruma kisha akamjibu: 
“Dunia mti Mkavu!” Baada ya hivyo, alimtolea chupa mkobani 
mwake na kumpa. “Haya, twende kwako sasa tukawashe taa,” 
akamshauri. 
Chupa ilikuwa nyeupe. Na kilichokuwa ndani yake lazima 
yalikuwa mafuta ya taa kwani kilikuwa cha rangi ya maji. 
Dzombo alimshukuru rafiki yake sana na pia akifurahia bahati 
yake nzuri ya siku ile. Wakashikana moja kwa moja mpaka 
kwake. Mkewe na wanawe walikuwa bado hawajaja kutoka 
shamba. 
Humo mwake, viti vilikuwa vibao vitatu. Maskini Jeuri 
akavuta kimoja na kukalia. Dzombo alichukua kibatali kutoka 
Pale kijitini alipokiangika — kijiti chenyewe kilikuwa 
Meshindiliwa udongoni; kwa upesi akavuta kidomo chake. 
kining'inia kwa utambi wa tambara chafu, alikij aza mafuta 

ndii. Wakati huo wote, Maskini Jeuri lake likawa ni jicho tu. 
ikuwa amekaa tuli shonde kurudi nyuma. 

Alichakurachakura chini ya kichwa cha matandiko yake 
ya mchwaramchwara na akavua kiberiti kutoka hapo. Kutoka 
kwa mwana kaka akakuta kumebakia mshale mmoja tu. Bila 
kusita, aliukwaruza juu ya mama kaka nao ukachipua cheche 
na kushika moto. Kwa kiganja cha mkono wa kushoto 
aliukinga huu mwale mchanga kutokana na upepo. Na kwa 
mkono wa kulia, akauengaenga mpaka utosini mwa kichwa 
cha kibatali ambako utambi uliitikia busu hili la moto. Mwanga 
wa njano ukachechemea kwa sekunde hivi; na ukiwa njiani 
kunawiri kuwa mwale wa kibuluu ghafla walisikia “buuum!” 
Kibatali kikawa kimelipuka na kuwatosa gizani na kufunika 
umaskini ambao kwa mtu kama Masikini Jeuri, ulikuwa 
haumtushi tena kwa sababu ya mazoea. 

Kabla ya giza hili, hakuwa ameona kigeni cha kumshtua. 
Alichokiona ni juu: paa lililojaa mianya. Kuta za udongo 
zilizokuwa na viraka vya kanja, makuti mabovu, na makaratasi 
ya makatoni. Hapo walipokuwa wameketi, ndipo palipokuwa 
pa kulala, kupikia, kuzungumzia na pa kila kitu ambacho 
nyumba zapaswa kusitiri. 

Ujuzi ulimjulisha kuwa kwahali kwa haja ndogo kulikuwa 
nyuma ya kijumba, na kwa haja kubwa-msituni. Ujuzi pia 
ulimpa macho ya uyoka ya kuona mvunguni. Huko ndiko 
familia ya Dzombo ilikoficha vya thamani. Masahani ya 
plastiki na sufuria za viraka. Vikombe vya mapengo na makopo 
ya kubonyeka na kukwajuka. Vifaa vya kazi: mundu, panga, 
jembe, koleo, nyundo na karai. Hakuwa amejishughulisha sana 
na ukambaa uliokuwa umefungwa fitoni kuta mpaka kuta” 
kwani huu ndio uliokuwa kabati la kuweka nguo za familia y? 
Dzombo. Pia, ndio uliokuwa ukuta uliogawa kijumba h 

katika vyumba viwili. Mtu alijua yumo ndani ya chumba cha 

kulala ama chiekupomsh wageni kwa kukurumbana na hizi 
nguo zilizoning'inia ukambaani. 

Kwa watu kama Maskini Jeuri, kwao, giza halifichi 
maslahi yao ya uduni. Lakini, wako tuaminio kuwa umaskini 
usioonekana basi ni umaskini usiokuwako. Ukifuata nadharia 
nii basi, itaonekana kwamba kiza hiki kilimtatulia Dzombo 
shida zake za maisha. Umaskini ni ung'arie gizani usije 
ukapofusha waungwana! 

Kulipuka kwa kibatali, hewa ya humo haikunuka mafuta 
ya taa. Kwani Dzombo baada ya mshtuko kumtoka, alikuta 
nguo zake zikizizima na zikimnuka chang'aa! Alizinusa ili 
kuhakikisha na pua yake haikudanganya. 

“Ala! Kumbe haya hayakuwa mafuta ya taa?” akawa 
anamshtumu rafikiye kwa mshangao. Naye Maskini Jeuri kwa 
upole akamwelezea, “nilidhani unafanya utafiti; na 
sikukwambia kwa hamu ya kutaka kuona matokeo yake. Kama 
ungefanikiwa, basi hata mimi ningenufaika kwa kuwa 
ungekuwa umenitatulia mimi na akina yahe wengine matatizo 
haya yasiyoisha ya ukosefu wa mafuta ya taa.” Lakini kwa 
sauti ya huzuni akaomboleza, “na ni kwa bahati mbaya 
hatukufanikiwa.” 

Kauli ya Maskini Jeuri ilisafirisha majuto rohoni kwake 
na kwa hivyo, moyo wake ukaguswa, hasira zake zikamtoka 
na badala yake akamwuliza, “lakini?...” 

“Enhe!” 

“Hebu nikuulize kitu kimoja.” 

“Kitu gani?” 

“Kwa nini ukaniambia tuje tuwashe taa”?” 

“Aaa...ndugu Dzombo, nilidhani unajua. 

“Kujua nini?” akamwuliza kwa hamaki. 

“Ya kwamba taa kwa watu duni kama sisi si ni u| avi 
Alinyamaza kwa muda kidogo kisha akaendelea: “Nilikuy 
nikidhania unafahamu hivyo na pia, kwamba Ulijua ni 
chang'aa,” akiiokota, “humu chupani. Na nilipokuambia tuje 
tuwashe, nilikuwa nikimaanisha taa ya rohoni mwetu — ya 
mwetu akilini.” 

Alipoona Dzombo yu kimya, akaendelea: “Tena Unajua 
wewe: kwetu sisi watu duni, ulevi ndio taa yetu. Ukishawaka 
chang'aa ama busaa, au waragi, hata na pia chibuku, ama piwa 
au...muratina ama kwa tembo la mnazi, mtu duni haachi kuona 
mwangaza mpya maishani mwake.” 

“Nikijesemea, basi mimi nikishawaka, basi kwa muda ule 
wa ulevi, hujisikia uchochole wangu hauko tena na 
umekwisha. Matambara haya yangu huyaona kama ni suti! 
Na sasa macho yakining'ara na kuyakodoa, njaa nayo huwa 
imenitoka na kiu kuniisha. Kitandani, gugumu la mke wangu 
na kikwapa chake sivisikii! Afya yangu huzidi ya ngamia na 
nguvu zangu sawa na za mseja bikira. Elimu yangu huzidi ya 
maprofesa wote duniani; na taabu zingine za kimaisha huwa 
vijidudusi tu. Ulevi huwa umenipa nuru nyingine tofauti 
kabisa; na kwa watu kama sisi, hii ndiyo taa yetu ambayo hata 
watawala wetu wanaipendelea sana kwa kuwa inatung'arishia 
nuru yake ya kiza,” aliteuka na kunyamaza. 


ku 


Kwa wakati huo wote alipokuwa ndani ya kaburi la mawazo 
yake, Dzombo hakuwa amemwona Mtu-Bint Fikiri?! 
amemwendea na kuchutama ubavuni mwake kwa minajili yA 
kutaka kumpa usaidizi. Lakini Mtu-Bint Fikirini alitanaba?! 
upesi kwamba ni kiwiliwili tu cha Mtu-Dzombo wao ndicho 

alichokuwa akikitazama, lakini mtu mwenyewe hakuwako. 
Huyo, alikuwa akirandaranda mbali sana. Kwa hivyo, aliamua 
kwa upole kumnong'onezea kwa kumwita: “Mtu-Dzombo,” 
kwa umbali. Dzombo alikuwa amefika mahali Pa yeye na 
Maskini Jeuri kushikana na kwenda kuwasha taa zao kwa Mzee 
Matingasi, aliposikia akiitwa kwa umbali. 

Aliyapepesa macho yake na kusikiliza. “Mtu-Dzombo,” 
akasikia tena akiitwa kwa sauti ya kuongoa iliyokuwa 
karibu sana. Naye kwa mshtuko akaitikia “yes!” Kutupa 
macho ubavuni mwake, akamwona Mtu-Bint Fikirini 
amemchutamia hapo. 

Fahamu zilimrudia na huku akisikia Mtu-Bint Fikirini 
akimwia radhi kwa kumwambia, “pole kwa kukushtua, 
tafadhali.” 

“J am sorry,” naye akaomba msamaha. 

“Eti nini?” 

“Ooo! Kumradhi,” akamfasiria tena akajieleza: “Nilikuwa 
niko mbali.” 

“Aa, sio neno Mtu-Dzombo. Sasa ungetaka usaidizi juu 
ya vinywaji? 

“Utatusamehe Mtu-Dzombo kwa kusahau kwetu,” Mama 
Mtu-Maanani akamwomba radhi pia. 

Naye Mtu-Wazo akaongezea: “Hata mimi sikufikiria kuwa 
hivi vinywaji huenda vikawa ni vigeni kwa Mtu-Dzombo.” 

Na kwa tabasamu lililokuwa likimlengalenga uso mzima, 
Mtu-Bint Hekima akadokeza: “Hii inamaanisha Mtu-Dzombo 
ameshaanza kuwa mwenyeji.” ; 

Akidakia mwanya huu uliomtokezea, Mtu-Tabia 
akukawia kuuliza, “kwa hivyo naweza kumwuliza Mtu- 

20mbo zawadi zangu?” 

“Baadaye,” baba Mzee Mtu-Mwenzio akaingilia kati na 
Dzombo akamshukuru kimoyomoyo. 

“Aste-aste,” Mama Mtu-Maanani akashauri. Akimgeuki, 
bintiye Mtu-Bint Fikirini akamwambia, “Si 'basi Umwelekeze 
kipi ni kipi?” a | 

Divai ya uzima wa milele haikuwa moja ya vinywaji 
vilivyokuwa vimeandaliwa na Mtu-Bint Fikirini kumtafsiria, 
Hata hivyo, hii haikumfisha roho katika imani yake kwamba 
huenda bila shaka alikuwa Mbinguni kwa Mwenyezi Mungu, 

Ni nafasi tatu za Mungu ndizo ambazo kwa sasa zilikuwa 
zikimtatiza kidogo. Wajua, hakuwa ameambiwa kuwa Mungu 
ana Mke! Kati ya hawa wenyeji wake, alikuwa kwa kivyake 
ameshamuona Mungu Baba na Mungu Mwana. Ni kwa Mungu 
Roho Mtakatifu ndipo palipokuwa na mushkili. Kati ya Mtu- 
Bint Fikirini na Mtu-Bint Hekima, ni nani Roho Mtakatifu 
hapa? Na hiki kivulana Mtu-Tabia, anasimama kivipi katika 
uungu wake? Lakini mke kuwa Mungu na Mungu kuwa na 
mke na familia? Hakuwa amefichuliwa siri hii. Hakuwa 
ameambiwa tambo hii maishani; kwa hivyo, ikaanza 
kumzuzua. 

Uzito wa uvumbuzi huu wake ulirahisishwa na hekima 
ya kibinadamu inapojikuta ikikodoleana macho na maswali 
yasiyojibika. Hiyo — yaani hekima, aghalabu hujinasua 
kutokana na ujinga wake kwa kujiamulia kihivi: 


Kudura na Utambuzi wa Mungu 
Ni wa Azali na atakalo huwa. 


Hekima hii kwa kidini yajulikana kama imani. YA2” 


kukifanya usichokijua kuwa wakijua na tena ukakipa yae 
Kwa imani kwa hivyo, Dzombo hakuona tatizo lisilotatu!! 

bwa kutegemea hekima hii ya kibinadamu. Naye, kama 
pinadamu, alij ikimbiza chini ya mbawa za hekima hii na huku 
akijinong'onezea kimoyomoyo, eti Mungu kuwa mmoja sio 
kusema hawezi kujifanya atakavyo. Kumdhania kuwa hawezi, 
basi ni kumpimia nguvu na uwezo wake. Na Mungu 
wakupimiwa nguvu na uwezo Si Mungu! Mungu hana kipimo! 
Asemalo huwa na atakalo hutendeka. Na ni kwa nini basi 
asijitambulishe kwangu kama mtu na familia yake? Je, huu ni 
ufunuo ambao anataka kusisitiza kwamba, uungu ama Mungu, 
ni ushirika wa kiutu?” 

Wakati huo huo alipokuwa akiyaacha mawazo haya 
kutawanyika mwake akilini, alikuwa akimsikiliza Mtu-Bint 
Fikirini akimwelezea juu ya vinywaji. Naye akawa 
anamwelekeza: “Kinywaji hiki ni cha aina ya vinywaji 

Otuviitavyo kwa ujumla, Chobeana. (“Chobeana? Chobeana 
maana yake ni nini?” akajiuliza moyoni). Kwa kawaida,” 
| Mtu-Bint Fikirini akawa yuaendelea, “hunywewa wakati wa 
Okubarizi baada ya chakula — hasa cha jioni kama hivi sasa. 
Lakini pia, hata kabla ya kwenda kulala. Unaweza kukinywa 
kikavu ama unakichanganya na vibonge vya barafu vya 
ndimu Pamoja na matone mawili au-matatu hivi ya iliki- 
Pilipili manga.” 

| Akitoa kingine, akasema, “na hiki ni cha aina ya Chomoza. 
| (Kweli kuna majina huku Mbinguni!) Lakini ladha yake i 
lamutamu na ni nzito ulimini. Hunyegeresha kaakaa na koo 
j Uinywapo. Hutoa uchovu na kukekemsha mwili mzima hasa 
katika sehemu za nyongani. Harufu yake ya kihalua ni ya kuvutia 

| YA Panapo watu wakibarizi, basi hapo hutakosa Chome—” 

| Hivi unakunywa nini?” akamkatiza. 

Chomoza,” akamjibu. j 
Nami pia tafadhali.” Sifa ya Chomoza ilikuwa imemvutia 


TA 


na akamsihi Mtu-Bint Fikirini amwelezee hivyo viliv 
siku nyingine. Hakujua Chobeana ingempeleka wa 
ziko, ya nini pupa? 

Mtu-Bint Fikirini alimmiminia kinywaji chake ndani ya 
bilauri ya kitimbwitimbwi ya rangi ya kufifia Ya njano 
iliyodariziwa na ukingo mwembamba wa yakuti karibu na 
mdomo wake. Kisha aling'ung'uta unga fulani ndani uliotoka 
kwa kidubwasha cha koko ya koma iliyokuwako humo SIniani, 

“Hiyo ni nini?” Dzombo aliuliza, huku akifikiri huenda 
ikawa ni mukuyati! 

“Tandasizini.” Uso wa Dzombo ukaonyesha kutoelewa, 
“Ni unga mseto wa tangawizi na mdalasini,” akamweleza, 
huku akiongezea:” Si umesema ungetaka Chomoza kama 
yangu?” 

“Haswa.” 

“Haya basi — karibu,” akamsongezea. 

“Asante.” Aliipeleka hiyo bilauri mdomoni, huku 
akifuatwa na macho ya Mtu-Bint Fikirini. Naye Dzombo 
akayabwaga yake ya shauku, na alipokuwa akimeza mwonjo 
wake wa kwanza kabisa wa Chomoza, macho yao 
yakaingiliana. 

Vyetezo vikawa sasa vinatoa na kusambaza harufu humo 
chumbani-— harutu ya uvumba na manemane, iliyochanganyika 
na ladha ya Chomoza ambayo ilikuwa ikisindikizwa na 
machopapasa ya Mtu-Bint Fikirini. Mwonjo huo ulipomezwa, 
Dzombo alijisikia kama kwamba amemmeza Mtu-Bint Fikirini 
pamoja na marashi yake ya Jua-Tujuane. Kwa hakika, 
hakuweza kutambua ladha ipi ni ipi isipokuwa kuambiwa, ns 
hiyo ndiyo Chomoza!” Ni Mtu-Bint Fikirini. 


“Chomoza, isinichomoze,” akatania, huku akiendelea 
kunywa. 


YObakia 
Pi. Siku 

aa Ma aa Aa aa UA AA aa aa AA IA Di wa 


“Utakaribishwa,” Mtu-Bint Fikirini akamwambia WA 
i pake. Kusikia hivyo, Dzombo tamaa Zikamjaza mate 


akirud wa : 
ani. Aliyabugia pamoja na Chomoza kwa sauti Ya 


kinyW 


“gindyo. ' MI 
Utulivu uliwatanda lakini sio ule wa kukosa la kusema. 


Ulikuwa ni utulivu wa mtu kusikia huru kutoka mizizini hadi 
nchani. Hakukuwa na haja ya kutazama huku wala kule kwa 
wasiwasi. Ulikuwa utulivu wa kuelewana. Poa. Starehe. Hivi 
ndivyo ilivyoonekana kuwa wenyeji wake walikuwa wakitaka 
kumpitishia ujumbe huu. 

Aslani maishani mwake hakuwa ameshawahi kusikia 
namna ile. Alijisikia ushwari usioelezeka ukimtuliza nafsi yake 
yote. Mwili ulimsikika mwepesi, akili nyepesi na moyo 
mkunjufu. Na ikiwa huku si Akhera, basi ni wapi tena? Kwa 


2? 


yale machache ambayo alikuwa ameshawahi kuyaona, 
kutendewa na kusikia, hakukuwa na lolote la upuzi, la 
kuonewa, la ubaradhuli, na wala la kujitakia. Ulimwengu huu. 
ulikuwa wa kivyake. Watu wa staha, wakarimu na 
wachangamfu. Watu wataratibu, wanaopendana kikweli na 
Okujimiliki vilivyo. Yaonekana walikuwa wakijijua. Walijua 


wapi walikotokea, na kulikuwa wazi kwao kabisa wapi 
walikokuwa wakielekea. Halikuwa jambo la pata shika. 
Ulikuwa ulimwengu wa watu huru! Katu usabasi. Katu 
ugomvi. Katu kuumizana. Katu kuoneana. Katu kupapurana. 
Katu kuzomeana. Katu kudanganyana. Katu kunyanyasana. 
Katu kuibiana. Katu wivu. Katu ubarakala. Haikuwa kama 
huko kwao duniani ambako haya yaliyokatazwa ndiyo 


yaliyokuwa matambiko ya ustaarabu. Duniani alikokuwa 
| aa Pigwa marufuku; ambako alikuwa amehamishwa ili 
| vlpkomee toko kwa kutaka kuishi kama binadamu, sio kama 


Mnyama kama vile wengi wa tabaka lake walivyoishi. Kwa 

sababu hii, tabaka la wakubwa mabarakala Wakamtokome 
lakini ingawaje walimdhania yu marehemu, ukweli ni kwa 
alikuwa yu mzima na mwenye uhai tele. Wangejua!!!! 

Akiwa katika hali hiyo ya ulepelepe wa starehe, alisikia 
Mtu-Tabia akimwita. 

“Naam,” akaitika. 

“Tafadhali nakuomba unitupie ngano za huko kwenu,” 
akamsihi. 

“Za duniani?” akauliza. 

Naye kwa mshangao ambao haukufichika, kivulana Mtu- 
Tabia akamwuliza: “Kwani watoka Duniani Mtu-Dzombo?” 

“Ndio. Wapi tena?” Naye akajibu bila kusita. Lakini 
alipoona bumbuazi la mshangao usoni mwa kila mtu, 
akaongezea: 

“Hamnisadiki?” 

“Si jambo la kutosadiki Mtu-Dzombo.” 

“Ni jambo gani?” Alihamaki, huku asijue linalotendeka. 

“Ni jambo laa...laa...la tuseme, la kutupendeza sana.” 
Mama Mtu-Maanani akamaliza. 

“Na ni sifa iliyoje kukuona kwa macho!” Baba Mzee Mtu 
Mwenzio akaongeza. 

Aliduwaa na kusema: “Kwani mlikuwa mkinitazamia?” 
akawauliza swali lile lile, huku akiketi barabara. 

“Toka mwanzo wa ulimwengu.” Kwa hali ya sura yake, 
Dzombo alitambua kijana Mtu-Wazo hakuwa akimtania ama 
kumdhihaki. Akaanza kufadhaika. Lakini kwa ucheshi 
akawaambia: 


“Aaa...wacheni kunitania.” Tangazo la Mbiu akawa 
ameshalisahau leo je! 


Sasa Mtu-Bint Hekima ambaye kwa wakati huo wote 


za, 
mb 

alikuwa amebaki kinya; akamwuliza, “na kwa nini tukufanyie 

hivyo Mtu-Dzombo' 

Hakuwa na jawabu. Alipowatupia macho, aliwaona 
wakimwangalia kwa nyuso zenye macho ya kustaajabu. 
Hawakuwa wakimkodolea macho, bali walionyesha 
unyenyekevu kama kwamba alikuwa aidha malaika ama 
hata Mungu mwenyewe! Kufadhaika kukamzidi. Aliichukua 
ile gilasi yake, huku kivulana Mtu-Tabia kwa sauti ya 
unyenyekevu wa watoto wakishajua wako mbele ya 
mwujiza akasema, “sasa Mtu-Dzombo, Mtukufu Mungu 
Baba atakuja lini?” 

Pombe ilimpalia na akaanza kukohoa aliposikia swali hili. 
Kumuona akiwa katika hali hii, Mtu-Bint Hekima alimrukia 
na kitambaa cha kunukia mkononi ili kumsaidia. 

“Pole Mtu-Dzombo. Lakini ikiwa wasema watoka 
Duniani, basi lazima wewe ni yule Mwana wa Mungu ambaye 

hata manabii na misahafu yetu toka zama za zama, walitabiri 
kuja kwake kabla ya kuja kwa Mungu-Baba na Mungu-Roho. 

Hii ndiyo sababu iliyomfanya hata Mtu-Tabia kutoweza 
kujizuia kukuuliza. Tusamehe tafadhali.” Mama Mtu-Maanani 
akamwelezea kwa kirefu kwa njia ya kurudia Tangazo la Mbiu. 

Pumzi zilipomrudia, akawaambia kwa kichefuchefu, 

mjimi ... si sii... Mungu, naa ... na wala duniani haa ... hakuna 

Mungu.” 

— Hawakumsadiki, naye alifahamu hivyo kufuatana na jinsi 

OWalivyomwangalia. Walimwangalia kama vile mama 

anavyomwangalia mtoto asemaye: “Mama mimi sikuiba 

Sukari,” hali chembechembe za sukari ziko tele midomoni 

Zikimsema. 
bi; “Sasa unatutania Mtu-Dzombo,” Mtu-Bint Fikirini 

Mwambia, 


Wa AA 

“Hata kamwe!” Kisha akirukia kwa mkazo: “< 
hakuna Mungu — labda miungu, lakini mimi sin 
wowote.” 

“Kuna miungu?” wakamwuliza kwa pamoja. 

“Ndio.” 

“Ipi?” Nyuso zao zikawa zikiwang'ara sasa. 

“Wafalme, marais, madikiteta na watawala wa kila 
namna,” akawajibu. 

“Hawa sio mbari ya Wachuna!?” Mtu-Bint Hekima 
akauliza, huku uso wake ukionyesha kughafilika kwake." 
Dzombo akakumbuka ni wapi aliposikia kwa mara ya kwan, 
juu ya watu hawa waitwao Wachuna. Hata hivyo, hakutaka 
kwa sasa kuwauliza zaidi juu yao. Badala yake, akasema: 

“Aaa...ni kweli.” 

“Kweli nini?” Mtu-Wazo akamwuliza. 

“Nimekumbuka sasa kwamba duniani yuko Mungu!” 

Akawaona wakimtazama kwa nyuso za furaha. 


Akiendelea, akawaambia: “Naye Mungu wa dunia anaitwa 
Pesa”? 

“Peesa?” 

“Ama: “Mali!..” 

“Maali?” 

“Ama: “Utajiri.” 

“Utaajiri?” ; 

“Haya majina matatu ndiyo yanayoeleza utukufu wa 
Ubaba, wa Umwana na wa Uroho Mtakatifu,” akawaeleza, 
huku moyo wake ukifurahikia uvumbuzi wake wa ghafla. 

Akidhihirisha kufadhaika kwao, Mzee Mtu-Mwenzio 
akasema: “Lakini Mtu-Dzombo, si Mungu—” 

“Ni Mungu kwao!” akamkatiza, “kwa kuwa” 
akiwaelezea, “watu wa duniani ndicho wanachokitumia KU!O? 


Dunian; 

kafara kwa minajili ya kutafuta baraka za huyu Mungu 
MANE 


ni vao.” 
BAS IA ; UA AA 
“Lakini hizi pesa, ama mali, si Mungu; bali ni zao la juhudi 


za kila mtu. Na utajiri,” Mzee ya tu-Mwenzio akawa anamjibu 
Dzombo, “ni ujumla wa haya... 

Akimpokeza mumewe, Mama Mtu-maanani akasema: 
“Ingawaje, kama kungekuwa na mtu mmoja tu Ulimwenguni 
mwote, basi juhudi zake hazingemfanya tajiri...” 

“Kwa nini, mama?” kivulana Mtu-Tabia akauliza. Swali 
hili pia lilikuwa ulimini mwa Dzombo. 

“Ni kwa sababu,” Mtu-Bint Fikirini naye akajiingiza 
mjadalani, “angekuwa peke yake, hangeweza kujilinganisha 
kibinafsi ili kujiambia, “leo ni tajiri kunizidi mimi”. Hata si 
ajabu neno lenyewe tajiri yamkinika hangelilivumbua.” 

“Angesemaje?” Mtu-Tabia akadakia. 

“Pengine, “leo nimejiendeleza kuliko jana',” akasema 
Mtu-Wazo. Akajieleza zaidi akasema: “Yaani angeweza 
kujiona kivipi kwa juhudi zake mwenyewe na kwa jasho lake, 
maisha yake yanavyozidi kuneemeka kila wakati upitavyo.” 

“Kwanini?” Mtu-Tabia akaona afuate ule msemo usemao, 
kuuliza si ujinga. 

Ili kumwelezea zaidi, dadake Mtu-Bint Hekima akasema: 
Ni kwa sababu ya kuwa peke yake na kwa hivyo, kutokuweko 
na binadamu mwingine wa kujilinganisha naye ama wa 
kumjazia au kumpora juhudi zake — unaelewa?” 

“Kidogo,” —Mtu-Tabia akasema, huku akijikuna kichwa 
"a akimwangalia babake, akamwuliza,” basi utajiri ni nini?” 

Kwa utaratibu babake akamwambia, “utajiri Mtu-Tabia 
Wa ufupi ni uhusiano.”Alipoona nyusi za mwanawe 


Zi . AA 
Mekunjana, akaongezea, “mtu anaposema “mimi ni tajiri , 

basi huwa anajilinganisha na mwingine ambaye SI taj Ii kan 
yeye. Yaani, yeye ni tajiri na yule mwingine ni masizi 
Uhusiano huu maana yake ni kuwa panapo tajiri, sharti maskin; 
awepo pia.” 

“Lakini baba...” 

Sane wa 

“Haya hutokeaje? Kwani umesema utajiri ni ujumla wa 
zao la juhudi za kila mtu?” 

Badala ya kulijibu swali hili, baba-mtu alimwangalia 
mkewe ambaye alisema: “Hapo ni kweli kabisa kwa kuwa 
utajiri huzalishwa na wengi katika kila jamii. Lakini, ni katika 
ugawanyaji ndiko huu uhusiano wa kutofautishana uzushwapo 
na wachache—” 

Naye Mtu-Bint Hekima akamkatiza mamake kwa 
kutamka: “Tena mama usisahau kumwambia kuwa huu 
ugawanyaji, mbinu zake zimo ndani ya mifumo ya uchumi- 
siasa wa wale wachache wenye nguvu na uwezo ambao katika 
kila jamii, huamulia wenzao kwa kusisitiza kuwa hakuna 
uhusiano mwingine bora zaidi ya huu wa kubaguana.” 

“Hapo ni kweli kabisa,” mama-mtu akakubali, na 
akaendelea kusema: “Kwani kila jamii hugawa utajiri wake 
kulingana na mbinu za mifumo ya uchumi-siasa za urundikaji 
mali yao ya kitaifa. Aghalabu, mifumo mingi huruhusu 
wachache kuwalaghai wengi kwa ujanja. Na wafanyavyo 
hivyo huweza kujirundikia mali ama utajiri wa kibinafsi 18 
kuufanya ni urithi wa aila yao tu.” 
“Na mali hii,” Mtu-Wazo akampokeza mamake: “Huend? 
ikawa ni kama ya kuwa na wake wengi, ng'ombe Wana 
mashamba mengi na tena makubwa, majumba, viwanda ! 
malaki ya pesa maghalani, mivunguni na mafichoni.” 

“Na huku hali wengine hawana hata chembe!” dadake 

tu Bint Hekima aKasania ; 

“Ukifika hapa, jamii huwa imejigawa katika makabila 

awili tU.” : 

Na kwa pupa, Mtu-Tabia akauliza, “nayo yaitwaje?” ili 
kuonyesha hajaachwa. 

“Kabila Tajiri na Kabila Maskini,” wote isipokuwa 
Dzombo, wakamjibu kwa pamoja. Kwa kumwelezea zaidi, 
dadake Mtu Bint Fikirini akamwambia: “Na miondoko ya 
kuficha ukweli huu, hujidhihirisha katika mazingaombwe ya 
siasa, mila, desturi, dini na falsafa ya watawala, ama mtawala 
wa jamii.” 

“Oooo!! Nimeelewa sasa. Ni kama vile ilivyokuwa wakati 
wa enzi za Wachuna, eee?” 

“Haswaaa!” Tena wote wakamwitikia kwa pamoja 
isipokuwa Dzombo ambaye alisema: “Yaonekana kutokana 
na mazungumzo haya, basi huko duniani pesa ndizo kielelezo 
chao, na wanaoziabudu huwa basi wanajiabudu wao wenyewe. 
Mungu kwao basi, ni wao wenyewe hasa wale walio 
matajiri!?” Ikiwa alikuwa akielewa alilokuwa akilisema, basi 
alikuwa amepiga hatua kubwa. 

Naye Mtu-Wazo akamjibu, “hayo ni kweli kabisa.” Kisha 
akaongezea, “lakini Mtu-Dzombo?” 

“Naam.” 

“Kweli unatoka Duniani?” akamwuliza tena. 

Naye bila kusita akajibu, “bila shaka.” 

“Basi turuhusu tukusujudu.” Huyu akawa Mtu-Bint 
lekima akiwasemea wenzake. 

Mahangaiko yakampooza mwili mzima. 

Mzee Mtu-Mwenzio alipomwona amebadilika 

mwambia; “Utuwie radhi Mtu-Dzombo lakini, toka miaka 

aa 


na miakaka, imani na taaluma zetu Zimetufun 
kututabiria kwamba kwa Mungu ni Duniani.” 

Akitilia mkazo, Mama Mtu-Maanani akasema, — 
mwenyewe unazidi kutuhakikishia kuwa unatoka huko wi 
Duniani.” Jj 

“Na kutokea kwako kwa nyakati hizi ni kutimiza 
wa manabii wetu wote,” Mtu-Wazo akamwambia. 

“Lakini sasa nawe unakanusha hu Mungu, hu Mwanawe 
na hu Rohoye ingawaje unasisitiza kwamba unatoka Duniani? 
Unatuhangaisha,” Mtu-Bint Hekima akamwekea wazi 
walivyokuwa wakijisikia. 

Naye Dzombo kwa sauti hafifu ya kuvunjika moyo, 
akaweza tu kuonyesha mshtuko aliokuwanao wakati huo kwa 
kunong'ona: “Tafadhalini ... niaminini...,”na akanyamaza. 

Wenyeji wake nao pia walimtazama huku wakifadhaika 
nyoyoni mwao. Hawakujua wamchukulie vipi huyu 
waliyemdhania kuwa ni Mungu na hali mwenyewe anaukiuka 
huo uungu wake. 

Katika kufadhaika kwao, Mtu-Bint Fikirini akakumbuka 
kwamba si rahisi kwa Mungu kujifafanulia uungu wake kwa 
waja au viumbe vyake. Kujificha ndiyo asili yake Mungu, 
akawaza. Na ni kwa wachache sana tu ndio ambao kwa rehema 
zake hujifunua kwao kwa kuwatunukia wahyi. Huwapa imani 
isiyo na kikomo na kuwafunulia kwamba kuwa na imani isiyo 
na kikomo ni sharti moja muhimu la Mungu kujifunua kwa 
binadamu. Je, ni kwa sababu huenda wakawa imani yao n! 
pungufu ndiposa anasita kujifunua kwao? Akakumbuka kitu 
kingine... d 

Vitabu vyote vitakatifu vya kidini vilikuwa vikisisilzi 
kwamba Mwenyezi Mungu hajidhihirishi kwa ghafla, 


disha . 


Utabiri 

madili 


a kwa mara moja tu hivi-vu! Bali, hufanya hivyo 
aste-aste na kinamnanamna. Kwa maneno, matendo, vitimbi 
na mifano. Kwa hivyo, ni kwa mfuasi shupavu kuwa chonjo 
zi aweze kuzighaibu hizi ishara. Bila hivyo, basi mfuasi huenda 
akaishi na Mungu na asimtambue mpaka baada ya yeye Mungu 
kutoweka! AA 

Kwa upande wake, Mtu-Bint Fikirini akawa ameshaona 
dalili moja tayari. Aliyakumbuka maneno manne ya lugha 
ambayo Dzombo alikuwa ameyatumia na lugha yenyewe 
hakuwa ameisikia maishani. Maneno yenyewe yalikuwa ni 
yes na 1 am sorry. Je, huenda, akajiuliza, kuwa hii ni dalili 
mojawapo ya kujifunua kwake? Akaonelea aulize. Akamwita: 
“Mtu-Dzombo?” 

DVes:-. 

“<... Yeeeshi maana yake ni nini?” 

“Ooo... am sorry.” 

“Na hiyo pia ina maana gani?” 

“Aaa, samahani sana. Yes maana yake ni kusema “ndio”. 
Pia huenda ikatumika kumaanisha “mmmh... mmbh...aha... 
aha...na kadhalika.” 

“Na hii “aiamusoli”,” Mtu-Bint Fikirini akamkumbusha. 

“Sori, ” akamsahihisha. 

“Sori,” akamfuatia. 

“Haswa,” Dzombo akamsifu kwa tabasamu na kumweleza 
maana yake ni kusema “kunradhi' au “samahani'. 

Naye Mtu-Bint Fikirini kwa hamaki akamwuliza, “na hii 
ndiyo lugha ya Duniani?” 

Naye bila kujua kiini cha hamaki hizo akasema, “ziko 
Chungu nzima.” 

Kwa moyo wa kudunda, Mtu-Bint Fikirini 

mMwandama: “Hakuzun gumzwi lugha moja ya Kimungu?” 


kirahisi 1 

ua 


kweli Si lugha 


“Hata kamwe — ingawa hii ndiyo lugha amba 
sana kote duniani.” Aliongeza: “Hata mimi, kwa 
yangu na siifahamu vizuri,” akawafichulia. 

Huku akidhania huu ni ufunuo mwingine, Mtu.B; 
Fikirini akamwuliza kwa pupa zaidi: “Si yako?” > 

“Ndio.” 

“Ni ya akina nani?” 

“Ni ya Waingereza. Lakini wenyewe hujiita “English...” 

“Iblish!” Wote kwa pamoja wakalipuka kwa mshtuko, 

Kama si kwa hofu aliyoiona nyusoni mwao ANgeangua 
kicheko. Lakini badala yake alitatizika na kuduwaa pia. Lakini 
baada ya nukta kadhaa kupita, roho ikaanza kumteremka kwa 
kuziona nyuso zao zikianza kutanduka kwa furaha. Nako 
kuduwaa kwake kukamfifia alipomsikia Mzee Mtu-Mwenzio 
akimwambia kwa kauli ya furaha: “Twakushukuru sana kwa 
kutufafanulia jambo hili la maana sana Mtu-Dzombo.” 

“Kunradhi ikiwa nime-” 

“Hakuna haja ya kuomba msamaha,” Mzee Mtu-Mwenzio 
akamkatiza na akaendelea: “Kubwa ni kwamba ikiwa utokako 
lugha izungumzwayo ni Iblish, basi Mungu yuko Duniani! 
Kwa nini nasema hivi?” Aliuliza hivyo kama njia ya 
kumnyamazisha alipomwona akiwa tayari kusema kitu fulani. 
“Ni kwa sababu twajua ni mahali pamoja tu ambapo Ibilisi 
yuatawala.” 

“Jehanamu!” Dzombo akachapukia. ; 

“Ndio Mtu-Dzombo. Na pia ni lazima lugha yake —/blis 
—1we ndiyo pia ya kiutawala. Ama wasemaje Mtu-Dzombo” 

Dzombo hakuwa na la kunena kwa kuwa huu ulikuw? 
ufunuo mpya kwake na ukawa unamvuruga akili zake kabisi- 
Hapa akaanza kuzua mawazo ya kujihami ili aweze kuj 

ji nafsi yake aliyolelewa nayo. Kwanza hakutaka 
“. andua kutokana na wazo la kwamba: Yeye ni mzaliwa 
Wani. Pili, hakutaka kujinasua na wazo lililokuwa 
wa kita ndani kabisa ya hisia zake kwamba: Juu Mbinguni 
$ kwa Mungu. Tatu, kweli Jehanamu ni kwa Ibilisi, lakini 
a kama hivi alivyokuwa akiambiwa. Nne, kwamba afapo 
atajikuta kiroho akistarehe peponi Mbinguni kwa Mungu; au 
ajikute motoni; Jehanamu kwa Ibilisi. Njia ipi ingekuwa yake 
itategemea sana matendo yake; mazuri — peponi, maovu — 
motoni. 

Hivi ndivyo alivyokuwa akijua na kusadiki. Lakini yawaje 
leo kuambiwa huko duniani atokako —- ana hakika nako, ndiko 
Jehanamu? Makao ya mashetani, majini na pepo wakorofi? 
Waovu wakiongozwa na jemadari wao Ibilisi? Mangapi haya? 

Ufunuo huu wa leo ulimaanisha mambo mawili. Kwanza 
kwake na pili kwa wenyeji wake. Kwake, ulimaanisha kuwa 
huenda kweli si mkazi wa duniani; na kwamba maishani 
mwake mwote huko alikokuwa akidhania ni duniani, kulikuwa 
si kwingine bali Jehanamu! 
Kwa wenyeji wake, ya kuwa ikiwa alikotokezea ni 
Duniani ambako wao ndiko walikofikiria ni kwa Mungu, basi 
hana budi kuwa yeye aidha ana uungu fulani na pia anamjua 
Mungu! Lahaula! Mtume simama! Lakini haya yote 
yatakuwaje kweli? Si yeye ndiye huyu huyu Dzombo 
aliyetokomezwa kutoka duniani na tawala za dhuluma 
Zilizojitia utukufu, ukweli, haki na usawa? Ama alitokezea 
Wapii...?Akaanza kufikiri. 
Mfadhaiko huo ulikuwa ukisababishwa na kunga za 

Bi mwake, ulijidhihirisha kwa wenyeji wake ambao 

YO zao pia ziliguswa. Dzombo alikuwa amefikishwa 

“Nye njia panda — mkondo upi aufuate? 

Kila mmoja wetu hakosi kuwa na kipengele cha kuj 
tufikapo njia-panda za kimaisha. Mathalani; kipeng 
mwanamwali hujivumbulia anapokata shauri kuubwaga 
ubikira wake? Kukomaa? Mahaba yasiyozuilika? Mazingira? 
Ulevi? Ujuaji wa kutojua siri kizinda kinaficha nini? 
Purukushani za uchipukizi? 

Ama kipengele gani? 

Bila shaka kila mmoja wetu hujipatia kipengele chake 
anapowasili kwenye njia-panda hii. Mathalani tena, kipengele 
gani barubaru hujikingia anapoambiwa kwamba manii yake 
hayakuangukia jiweni ...? Sijabaleghe ...? Kusingiziwa ...? Sio 
mimi tu peke yangu ...? Kutegwa ...? Kwa nini yeye hakujua 
siku zake ama kuwa na kinga ...? Bahati mbaya ...? Ama 
kipengele gani ...? Haitakosekana kuwa njia-panda sharti 
msamba usiwe kama wa mzee fisi. 

Njia panda ziko za namna nyingi — pia vipengele navyo. 
Hata hivyo, njia-panda haziachi kutujaza sana vurugu na 
kutughasi vilivyo tunapokutana nazo ana kwa ana. Huwa ni 
fundo. Mbele huwa hakuendeki mpaka lifunguliwe. Ama 
sivyo, huenda mtu akajisikia kimchekemcheke kwa kuwa 
vinginevyo vinavyomfanya kujitambua na kujisikia kwa kweli, 
ceeh! ni yeye, huwa viko legalega. 

Kufikia hapa, Dzombo akajiwa na kile kisa 
alichoshuhudia kwa Mzee Matingasi yeye na Maskini Jeuri 
walipokuwa wameenda kuomboleza ndwele ya uduni Wa? 
baada ya kulipuka kwa kibatali. 


Inasujia 
Cle gani 


Sa 

Kama kawaida, walevi wenzao walikuwa wameshawatangulia. 
ilikuwa marufuku kuuza vileo vyovyote vya kienyeji. Na ikiwa 
vil ruhusiwa kuuzwa, basi ililazimu Viten genezwe viwandani, 
na viwanda vyenyewe ni mali ya wageni — unaona? Ama sivyo, 
basi mzalendo hakuwa na budi Ila kunywa pombe na chang'aa 
za kigeni — unaelewa? Hii yatokana na hekima za watawala — 
na hekima za watawala hazina haya! Mama yangu ndivyo 
alivyoniambia siku moja alipokuwa amepagawa na pepo wake 
wa kifalsafa. 

Haya basi, akina yahe kama wao hawakupinga kunywa 
aina nyingi za pombe hizi ghali za kigeni, kilichowazuia 
kufanya hivyo hakikuwa kitu kingine bali ubaguzi tu— ambao 
ulitokana na sheria za kiuchumi. Hii ndiyo sababu iliyowafanya 
watu kama akina Mzee Matingasi kuwa wagema ili waweze 
kula vya walevi waliobaguliwa. 

Mangwe ya Mzee Matingasi kwa hivyo hayakuwa ya 
halali. Hakuwa na leseni ingawaje walevi hawakuacha 
kumiminika hapo. Kwa yeyote yule askari mpekuzi mja-wa- 
njaa, mlungula ulimkomesha. Mzee Matingasi aliweza kuhepa 
vikwazo vya sheria kwa ukarimu wake wa kumpa chupa mbili 
au tatu — ama hata pesa taslimu, kwa askari kama huyu. Ni 
mbinu hii ndiyo iliyomwezesha kila jioni kuiwasha taa yake 
ya kandili, kuitundika kiguzoni — kitendo ambacho kilipageuza 
hapo kwake kitaluni. Hii haikuwa taa ya kuangalia, bali ya 
kuvutia nondo. Wawili kati ya nondo hawa wakawa Dzombo 
na rafiki yake Maskini Jeuri. 

Walipofika, walikuwa wameshatanguliwa na wenzao 
ambao walikuwa wameshawaka tayari. Waliwakuta wamekaa 

Ma mtu nafasi yake ilivyomtuma. Lakini, kwa ujumla, 
Walionekana wamekaa vikundi vikundi. Kwenye kila 

“kundi. yaonekana kulikuweko na wale Walionono 
ani walikuwa wakiogopa hata Kujisikia waza 


ungedh ay 
g ale waliopayuka ili waweze. kusikiza, 
a 


wakizungumza, na W 
na yeyote mpita njia. ; 

“Baada ya kuamkuana na wateja Wenzao, Dzombo na 
Maskini Jeuri walijipatia chupa zao nne za pombe ya mnazi 
na kujipachika gogoni. Huku wakikonga pombe taratibu, 
walisikia kutoka kwa kikundi kimoja mtu akisema kwa kauli 
ya juu: 

“Mwanamke! Hee, mimi siwezi kumnunulia mwanamke 
pombe.” 

“Kwa nini?” Mwenzake akamwuliza. 

Kabla ya kujibu, kwanza akateuka, na huku akiwatupia 
macho ya dharau wateja wenzake wa kike, akasema, “wote ni 
malaya tu.” Kisha akateuka “geee”, huku akiyumbayumba 
kutoka shingoni. 

Bila simile, ikasikika sauti ya kike ikimwambia, “malaya 
ni mamako.” 

“Mimi sijali,” akajibu hata bila kuangalia hiyo sauti 
ilitokea wapi. 

“Unajali nini”?” Sauti ikamwuliza. 

“Mimi si mtoto wa mwanamke .... Mimi ni mwana wa 
mwanamume!” Alisema haya kwa madaha na midomo 
kuipindua juu, huku akiongezea, “Mimi si mtoto haramu, nina 
baba — hachia mungu!” ; 

“Wajuaje?” Mwana-mama akawa bado anaye. 

Naye kwa sauti ya kutosadiki, akauliza: “Najuaje? Si baba 
alimuoa mamangu?” Alijichekelea kwa kuwatazama wateja 
wenzake Wa kiume na macho ya dharau yaliyokuwa kam? 
yakiuliza: “na huyu mwanamke ana kichaa nini?” 

“Basi tu, huko kumuoa?” 

“na! Si tena ali...aka...mmgh:” Alikohoa akionyesha 
tabasamu uililomng'arisha macho yake ya uchu. 
 aUjlikuwako?” Huyu Mwana-mama akamwuliza na kila 
mtu akaangua kicheko. 

“Aka! We mwanamke wee! Una kichaa nini?” Hapa 
akapaza sauti pamoja na kuwaangalia wanaume wenzake 
akitaka kuungwa mkono. Lakini badala yake, aliwasikia 
wakimwambia: “Jibu swali,” huku wakipasua vicheko. 

Naye kwa sauti ya kupuuza akasema:”Swali gani la 
kujibiwa basi? Si kila mtu anajua ni hivyo.” 

“Mimi sijui.” Yule Mwana-mama akamwandama. 

“Ai! Basi wewe u mwana haramu!” akamjibu kwa sauti 


ya ushindi. 

“Na unajuaje wewe si mwanaharamu?” Mwana-mama 
akazidi kukaza pingu. 

“Si nina baba —ala!” Ulevi ukawa sasa unamtoka na hasira 
kumpanda. 


“Na ni nani aliyekuambia huyo umwitaye baba yako ndiye 
baba yako?” Swali hili akalibwaga kwa umati. 

"Ni nani tena? Si ni mamangu?” Sasa hasira zikawa 
hazifichiki tena. Pamoja na hivyo, hakupewa nafasi. 

| Unamwamini mamako?” akaulizwa. Hakujibu. Hasira 

Zikampanda na macho kuyatumbua. Lakini, naye Mwana- 
mama hakutishika kwani aliendelea kumwambia: “Usiruke 
ama kutolea macho mtu hapa. Wewe umetutusi kwa sababu 
"nadhani U mtoto wa babako, hu wa haramu. Na ni nani 
| “liyekwambia hivyo? Mamako — ambaye ni mwanamke kama 
Bi, ama malaya kama ulivyotuita—7”. 
Buku Mi! Kwani utafanya nini?” akamkatiza kwa ufidhuli 

Ili yake sasa ikiwa na nia ya kumzaba makofi. 

“Sitakufanya kitu,” Mwana-mama akamwambia. Ha 
hivyo,” aliongeza, “kilicho wazi ni hiki: kuwa una hakika ka 
mamako ni nani Siku zote, lakini SIVyo hivyo kuhusu bab a 
zetu. Kikubwa ni kuheshimiana na kupendana tukijua kwamb, 
hakuna asiye mzawa wa mwanamke.” > 

Kumaliza kusema hayo, Mwana-mama alienda haja huku 
nyuma akiacha kimya kikiwazonga wateja wenzake. Naye yule 
cholemanga wa haya yote akawa hana lingine la kufanya ija 
kukimbilia mboko yake ... 

Njia panda akawa amebwagwa na mboko ikawa kipengele 
chake cha kujinasulia. 


Vivyo hivyo, kwa hii leo, Dzombo akakimbilia kipengele hiki. 
Aliinua na kuipamia ile pegi yake ya Chomoza kama kwamba 
alichelea kupotea kwa ufunuo fulani. Alipomeza tone la 
mwisho akamgeukia Mtu-Bint Fikirini na kumwambia: “Sasa 
ningetaka kuonja ladha ya Chombeana.” 

“Unakaribishwa,” akajibiwa. 

Bilauri safi nyingine iliyokuwa imefanana na ile ya 
kwanza ikaletwa. Tofauti yao ilikuwa hii mpya, tako lake 
lilikuwa la ng'andu. Duru hii ni Mtu-Wazo ndiye 
aliyemhudumia. Naye baada ya kuikonga, Mtu-Wazo 
akamwuliza, “Je, ikoje?” 

Lakini kabla ya kutoa maoni yake, Mtu-Bint Hekima 
akamtangulia na: “Utamu wa Chobeana hujitokeza zaid! 
ikinywewa faraghani...na yaonekana Mtu-Dzombo 
amechoka.” Huku akiwatazama wazazi na nduguze 
akaongeza: “Nilidhani ingekuwa bora kama tungemsindiki?" 
kwake.” Haya aliyatamka huku akimdokezea dadake: 

“Jambo Zuri,” wazazi wakakubaliana, “basi alamsiki na 

ane asubuhi Mtu-Dzombo,” wakamuaga. 
KA uujaliwe,” akaitikia akisimama. 

“Nami ngano yangu Mtu-Dzombo?” kivulana Mtu-Tabia 
akamkumbusha ingawaje usingizi ulikuwa ukimteka. 

“Bila shaka siku nyingine Mtu-Tabia,”akamuahidi huku 
akiwatakia yeye na kakake usingizi mwema. 

Alikwenda kwake chumbani akiwa katikati ya hawa 
madada. Na kama ulimi kinywani, alijisikia akiegeshwa kama 
mwana kondoo. Je, Chobeana ndiyo siri ya kumtayarisha 
kusulubiwa kwake? Uso wake ukawa umemjaa furaha kwa 
kuwa kama njia panda hii ingekuwa msalaba wake, basi 
ungekuwa wa hafifu sana. Kwa hivyo, kwa mawazo haya, 
akajisikia malaika ya moto yakimsisimka.... 

Sura ya Tano 


Kila kukicha, swali lilikuwa halikosi kumkera, lakin; 
hakuliuliza. Si kwa ajili ya kuogopa ila tu hakutaka kua 
Aliamua akae na upumbavu wake kuliko kujua. Hata hivyi 
halikuacha kumkera na swali hilo lilikuwa liko wazi. ; 

Miezi ilikuwa imepita sasa toka usiku ule wa Chobeana 
na alikuwa ameonyeshwa mengi na mengi kuyajua. Hakuwa 
akiamini kwamba binadamu alikuwa ana uwezo wa kumfikisha 
kwenye upeo wa kimaendeleo kama haya ambayo alikuwa 
akiyashuhudia. Haya hayakuwa utani wala ndoto. Lakini hii 
ilikuwa ni nchi gani? 

Nchi hii kila mtu alikuwa akifanya kazi. Kutokuwa na 
kazi kulikuwa hakujulikani. Ikiwa hapa alipokuwa kulikuwa 
ndiko Akhera, basi mbona kwafanywa kazi? Si Akhera - 
alikuwa amefundishwa kwamba, palikuwa pa raha mstarehe 
na hakukuwa kwa kufanza kazi? Kila kitu kilipatikana bila 
jasho, na kikubwa kilikuwa tu ni kuimba, kumsifu Mungu na 
utukufu wake na kustarehe milele na milelee...Amen! 

Awali alikuwa akidhani yu Akhera. Hata sasa hakuwa 
akisadiki kabisa kwamba alikokuwapo hapakuwa peponi 
pamoja na kufanya kazi kwao. Je, huenda ikawa wale 
waliosema peponi ni raha tupu na ni kukaa tu fwaa, walikosea 
ama ni waongo? Hapa alikuwa anaona maajabu, tena maajabu 
ya kila namna: ya kijamii, kiufundi, kimawazo na kitaaluma. 
Tena bado walikuwa mbioni katika harakati zao za “kutoboa 
siri za maumbile,” kama vile mwito wao ulivyowahimiza 
kutekeleza. A 

Kwa leo hii alikuwa amekaa ukingoni mwa kijito Cha maji 
meupe — kijito kilichotiririka katika imani isiyoisha. KINSO"' 

kulikuwa na nyasi za ukoka zikifuatiliza hicho kijito. 
via aya nyasi hizi kulionekana msitu wa mihepe, 
BA miba, mivuli, mishomoro na miaapini. Hapa na pale 
ya nje ilisikika ikilia upepo ulipovuma. Na kwa mbali 
Wivu, mikwaju, mifune, mivule na miti mingi mikubwa ya 
kiasili, ilisimama ikijua usalama wao unahifadhiwa na wala 
nautakiukwa kamwe. Juu mbingu zilikuwa za nili hafifu ya 
kuvutia. Alikuwa pale ukingoni akimsubiri Mtu Bint Fikirini 
atoke kazini. 

Dzombo alikumbuka siku ya kwanza Mtu-Bint Fikirini 
alipomchukua kwake kazini. Alikumbuka ule mshtuko 
uliompata baada ya kugundua kuwa mkurugenzi mkuu wa 
kiwanda hicho hakuwa mtu mwingine bali huyo Mtu-Bint 
Fikirini. | 

“Ni wewe mwanamke ndiwe...” 

“Kwani kuwa mwanamke ni ugonjwa?” Mtu-Bint Fikirini 
alimkatiza. 

Naye kwa njia ya kujikinga alimwambia: “Huko nitokako 
mwanamke kama wewe hawezi kupewa madaraka kama haya.” 

“Kubaguana ni asilia ya Jehanamu Mtu-Dzombo,” ndivyo 
alivyojibiwa na akakumbuka hakuweza kukataa ukweli huo. 

Kiwanda chenyewe kilikuwa cha Trimi. Kilikuwa 
kiwanda cha muhimu sana hapa kwa sababu hakukuwa na 
Chombo kingine cha kusafiri nchi kavu ulimwengu huu wote, 
Isipokuwa kwa Trimi tu. Maarifa, ujuzi, uvumbuzi na utaalamu 
Wa hali ya juu ulikuwa umefikiwa kuwezesha kutengenezeka 
kwa chombo hiki. Lilikuwa jukumu kubwa vipi kuwa 
Mkurugenzi mkuu wa kiwanda hiki? Nako huko kiwandani, 
A go alijulishwa kwa kila mfanyakazi na pia akawa 
aaa uhuru wa kutembea kokote alikotaka na kuuliza 

ali yoyote aliyotaka. 

Hapo kiwandani, aliona kuwa wafanyakazi WOte w 
nguo zilizofanana. Haikuwa rahisi kwake kumjua nani nj; 
mkubwa na nani ni wa chini kama ilivyo kawaida huko kwao 
Alikotoka, mtu aliweza kujulikana hali yake ya kimaisha kwa 
mfano: chakula gani alikula, mshahara gani alipokea, Shule 
wanawe waliyokwenda, mtaa gani aliishi na tabaka gani 
alikuwamo na mawazo gani yalimtawala, na kadhalika 
kutokana na mavazi yake ya kazini. ; 

Hivi sivyo ilivyokuwa hapa. Kwa kuvaa sawa viwandani 
Dzombo hakuwa na budi bali kuuliza msaada kwa yeyote yule 
aliyekutana naye. Na katika njaa yake ya kutaka kujua Trimi 
ziliundwaje, aliwauliza watu wengi. Kilichomshangaza ni 
kuwa kila aliyemwuliza alimjibu kwa ustadi na uthabiti 
ulioonyesha kitu gani alikuwa akizungumzia na kutokuwa na 
haja ya kumpeleka kwa “msemaji wa kiwanda” kama ilivyo 
desturi alikotoka. 

Trimi yenyewe ilikuwa chombo cha ajabu, na ili kujua ni 
nadharia gani ilitumika kuunda chombo kama hiki, aliamua 
naye afanye utafiti. Alifungua mlango ambao juu kizingitini 
kulikuwa kuna maandishi yaliyosema: “Maelezo”. 

“Karibu Mtu-Dzombo.” Huyu aliyemkaribisha ndani 
alikuwa mtu wa makamo. Uso wake ulikuwa mpana ambao 
haukufanana na mwili wake mwembamba. Sauti yake ilikuwa 
nzito lakini ya upole. Huyu lazima ni mwanasayansi, Dzombo 
akafikiria. 

“Mimi naitwa Mtu-Nasi — na je, nikusaidie na nini?” 
alimwuliza, huku akimkaribisha kitini. Alipoketi, Mtu-Nas! 
akamsongezea kijalabu fulani. Dzombo naye alikuwa $454 
ameshajua kazi ya kijalabu hiki. Alikipokea kwa “asante” NA 
akaboky a nambari fulani na kumrudishia Mtu-Nasi ambay? 
pia alibofya zake. Kwa kufanya hivyo, Dzombo alikuwa 


al ivaa 


98 


a maji ya ukwaju ambayo yalikuwa yamechanganywa 

kuchemshwa. Hali Mtu-Nasi kinywaji chake kikawa 
ja ya maembe ya ngoe na ndizi za mbogobogo. 

falu Miayarishi na mwandalizi wa vinywaji hivi hakuwa 
. sine ila mtambo — Kinyago. 

mwingin ; ? “<< ; 

Mtu-Nasi akimsongezea chake akasema: “Karibu Mtu- 
Dzombo.” ; 

“Asante sana,” akaitikia na kila mtu akaanza kunywa. 

“Maelezo gani ungetaka Mtu-Dzombo?” 

“Nadharia na nishati ya Trimi tafadhali, “akamjibu. 

“Smaku,” Mtu-Nasi akamwambia kwa mkato, na uso wa 
Dzombo ukaonyesha kutatizika. Kwa hivyo, akimweleza kwa 
kirefu akasema, “kinadharia, chochote kile kisimamacho sharti 
pia siku moja kianguke — ni kweli ama si kweli?” 

“Kweli tupu.” 

“Unajua ni kwa sababu gani Mtu-Dzombo?” 

“Kwa kweli sijui.” 

“Ni kwa sababu ya nguvu za uvutano utokezao juu 
ukielekea kwenye kusanyiko lake huko kuzimu katikati ya 
ardhi. Mvuto huu unajidhihirisha kirahisi unapomwangalia 
kikongwe yeyote utaona kwamba, kwa misuli yake ya miguuni, 
mapaja, kiunoni na mgongoni kuisha nguvu, hana budi 
kuinama na kushindwa kusimama tii wima, ni kwa sababu ya 
nguvu hizi za mvutano. Hii ndiyo itufanyayo kulazimika 
kutumia mikongojo kwa kutembelea tunapozeeka ili 
tusitambalishwe kifudifudi na nguvu hizi na kushindwa 
kuinuka kabisa,” akamweleza kwa njia rahisi sana. 

Huku akistaajabu, Dzombo akasema: “Sikujua ni kwa 
Sababu hii, mimi niliona ni uzee tu!” 
yA Kweli ni uzee, lakini kama haingekuwa ni kwa sababu 

Nguvu hizi za uvutano, tungekonga bila ya kuinamishwa.” 


na asali ya 

Dzombo alichoachiwa kusema ni: “Nakusikiliza, Mi 
Nasi, kwani usemayo ni mapya sana kwangu.” y 

Naye kwa ari iliyojidhihirisha kwa mwana-sayansi yeya 
anayejua msikilizaji wake ana moyo wa kujua, akachanj aayi 
na, “ajabu ni kwamba nguvu hizi zimekuwako tokea mwanzi 
wa ulimwengu; lakini ni katika kame mbili tu Zilizopita, hasa 
baada ya kuubumburisha utawala wa Wachuna, ndipo 
ilipowezekana wataalamu wetu kuutafiti "kwa dhati na 
kuutumia ipasavyo kwa manufaa ya kila mmoja wetu.” 

Alipoona Dzombo akimsikiliza kwa makini sana 
aliendelea: “Pia, mzunguko wa hii Sayari yetu hushirikiana 
kwa kushikamana na kujivingirisha kwake kama pia, na 
huweza kusababisha kuweko kwa nguvu hizi za kismaku 
pamoja na kutokeza kwa mabadiliko ya misimu.” 

Mtu-Nasi alinyamaza na akahisi huenda maelezo yake 
yalikuwa yakimpita Dzombo, na akaonelea kuyakatiza kwa 
kusema: 

“Kwa ufupi basi, Mtu-Dzombo, Trimi na mitambo yote 
yetu, tumeiunda ili ijipeleke ikitegemea kunyonya hii smaku. 
Uzuri wake ni kwamba iko tele, ya bure, haichafui mazingira 
na haina makelele. 

“Ukiangalia chini ya tumbo la Trimi, utaona kuna ukanda 
fulani. Kazi ya ukanda huu ni kuinasia nishati hii kutoka jikoni 
kuzimu mwa Sayari hii yetu. Hizi kanda za ubavuni, nyuma 
na mbele, ni za kuzishihiniza. Mitambo-mtu imejengwa mumo 
humo na imetegwa kulingana na utaratibu wa mawasiliano, 
mahitaji ya matumizi na maamrisho ya abiria. Kwa hivyo, 
kilichobakia ni wewe mtumiaji kuiamrisha tu nayo itaitikia 
kwa kwenda utakako — kama safari yako ya utu, ama kufany? 

0 kwa Trimi kuvitumia vyombo vyake yenyewe kwa 
sikia, kunusa na kupishana.” 

“Ni kama binadamu basi!” Dzombo akastaajabia. 

“Zaidi. Lakini cha muhimu ni tusisahau kwamba chombo 
cha mtambo ambacho tumekiunda Sisi wenyewe - hakina roho 
na hatuwezi kusalimisha utu wetu kwake,” Mtu-Nasi 
akamwambia. Ikiwa alielewa maelezo yote haya ya maana ya 
maneno ya mwisho ya mwana-Sayansi huyu, basi Dzombo 
hakujieleza. Alichofanya ni kumrudishia “asante” kwa swali 
jake lililomfanya Mtu-Nasi kumpeleka alikouliza. ... 

“Ingia Mtu-Dzombo,” alisikia sauti ya mwanamke 
ikimkaribisha kutoka ndani. Alipofungua mlango na kuingia, 
hakuweza kujizuia kusema: “Ala! Kumbe ni wewe 
Mkurugenzi Mkuu wa Kiwanda hiki?” 

“Ilibidi kuwe na Mkurugenzi Mkuu, Mtu-Dzombo — 
karibu,” aliambiwa, huku akisogezewa kile kidubwasha. Huyo 
mwenyeji wake akimgeukia chandama wake akauliza, “Je, 
Mtu-Nasi, mgeni wako ulimwonaje?” 

“Yaonekana nishati ya mvutano wa smaku bado 
poni Jehanamu,” Mtu-Nasi akamjibu Mkurugenzi 

uu. 

“Ni moto tu!”Mtu-Bint Fikirini akasema na wote 
wakacheka. Kisha akamwuliza Dzombo: “Utakunywa nini?” 

“Shukurani sana, lakini nimeshakunywa vya kutosha kwa 
Mtu-Nasi-—asante,” akamwambia. 

“Vyema. Nawe Mtu-Nasi?” 
ya “Shukurani pia. Acha nirudi kwangu, huenda kukawa 

a mzalendo mwingine ambaye anataka huduma kutoka 
kwangu. Akatoka. 


? 


kau 

Sasa alikuwa yuko hapakijutoni akimsubiri, “Hiisi Mali ya 

ni yetu,” alikumbuka Mtu-Bint Fikirini akimwambia alipokaa 
bado kwenye bumbuazi la kuvumbua kuwa alikuwa kahi Wa 
madaraka makubwa na majukumu mazito mno. Lakini na 
kujionyesha? Hata kujivimbisha? Lini nitawafahamy hawilili 

Licha kuwa ni wasomi tu, hawa walikuwa watu Wenye 
elimu ya kupindukia na maendeleo yasiyofikirika! Pamoja na 
hayo yote, waliponipokea awali, walidhani mimi ni Mungu 
na natoka Duniani! Na ingawa sasa wanajua kwa kweli 
nitokako ni Jehanamu, hawajabadili kunichukulia kwa wema 
mkuu. Ingekuwa Jehanamu — hapana, duniani nitokako— watu 
kama hawa, acha kula na kuishi nao, hata kuwanusa Singeweza 
— sembuse kuwa marafiki nao? 

Akiwa katika hali hiyo ya kumngojea, msafara wa siafu 
ulikuwa ukipita na nyuki wakifyonza asali kutoka katika maua 
ya mihepe na mishomoro. Hakumsikia akija ila kwa kusikia 
mtu akisema, “Wachuna walikuwa hawaachi kusisitiza kuwa 
jamii za binadamu, siafu na nyuki zinafanana,” alishtuka 
kutoka ndoto yake, huku Mtu-Bint Fikirini akikaa karibu na 
kumsalimu, “vipi?” 

“Sawa,” Dzombo aliitikia. 

“Walikuwa wakisisitiza kwamba tofauti za kijamii, asili 
zao ziko katika sheria za kimaumbile,” Mtu-Bint Fikirini 
akaendelea, huku akiuangalia ule msafara wa siafu na nyuki 
wakifanya kazi. “Waliidumisha enzi yao kwa kutumia hekima 
hii ya uongo — hebu angalia, Mtu-Dzombo!” ; 

Naye Dzombo akifuata kidole cha Mtu-Bint Fikirini, 
akaona katikati kabisa ya msafara huo, siafu wadogo wado$o 
chungu nzima, wakienda nyuma na mbele bila kupu 
wakibeba mizigo hali kuta za barabara yao zikawa zimeje?8! 

WA 


Lya wakubwa. Pia, juu ya hawa, akaona wale siafu 
a Ya wi 0 chembamba na tumbo dogo, lakini wenye kichwa 
wenye — machonge tu, wameshikana meno kwa meno 
RA uma mori. Na nje ya msafara huo, akaona wale 
BA bwa kabisa ambao machonge yao yamekaa kama 
Kikoleo makubwa, wakiyapitisha huku na huku mfano wa 
askari makachero! Aa 

“Je, unaona nani mfanya kazi, mkadamu, msimamizi na 
nokoa hapa?” Mtu-Bint Fikirini akamwuliza. 

Asilani hakuwa amefikiria kulinganisha jamii ya 
kibinadamu na ile ya siafu, lakini kwa kuulizwa swali hili, 
ukweli ukamtokezea kwa ghafla. “Naona!” akamjibu na kisha 
akaongezea na, “hata si mizinga ya nyuki na vichuguu vya 
mchwa viko namna hii?” 

“Na ndivyo pia Wachuna walivyogeresha watu wakati wa 
enzi yao ndefu, ya kufananisha binadamu kwa kusema wako 
sawa na vidudu, hata hawakuwa na aibu.” 

“Kwa nini hawakuwa nayo?” 

“Kwa kusema akili ya binadamu iko sawa na ile ya siafu, 
nyuki au mchwa! Hawakusita kujitusi, ili mradi enzi yao 
ionekane ilikuwa ya halali machoni mwa wale siafu, nyuki na 
mchwa wadogo. Tena wajua—?” 

“Hata!” 

“Lakusikitisha ni kwamba kulikuwa na chungu nzima ya 
wataalamu bandia wa elimu jamii na viongozi wengi wa dini 
waliounga mkono upuuzi huo,” Mtu-Bint Fikirini akamweleza. 

“Hata huko ...” karibu aseme kwetu duniani, “Jehanamu, 
(unaamini kama wao wataalamu wenu wa bandia na viongozi 
Wenu wa dini walivyofundisha,” Dzombo akamwambia. 

“Ndiposa kukawa Jehanamu!” Mtu-Bint Fikirini akaitikia 
na kwa Sauti ya kusikitisha akaongeza: “Lakini unajua hii SI 


eli 

“Lakini bado tunaamini hivyo.” Hakutaka kusema haju; 

Mtu-Bint Fikirini akiwa mawazoni alisikika akisema: N, 
ni lazima ni kwa sababu ya kutojua. Kweli mtu mwenye akij; 
timamu awezaje kukubali kuwa akili zake ni sawa na Zile za 
mdudu. eee?” Dzombo hakuwa na jibu. Huku akiwekewa 
mkono begani, alimsikia akisema: “Pole Mtu-Dzombo, lakini 
ikiwa kuna mawazo ya kuvunja moyo kama hayo, basi kweli 
Jehanamu ni ya milele.” 

“Tuwe na mawazo yapi tena?” 

Hata bila kusita, Mtu-Bint Fikirini akamwambia: “Na yale 
kwamba maarifa ya wadudu, wanyama, ndege, samaki na 
viumbe vingine, hayawezi kuzidi silika yao. Wamefikia 
kikomo. Hawataenda mbele wala kurudi nyuma. Wamekwama 
lakini sio kama sisi binadamu.” 

“Kwa nini?” Dzombo akamwuliza kwa hamaki. 

“Ni kwa sababu tuna zaidi ya silika; sahau kuwa tuna 
bongo kubwa kuwazidi — tuna zaidi ya haya. Tuna akili tena 
za utambuzi, hali hawa wenzetu hawana uwezo huu. Kwa 
hivyo, tukijifananisha na wao, basi huwa tunawakuza na 
tunajiteremsha. Tunawapa ubinadamu hali twajipa ududu na 
unyama. Twawavika utu, huku tukijivua huo utu wetu. Na 
ndivyo Wachuma walivyofanya binadamu kwa kuwapa 
unyama na ubinadamu wakawapa wanyama. Haikuhalisi hali, 
lakini kwa ujinga huo walioueneza wakaweza kutawala kwa 
karne nyingi sana — mbona unaniangalia hivyo Mtu-Dzombo?” 
Mtu-Bint Fikirini akakatiza mawazo yake, alipomwona 
Dzombo amemkodolea macho ya kumstahi kwa kuonyesha 
kunasika kwake. Naye badala ya kumjibu, alitabasamu tu na 
kuangalia kwingine. 

Mtu-Bint Fikirini alivua viatu na akatumbukiza migu! 
yake ndani ya hicho kijito, Maji yalimpapasa nyayo zake na 
kumfanya kusikia uchovu ukianza kumtoweka. Alijitupa pale 

yatia kichalichali, mikono ikiwa chini ya kisogo, na 
oka 
uko 


akaf umba macho. 


Kope zake ndefu za wanja mweusi ziliangusha kivuli chini 
acho yake. Huku matanzi ya pua yake yakipenuka na 
“ai Dzombo akaona usowe ushwari hali matiti yakawa 
kupwaya. | pi Kwale Ba 
yakipanda na kushuka kulingana na kupumua kwake. Pia hii ni 
smaku, aka) iwazia huku macho yake yakinaswa na mvuto huo. 

Alikuwa ameambiwa Akhera kuna vijito na bustani za 
kuvutia, lakini hakuwa ameambiwa ama kusoma popote 
kwamba pia kulikuwa na wasichana warembo. “Tungekuwa 
tumeambiwa hivi, basi sina shaka sote tungefululiza hapa na 
sidhani kungekuwa na nafasi kwa kila mtu,” akajiwazia. 

Akimtupia macho tena akajifikiria, “sasa natakikana katika 
hali kama hii kufanya nini? Kama ningekuwa kwetu... aaaa, 
basi ni mara moja!” Mawazo haya yake yalikatizwa kwa ghafla 
kwa Mtu-Bint Fikirini kumwuliza, “je Mtu-Dzombo, macho 
yako yanafurahia?” 

“Mmmgh...” akasafisha koo asijue la kutamka kwa muda. 
Lakini akasema, “tena sana!” 

Huku akicheka, Mtu-Bint Fikirini akamwuliza, “kumbe 
Jehanamu kuna misitu ya asili kama hii?” 

Sasa akafahamu ni kitu gani alichokuwa akielekezwa. 
Hata hivyo, akamjibu kwa kumwambia: “Tuliiteketeza yote.” 

“Vipi?” 

“Kwa moto.” 

“Unanitania Mtu-Dzombo,” Mtu-Bint Fikirini 
akamwambia, naye akakubali. Halafu akaamua kumwelezea 
Msiba uliopitia misitu na mapori ya kwao. 

Akamwelezea kuwa wale wenye uwezo, badala ya 
“Ueneza stima kwa kila mwananchi, moto huo ukawa nadra 

4 Wengi — hasa akina yahe, haidhuru ni wa mashambani 

ama wa mijini. Bei zilizopanda kila siku na kuwabagua MA 
kwa kuwanyima uwezo wa kugharamia moto na Mahita; 
muhimu. Pia hawa hawa wachache wakaingilia Diashara : 
makaa na kuni wakiuzia hawa wengi duni. Matokeo? Misitu 
na mapori kufyekwa na majangwa kupanuka.” 

“Hivyo ni sawa na hapa Wachuna Walipokuwa 
wakitawala,” Mtu-Bint Fikirini akamwelezea. 

“Na hii na mingine ambayo nimeiona?” akamwuliza. 

“Tuliibuni upya na tungali tunaiendeleza kwa kuwa ni 
mojawapo ya mali ya taifa na kwa hivyo, ni urithi wa kila 
mmoja wetu — sio kama zamani.” 

“Na hatua gani imewekwa ili kulinda urithi huu wenu?” 

“Hatua ya kuona kuwa kila mzalendo ana umeme kwa 
bei ya chini sana — ama kuna hatua gani zaidi ya hii?” 

Dzombo hakutaka kumweleza kwamba atokako jambo 
kama hilo hupuuzwa sana na wasemao, “kusema ni rahisi, 
lakini sio kutenda.” Lakini hapa alipokuwa, yaonekana kuwa 
kwao kutenda ni sawa na kusema! Mbinu gani walizo nazo 
hawa? Akirudia swali la Mtu-Bint Fikirini, akamjibu: “Sidhani 
iko zaidi ya hii.” 

Huku akikausha miguu yake, Mtu-Bint Fikirini 
akamwambia, “haikuwa rahisi kamwe. Lakini baada ya 
Wachuna kutokomezwa, kutwa kucha tumezidi kujimiliki.” 
Akivaa viatu vyake huku akimnyoshea mkono Dzombo ili 
amsaidie kuinuka, Mtu-Bint Fikirini akamwuliza, “SijU! 
ungetaka kuhudhuria mkutano wa Kamati yetu ya 
Utekelezaji?” 

“Tena sana! Lini?” 

“Mtondogoo.” 

wa. Kesho naenda kumtembelea Mtu-Wazo 


“Sa , 
hauri wa Mtu-Bint Hekima,” Dzombo 


a na Us 
ufuatan 
; mweleza ratiba yake. 
avVizuri sana. Urudipo utupatie maoni yako.” 


“Bila shaka.” 
Wakashikana na kurudi nyumbani kwa Trimi. 


aka 


ka 


Alisikia kwa mbali sauti za vijana — wa kike na wa kiume, 
zikiimba kwa furaha. Zilikuwa nyimbo za kushangilia kazi. 
Zilikuwa nyimbo za nderemo za vijana wajuao jukumu lao 
lilikuwa lipi na kulitekeleza kivipi. 

Muhula wao ulikuwa umefika, kijana Mtu-Wazo alikuwa 
amemwambia, wa jukumu la rika lake kuhitajika kuzalisha 
mali kwa kilimo. “Wajua Mtu-Dzombo, walaji wakubwa katika 
jamii ni sisi vijana,” Mtu-Wazo alikuwa amesema, “na kwa 
hivyo, ni jukumu letu kubwa kuzalisha tulacho.” 

“Nakubali” 

“Lakini haikuwa hivyo wakati wa enzi ya Wachuna. 
Wakati huo, hakukuwa na uongozi mwema na hawakuwa na 
faida kubwa kwa Jamii isipokuwa kuchukuliwa kama wazushi 
wa bughudha na kiuchumi, kama vilemea.” Kijana Mtu-Wazo 
alipoona Mtu-Dzombo anamsikiliza kwa makini, akaendelea: 
Wa wao nguvu zao ziliisha katika uasherati hali 
Hi ana wao, nguvu zao zikaisha katika umalaya. 
ya upewa fursa ya kuzalisha mali, kwa hivyo basi, wengi 

0, walipevuka kuwa majangili, wakora na kumalizikia 
Magerezani na kufia huko.” 
La Kudkia hapa, Dzombo alifungua mdomo na kuonekana 

a alitaka kusema lakini hakutamka kitu, na kumwacha 

Mtu-Wazo kusema, “ile haki, ni ri ka la wazee — hasa wa kike 
ndilo lililochukua jukumu la kulisha Jamii yote. Kwa kweli 
hii haikuhalisi. Lakini watawala hawakujali uele wa hali hi; 
ambayo iliwageuza hawa nzige kuwa sawa na makapi ty, 
Fikiria Mtu-Dzombo,” hapa kijana Mtu-Wazo akiangaza 
macho yake, “jinsi hii rasilmali kubwa muhimu ya taifa 
ilivyogeuzwa na kuwa makapi! Na kama makapi, 
waliteketezwa kwa moto wa marisau, ulevi, na magonjwa ya 
zinaa kama ukimwi na madawa ya kulevya. 'Anasa'ndivyo 
wenyewe walivyopotezwa kuiita hali hii ya kusikitisha. Ajabu 
ni kwamba,” kijana Mtu-Wazo kwa sauti ya kutosadiki 
akasema, “vijana wenyewe hawakugundua kutumiwa kwao 
vibaya kwa makame! Lakini siku walipozinduka! Babee! 
Mbona Wachuna walitafuta pakujificha na wasipaone!” 

Alipomkaribisha kwa niaba ya rika lake na kutokana na 
ushauri wa Mtu-Bint Hekima, akawa amemwambia: “Sasa 
njoo ushuhudie mwenyewe uwezo wa vijana — chipukizi 
waliozinduka kwa kukubali kutorudi nyuma ili wawe magugu 
ya wengine wachache wenye nguvu. 

Ni kwa kuitikia mwaliko huu ndio uliomfanya hata akawa 
leo yuko njiani kwenda kuona juhudi ya vijana kama vile kijana 
Mtu-Wazo alivyokuwa amemwahidi. Juu ya marika, alikuwa 
ameishajulishwa jinsi Wawalenisi walivyotangamana baada 
ya kuwatimua Wachuna. 

Jamii ya Wawalenisi ilijigawa katika marika manne 
makubwa ambayo yalijulikana kama: Rika Dunge (watoto), 
Rika Hirimu (Vijana chipukizi), Rika Kambi (Makamu) na 
Rika Vaya (Wazee). Pia, kila rika lilieleweka kama jumuiya 
ya makumbo matatu, Hali kila kumbo katika rika lilikuwa 
linajukumu maalum kutekeleza kwa jamii nzima; ambapo kila 

a kumbo, huidadika na likawa jukumu la rika zima. 
Lwa hivyo, kila rika lina jukumu lake la kitaifa na kila kumbo 
ndani ya rika pia. Kumbo ambalo halikutimiza wajibu wake, 
ama rika moja kupuuza wajibu wake, basi lilichukuliwa kuwa 
jimezorotesha taifa zima na baadaye kuonyeshwa kwa kinamna 
gani limefanya hivyo. 

pia kutoka kwenye kitabu ambacho alikuwa amepewa na 
Mtu-Bint Hekima asome, alikuwa ameona kuwa haya marika 
yalikuwa ya namna mbili — ya kiumri na ya kizazi. Makumbo 
katika marika yaliingiliana kwa kikazi, kwa hivyo, ushirikiano 
wa Wawalenisi katika kila jambo ukawa wa hali ya juu sana. 

Kwanza, lazima ifahamike kuwa neno “kustaafu' halikuwa 
katika msamiati wao. Kwa mfano, katika kila rika, kumbo lile 
kidaka kabisa lilijulikana kama Kifaranga, lile koroma, kama 
Mtetea na lile kavu kabisa, Pora. Nayo ilijulikana kuwa mtu 
“afikishapo umri wa Dunge-Mtetea, basi huwa amekomaa vya 
kutosha kuhesabika kama mzalishaji mali kwa taifa. Udunge 
ulimtoka kabisa alipofikisha umri wa miaka kumi kwa kuwa 
aliweza kujihusisha na kila jambo la kitaifa kulingana na umri 
wake, juhudi zake, vipawa vyake na uwezo wake. Ili kuonyesha 
kuwa alikuwa amekomaa vya kutosha kuwa mzalishaji mali, 
kupiga kura kulianza kwa umri wa Hirimu-Kifaranga, yaani 
kutoka umri wa miaka kumi na moja ya kiduniani! Kama 
Wawalenisi wenyewe walivyokuwa wakisema, “uwezo wa 
kuzalisha mali huenda na mamlaka ya kuitawala mali.” 

Elimu ya huku ililingana na umri wa kila mtu— hasa ikiwa 
na lengo la kumfunza mkufunzi kuona na kukuza vipawa 
Vyake, kujivumbua kiutu na kumwezesha kuzalisha mali. Kwa 

IVyo, vitu vitano vya muhimu vilisisitizwa sana katika kila 

kiwango Cha masomo vyao. Hivi vilikuwa ni juhudi, nadharia, 


ukumu | 

utafiti, ujuzi, na mawaidha. Katika mapakuji yao, Wanafur.. 
kati ya rika Dunge-Mtetea na Hirimu-Mtetea, mana 
yalisisitiza sana juhudi na nadharia. Kutoka Hirimu-Por, 
mpaka Kambi-Pora — juu ya misingi ya juhudi na Nadharia 
kulisisitizwa utafiti na ujuzi. ; 

Kutokana na mpangilio huu, Wawalenisi waliweza kupata 
ujuzi wa kila jambo walilofanya na kumwezesha Yeyote kutoa 
mawaidha; ingawa ni Rika la Vaya ndilo jamii ililitegemea 
sana kuhusu mawaidha, kwa sababu ya ujuzi waliokuwa 
wemeukusanya katika kila kiwango. Kukomaa kwa rika hili 
kiutu, ndiko kulikolifanya kutochukuliwa jukumu hili kwamba 
ni lao si kwa sababu ya mvi zao tu. 

Elimu isiyo na lengo la kumpa mteja uwezo wa kuzalisha 
mali — hiyo haikuwa elimu, na hivi ndivyo wenyewe 
walivyokuwa wakisema. Mapakuuji kwa hivyo yalijumlisha 
miito hii katika utekelezaji. 

Kijana Mtu-Wazo alikuwa Hirimu-Mtetea na kumbo lake 
lilikuwa njiani kumaliza miaka ya kuzalisha mali kwa juhudi 
kinadharia. Maana yake ni kusema kwamba, kilichotiliwa 
mkazo sana kilikuwa ni kujitolea kimwili. Ilikuwa ni desturi 
kuzalisha mali kwa namna hii kwa makumbo haya mawili ya 
Rika la Hirimu. 

Navyo ilikuwa kumbo la Hirimu-Kifaranga: miezi minne 
kilimo, miezi sita masomo na miezi miwili likizo. Miezi hii 
ya likizo ilitumika kwa kutalii sehemu mbali mbali za nchi, 
viwanda, miradi tofauti tofauti, na kadhalika. Hali kumbo la 
Hirimu-Mtetea, ilikuwa mjezi minne kilimo, miezi minne 
masomo, miezi mitatu mazoezi, na ule mwezi mmoja, likizo, 

Katika rika la Hirimu-Pora, kijana alianza utafiti wa 19 
ya juu katika mradi wowote ule ambao alikuwa ameami? 

angetumikia taifa. Kutoka kumbo hili mpaka kumbo la rika 
Kambi-Pora, mtu alichukuliwa kuwa ameingia ule umri wa 
tuba wa maisha yake ambako alitazamiwa kutekeleza na 
kuzalisha kwa kutumia nadharia, utafiti, maarifa na ujuzi. 

Ikiwa ulitaka kumtusi sana Muwalenisi, ilikuwani 
umwambie hana kazi ya kufanya! Kwao, binadamu kusema: 
“Sinakazi',au'... natafuta kazi”, ama, “nataka niandikwe kazi', 
au “nimefutwa kazi”, ilichukuliwa kama jambo kubwa la 
kujidharau na la kutia haya, mithili ya mtu kwenda haja 
hadharani! “Ni wakati wa enzi ya Wachuna tu ndipo uchafu 
huu ulipochochewa,” wenyewe walijivunia. 


Kau 


Leo hii, akiwa njiani kwenda kushuhudia kufuzu kwa kumbo 
la akina Mtu-Wazo kutoka Hirimu-Mtetea na kuingia Hirimu- 
Pora, Dzombo alifananisha sherehe hii na ile ya kufuzu kutoka 
jandoni, unyagoni ama chuo kikuu — hata kama kwao chuo 
kikuu ilikuwa ni kwa kusikia tu. Kwa hivyo basi, 
ilisherehekewa kwa vifijo na vigelegele, kwani pia ndipo hapa 
vijana walipata fursa ya kujivumbua kinyenzo na kihisia.... 

Kabla ya kuwasili kwao kambini, ile Trimi aliyokuwamo, 
kwa ghafla ikamnasia mashairi—nyimbo vijana walizokuwa 
wakiongoa, huku wakifanya kazi. Kutoka humo, alisikia sauti 
moja ya kijana wa kike ikihimiza: 

Hirimu, bega kwa bega shime; 

Jasho letu ni ngao na shibe. 

Ujira ni wetu: moyo tusife. 

Wachuna tuwafunike: shibe tupanue! 

Wa sauti ya pamoja, wote wakaitikia na: 

Walisema mkulima ni mmoja 
na walaji wengi! 
Hawakusema wakulima ni wengi 
na mlaji ni mmoja! 
Aaa ... aaa... UZEMmDEeCe.... 
Hekima za uzembe 
ni za walaghai Makupe! 

Kisha sauti ya kijana wa kiume ikapasua na: 
Vijana tu rasilimali; 
Atukataaye alaaniwe! 
Vijana tusiwe makapi; 
Kwa Wachuna wanyonyaji! 
Vijana tu viongozi: 
Si wa kesho — ni wa leo! 
Kutikio cha “Walisema mkulima ni mmoja' kikafuatil 

Kuisha, akasikia wazi wazi sauti ya kijana wa kike ikilipuk 
Wachuna waliigawa nchi: Sa 
Vipande-vipande karatasini. 
Nayo njaa kajaza nchi: 
Vipande-vipande vya maiti! II 
Kiitikio .... Halafu akasikia kijana wa kiume a 
Wachuna ni wadidimizi— p: 
Nchi waliididimiza. 
Makarne tulipotezana— 
Kwa ulafi wa kimwinyi 
Naye shokoa kiongozi— 

si ni Sisi, 

Warithi wa USISI va, 

kije, nawe, JUS ha 

Tusisi DI Uwalenisi! ...: 

awasili. 

Ai ku moyo wake ukiwa u bado moto kwa sababu ya 
uhondo huu wa mwisho; hali akili yake ikiwa bado ikikariri, 
“hekima za uzembe ni za walaghai Makupe!”, kwa mbali, 
akaweza kumuona kijana Mtu-Wazo na wenzake wengi 
wakiwa na nyuso Za furaha wakija kumlaki. 

“Karibu Mtu-Dzombo,” wakamkaribisha. 

“Asanteni sana,” akawajibu. Bumbuazi lilimshika asijue 
ja kusema kwa muda. Baadaye ilimbidi kubwata, 
“nimefurahishwa sana na kuimba kwenu.” 

“Twashukuru. Haya ni mashairi-nyimbo ya kuthibitisha 
umoja wetu tukiimarisha juhudi zetu,” Mtu-Wazo 
akamwambia. 

“Mmezitunga?” 

“Siyo haya uliyoyasikia. Haya yalitungwa na vijana 
Baasha vyama vya ushirika ili kujikinga na tawala 
PI pm Ma Hatua hii ilikuwa cheche iliyoshika moto 
AA LI ha muda mfupi baadaye.” Maelezo haya 
aa gi ambaye alikuja kumjua baadaye anaitwa 
zi ami MIZA bahari ya shamba. Mawimbi ya 
Wa alikiwa | AA mtama, mpunga, mawele na 
iewani. Mahindi ja ; Aa kaja kya 
kukaguliwa, yo yalijiandaa kama askari wanaongojea 

Kabla ya kukutembeza,” Mtu-Wazo akamwambia, “hebu 


Ukueleze nadhari ; 
aria tuifuatayo | itai 
Unaoutekeleza” yo na mpango gani wa kitaifa 


waleni 

“Nao ni: Chakula kwa wote.” Huyu akawa kijana Mt 
Bint Nena akimwambia. Kisha akaendelea: “Hii ni kusem 
hakuna Muwalenisi hata mmoja alalaye na njaa,” Hukii 
Dzombo akifurahia kusikia habari hizo, alimsikia Mtu-Bint 
Nena akisema “lakini sivyo ilivyokuwa wakati wa Wachuna 
Wakati wa huo utawala wao wa kunyanyasa watu, Propaganda 
yao ilikuwa ikitoa porojo zilizokuwa zikisema kuwa kula, na 
kushiba si jambo muhimu. Kwa hivyo, wako wale walio. 
bahatika kushiba-hapa wakimaanisha wao wenyewe; na kwa 
wale wengi waliokonda kwa njaa, waliambiwa ni kwa sababu 
hawakubahatika. Kuombaomba ndiko kulikuwa maisha yao 
na mwisho kifo kikawa mkombozi wao.” 

Akimdakia, Mtu-Wazo akaongeza na, “pia, ili kuwezesha 
utekelezaji wa msimamo huu wa chakula kwa wote, ililazimu 
kuwa na uhusiano mpya kati yetu na vifaa vya uzalishaji mali 
— hasa ardhi. Basi mwito ukabuniwa.” 

“Ulisemaje?” Dzombo akamkatiza kwa swali. 

“Udongo kwa wote! Udongo ni uzalishwe! Udongo kwa 
mkulima!” 

“Hali Wachuna, kwao,” huyu akawa ni Mtu-Bint Nena, 
“udongo haukuwa chombo cha kuzalisha chakula, ila rasilimali 
ya kuchezea kamari kwa minajili ya kujipatia utajiri Wa 
kibinafsi, hata bila kutoka kitandani. Ama kulima kwao 
kulikuwa kuajiri watu kwenye mashamba yao, ama 
kuyakodisha kwa atakaye kulima. Lao likawa ni kuchukua 
kodi tu na kunenepa kwa jasho la wengine. Si ajabu hii, Mtu 
Dzombo, kuwa aliyelima kutokuwa na shamba, na yule 
asiyelima kuwa nalo?” Mtu-Bint Nena akamwuliza kwa kau! | 
ya kutofahamu ni vipi jambo ambalo kivyake lilionekana la; 
kitoto sana, liliwezaje hata likaja kuwa msingi wa uchumi!? 

Dzombo hakuwa na jawabu ila kuwakariria kiitikio 
ri-nyimbo yao. Ama kwa kweli, wazembe makupe 
nekima! Akajiwazia. 
ka nadharia, walimwambia hakukuwa na tofauti baina ya 
kazi za mikono na zile za kalamu. Aidha tofauti kati ya miji 
a mashambani. Ama tofauti baina ya mazao ya viwandani na 
Kaka za mashambani. Kwani ikiwa hakukuwa na binadamu 
wenye vichwa viwili, matumbo mawili, macho manne, vichwa 
viwili, mikono na miguu minne, na kadhalika, basi haikuhalisi 
kuwa na tofauti za kilindi za kimaisha kati ya binadamu. 
Hawakuona ni kwa sababu gani. Haikuhalisi. 

“Sasa Mtu-Dzombo, tumekueleza mpango ambao ni 
jukumu la kumbo letu kuutekeleza na nadharia ituongozayo, 
kilichobakia sasa ni kukutembeza, karibu.” Kusema hivyo 
wakampisha Dzombo kwanza ndani ya Trimi iliyokuwa 
imeundwa kwa minajili ya kutembeza wageni. 

“Asante,” Dzombo alisema, huku akiingia kwenda 
kushuhudia kilimo cha kufa na kupona cha kikweli... 


Mtu 


masha! 


CE 


Walikuwa wameketi ukumbini kubarizi baada ya chakula cha 
Jioni, huku wakitazama nyota zikiwa zimetanda angani, kila 
moja ikionekana kama kimulimuli cha kupendeza. Mwangaza 
ulizotoa ungedhani ni vinyonga, kwani kila moja ilipopesa, 
Bi geuka kutoka kuwa mweupe na kuonekana kuwa wa 
IWekunduwekundu, ila halafu baadaye, wa kisamawati na 
ba na wa kimseto wa rangi kadha wa kadha za kuvutia. 
ma mbacho walikuwa wakikingojea kwa hamu siku hii, 
ly aaa ni kuchomoza kwa mwezi. Walipokuwa wakifanya 
0, muziki wa kuwaongoa ulikuwa ukisikika. 

Sauti ya Mwana Ninga na mdundo wa Ngoma y 
huzuni Dzombo. Hivi vilikuwa vinamkumbusha kwao 
Muziki huu ulikuwa wa kimchanganyiko wa kinam 
Haukutupika chakachani wala taarabuni. Haukuwa Sengenya 
mudzumbano, mavunyo, gonda wala mwanzele. Hata 
haukufanana na kishavi, mwomboko, dodo, mienderamog; 
nguru, lelemama ama chifudu. Huu ulikuwa wa kimseto yi 
kipekee, ingawaje alizisikia zote hizi—ajabu! 

Mwana Ninga mwenyewe alikuwa Shakila, Makeba na 
Mbilia Bel kwa pamoja. Kwa hakika, maishani hakuwa 
ameshasikia magoma na muziki mtamu ambao ulimtonesha 
na kumtekenya maliwazo kama huu. 

Mashariki, viringo la mwezi lilionekana likianza 


ilimtia 


kuchomoza; nayo magoma na muziki — kama kulishangilia, 


ukajipenyeza masikioni, ukaingia akilini, ukamteka fahamu 


na kumpapasa moyo. Utulivu huu wa usiku ukaangazwa na 
kwa nuru baridi ya mbalamwezi. Nyota nazo zikaanza kufifia 


na burudani la muziki likashindikiza. 


na yake, 


“Hakunichokeshi kuchomoza kwake,” Mtu-Bint Fikirini 


akasema. 


“Uzuri wa maumbile hauna kikomo,” akaongezea Mama 


Mtu-Maanani. 


Kimya. Baada ya shetani mbaya kupita, Mzee Mtu. 


Mwenzio akamwuliza Dzombo: “Je, Mtu-Dzombo, Mtu-Wazo 
na wenzake walikupokea vizuri juzi?” 
“Tena sana,” akasema, huku akibumburuka. 
“Na ziara yako ilifanikiwa?” 
Karibu aseme: “Zaidi.” Lakini hakufanya hivyo, kwa 


kujua kwamba kwa hilo neno hangeweza kujieleza kinagandoi | 
kufunuliwa kwake macho na yale aliyokuwa ameyaona. - v 


hivyo, alionelea awaeleze kwa mpango. 

meshu 
ara am ; e 
B.. we ndio waliopanga kazi zao baada ya kujadiliana. 


Kwenye maj adiliano yao, kila kijana alitoa wazo lake. Mambo 
alijadiliwa, na kazi kupangwa. Baada ya haya, kazi 
ziligawanywa na kila mtu kwenda kutekeleza jukumu lake. 

Kwa hivyo, alikuwa ameona wasichana na wavulana bega 
kwa bega wakipalilia, kunyunyizia maji, samadi na dawa. Kila 
aliyemwona hakuwa goigoi, bali alikuwa akitokwa na jasho 
ja kikweli, huku akisherehekea kazi yake. Kwa vijana hawa, 
kazi ilichukuliwa kama sherehe sio kama girimiti— yaani kazi 
ya kulazimishwa. 

“Nami nikawaambia, kinyume cha hivi ndio ukweli kwa 
vijana wa kwetu.” 

“Jehanamu, Mtu-Dzombo, kwamaliza wengi,” Mtu-Bint 
Hekima akadokeza. 

Akakubali. 

Pia kilichokuwa kimemvutia sana ni kuhusu utaalamu wa 
utafiti wa hawa vijana. Walikuwa wamemwonyesha utafiti wao 
Juu ya hali ya anga, udongo na magonjwa ya mimea. Majibu 
ya utafiti huu yalitumika moja kwa moja. Na wengi waliofanya 
utafiti huu, walifanya hivyo kama njia mojawapo ya 
kuwapanulia elimu na ujuzi wao wala si kuwa ati walikuwa 
wakufunzi wa nyanja hizi za masomo.Akawa ameguswa sana. 

Kingine ambacho kilikuwa kimemgusa, ni kwa hawa 
Vijana kusisitiza kwamba utafiti ndiyo njia ya kipekee iliyoko 
'MwWezeshayo binadamu kuyahama maumbile kwa manufaa 
pi Walimfafanulia zaidi juu ya msimamo huu wao 

"pokuwa wakimtembeza katika mabonde ya vyakula 

vilivyokuwa vikinawiri kwa unyunyizaji Maji. Nao wak 
aw 


wamemwambia: 
“Wachuna, kwa kutaka kufanya chakula kuw 

cha biashara na fimbo ya utawala, waliwaacha 
mateka wa maumbile, Kwa hivyo, walitia Juhudi ku 
kilimo, lakini mavuno yalikuwa kidogo kwa s 
kutegemea mvua tu pekee. Nayo mvua inakuja kwa misimu, E 
na pia, haiaminiki. Basi, thawabu ya mfumo huy wa. 
“majaaliwa” ukafanya chakula kuwa kitu cha nadra sana 
waliokipata ikachukuliwa ni kwa bahati tu, wala si kwa kuwa 
kula ni jambo la lazima na la muhimu kwa kila kiumbe! Kw. 
chakula kuwa nadra, njaa ikawa haitoki nchini. Nao Wachun 
wakaitumia hali hii kwa kujinufaisha zaidi. Ajabu kweli!” 
Sio hawa vijana wa mwamko ambao mvua kw. 
waliichukulia kama kitu cha ziada — bakshishi. Hawa, 
kutumia maji ambayo yalikuwa yamejaa tele mitoni, maziw. 
na hata kuzimu, kwa kilimo, wakawa wameweza kujina 
kutokana na kutegemea maumbile na masharti yake. Ni 
walikuwa wamemwambia kuwa, ingawa utafiti wa kuyatu 
maji kwa unyunyizaji haukuwa ghali ukilinganishwa na miradi 
ya kiupuzi iliyonufaisha wachache, Wachuna 
hawakujishughulisha. . 
“Lakini sasa umetuletea mageuzo ya ajabu.” 
“Yapi?” WA 
“Kwanza, adui njaa anasikika kwenye hekaya ia ; 
“Pili, magonjwa ya watoto ya marasmi na kwash:e 
ambayo husababishwa na ukosefu wa chakula Lari vil vile 
yanasikika hekayani,” wakaongeza. 
“Haya tu basi?” za 
“Tatu, ziada iliyotokana na kilimo ndiyo iliyotuwezes? 
kukita misingi ya kuanzisha na kupanua viwanda. Waoneji 


a Chombo 
watu kuw 
ubwa katika 

hi Mtu-Dzombo? Twasema: Ashibaye, haugui; 
wdeleo YA Ua Giga >> 
maeni a hufikiri, na afikiriye, huendelea.” Wakawa 
wa ishia hekima yao ya maendeleo. 
anemia P J haya, walikuwa wameshamwelezea kwamba 
Ka a kikosi chao ulikuwa ni kuzalisha nafaka tu peke 
B. ikuwa na vikosi vingine ambavyo kila kimojawapo 
Bwa na mradi wake wa kutekeleza. Kulikuwako na kile 
. kukuza matunda tu. Kingine cha kufuga wanyama kwa 
nyama; pia kile cha kupanda mboga; kingine cha kuzalisha 


mali ghafi kwa viwanda. 
Amakweli, hakukuwa na zao lolote ambalo halikukuzwa. 
Kikubwa ni kwamba, mazao haya yote yalikuwa ni mali ya 
Wawalenisi wote, kwa kuwa yalikuwa ni jasho la watoto wao, 
ndugu zao, wajukuu wao, vitukuu vyao na hata vilembwe vyao. 

Kulikuwako pia na maghala ya vyakula kwa kila idadi ya watu 
elfu moja ... Mbona kwetu hatuna miradi ya kueleweka kama 
hii? Dzombo akawa anaungulia nafsini mwake. 

Kuhusu uhusiano kati ya vijana — hasa kati ya mume na 
mke kwa jumla, Dzombo aliwaambia wenyeji wake 
alivyostaajabia uhusiano wa usawa kati ya vijana wa kike na 
wakiume aliokuwa ameuona hapo juzi. Hakukuwa na kazi ya 
mke ama ya mume. Kazi ni kazi. Aliwaambia msimamo huu 

Ulikuwa wa kigeni kabisa kwake, hasa alipowaona wasichana 
Ki? “ndesha matingatinga, kuburuta mapipa ya mbolea, 
4 EE .. Ma | ya kunyunyizia mimea maji, na kadhalika 
Aa KI kweli, walifanya hiyo kazi. Juu yake, pia 
- AA heshimiana na kuthaminiana kwao. Tofauti zao 
ila siri ya Ue zikawa Si sababu za kukosoana na kuzozana, 
7. Umoja wa ushirikiano wao. 
kama ni mako,”Dzombo akawa anawaeleza,”kazi muhimu 
Ulachie vijana, tena bila usimamizi wowote wa wazee 

ama nyapara! Basi kazi hiyo haitatendeka k 
nidhamu; kwani utakuja kuta Wengi Wahiti Wa 
wawili huko masukeni.” “mea wawij, 
“Kukosa nidhamu ni sawa n; | l 
S a kusema J 1 
cha ) 
Namy , Yu, 


au LOvu 


Dzombo,” Mzee Mtu-Mwenzio akamwambia. tu. 
“Nakubali.” i 
Lakini isiwe ni nidhamu ya kulazimi >> Aa 

Fikirini akaongezea. 4 Shiza Ba Mtu-Bint 

“Hapo ni kweli kabisa,” mzee wa watu akakubi SI 
Akiendelea, akasema, “nidhamu hutokea tu hasa baada za 
majadiliano, ili anayehusika ajue atokako, aendako .. 
atakacho. Kunategemea sana na uhusiano na ushirikiano uliopo 
baina yake na wenzake. Pia, kwamba kushiriki kwake 
kunatokana na kuelewa kwake kwanza.” 
“Ama bila hivyo,” huyu akawa Mtu-Bint Hekima 
akimpokeza babake, “kushiriki kwake kutakuwa ni kwa lazima 
na nidhamu yake itakuwa ni ya shingo upande.” 
Naye Mama Mtu-Maanani akimaliza, akasema, 

“hatakuwa mtu huru, bali mtumwa.” 
“Hivi ni kusema vijana wenu ama Wawalenisi Wote, 

nidhamu yao inatokana na kuelewa kuwa siri ya mtu kuja 

kujua “atokako”, “aendako”, na “atakacho”, 1mo ndani y 

ushirika?” Dzombo akauliza. WA 
“Si umejionea mwenyewe, Mtu-Dzombo? Mtu 2 
; hi; . kisa kichwa, 

Hekima akamjibu. Naye akakubali kwa kuti zo kwa 

akiwa mawazoni. Alijitoa katika hayo mawa: 

kuwaambia, “tena wamenialika....” FA 
“Siku ya kusherehekea kufuzu kwao: 

Maanani akamwuliza kwa sauti ya kufurahia. 
“Ndio,” akamjibu. 


Mama Mtu" 


kaa 

DI” wake ikiwatuliza nafsi zao. Hapa na pale nyumba na miji 
nu ahirisha kwa nuru zao za mataa. Ama, kwa jumla 
ro dari ka yenye kuvutia katika mwangaza huu ya 
. wo Ja mbalamwezi. 

Bu muziki ukiwaongoa, kila mmoja wao akawa 
amenyosha miguu mbele na kujididimiza zaidi kochini, huku 
wakiendelea kujiburudisha kwa vinywaji. Wakiwa katika hali 
hii, miale miwili midogo kutoka ndani nyumbani ikawa 
imejipenyeza katikati ya nafasi zilizoachwa wazi na pazia, na 
kumwangukia Dzombo kwa nyuma. Akiwa kati ya miale hii 
miwili, ikawa si rahisi kuona sura yake, isipokuwa kivulivuli 
cha umbo la sura yake tu. 

Shungi lake la nywele, zilizokuwa kati ya kipilipili na 
komvi, lilionekana kama kofia; hali pua yake na midomo yake 
ikaonekana imekaa kama msitari mmoja uliofululizia puani 
kutoka kipajini. Masharafa yake ndiyo yaliyozuka na 
kuonekana wazi wazi. Yalikuwa yamekaa kama mikono 
iliyoteremka kutoka kichwani na kujipiga tanzi chini ya kidevu. 
Ndevu zenyewe, ambazo zilikuwa zimedirwa kwa ustadi, 
zikawa unywele mmoja hapa na pale ukimeteshwa na miale 
hii wakati wowote alipougeuza uso wake. 

— Kwao duniani, yasemekana umbo hili la uso wake lilikuwa 
likiwavutia wanawake wengi. 

Hii leo, katika hali hii ya utulivu, hakujua Mama Mtu- 

aanani alikuwa akimwangalia huku akiwaza. Alikuwa 
Mllinliza; “Ilikuaje hata mtu huyu akatujia? Ilikuwa vipi hata 
Mbin uyu, tuliyemdhania ni Mungu ama Malaika SatoFa 
AA guni Duniani, kugeuka kuwa atokako ni J chanamu: Shida 
ilikuwa nini? Na shida zake sasa ni nini? Binadamu 

haishi kwa mkate pekee! Kwa hivyo, yeye ka . 
na tena mama, hakuwa amekosa kuona dalili 
kumpenda bintiye mkubwa. Ikiwa mumewe h Wa 
amebaini hivyo, basi hiyo haikuwa ajabu, kwani ni bado 
akina-baba kutoona chochote kabla ya matumbo wa ya 
zao kufura! Sio yeye. Yeye hakuwa amepitwa na WA. inti 

Hakuwa na wasiwasi ama shaka yoyote juu ya binti 
Hiyo ni kwa sababu hapa Walenisi, katu hungesikia mid 
kutiwa mimba, ama mvulana kumtia msichana mimba kid 
ya uelewano thabiti wa kumlea mtoto kwa pamoja. Hawa wili 
walikuwa wamepaa juu sana kuhusu uhusiano kati ya mke na 
mume, au msichana na mvulana. 

Hakuwa na shaka kwa kuwa, Wawalenisi walilelewa ili 
waje wajijue na kujiheshimu baina yao. Walilelewa kufikiria 
maslahi ya mwenzako kabla yako. Walilelewa ili wapambane 
na matatizo yoyote yajulikanayo kama ya kibinafsi lakini, 
ambayo kwa kweli yanazonga jamii nzima. Watoto walikuwa 
ni wa jamii yote, na kwa hivyo basi, hakukuwa na kisibabu 
cha kuwazaa wayawaya na kuzorotesha jamii nzima. 
Walilelewa wajue kwamba jamii yote hupiga maktaimu kwa 
mtu mmoja kuzoroteka. 3 

Mambo haya, vijana wa Walenisi waliyaelewa vilivyo. 
Kuzaana hakukuchukuliwa kama tatizo la mwanamke tu W 
yake. Lilichukuliwa kama likianzia kwa wawili waliohusi ? 
kwanza, lakini wakiwa katika kutimiza jukumu mojawapo >” 
kijamii kwa niaba ya jamii. 

Isitoshe, sayansi ilikuwa 


“MA Mwanamke 
za Mtu-Dzombo 


imesharahisisha njia ya kupat? 
watoto. Kwa mfano, ikiwa wawili wanaohusika hawaku. 
kuzaa, basi walikwenda kwenye kiwanda ambacho ” asi, 
watoto! Jukumu kubwa, lilikuwa ni la kuwalea . starehe 
wala halikuwa ni la kuwazaa tu kwa sababu 4 
zilizoongozwa na ubinafsi. 

Kwa hivyo, wanawake wa Kiwalenisi waliofikia umri wa 
awakuwa wakitukanwa ama kutaabishwa kwa kumeza 
pigwa sindano ama kushindiliwa vijiti uzazini ati ili 
'weze kutunga mimba. Wenyewe walikuwa wakisema hali 
SI uweko wakati wa enzi ya Wachuna. Wanasema, wakati 
NT ; mwanamke hakuchukuliwa kama binadamu, bali kama 
chombo cha kumfariji mwanamume. Ikiwa aliambiwa azae, 
basi alizaa kama mtambo. Alipoambiwa asizae, basi ndipo 
hapo mataabisho ya tembe, sindano na vijiti yalipo gunduliwa. 
Wengi walifanywa tasa kwa mifereji yao ya mayai ya uzazi 
kukatwa na kutiwa matanzi. Hali wengine, uzazi wao ulitolewa 
kabisa! Haya yote yalifanywa ati kwa jina la “maendeleo”. 
Maendeleo ambayo yalitegemea mwanamke kuvyazwa na 
kutasiwa mumo kwa mumo na juu ya papo kwa papo. 

Enzi ya Wachuna, mwanamume hakuhitajika kuchukua 
hatua yoyote ya tahadhari kuhusu upangaji wa uzazi. Enzi 
hiyo, mwanamume, lake lilikuwa tu kumtumia mwanamke kwa 
kujifariji kibinafsi; na halafu yake, kumshtumu na kumsuta 
kwa lolote lile lililokuwa halitakikani kutokea. Mwanamke 
hakuwa kitu, itakuwa mtu? 

Sio wakati huu, Mama Mtu-Maanani akawa anaendelea 
kujiwazia. Wakati huu, mwanamke amekuwa sawa na 
mwanamume; ikiwa basi hakumzidi, kwa kuwa pamoja na 
maendeleo ya kisayansi, bado ni ndani ya mwanamke ambamo 
Siri ya uhai hutungwa, kuota na kuzaliwa. Mwanamke 
amekuwa kitovu cha hekima na sisi Wawalenisi hatukomi 
kufurahia ukweli huu. 
ha takini, je, huko Jehanamu, uhusiano wao uko wa namna 

ni? 

Je, Ibilisi anakubali usawa kuwako katikati ya waovu? 

hata huko wanashindana katika uovu wao? Na ni nani 
U Yao mwovu kumzidi mwenzake? Ni mume ama ni mke? 


tembe, KU 

Mwanamke ndiye aliyesingiziwa kuwa ma . 
wakati wa enzi ya Wachuna. Hii ilikuwa hivyo kwa k 
yao ilikuwa ni tawala ya waume. Lakini huko je 
atokako Mtu-Dzombo, Ibilisi ni mke au ni mume? 
kujua. Akafikiria, ningejua maumbile yake, basi Ningewe 
kuhisi kati yao ni nani aambiwaye kuwa ndiye msababishai; 
wa uovu wote huko Jehanamu. Hakujua. Dalili zilizoonekana 
kutokana na safari ya utu, hazikumwezesha kumwelewa Mtu- 
Dzombo wao. 

“Asema amebahatika katika kila kituo cha utu; ndiyo 
kusema nini?” Alikuwa amemwuliza mumewe baada ya kurudi 
kwao kutoka Safari ya Utu. 

“Hata mimi inanishangaza!” Mumewe akawa amemjibu. 
Naye hakuwa na la kusema, kwa kuwa walikuwa bado 
wakidhania Dzombo hakuwa binadamu, bali kiumbe cha 
kipekee kutoka Mbinguni Duniani. Lakini walikuja kuelewa 
kwa ukamilifu undani wa maelezo yake baada ya kugundua 
kwamba huyu Mtu-Dzombo wao kwao asili si kwengine ila 
Jehanamu. 

“Uchoyo ndio umezagaa Jehanamu, sio?” Mama Mtu- 
Maanani na mumewe wakawa wanapekuapekua zaidi baada 
ya uvumbuzi huu. 

“Na anyimwaye, asimlaumu amnyimaye.” 

“Ni ajilaumu mwenyewe.” za 

“Kwa kusema, 'sina bahati” ama, “nina bahati mbaya , 
Mzee Mtu-Mwenzio akamalizia. : 

“Huwaje na yule aliyenacho?” Mkewe akamwuliza.” 

“Nina bahati, ama, “nimebahatika” mfano wa vile ya 
Dzombo alivyojieleza kwetu baada ya kukutana ana aa 
na utu lakini yeye akaubinafsisha na kuwanyima kei nye 

“Hivi inamaanisha kuwa aliyenacho anajitoa Aa 
lawama kwa kukataa uhusiano uliopo baina yake na ” 


U Zaidi 
“Wa enzi 
hanam 


Akataka 

wenacho; na kwamba ni kwa ukarimu tu wa aliyenacho ndio 
asiye omfanya asiyenacho kuishi? Upuzii... upuzi mtupu!” 
ya Mtu-Maanani akawa anamsimulia mumewe. 
Bia na zaidi, inamaanisha kuwa huko Jehanamu 
wanaamini kuwa Mungu wao, Ibilisi, ndiye mpaji wa yote 
mema na mabaya. Ukipata mema umshukuru yeye; ukipata 
mabaya pia useme “majaliwa',” Mzee Mtu-Mwenzio akawa 
anaendeleza mazungumzo. 

“Upuzi mtupu,” Mama Mtu-Maanani akadokeza. 

Mumewe akasema, “vivyo hivyo, na yule akusaidiaye, 
ama akuzidiye kwa namna yoyote ile, basi huyo ni Mungu 
kwako. Hivi ndivyo ilivyo huko Jehanamu kama vitabu vyetu 
vitakatifu vinavyotabiri na kubashiri.” 

Karibu mkewe kudokeza na, “upuzi mtupu' tena. Lakini 
hakufanya hivyo. Badala yake alisema, “basi asiye nacho 
yaonekana Mungu wake ni aliye nacho!” 

“Na kwa hivyo,” hapa mumewe akasita kwa kuwa 
walitupiana macho ya uelewano wa kindani, ambao uliwafanya 
kunyamaza. Badala yake walipigana pambaja na kulala. 


ka ES 


Fikira hizi zote zilimjia Mama Mtu-Maanani pale ukumbini 
RI Pokuwa wakistarehe kwa kutumbuizwa na muziki wa 

waowa huku wakiburudika na Chomoza kwa nuru ya 
mbalamwezi. 


yayo Dzombo mwenyewe akili yake pia ilikuwa 
uji Yo Ba kila kona; ingawaje kiwiliwili chake kilionekana 
; mithili ya maji mtungini. Kwanza iliruka kwa Mtu-Bint 
"ini na usiku wa Chobeana ukamrudia. Na alipokumbuka 
“7 #kameza mate. Lini tena? Alimkata macho, kwani 

mwenyewe alikuwa ameketi kwake kulia. Karibu ku 
mkono amguse, lakini akaonelea haifai. za 

Kwa ghafla, ikaruka mpaka kwao Duniani, kwa mkey 
Hani na watoto wao watano: wavulana watatu Na wasicha 
wawili. Maskini Hani, mkewe, SU Kua mjane sasa! Maisha 
hayakuwa mepesi kabla ya “kifo chake, Sembuse hivi Sasa? 
Alianza kuwaza ni nani kati ya marafiki zake ndiye atayekuwa 
wa kwanza kumnyemelea mkewe kwa kujitia ufadhili. 

Watoto hao wao watano walizaliwa karibu karibu na 
kumfanya Hani kuzeeka kwa haraka, ingawaje hakuwa 
kikongwe. Umaskini wao ndio pia uliomzidisha kuparara kwa 
ngozi yake, ambayo awali ilikuwa laini na ya kupendeza. Watu 
waishio ndani ya vibanda vya kuvuja na kula kwa nadra, huku 
wakifanya kazi ngumu, hakuna budi watakwajuka hata kama 
hapo awali walikuwa na uzuri na urembo wa kimalkia. 

Aliyakumbuka macho yake makubwa, meupe na 
malegevu. Meno ya mwanya wa juu. Pumzi tamu na tabasamu 
lake alipocheka, mtu alitaka kumwambia, “hebu cheka tena, 
dada.” Urembo huu ndio uliomvutia, na bila shaka, wako kati 
ya marafiki zake ambao nao pia urembo huo huo 
unawahangaisha. Dzombo akawaza kuwa haikosi mmoja wao 
alimwendea baada ya “matanga yake” na kumpa pole: 

“Pole sana Mama-Chizi kwa msiba huu.” 

“Asante shemeji, nimeshapoa.” 

“Usiungulike sana, kwani kufa ni kwetu.” 

“Ni kweli,” huku akivuta makamasi ya simanzi. aa 

“Basi nilikuwa nikikupitia tu, ili nijue hali yako. Lakini, 
huku akimshika bega, “ningetaka kukuahidi kwamba, kwa 
kuwa mumeo, marehemu Dzombo, alikuwa rafiki yangu wa 
kula na kuondoa, nataka tokea leo umchukue kana kwani 
hajafa, kwa kuwa mimi niko. Hebu chukua hizi senti kid080 
“06... na nitakuja kesho mnamo masaa haya haya ya jio!" 

“asante.” 

“Na kweli, vipi watoto?” 

“Hawana neno.” 

“Haya, kwaheri basi, shemeji,” huku akimpiga mabegani 
na kugusa sidiria yake. Kikulacho?! 

Kweli, maskini watoto wangu! Ni madeni tu ambayo 
ndiyo nimewarithisha. Wataishije? Duniani si Walenisi. Hapa 
watoto wote ni jukumu la jamii. Kufa kwa mzazi au wazazi, 
kwa hivyo, hakuzoroteshi yatima ama mjane kimaisha. Huzuni 
huwala bila shaka, lakini hakuna vingine vya kuwahangaisha, 
kwa kuwa hakuna asiye na nyumba wala kazi. Pia, shule na 
matibabu, vyote vikiwa vya bure kiuhalisi kwa kila mtu. Mtu 
hakuwa na deni ambalo kufa kwake kungeleta vurumai na 
umaskini kwa anaowapenda aliowaacha nyuma. Sio kama 
kwetu duniani, Dzombo akazidi kuwaza na huzuni kumlemea. 

Alijua kuwa bila msaada wowote, basi familia yake 
pengine ilikuwa ishafukuzwa na bwana mwenye kibanda, kwa 
kukosa kulipa kodi. Pia, na hicho kishamba kitapigwa mnada, 
ili kulipa ule mkopo aliopewa. Aliona mkewe na watoto 
wakitimuliwa na kuachwa peupe! Aliona wanawe 
wakifukuzwa shuleni na kuanguliwa kwenye jua kali. Aliona 
binti zake Chizi na Umazi wakijitafutia riziki kwa 
kulazimishwa kupiga umalaya huku wakitokwa na machozi 
na huzuni zisizoisha mwao rohoni. Alimwona mkewe, Hani 
akitapatapa kwa kuuza chang'aa na kutembea na walevi wasio 
na makao. Aliwaona wavulana wake Tsuma, Munga na Chai 
wakipevuka kuwa wevi, watumishwa, majangili, magaidi, 
magawadi na wazururaji malofa. Watu ambao miili yao itakuja 
kuwa chakula cha marisasi ya wenye mali.... 

WA Dzombo machozi yasiyozuilika yakamdondoka. Ni nani 
aliyesema Mbinguni hakuna machozi? Mtakatifu huyo huenda 

hakuacha mke na watoto duniani — ama Chambijlec 
Jehanamu? ; miaka 

Kwa nuru ya mbalamwezi, Mtu-Bint Fikirini aliona jin. 
vile Dzombo alivyokuwa amejitenga na kupotea maw ia .. 
mwake hata kutokunywa kinywaji chake. Alihisi kuwa MA 
Dzombo wao bila shaka alikuwa amerudi kwao. Kuhisi huy ' 
kwake kulithibitishwa alipoona Dzombo akidondokwa na 
machozi. 

Moyo wake uliguswa sana. Alishikwa na hamu ya kutaka 
kumkumbatia; amvute na amshikilie kifuani, awe karibu naye; 
na ampoze kwa kumbusu pole pole. Alikuwa akitaka 
kumkumbatia na ampigepige kisogoni na kumwongoa kama 
mtoto mdogo na, “epuu ... basi. Basi ... usiliee ... Owaa ... basi 
nyamaza heee ...?” 

“Lakini hakufanya hivyo, kwa kuchelea Dzombo 
angekichukulia vipi kitendo hicho cha utu. Angeshikwa na 
haya? Angelegea? Hata kukasirika! Si ajabu mtu kumkasirikia 
yule amfarijiye wakati wa hali ya udhaifu mzito. Cha mno 
zaidi ikiwa mtu mwenyewe kwao ni Jehanamu! 

Basi, badala yake akaonelea ajifanye kwenda ndani. 
Alisimama — na njia ikiwa mbele ya macho ya Dzombo. Ni 
harufu nzuri ya mwanamke aliyekomaa kumwingia na umbo 
lake kumpitia ndivyo vilivyomfanya Dzombo kuzinduka. Naye 
Mtu-Bint Fikirini huko ndani hakukaa, alibeta na akarudia kit! 
chake. Baada ya kukaa akamwuliza, “Mtu-Dzombo, mbona 
kimya?” 

“Mawazo,” akamjibu kwa sauti ya kufifia. 

“Ya siri?” 

“Kiasi.” 

“Ya kusononesha ama ya kufurahisha?” 


Hekima, ambaye naye pia alikuwa ameshuhudia ma 
Dzombo, akauliza. 


ho nj 


Mtu-Bin! 
saibu yA 

“Ya kusononesha sana,” akamwambia. Sasa wote wakawa 
eukia. 
WO. lakini tuepulie ukitaka ili ujipatie nafuu,” Mtu- 
Bint Fikirini akamshauri. 

Dzombo alisita. Atokako, shida kama hizi huwa 
hazizungumzwi. Ni mtu azistahimili mpaka zimuue. Hii ni 
kwa kuwa yule anayezungumziwa, haachi pia kuwa naye ana 

ake tena mazito mazito. Mara ngapi mtu ameambiwa, “basi 
tena afadhali wewe! Ningekuhadithia yangu, ungenionea 

huruma.” Basi ya nini kufichua kikusongoacho roho ikiwa 
utarudishwa kama matapishi ya jibwa? Hii ndiyo sababu 

iliyomfanya Dzombo akasita. 

Wenyeji wake waliuelewa mfadhaiko huu. Ili kumtia 
shime, Mtu-Bint Hekima akamwambia, huku kwetu, furaha 
ya mmoja ni ya wote: na huzuni ya mmoja pia ni ya wote. 
Tunapongezana wakati wa furaha na kuombolezana wakati 
wa dhiki. Chetu ni chake, na chako ni chetu; kwa hivyo, huzuni 
zako zinatuzonga nasi pia. Tafadhali basi tuambie ili tukusaidie 
kuzikabili kwa pamoja.” 

Dzombo aliguswa sana na ushauri wa Mtu-Bint Hekima. 
Moyoni akasema, “huku kweli ni Uwalenisi.” Kama kuitikia 
mwito huu, hakusita tena ila kuwabubujikia masononeko yake 
yote. Ajabu ni kwamba nao walitokwa na machozi alipokuwa 
akiwahadithia. Walimpa pole nyingi sana alipomaliza. Pole 
zao zilisindikizwa kwa Mtu-Bint Hekima na dadake 
kumpapasa kwa utaratibu mashavuni na mabegani. 

“Jehanamu ni falme za majoka kweli,” Mzee Mtu- 
Mwenzio akadokeza. 

“Ibilisi ni joka kwa sababu halina utu,” Mtu-Bint Fikirini 
Pla akadokeza. 
| “Pia, binadamu asiye na utu ni joka.” Hili likawa dokezo 
4 Mama Mtu-Maanani. 

“Utokako, binadamu ndio maibilisi kwa kuwa wi 
utu sawa na vile Wachuna walivyokuwa hapa kwetu,” “Di 
Bint Hekima akafafanua. Naye kusikia hivi, akawa yuko nji 
kuuliza zaidi juu ya hawa Wachuna aliposikia hawa madada, 
wakijitolea kwenda kumkanda ili simanzi imtoke mwilin; 
moyoni na akilini. ) 


CE 


Walimpeleka na kumlaza kwake kitandani. Godoro la kitanda 
hiki halikuwa la usufi wala la fomu. Lilikuwa la mpira 
mwembamba uliokuwa umejazwa maji ya vuguvugu. Ndani 
ya hilo godoro mkawa mna mtambo mdogo. Waliufyatua na 
ukaanza mawimbi na kulifanya godoro kuvinginyika juu na 
chini polepole kwa utaratibu. 

Kitanda chenyewe kilikuwa na tendeguu moja lililokaa 
kama kiganja. Tendeguu hili lilikuwa limekitwa chini katikati 
na kuonekana likishikilia hiki kitanda vidoleni mwake. Katika 
kiwiko cha kiganja cha tendeguu hili mlikuwa na vigurudumu. 
Hivi, stima ilipowashwa, vilikuwa vikiendesha hicho kitanda 
kwa namna tatu. Kwa mwendo ule wa kuviringisha, na ule wa 
mbele na nyuma, na mwisho, ule wa juu na chini. Kila mwendo 
ungeweza kuwa wa taratibu, wa kadiri au wa kasi. 

Walimweka kitandani hali godoro likiwa linajivinginyisha 
na kitanda kujiviringisha kwa mwendo wa taratibu. Basi huku 
kitanda kikimzungusha na godoro likimnyumbua, wakaanz? 
kumtomasa mwili mzima. Walifanya hivyo huku 
wakiongolewa kwa muziki uliosikika kama marasharasha ji 
mvua. Muda si muda, Dzombo alianza kusikia uchovu UKIANI 


kum toka, na uzito wa huzuni kuanza kumyeyuka nae” 
USIngizi kumnyemelea. 

ya 


“Usisahau mkutano kesho,” Mtu-Bint Fikirini 
akamnong'onezea. Walimwashia kitaa cha nuru nyekundu 
nafifu na wakatoka. 

Huko chumbani kwa dadake, Mtu-Bint Hekima uso wake 
ukawa una swali. Na S. kumjibu, dadake akasema, “najua 
anavutiwa sana na MIMI. 

“Na wewe je, Ki?” dadake akamkatiza. 

“Na wewe je, Ki?” mkubwa wake akamrudishia swali. 
Wakacheka pamoja. 

“Lakini utani tuache,” Mtu-Bint Hekima akamshauri 
mkubwa wake, “ukweli ni kwamba hatushindani; na tena ni 
wewe ambaye...” 

“Ananipenda?” Mtu-Bint Fikirini akamkatiza ili kuuliza. 

“Hata mimi sijui ikiwa ni kukupenda ama ni kukutamani 
tu!” mdogo wake akajieleza. 

“Hata mimi hiyo ndiyo tashwishi yangu. Sijui binadamu 
wa Jehanamu hupendana namna gani?” 

Naye Mtu-Bint Hekima akasema, “ikiwa uchoyo ndio 
uliozagaa huko... basi tena wajua wewe.” 

“Kwamba hawajui kupendana?” Uso wa Mtu-Bint 
Fikirini ukaonyesha dalili za kufadhaika. 

“Ndio,—” Mtu-Bint Hekima akakubali bila kusita. 

“Jieleze.” 

“Alijielezaje katika Safari yenu ya Utu?” 

“Ya kwamba yeye alikuwa na bahati sana. 

“Haya basi. Hii ni kwa sababu huko Jehanamu — kwa 
Sababu ya uchoyo, mtu asemapo akupenda huwa kwa kweli 
anabahatisha tu. Wajehanamu wanajipenda mtu binafsi 

anza, na mtu asemapo “nakupenda”, huwa anaamanisha 
kuwa, “najipenda kwanza; je na wewe unaweza kunisaidia ili 
jipende zaidi?” 

“Hivi ni kumaanisha kuwa kwao, kupendana Safia 

amatiana kibinafsi?” Mtu-Bint Hekima ikatikisa kich 
$ .I. . Wala. 

t . ; y 

“bado hawajakomaa ili kuweza kutofautisha kai 


kum 
kukubali. 
anaendelea, 
ya mapenzi na uchu.” 

— “Yamkinika; na hii ni kwa sababu ya utovu wa utu ndiposa 
wamerahisisha kutamaniana kuwa ndiko kupendana,” Mtu. 
Bint Hekima akazidi kupanua mawazo ya mjadala wao. 

“Na kutamaniana kukiisha?” 

“Basi hawana lazima bali kusema mapenzi yameisha pia- 
Sio?” 

“Hivi basi kumpa kila mtu fursa mpya ya kutafuta 
“mapenzi mapya'; na akitokezea mwingine, ashiki zenu 
kuambatana, muanze kujitia kwamba mapenzi” yenu wakati 
huu sasa ni ya kikweli ... Yaonekana basi mambo huwa vivyo 
hivyo mpaka...” 

“Maskini,” Mtu-Bint Hekima akamkatiza, “yaonekana 
basi hawajagundua maana ya mapenzi ni nini.” 

“Wangekuwa wamefanya hivyo, basi hawangekuwa 
Jehanamu!” Mtu-Bint Fikirini akamweleza, huku wakicheka 
kwa masikitiko. Baada ya kimya kidogo Mtu-Bint Fikirini 
akanena, “ni sababu hii ndiyo inayotufanya tumchukulie 
polepole. Papara zake lazima ni za ashiki, wala si za mapenzi 
vile tuyajuavyo hapa kwetu.” Akimgeukia dadake, 
akamwuliza, “si unakumbuka jinsi huzuni zimlemeavyo 
akikumbuka marafikize wanavyomtendea mkewe?” 

“Kwao Jehanamu, mke lazima huenda akawa sawa nd 
aaa, wanae kukanyaga tu — sawa na vila 
KA Wasii u wakati wa enzi ya Wachuna, Mtu, 

ena haya kwa sauti ya huzuni. 

“Na ni kwa sababu hii ndiyo tukapewa hili Jukumu la 


" umwelimisha Mtu-Dzombo — si tuzidi kusaidiana kipenzi 


”” 
dadangu? .. izy 5 
“Bila shaka. Lakini,” na kwa sauti ya mzaha akamwuliza, 


“usiniambie hutokwi na mate?” 

Huku wakicheka, Mtu-Bint Fikirini akamjibu, “natokwa. 
Lakini tusisahau kwamba kiini cha utu ni mapenzi. Na misingi 
a mapenzi ni nidhamu. Na chemichemi ya nidhamu ni akili 

ya ufafanuzi—tambuzi.” 
“Nakubali, kipenzi dadangu.” Halafu wakakumbatiana na 
kisha Mtu-Bint Hekima akaenda kwake chumbani. 


Ku 


Huko chumbani kwa Dzombo, akiwa sasa katika usingizi 
mzito, akamwona Mtu-Bint Fikirini akiwa katika shani zake 
zote, akimjia. 

Macho yake yalikuwa yamelegea na mashavu ya 
uchekevu. Midomo iliyopenuka kidogo ikionyesha ncha ya 
ulimi uliokuwa ukiwaka kwa hamaki. Vazi lake lilikuwa la 
hariri nyekundu lililomgandama mithili ya utandu: urefu wake 
uliishia magotini. Kulikuwako na tundu kwenye vazi hili, pale 
lilipolingana na kitovu chake. Kitovu alikiona kikiinuka na 
kupwaya kufuatana na kupumua kwake. 

Alikuwa amevaa udodi wa dhahabu shingoni, uliokuwa 
umeshikilia shore la shanga za yakuti lililochanukia maziwani 
na kutoa miale ya rangi yakuvutia na namna ya mkia wa tausi. 
Matsango ya shaba nyeupe kwenye mikono, nyongani akawa 
“mejipamba kwa utunda wa shanga wa lulu, hali udodi 
Mwingine wa shaba nyekundu ukawa pindo la vazi lake hapo 

Wenye mbinu za magoti. Ngunyuni kabisa, akawa 

amejikwatua kwa vivoro dede vya dhahabu. Kupendeza . 
kukawa kama miujiza naye Dzombo kuvumilia kukawa 
hakuwezi tena. ; 

Alianza kuinuka na mikono wazi ya kumlaki. Naye Mtu 
Bint Fikirini akaanza kujiteremsha mwake mikononi, Lakin; 
pale tu kabla ya kugandamana na marashi ya “Ni; Ue-Tujuane” 
kumpalia, akamsikia akisema, “ningetaka tuoane.” 

“Tayarii!” Alikubali kwa haraka sana wala bila kushangaa, 
Alikuwa amesahau kuwa atokako, desturi ni kwamba ni mume 
ndiye aulizaye, naye mke ndiye akubaliye ingawaje desturi 
pia humhitaji mke kufanya hivyo shingo upande. Ujanja wa 
desturi hii ni kutaka kumtia mori mume, ili katika nafsi yake 
ajisikie kuwa ni yeye mhitaji muwinda, kumbe kwa ile haki, 
ni yeye mume ndiye mhitajiwa awindwaye! 

Dzombo hakuwa amesita kumkubalia Mtu-Bint Fikirini 
matakwa yake. “Lakini yako masharti,” akaambiwa. 

“Niko tayari. Niambie, ikiwa ni mahari ...” 

“Sisi hatuoani kwa mahari,” akamkatiza. “Hatuuzani wala 
kununuliwa.” 

“Vizuri kabisa,” Dzombo akapumua, huku akimeza mate 
mazito mazito ya tamaa. Kisha akamsikia Mtu-Bint Fikirini 
akimwambia: 

“Hapa Walenisi, sababu ya kwanza ya kuoana, ni kutaka 
kuendeleza utu, kushuhudia utu na kutekeleza mapenzi ya 
kiutu. Pili, kutaka kudumisha uhusiano ndani ya jamii kwa 
kutumia mbinu ya ndoa. Haya ndio masharti mawili muhimu 
sana, je, unayakubali?” 

“Nayakubali.” 

“Vizuri sana Mtu-Dzombo. Lililobakia sasa ni WeWC 
kwenda kwenu na uje na mashahidi wako.” Baada Yy? 
kumwambia haya, akaona Mtu-Bint Fikirini akianza KUP! 
machoni mwake. 

“Doo... Fill ... usiniache ... usiniache tafadhali. Fiii ... Fii 
akupenda sanaa ... nakuuu ...” 
Lakini kama tujuavyo ndoto zilivyo na uwezo wa 
kurahisisha na kufupisha mambo mengi ya ghaibu, Dzombo 
kwa ghafla akasikia kisukusuku kikimwingia ubavuni na sauti 
kumkejeli: “Ee! Huyu Fii ndiye hawara wako siku hizi?” 
“Nini!” aliuliza huku akiigekia sauti. Lahaula! Alikuwa 
si mtu mwingine bali Hani mkewe! 
“Umesikia!” Hani akamjibu kwa sauti iliyojawa na hasira. 
SOKI Blu.” 
“Mimi ni Hani si Fi” 
“Oo... Hani ...” 
Akamkatiza ... “Oo ... Hani gani! Nyinyi waume?” 
“Tuna nini?” 
“Kwenu, mwanamke ni, embe lililoiva: ukishalila, huwa 
ni koko ya kutupiliwa mbali.” 
“Sivyo hivyo...” 
“Sivyo hivyo... nini? Kwenu, mwanamke ni ndizi: 
ukishaila, huwa ni ganda la kutupiliwa jaani.” 
2510...” 
“Sio' gani? Kwenu, mwanamke ni hindi: ukishalitafuna, 
huwa ni gunzi.” 
“Aa...” 
—Aa' nini? Kwenu, wake ni mua: mkishaufyonza, huwa 
ni ganda la chungu.” 
“Hapana.” 


SN 


za o . . ya wA 
- Hapana' gani? Kwenu nyinyi, mwanamke ni nanasi: 
S ; ; ; 
inani kutamu, nchani kakasi.” 
“Mmmm YA 


“cc . . . . . > 2? 
Mmny/ nini? Kwenu, mke ni dau: likishavusha ni gogo. 

“Sivyo hivyo.” 
“Sivyo hivyo” nini? Kwenu nyinyi, wanawake nj 


; Sama ; 
kuwala mwataka, harufu hamtaki.” ki, 
“Wacha wee.” 
6 2 1? Aa 
Wacha wee” gani? Kwenu, mwanamke nj “nywele 


“macho”, uso”, masikio','pua', midomo', matiti”, ”kiuno', nyonga 
mapaja”, 'miguu”— lakini katu si mtu!” Alimaliza kwa kufoka 
“wanaume! Hamna hata chembe ya utu! Mlionao ni unafiki!” 

Dzombo alishindwa na la kusema. Alikuwa akiumwa kana 
kwamba amepigwa na dhoruba kali ya kimbunga. Hakuwa na 
njia nyingine ya kujikinga bali kutoka nje. Huko nje, akamkuta 
msichana wake wa miaka kumi na mvulana wake wa mjaka 
saba wakicheza. Waliacha kucheza walipomwona baba yao. 

“Shikamoo baba.” 

“Marahaba Bebi” 

“Shikamoo baba.” 

“Marahaba Toto.” 

“Baba?” huyu akawa Toto. 

“Naam.” 

“Tunataka kukuimbia wimbo.” 

“Sawa. Mmeupata wapi?” 

“Mwalimu wetu ametufunza,” Bebi akamjibu. 

“Haya niimbieni,” akawaambia, huku akiketi juu ya g0$0 
la mnazi. Nao na kwa sauti ya kitoto wakaimba: 

Walinitesa: lakini sikuteseka. 

Walinitosa: lakini sikutoseka. 

Walinitusi: lakini sikutusika. 

Walinisuta: lakini sikusutika. 

Walinifyanda: lakini sikufyandika. 

Walinivua nguo: lakini sikuwa uchi. 

walininyima chakula: lakini sikufa njaa. 
Imani ya utu: ndiyo yangu kinga! 

Aliwapongeza kwa kuwapigia makofi. 

“Ni mzuri?” wakamwuliza kwa pamoja. 

“Tena sana,” akawahakikishia. 

“Lakini baa ... ba?” Huyu akawa Bebi. 

“Enhe.” 

“Utu” ni nini?” wakamwuliza kwa jumla. 

Dzombo hakuwa na jawabu la papo kwa papo. Badala 
yake, alilirudia kwa sauti ya kutaka kujua kwa kuuliza: “Utu 
ni nini?” 

Badala ya kulijibu, Dzombo alizinduka kwa ghafla. Huku 
akipumua kwa utaratibu, akajikuta akibembeshwa na kitanda. 
Nibaada ya macho kumwangaza sawa sawa ndipo alipomwona 
Mtu-Bint Fikirini mlangoni na kisinia mkononi. 

“Mtu-Dzombo, umekuwa ukiota?” 

“Kwa nini?” akauliza huku akipokea kifungua kinywa. 

“Kwa sababu nilikusikia ukiuliza “utu ni nini?” nilipokuwa 
nimefika hapa mlangoni.” 

“Ala! Kumbe!” Akawahi kushtukia tu. Kulikuwa 
kumekucha na kumbe alikuwa akiota usiku mzima! 

Alijisikia mwepesi wa mwili na wa akili pia asubuhi hii. 

Huzuni za jana — yake zilikuwa zimetoweka. Lakini ndoto 
ndizo zikawa sasa zimo akilini kana kwamba zilikuwa 
zimepigwa muhuri. 

“Umelalaje Mtu-Dzombo?” Mtu-Bint Fikirini akamkatiza 
Mawazo yake. 

Vizuri sana, asante. Nawe je?” 

Vizuri pia. Je, uko tayari?” 

“Kwa mkutano, SIO?” 


“Ndio.” 
“Tena sana,” akasema kwa moyo wa furaha 


“Basi pengine huko huenda ukapata jawabu | 
yako,” Mtu-Bint Fikirini akamchekelea na akatoka a ndoto 
Huku nyuma, Dzombo alitaka kujua ni zania 
kwa ndoto gani. Hata hivyo, moyo wake ulianza k gani na 
moto kwa furaha ya kutazamia kushinda siku n umwaka 
mpenziwe wa ndotoni. zima na 

Sura ya Sita 


walikuwa sasa wako mkahawani. Mkahawa huu ulikuwa 
ufuoni. Mchanga tifutifu mweupe wa pwani ulijitandaza mbele 
0, kushoto na kulia kwao. Bahari ilikuwa imefika kikomo 
chake cha kupwa na sasa maji yalikuwa yakianza kujaa. Vile 
mawimbi yalivyokuwa yakikimbilia ufuoni na kuishia 
kumumunyika na kuwa povu, ndivyo upepo mwororo 
ulivyokuwa ukija kuwapepea. 

Kamati ya Kiwanda cha Trimi ilikuwa imekuja hapa baada 
ya kumaliza mkutano wao. Na wakiwa hapa, Dzombo alikuwa 
akiyakariri akilini mwake yale aliyokuwa ameyasikia huku 
akiyalinganisha na yale ambayo alikuwa akiyajua ili aweze 
kujipatia maana kamili ya mambo. 

Kabla ya mkutano, Mtu-Bint Fikirini alikuwa amempatia 
kijitabu cha maelezo. Kwa ufupi, kilieleza lengo, makadirio, 
jukumu na uhusiano wa kiwanda hiki na viwanda vingine 
katika ujumla wa uchumi jamii wa Walenisi. Sasa alikifungua 
tena ili kuisoma dibaji yake kwa mara nyingine. Nayo ilikuwa 
ikisema hivi: 

Nchi hii ni yetu na uchumi hauna budi kuwa wetu. 

Kati yetu, hakuna mwinyi, kabaila wala bepari. Sote 

tuko sawa. Kwa hivyo, tupandacho ni chetu; tuvunacho 

ni chetu; tuvumbuacho ni chetu; tuzalishacho ni chetu. 

Utajiri wote na mali yote ni yetu sisi Umma. Na umma 

ni wewe usomaye haya. Ukipuuza mali ya umma, wa 

kwanza unayempuuza na kumzorotesha, si mwingine 

bali ni wewe mwenyewe binafsi. Jukumu la kiwanda 

hiki, ni kurahisisha maisha katika nyanja za 

mawasiliano. Ili kulitekeleza, utafiti ni lazima. 

Mwongozo wa utafiti wetu hapa Walenisi, ni kuwa: 

“sheria za maumbile zigunduliwe, Zitatuliwe na 

zitumiwe kwa manufaa na starehe ya kila Mmoja wetu, 

Vitu na vyombo vya utaalamu wetu katu Visitugeuze 

tuwe watumwa wao. Kurahisisha maisha ya Umma 

na kila mmoja wetu kuvitumia na kuvitawaja 

tuviumbavyo na tuvibunivyo ndilo shina la maendeleo 

na ustaarabu wetu. 

Alirudia kuisoma sentensi ya mwisho mara kadha huku 
akiwaza: Maneno haya yangesemwa duniani, halisemeki baa 
gani ambalo lingemdhuru na kumpata huyo mtu! Bila shaka 
kijitabu hiki kingepigwa marufuku. Kingechomwa, 
kingezikwa na hata msalabani kingeangikwa! Kisha akawaza: 

Duniani, uvumbuzi wa sayansi na teknolojia, kweli ni wa 
kurahisisha maisha — lakini si kwa wote, bali ni kwa wateule 
wachache. Lakini hapa Walenisi, wenyewe wamejua kuwa 
uvumbuzi huu wa sayansi na teknolojia una lengo la 
kurahisisha maisha kwa wote bila ubaguzi wa aina yoyote ile. 
Duniani, tuviundavyo, tuvivumbuavyo na tuvibunivyo, 
vimekuwa ndivyo mabwana zetu. Tunaishi ili tuvitumikie bali 
si tuvitumikishe. Mambo yako juu chini. Upopo! 

Vyombo tuviundavyo na mali tuilundikayo tumevipa roho 
zetu. Tumejipunguzia hadhi ya ubinadamu kwa kitendo hiki. 
Hatuishi tena. Tumekoma kuwa binadamu. Yaonekana 
ubinadamu wetu unategemea kabisa kusujudia kwetu vitu vya 
mikono yetu. Duniani, binadamu ametoa roho yake na akaitia 
ndani ya vitu vya mikono yake na huku yeye akichukua “TORO 
ya hivyo vitu vya mikono yake na kuvifanya kuwa ndiyo 10? 
Wa wazi u ameshakuwa popo! Si mnyama waa 
WA Ombo wala si mtu ... Makubwa! Robo mana 

86, TObo kitu na robo mtu ... kiumbe gani hiki: 

, ndiposa tunaumizana! Ndiposa tunachukiana! 


OO00 -- ; 
jiposa tunatesana! Ndiposa tunamalizana! Ndiposa 
"achinjana ingawaje hatulani nyama! ... Wanyama afadhali 

tu 


BAai?.... Hatuko kamili. Maskini, kutokuwa kamili huku ndiko 
kutufanyako hata tukajiona tuko kamili! Twajiona 
tumekamilika katika upopo!?..Duu..iii! Dzombo mawazo yake 
akawa yanamzingira, lakini yakawa hayazuiliki ... 

Na kama popo, tunaonea gizani tu. Ukweli ni kwamba, 

po ni vipofu; nasi pia basi ni vipofu! Tungekuwa binadamu, 
tungeona kama hawa Wawalenisi— ya kuwa ubinadamu wetu 
hautawekwa rahani na vyombo vya mikono yetu. Hivi ni vya 
kurahisisha, kudumisha na kustarehesha maisha yetu, lakini 
si vya kututawala sisi ... 

Lakini tu mapopo. Na ndani ya kiza kikuu tunamoishi, 
hatuwezi kuona dhuluma kati yetu. Hatuwezi kunusa uvundo 
wa magonjwa ya kitabaka kati yetu. Hatuwezi kusikia mayowe 
ya njaa na umaskini kati yetu. Hatuwezi ... Tutaweza vipi... ? 

Ni mbio zisizoisha. Na kama popo, tunaishi kichwa chini 
miguu juu. Kwani hizi ni mbio za sakafuni nazo zinaishia pale 
pale ukingoni kaburini. Na kama popo, tutaanguka kama jani 
kavu na kuwa mbolea. Popo angeweza kutanabahi ukweli huu, 
angejinasua kutokana na laana hii ... Lakini atawezaje akiwa 
kichwa chini nyayo juu!? Kumpindua ili awe akisimama sawa 
swa Si mchezo kwa kuwa ana meno makali, mate makali, 
masikio mapana na kujikinga ndiyo asilia yake ... 

Si ilikuwa ni katika harakati hii ya kudumisha upopo huu 

DA kulikomchongpa hata yeye Dzombo akatokomezwa? 

AA . shafla akatambua kuwa kwa vitendo na matamshi 

E.. ” ayo kivyake hayakuwa ya kutisha, hata hivyo, kwa 
ampa wake aliyasema akiwa katika imani yakutaka 
a upopo huu utawalao kwao duniani? Na akaumwa! 


ndik 

Wawalenisi walikuwa katika daraja la juu Sana, Ha 
hivyo, yaonekana wakati mmoja nao pia walikuwa katika 
hali hii ya upOPO. Kama ia hivyo, basi hakungekuwa Na ha; 
ya kusisitiza jambo hili dibajini ... Je, huenda ikawa ilikuwa 
katika enzi ya Wachuna? Na hawa Wachuna ambao 
amewasikia wakitajwa kila pahali walikuwa akina nani? 
Akauliza ... Lakini je, huku kuvitumikia na kuvitawaja 
tunavyoviumba kwa mikono yetu wenyewe kwa mujibu wa 
kurahisisha, kudumisha na kustarehesha maslahi ya kila 
mmoja wetu, ndio mwanzo wa kujua utu ni ninii... nini? 
“Njoo mkutanoni na huko huenda ukapata jawabu la ndoto 
yako,” hivi ndivyo Mtu-Bint Fikirini alivyomwambia asubuhi 
naye akaanza kuchekelea mwake rohoni ... 

Mambo mengine ambayo alikuwa ameyaona na ambayo 
kwake — na hata kwao duniani, yangekuwa ni ya kimapinduzi 
makuu, ni kushuhudia kuwa katika Kamati Kuu ya Kiwanda 
hiki, wajumbe wa kike na wa kiume walikuwa sawa. Alipoona 
hivi, hakuwa ameweza kujizuia kuwaeleza kinyume cha hali 
ilivyo. 

“Nitokako, usawa wa kiwango hiki bado hata kuotwa 
sembuse kufikiriwa,” akawa anawaambia. 

Nao, kwa kujibu wakamwambia, “Mtu-Dzombo, utokako 
ni Jehanamu, na tujuavyo sisi itikadi inayotawala huko ni ile 
ya ubaguzi wa kila aina ikatazayo usawa kati ya binadamu - 
kwani ingekuwaje huko?” wakamwuliza kwa ghafla. 

“Huko kungekuwa ni wanaume tu peke yao. Kukiwa na 
mwanamke, basi huyo labda ndiye mwajiri — lakini hata huyu 
ni kwa nadra sana. Kwa kawaida, mwanamke akiweko, huwa 
kama kielelezo tu wala hatazamiwi sana kutoa mawazo ai 
mawaidha yoyote. Akiweko, lake ni kunakili yanayojadiliw? 
na baadaye kuwaandalia chai waume,” akawajulisha. 

Nao wakasema, “ni jambo la kushangaza na la 
'kitisha.” 
Wa wakamwuliza, “kwani huko wake na waume 
nawashirikiani kupata watoto?” 
“Tena sana!” akawajibu na kicheko kaulini. 

“Mbona basi ushirikiano huo wao unaishia papo tu?” 
Naye akashindwa kuwapa jawabu lolote. Nao wakawa 
wanasema, “kuzalisha watoto na kuzalisha mali, vyote ni 
muhimu katika harakati za kujenga taifa, na vyote vinahitaji 
ushirikiano wa mke na mume. Kwa hivyo, utaona kwamba, 
sisi hapa Walenisi hatuachani; iwe kitandani ama makazini. 
Hii ni kwa sababu tuko sawa na mahitaji yetu pia yako sawa.” 

Jambo jingine lililomstaajabisha, ni kwamba katika 
Kamati Kuu hii ya Kiwanda cha Trimi, kila aina ya kazi 
iliwakilishwa na mjumbe wao. Wakurugenzi, wanasayansi, 
watafiti, wataalamu, wahandisi, walimu, waganga. mafundi, 
makarani, na hata wale wanaoitwa “wafanya kazi wa hali ya 
chini” duniani. Kila mmoja aliwakilishwa na mjumbe mmoja. 
Cha kushangaza basi kilikuwa ni kujulishwa kwake kuwa 
Katibu wa Kamati hii, ambaye kazi yake rasmi ilihusu usafi 
wa vyoo, ama “chura”, kwa lugha ya kiduniani. 

Alipowaambia kwamba hakuwa ameshaona maajabu 
kama haya, wao wakamjibu kuwa, “akili na mikono ndizo zana 
za kazi. Ushirikiano wao hauna budi kuwa sawa. Haiwezekani 
mmoja kumzidi mwingine kwani ukizitenganisha, basi 
hakutakuwa na chochote kitakachoweza kufanyika.” 

-— Nitokako,” hakuwa bado amezoea kuita kwao Duniani, 
Jehanamu”. 
“Nitokako,” akawaambia, “tunatiwa kasumba ya kuamini 
UWa ni watu wachache sana na tena wa ngozi nyeupe tu peke 
Yake, ndio walio na akili, ilhali sisi wengine, ni wa kuamriwa 

tu kama wanyama. Kwa hivyo, hawa Ndio yio 
wataalamu wa kila jambo. Utaona basi wao na vibar 
wanajipa malipo yaliyo zaidi ya maradufu ya 
wafanya kazi katika kila kiwanda au mradi.” 

“Kwani hao na vibaraka wao wana matumbo ka 
ng'ombe?” Mtu-Bint Fikiri akauliza. 

“La, hasha.” 

“Basi mbona hivyo?” 

“Yasemekana kuwa bila wao, basi hakuna lolote ambalo 
linaweza kutendeka.” 

“Na wengi wanaamini upuzi huu?” Huyu akawa nj 
mwanasayansi Mtu-Nasi. 

“Imani hii ni kama dini kwetu,” akawaambia. 

“Dini? Hii ni dini ama ni Uchuna?” Wakawa 
wanamwuliza, huku wakitikisa vichwa kwa kutoamini kuwa 
kulikuwa bado kuna watu waliokuwa wakiishi katika hali ya 
ulemavu wa kimawazo kama huo. 

Naye Katibu aliyejulikana kwa jina Mtu-Makazi, 
akamwuliza, “kwani Jehanamu pia kuna dini?” 

“Tena nyingi.” 

“Nyingi?” 

“Sana.” 

“Na zote zinafundisha kuwa wako wenye akili ambao 
wanastahili maisha bora kuzidi ya wengine?” Mtu-Makazi 
akawa anazidi kuuliza. 

“Ndio.” | 

Akiendelea kuuliza, “na wale wengine wanayakubal! 
hayo?” 

“Tena kwa urahisi sana.” 

“Vipi?” Huyu akawa Mtu-Nasi. 


Ngozi na 
aka vyao 
Wengi Wa 


ma ya 

“Ni kwa kutiwa kasumba ya kila siku isemayo kuwa, 
kajawa B Mungu aga jia sawa, usawa huu utapatikana tu 
yaada ya kufa, a awaeleza. — 

“Wapi?” Mwenyekiti Mtu-Bint Fikirini akauliza. 

“Mbinguni.” 

“Kwa Mwenyezi Mungu duniani?” Wote wakauliza; naye 
akasita kusema “Ndio”. Kusita kwake kukamfanya Mtu- 
Makazi kuuliza, “lakini hawa wengi wachochole huishije?” 

“Kwa kuamini kuwa nao pia watakuwa sawa na kuishi 
maisha bora watakapofika juu Mbinguni. Kwa hivyo, 
wanafundishwa kuwa na subira na kutowaonea wivu wenzao. 
Wanaambiwa kufanya hivyo ni dhambi. Wanasisitiziwa sana 
wasijichukulie kama raia wa du—” lakini akajisahihisha upesi, 
“wa Jehanamu, bali raia wa Ufalme wa Mbinguni ambako 
taabu zao za kimaisha wanaambiwa zitakoma,”akawaeleza 
kwa kirefu. 

“Ajabu sana! Wajua, hata hapa ulaghai huu huu ndio 
uliotumiwa na Wachuna ili kudumisha enzi yao? Lakini 
mwishowe watu wakaugundua.” 

“Vipi?” akauliza kwa haraka. 

Naye Mtu-Makazi akasema, “ni kwa sababu sisi 
Wawalenisi tuligundua siri moja tu” 

“Nayo ni?” 

“Yakuwa Mungu ni mapenzi na kwa hivyo basi, katu 
hawezi kuwabagua wanawe: huyu amfanye tajiri na huyu 
Bai; huyu amlishe na amvishe akiwa angali hai, na huyu 
hi YA Ishe katika uhai wake na amlishe na kumvisha baada 

ta kwake? Huyu amfanye mtumwa, na huyu bwana wake? 
pana vezekani, Haiwezekani kwa kuwa Mungu sivyo alivyo.” 

zaka Sita kwa muda na akaendelea baada tu ya kuona kuwa 
0 hakuwa na la kusema, kwa kumwambia, “Mungu ni 

mapenzi. Na mapenzi ni usawa; na usawa ni zao la UShiriki 
na ushirika, ni mbinu zisizoisha za kuupisha Uubinad ang: 
kwa kutumia kwa pamoja, vipawa vyetu tofauti, 

Lakini ni mwongo anayekuambia kuwa kipawa chake - 
kipawa fulani ni bora zaidi kuliko kingine, na kwamba 
aliyejaliwa nacho, basi anapaswa kuishi maisha mazuri kulike 
wengine. Huu ni ulaghai mtupu.” Alipumua na kisha akasema 
“Wachuna waliutumia sana ulaghai huu, lakini mwishowe. 
wakashikwa na ukweli usemao: “unaweza kuwapumbaza watu 
kila siku, lakini si kila mtu kila siku.” Hapo basi Ndipo nasi 
tulipozuka na tukawatimua!” Akawa amemweleza kwa urefu 
vilivyo. 

“Ilichukua karne nyingi na mapambano mengi kabla ya 
watu kuugundua ulaghai huu” Mtu-Nasi akaongezea. 

Naye Mtu-Bint Fikirini akaendelea na, “lakini ni baada 
ya watu kufahamu kwamba Mungu atutaka kila mmoja wetu— 
tukiwa papa hapa kabla hatujafa, kuishi kwa usawa, fanaka 
na raha mstarehe—” 

“Umma tukazuka: wake kwa waume, vijana na wazee, 
wasomi na ambao hawakusoma, wataalamu, mafundi, mijini 
na mashambani, wakulima na wafanya kazi kama mimi — sote 
kwa pamoja na kwa ushirika, tukatoa ndwele hiyo kutoka 
katika Ulimwengu huu wetu,” Mtu-Makazi akawamalizia, 

Kwa kutilia mkazo, Mtu-Nasi akamwambia, “ndipo 
tukauita Ulimwengu huu wetu WALENISI ili kusisitiza ukweli 
usemao kwamba, “maslahi yangu na ya mwenzangu 
hayabandukani.” Sasa tumethibitisha kuwa hivi ndivyo Mungu 
atakavyo tukiwa papa hapa.” Naye Dzombo hakukosa kusikia 
ni wapi maneno yalipotiliwa mkazo. ; 

Sasa akiwa pale ufuoni pamoja na akina Mtu-Bint Fi 
huku akizidi kuyakariri mazungumzo ya asubuhi ile, Don” 


amu Wetu, 


kirini, 

“Mungu ni mapenzi, hakukuwa kugeni kwake. Lakini 
; haya mapenzi yaa..tee..nde..keee ... Ala! 
ai Yetu Uliye Mbinguni, 
jina Lako Litukuzwe. Ufalme Wako 
Nauje. Mapenzi Yako Yatendeke 
Hapa Duniani Kama Yatendekavyo 
Huko Mbinguni ...” 
Ala! Kumbe! Papa hapa sio mpaka Mbinguni? Sala Ya 


Bwana ikawa imemfunulia yote na moyo wake ukawa na 


bumbuazi. 
Alikumbuka kusoma mahali fulani na kuambiwa kuwa 


kwa Mungu Mbinguni wote watakuwa sawa na pia hakuna 
machozi, kuumwa au kufa njaa. Yaonekana yote haya, Sala 
ya Bwana inasema yatendeke papa hapa Dunia! Imekuwaje 
basi nikagogomezwa na kasumba ati ni mpaka Mbinguni? 
Kimoyomoyo akakariri tena: 

“Mapenzi Yako yatendeke Hapa Duniani 

Kama Yatendekavyo huko Mbinguni ...” 

Duniani kuwe sawa na Mbinguni? Hivi ndivyo 
Wawalenisi walivyofahamu na kudhamiria kutekeleza. 
Ufahamu uliwafanya kuchukua hatua ya kwanza — 
walipowatimua watesi na mahababi wao Wachuna. Hicho 
kilikuwa kikwazo kikubwa ambacho kilikuwa kina lazima ya 
kuondolewa kabla ya wao kukaa na kuamua mapenzi ya 
kia wangeyaeneza kwa namna gani. Angalia sasa jinsi 
SA WAPiga hatua katika kila nyanja za maisha yao? Sasa 

wA cwa ni kwa nini nilikuwa nikidhani niko Peponi 
, Hawa, kwa juhudi zao na msimamo wao wa kiutu, 
iia Weza kuileta Mbinguni papa hapa ili kila mwananchi 

6, Si kuiona tu pekee, bali na hata kuionja pia. Hii si hali 

a kudhaniwa tena, hali hii mpya inaweza kutimizika, uni 
katika unafiki wetu, Je kweli kwetu duniani watakubaji ufun” 
huu? Akajiuliza. UO 

Naye kama aliyekuwa akimsoma mawazo yake, Mtu-B; 
Fikirini akasema, “Wachuna, katika ulaghai na unafiki wai 
walimgawa Mungu vipande viwili—” Yi 

“Walimgawa Mungu vipande viwili!” akamaka, 

“Kwa kusema kile kipande kilichokuwa hai kilikuwa 
ndicho chao, na kile kilichokuwa kimekufa kikawa ndicho 
cha watwana na vijakazi wao,” Mtu-Bint Fikirini; 
akamwambia. 

Maelezo haya hayakumwingia na uso wake ukawa 
unaonyesha hivyo. Basi, mmoja wa wana kamati ambaye kwa 
muda huu wote alikuwa amekaa kimya, akaonelea amfafanuflje, 

“Wao, walistarehe sana kabla ya mauti yao hali huku 
wakijifanya hawatilii maanani maisha haya yao ya raha 
mustarehe kwa kuwatia kasumba majeruhi wao kwa 
kuwaambia ati wasiwe na shaka wala hofu kwa kuwa zamu 
yao ilikuwa ikiwangojea baada ya kufa. Ajabu yake ni 
kwamba, upuzi huu tuliuamini na tukangojea kwa makame 
na makarne hali wao wakiendelea kuvuna, maridhawa faida 
ya ulaghai huu. Na harakati za kuung'oa upuzi huu zilipoiva 
— wajua ni kitu gani kikubwa kiliwakinga?” 

“Kilikuwa kitu gani?” Dzombo akauliza kwa hamu. 

“Sisi wenyewe tuliokuwa tukidhulumiwa bila huruma. 
Haikuwa rahisi kuung'oa upuzi huu kutoka mawazoni na fiki!? 
za watu duni. Kwani wale manabii waliotabiri kuwa Wachur 
walikuwa wakitucheza shere na “imani” hii yao bandia, 
mwanzoni ni sisi wenyewe ndio tulioanza kuwaapi"" 
kuwashutumu na kuwachukulia kuwa walikuwa maa i. 
wakubwa wa Umma, Nao kila namna ya mateso waliyap? 

Hawakufa moyo. 

Umma ulijigawa na kupigana wenyewe kwa wenyewe. 
kuwa wakifanya hivyo, Wachuna walizidisha 
WA azi, huku wakiendelea kuchovya uhondo wa asali 
Muyuni kwa furaha za vicheko mpaka magegoni. Lakini—” 

“Mtobolee Mama Mtu-Pendo,” wenzake wakamtia shime. 

“Lakini,” na hapa sauti yake ikavunjika kidogo, “kama 
wasemavyo wahenga kuwa uongo hujitenga—” 

“Ukweli ukijidhihirisha.” wenzake wakampokeza. 

“Haya basi; na hivi ndivyo mwisho wa Wachuna 
ulivyosibu — yaani, baada ya umma kuzinduka juu ya ukweli 
usemao kuwa Mungu wa kweli ni yule anayekufaa kabla 
hujafa. Yaani, kipande hiki cha Uhai ambacho Wachuna 
walikuwa wameking'amua kutoka kitambo na kwa hivyo, 
wakawa wameking'ang'ania na kuifanya kuwa siri yao 
kubwa.” Kufikia hapa, Mama Mtu-Pendo akatoa pumzi kama 
vile mtu afanyavyo baada ya kutua mzigo mzito. 

Kama singeshuhudia maendeleo yao, ningedhani hawa 
ni watu wa domo kaya tu, Dzombo akawa anawaza. Lakini 
maendeleo na ustaarabu wao ukawa haufichiki — hasa kwa 
kumfanya binadamu kuwa ndiye lengo na kiini cha juhudi 
zao. Maendeleo yao yametengwa katika mfumo wa kuendeleza 


uhuru wa binadamu katika kila mianya ya mazingira na 
mazingara yake. 


kaa 


Huko kiwandani, akawa ameona uelewano na ushirikiano wa 
ya Juu sana. Hakukuwa na nyapara wala mpagazi. Kila 
WA wajibu wake katika imani ya kuj ua kwamba 
hara vi a lilikuwa la maana na muhimu katika ujumla wa 
Kreshi, za kuendeleza jamii.... Pia, akawa ameonyeshwa 

“Kreshi ni nini?” 

Kabla ya kupewa jawabu, alikuwa AMeOona wa; 
wachanga na wadogo wa kutambaa na wale wa miaka mia 
Wale wachanga walikuwa wamelazwa kwenye kitan ai AL, 
kirefu na kipana. Walionekana wakigusana na kucheke) WA 
Hawakuwa wametengwa kwa kila mmoja kuwa kisanduku; 
mwake. 

Wale waliotambaa waliokuwa macho, Walikuwa 
wakichezacheza na vidubwasha vya kuvutia kwa macho 
harufu, sauti na mpapaso chini ya waangalizi mahususi, Hali 
wale wa umri wa miaka mitatu, walisaidiwa kufanya Chochote 
kile kilichonasa fikira zao, huku wakiongozwa na wasaidizi 
maalum. 

Muziki mwororo ulikuwa ukisikika pamoja na vicheko 
na vilio vya watoto, huku kuta za Jengo hizi zikiwa 
zimerembeshwa na herufi mbali mbali za rangi nyingi ambazo 
zilipounganishwa, zilisema, “mkataa watoto ni mchawi.” 

“Hii ni Kreshi. Hapa ndipo wazazi huwaleta watoto wao 
na kuwaacha chini ya uangalizi wa hawa ambao wamefuzu 
katika kazi hii ya kutunza watoto wa umri huu. Nao kwa kujua 
watoto wao wako karibu na chini ya uangalizi ufaao, basi nafsi 
zao huwa huru na hawana la kuwakera. Kwa sababu hii basi, 
huwa hawana mengine isipokuwa kutia juhudi zao zote katika 
kazi wazifanyazo,” akawa ameelezwa kazi ya Kreshi. 

Akielezwa zaidi manufaa ya Kreshi, aliambiwa, “watoto 
hulishwa chakula bora na kuvishwa na kuangaliwa kwa hali ya 
kisasa kabisa. Tuna Nokolani hapa kiwandani inayojihusisha 
na afya ya wafanya kazi wote; nayo pia ina ajae 
inayojishughulisha na afya pamoja na tiba za magonjwa ya 
watoto wadogo.”Naye kwa kufuatia maelezo haya, akajua 
Nokolani ni nini. 

welezaji akaendelea, “pia,ikifika saa nn A 
ja ,Manaonyonyesha huja — na kuchezacheza v; MAANA ai 
a saa nzima. Alasiri pia kuna saa moja ya mtoto n WA 
wa pamoja. Jioni baada ya kazi — na hasa kw 5; SA 
j ; a mzazi wa 
kike, huwa anarudi nyumbani amechoka kikazi, lakini sio 
jikazi na wasiwasi wa ulezi kama ilivyokuwa ikitendeka 
wakati wa enzi ya Wachuna.” Kufikia hapa, Dzombo 
hangeweza kujizuia kusema, “hata huko nitokako, uhusiano 
viwandani bado ungali ule wa paka na jibwa kama hapa 
ulivyokuwa wakati wa enzi ya Wachuna.” 
Sio Kreshi tu peke yake aliyokuwa ametembezwa na 
kupendezwa nayo. Kilichompendeza sana ni kuona kuwa 
maslahi ya mfanya kazi ndiyo yaliyokuwa yakitiliwa maanani 
zaidi katika ujenzi wa kiwanda hiki. Kazi hapa haikuwa shokoa 
bali uraibu wa mtu wa kujitambulisha kuwa naye ni kiumbe 
cha hali ya juu sana. Sivyo ilivyokuwa tokea mwanzo. Mageuzo 
hayo yalikuwa yametokea tu baada ya Wachuna kutimuliwa. 
Kufikia hapa, Dzombo akaonelea kuuliza si ujinga. Hapo 
basi ndipo alipowageukia hawa wanakamati na kuwauliza: 
jiwa Wachuna walikuwa akina nani?” 

Ba Tachuna walikuwa akina nani? Je, mwenzetu MtuBint 
Ba kumsaidia mwenzetu MtuDzombo?” Mama 
aa ka Mwenyekiti wao ambaye naye alijibu: 
ai Ayu ia mam langu ni hili. Mwafahamu, 
akate ka hai O mengi ajuayo kuhusu maisha yetu 
mia wetu. Tumempeleka ziara nyingi, 
lakini wonyesha mengi na tumemwambia mengi. Si vibaya, 

ga ya kwaa nafasi ya kuchagua, kuchunguza na 
ya “ wa mawazo yake yataimarika, basi itatokana na 
Bata ya e lakini si kwa kuwa ni kinyago chetu. Kwa hivyo, 
isi kumwambia Wachuna walikuwa ni akina nani 

ningependekeza wazo nililodokezwa na Mtu-Bint H 
Nalo ni kwamba ni Mtu-Dzombo akajivumbulie mwen 
ama mwasemaje wenzangu?” 

Wenzake waliliunga mkono pendekezo hilo ... 

Magharibi ilikuwa imeshafika, na baada ya kumaliza 
uzungumzi wao, waliagana na kila mtu akaenda kwake. Naye 
Mtu-Bint Fikirini akamshika mkono na kurudi kwao 
nyumbani. 


€kima, 
Yewe .. 


ua 


Ili aweze kuimarika kimawazo, Dzombo akapelekwa Maktaba 
Kuu ya Kitaifa. Huko aliambiwa afanye utafiti juu ya 
Wachuna. Alipewa uhuru wa kuuliza chochote alichotaka, 
kumhoji yeyote na kusoma maandishi yoyote aliyotaka. 
Hakukuwa na vitabu, majarida, miswada na mahali ama 
mawazo yoyote yaliyokuwa siri. 

“Neno “siri” liliishia na enzi ya Wachuna,” hivi ndivyo 
Mtu-Bint Hekima alivyokuwa amemwambia. Kwa hivyo, 
aliruhusiwa vilivyo ili aweze kukuza fikira na ufahamu wake. 

Ikiwa Maktaba ilikuwa na upungufu wowote, basi jitihada 
zilifanywa kwa kila njia ili kumwezesha kumpatia mwanya 
kwenye eneo alilokuwa akitafiti. Usaidizi mwingi alipewa naye 
hakurudi nyuma. Duniani hakuwa amepata fursa ya kuzuru 
maktaba yoyote eti kwa kuwa hakuwa amesoma sana. SIO 
huku. Kwa kupata fursa hii, Dzombo aliingiza mori na hamu 
ya kutaka kujua. Hasa hamu ya kutaka kujiondoa kwenye 
ulemavu wa kimawazo. Na kwa hivyo basi, hakusita 
kupekuapekua kote alikodhania kungemzidishia mwangaza ya 
ufahamu. Aliufanya utafiti huu kwa muda wa miaka miwili 
(Mwaka mmoja wa Kiwalenisi ikiwa miaka mitano y? 
Duniani!) Na ni baada ya kuchambua kwa muda huu wote 

alipoamua kujiandikia mswada ufuatao kama njia 
po ya kuyapanga mawazo yake. Pia, alikuwa na hamu 
Bwa kutaka kuona mtiririko wa mawazo ya utafiti wake, 
wvishoni yaj eyachukuliwe kama kumbukumbu ya ukumbusho 
m vizazi vijavyo. Ndipo alipochukua daftari na kalamu 
"uwaandikia wenyeji wake — na hasa kwa Mtoto Mtu-Tabia 
ikiwa ni ile zawadi ambayo alikuwa bado hajamtunukia. Na 


nivi ndivyo makala ilivyosema: 


jawa 


ka 


Mimi Dzombo wa BeDzombo, niliyehukumiwa kifo kwetu 
Jehanamu kwa kutaka kumalizike ubaradhuli na upopo huko, 
nataka ijulikane kuwa bado sijafa. Nilinusurika na kujikuta 
katika Ulimwengu mwingine ambao katika upeo wangu wa 
kuelewa, nilikudhania ni Mbinguni kwa Mwenyezi Mungu. 
Ni baadaye ndipo nilipokuja kujua niko wapi na kwamba 
sikuwa nikitoka Duniani. 

Vilevile, hapa pia ambapo nilipachukulia kuwa Peponi, 
nilikuja kufahamu kuwa pia napo palikuwa na matatizo yake 
ya kijamii yaliyokuwa yakidumishwa na watu wachache 
waliokuwa wakijulikana kama Wachuna. Nami nilipotaka 
kujua asili na aina ya watu hawa, badala ya kuambiwa, 
nilipewa fursa ya utafiti ili niweze kujigundulia mwenyewe. 
1 ni muhimu sana kwani nimekuja kufahamu kwamba, ni 
katika kutenda tu ndipo tuendelezapo ufahamu unaoturudisha 
katika matendo na vivyo hivyo milele. 
ka Wezekani uchunguzi na utambuzi ufuatao kuwa sahihi 
i ISa—kabisa. Haiwezekani. Haya ni mambo ambayo 

Meyapekuapekua na kwa upande wangu, yanapasa 
wa liwa na kuhifadhiwa. Kwa muhtasari basi, hebu nami 
Vile utafiti ulivyonifunulia .... 

Sura ya Saba 


Baada ya upekuzi wangu mrefu, sina tashwishi Nikisema 
kwamba ni Wachuna ndio waliokuwa waanzilishi wa Uchuna 
Uchuna ni uhusiano, hali Wachuna wakawa nji wali 
waliouhifadhi uhusiano huu kwa kuwa walifaidika nao. Utafiti 
unaonyesha kuwa watu hawa hapo zamani, walikuwa ni watu 
wa kawaida kama sisi sote. Lakini tofauti walizozizusha 
baadaye za Kichuna, hazikutokana na misingi mingine 
isipokuwa ile ya mahitaji muhimu yampasayo kila binadamu 
kuwa nayo ili kuishi kama binadamu. 

Nani awezaye kuishi bila chakula bora, nyumba, afya bora 
na nguo bila ya uhohehahe na mataabisho mengi na magumu? 
Kwa kuwa hakuna, waanzilishi wa Uchuna — kwa kutumia 
mbinu na vitimbi vya kila namna, waliweza kuzuka katika 
Jamii na kuwanyima wenzao mahitaji haya. 

Kitimbi kimojawapo kilichozua nasaba moja ya Wachuna, 
uchunguzi unaonyesha kwa hakika kilitokea kwa bahati nasibu. 
Ilikuwa hivi: 


Siku moja, mtu ambaye alijulikana kwa jina la Moto, alikuwa 
ameketi chini ya kivuli cha mbuyu. Alikuwa akifanya hivyo 
kwa kungojea kulungu kunaswa na mtego wake. Hapo 
mbuyuni, ndipo palipokuwa na njia ya kulungu ya kwenda 
mtoni kunywa maji. Kupitia mbuyuni, iliwabidi kwanza 
wapitie pale mtegoni. Lakini kwa kuwa kwa siku hii ya leo 
wakati wao wa kunywa maji ulikuwa bado kuwadia, Naye 


Moto, badala ya kurudi ili aje baadaye, akaonelea heri angoje? 
hapo. 

Haikuwa mara yake ya kwanza kutega kulungu. Alikuwa 


newanasa wengi na kwa muda mrefu sana. Na ingawaje 
ji furahia nyama yao laini, ni kuwachuna ndiko alikokuzira. 
Hii ilikuwa ni kwa sababu ya vifaa butu vya mawe ya kuchonga 
alivyokuwa akitumia. Kwa sababu hii basi, haikuwa rahisi 
kuwachuna. Pia, alikuwa akiwala wabichi. Ili kujipa kazi 

akisubiri, akaonelea amtengenezee utunda mpenzi mkewe. 
Hakuwa na shida kuamua utunda huo ungekuwa wa namna 
gani. Nyakati hizo, shanga zilikuwa bado hazijavumbuliwa. 
Ni jiwe na mti tu ndivyo vilivyokuwapo, navyo ndivyo 
vilivyokuwa mali ghafi. 

Kwa ala yake, jiwe la kuchonga, Moto akakata vijiti 
viwili. Kikubwa akakiita “mama', na kile kidogo, 'baba'. 
Dhamira yake ilikuwa ni kumtengenezea mkewe ushanga na 
tembe zikiwa za mti. Akiweka kijiti mama chini, alitumia kijiti 
baba kupekecha tundu. Alifanya hivi kwa nguvu zake zote. 
Haja ilikuwa ni atoboe matundu mengi, halafu ayakate na 
kuyaviringisha na baadaye ayaunge na uzi wa muaa ili apate 
huo ushanga. Akizidi kupekecha, na jasho kumtoka, na huku 
mawazo yake yote yakiwa juu ya uso wa mkewe, hakuwa 
ameona cheche zikianguka juu ya majani makavu yaliyokuwa 
katikati ya mapaja yake. Alichokisikia kwa ghafla, kilikuwa 
ni kuchomeka na kuona moshi ukifusika. Alishtuka na akaruka 
kwa woga. Hakuwa ameshawahi kuona kioja kama hiki 
maishani! 

Huku akitetema kwa hofu, cheche hiyo ikaanza kusambaa. 
llijieneza kwa haraka na kuwasha majani, nyasi na miti. Sasa 
ikawa imepata nguvu na kuwa tsanzala ambayo ilienea kwa 
“Pesi na kumeza vichaka na misitu iliyokuwa mbele yake. 

uangalia hivi, akajiona amesimama peupe! Kutoka kwa 

upande wa mtegoni, kukaja harufu WI kunukia. Alifuata 
na alipofika, akaona kulungu ambaye alikuwa ameshikwa 
mtego, ameokwa vizuri sana na nguvu hizo ngeni. Hakujua 
zinaitwaje wala hakujua aziiteje. Kwa hivyo, hakuwa 
ameshawahi kuona ama kuonja kitu cha kuchoma Sembuse 
cha kupikwa! 

Ni harufu ya kuiva ya kulungu na kudondoka kwa mafuta 
ya kunona ndivyo vilivyomtia ujasiri. Naye kwa hatua za woga, 
akanyatanyata na akanyafua kinofu na kukionja. Si utamu huo 
aliousikia! Sasa akanyafua jinofu. Halafu akaingilia maini, 
moyo na mafigo. Kulungu akamshinda ingawaje alimla 
maradufu ya kawaida yake. Aliyebaki, akamfunga ndani ya 
majani ya mgomba na kuwapelekea watu wake. Pamoja na 
kulungu, akawa amechukua pia kinga kilichokuwa kikiwaka 
na vile vijiti viwili ambavyo baadaye kijiti mama alikuja 
kukiita “wimbombo” na kijiti baba, “ulindi”... 

Ilikuwa alfajiri asubuhi watu waliposhtukia”tatata” za 
kualika kwa kuni na kulipuka kwa moshi kutoka nyumbani 
kwa Moto. Nyumba yenyewe ilionekana ikiwa na nuru 
nyekundu ya ajabu na ya kutisha. Walinyatanyata kuelekea 
kwenye kioja hicho. 

Kiliwavutia zaidi kwani jinsi walivyozidi kukisongelea, 
ndivyo jinsi vile ile baridi ya asubuhi ilivyozidi kuwatoka. 
Mvuto huo ukawapumbaza. Lakini walipumbazika zaidi 
walipoona — nyuma ya kioja hicho na kupita pazia la moshi, 
Moto ameketi. ; 

Macho yake yalionekana mekundu mno. Hii ilikuwa !! 
kwa sababu ya moshi; lakini hawakuwa wakijua hivyo: 
Kiwiliwili chake kilionekana kikiyumbayumba nyuma WA 
nii. Haya yote yakamfanya kutisha. Wenzake wasijue 

ufanya kwa sababu ya bumbuazi, wakawa wamesimam 

neduwaa. Hapo ndipo waliposikia sauti ikinena: “Mimi 
Wa Mootoo....; naivisha na kuunguza. Natekeza na naoteka. 
BA kaye nitakuja kwake na nimpe uwezo huu wangu....” 

"Ii kuwaogofya zaidi, akaupulizia nao ukaalika kwa moshi 
na cheche nyingi zilizowafanya wenzake kurudi nyuma kwa 
nofu. Kuona hivi, akaendelea kuwatia woga kwa kusema, “hizi 
ndizo nguvu za Moootoo... Mimi ndimi Moootoo ... nijieni 
niwageuzie maisha yenu ...” 

Akiwa bado ana sehemu ya nyama ya kulungu, 
akawagawia na kuwaambia wale. Kila mmoja wao akakubali 
kuwa ilikuwa tamu sana. Naye ndipo alipowaambia siri ya 
kioja. Hakuwaambia ule ukweli wa mambo, badala yake, 
aliwaambia ati ni malaika ndiye aliyemtunukia uwezo huo! 
Aliwalambisha kwa kuwapa kaa kuchukua makwao. Nao, kwa 
kukosa jina la kufaa, wakaliiita “Moto”. 

Punde si punde, watu wakawa wamezoea moto na wengi 
wakawa wanakuja kwake. Hakutaka uenee vivi hivi tu. Kwa 
hivyo, akaweka masharti: Moto ulipatikana kwake tu kila jioni, 
na uzimwe mara moja baada ya matumizi. Ni hapo kwake tu 
ambapo “moto mpya” ungeweza kupatikana. Moto hauibiki 
wala haufichiki, akawakanya. Na ambaye angefanya ujasiri 
wa kuuiba ama kuuficha, basi asije kulia kwake baadaye, 
akawaeleza. 

Lu Masharti haya yalifuatwa, anaye akawa mgawaji wa moto 

aam Uwezo huu ulimtia hisia za ukubwa - na punde si 

Wi zi ja utukufu pia! Sasa watu wakawa bila moto, 

ndipo uliwa kitu na basi kumtegemea yeye kukazidi. Hapa 
0 aliwageukia na kuwaambia: 

. Ili kuulinda huu Moto Mtakatifu usife, imenibidi kuacha 


aya Lakini siko radhi kuendelea kufa njaa na familia 

“Tutakugawia chakula chetu ili uzidi kuuchunga huo Mo 
Mtakatifu ili usife,” wakamkatiza. to 

Basi. kwa kila mtu kumpatia theluthi ya chakula Chak 
Moto akapata uwezo wa kurundika ziada. Siku si niyili j 
mkewe na watoto wake wakawa hawana haja ya kufanya kazi 
Hali watu hawakukoma kumpatia “kodi ya moto”, Ndivyo ye " 
na kizazi chake walivyozidi kujiepusha na kufanya kazi, huku 
wakizidi kuzua masharti magumu ya kuficha “Utukufu wa 
Moto”. 

Ukweli ni kwamba, ujanja huu ulikuja kugunduliwa 
baadaye; lakini tayari Wachuna wa nasaba ya Moto wakawa 
wameshazawa, kupevuka, kuenea na kuweza kujikinga kwa 
kila hila. Njia moja ilikuwa ile ya kukeuka asilia yao. Jina la 
“Moto” wakaliona lisilo na heshima na utukufu tena. Walisema 
lilikuwa limekuwa la kawaida. Kwa hivyo, wakajibandika jina 
jipya na wakajulikana kama kizalia cha ukoo wa “Tai”. 

Hivi ndivyo basi ukoo mmoja wa Kichuna ulivyozuka na 
kujipatia utukufu, uwezo na hekima kwa kutumia hila zilizoweza 
kuwapa utawala juu ya wenzao na kuwala jasho lao. 


kau 


Kisa kilichozua Wachuna wa ukoo wa Uganga, nilikiona ni 
cha kuchekesha sana. Kilitokana na mtu mmoja aliyejulikana 
kwa jina la Mchawi. 

Siku moja, Mchawi akiwa kichakani amechutama kwa 
haja kubwa, aliweza kujionea mambo ambayo yangemgeuzia 
maisha yake na ya jamii kwa Jumla. Alikuwa amepachagu? 
hapo pahali kwa sababu ya kivuli chake na nafasi yake y? 
wazi. Miti mikubwa na midogo ilikuwa imeshikamana JU" 
matawini na kupafanya hapo chini kuwa bila nyasi — MV! 

kupafanya mahali pazuri pa kupumzikia. Alikuwa ameshaamua 
tayari hi wapi angeenda , baada ya kumaliza haja 
zake, aliposikia kwa ghafla, chakarachakara” huko juu 

matagaani. Naye kuangalia hivi, loo! choo kikamwishia ! Hivi 
ndivyo msemo wa “kukatwa choo” ulivyozuka 

Juu, aliona majoka mawili yakipindana. Hakuelewa ni 
kwa nini yalikuwa yakizozana namna hiyo. Kutisha kwa kioja 
hiki kukamfanya kutulia tulii na kukazia macho yake kwa hayo 
majoka. Na hizo pingilipingili zao zilizidi kupindana, na kwa 
ghafla, yakaanguka karibu sana na pale alipokuwa. 

Sasa akaweza kuyatambua. Pingilipingili hizi zilikuwa 
ni vita vya kumalizana kati ya bafe na chatu. Bafe, kwa 
kuchelea kufinyangwa na matiko ya chatu, akawa akiruka huku 
na huko na huku akizika machonge yake ya sumu mwilini 
mwa chatu. Naye chatu, akawa akijipindua mfano wa pweza 
kwenye makaa akitafuta nafasi ya kumzonga bafe. Wakati 
mmoja, alimnasa kati ya matiko yake, lakini kilichomnusurisha 
bafe kikawa mti uliokuwa kati yao. Baada ya kuponyoka 
chupuchupu, bafe alizidisha ushambulizi kwa kumkamulia 
chatu sumu yake nyingi. Ushambulizi huu ukaonekana ni 
wakumletea ushindi. Yaonekana chatu hakuweza kujikin ga na 
Sumu hii kali isipokuwa kujinyoosha twaa na kukaa tulii kama 
£0g0. Hali hii, ikamtia nguvu bafe na akaamua kummaliza 
mwenzake. Naye kwa makusudi, akachagua kichwani ambapo 
alipakita meno yake na kumtapikia sumu yake yote. 

Bafe alikuwa akitaka chatu asikie maumivu 
ku Oelezeka, naye chatu akasikia hivyo. Ule uchungu 
ny aa, ndio uliomfanya hata akajifyatua kwa ghadhabu 

Ba. sho. Na kama umeme, mkia wake ulifyatuka na 

Onga bafe katika matiko yake na kumsaga mpaka akawa 

kima. Vita vikawa vimekwisha ingawanje chatu akawa bad 
tulii akitweta. Baada ya muda, Mchawi akaona yuje chaki, 
akisinuka na kujikokota. Alimwona akienda chini ya mti 
mmoja na kuanza kuchimbua. Aliona akivunja mizizi ya mti 
huo na kuimeza. Pia akaona chatu akibambua Magamba na 
majani ya mti huo kuyakata, na tena vyote hivi kuvimeza, 
Kisha akamwona akikaa tuli kwa kitambo kiasi kama 
kujisikiza. Hakuwa akitazamia mwujiza uliofuata. Kwani, kwa 
kufumba na kufumbua, chatu akawa haonekani tena kwa jinsi 
ya ule mwendo wa kasi alioondokea! Kama si kwa hali ile 
aliyojikuta, Mchawi karibu adhanie alikuwa yumo ndotoni. 
Alihakikisha ya kwamba hakuwa hivyo kwa kurandisha macho 
yake kila pahali. 

Mchawi, baada ya kuhakikisha kutoweka kwa chatu, 
alifyatuka kwa haraka mpaka shinani pa mti ule. Hakupoteza 
wakati. Aliingilia kuchimba mizizi, kubambua magamba na 
kuchuma majani yake. Vyote hivi akavitia bindoni na kuelekea 
kwake. Sasa choo kikawa kimemwisha. 

Kabla ya siku hii, mtu yeyote aliyeumwa na nyoka, lake 
lililobaki lilikuwa ni kuandika wosia wake. Ilikuwa ni kawaida 
wenzake kumjia na kumpa pole kama njia ya kumpa kwaheri... 

Haikupita siku nyingi, jirani wa Mchawi akaumwa na 
bafe. Na kama ilivyokuwa desturi, watu wakawa wameshaanza 
kuchimba kaburi na wengine wakimshawishi atoe wosia wake 
ili asiache vurugu baada ya kifo chake. Huku watu wakijiandaa 
kuomboleza, Mchawi alionekana akiingia huko akibeba mizizi, 
magamba na majani. Mizizi na magamba aliyasaga unga na 
yale majani akayaingiza ndani ya chungu cha maji Wa 
kuyavuruga vuo. Huku akijitia kusema maneno yasiyoeleV 
— ingawaje ukweli ni kwamba alikuwa akiigiza zile kelele 

ji izowatoka majoka walipokuwa wakipigana, akatumbukiza 
ule unga wa mizizi na magamba ndani ya hilo vuo. Akichelea 
mgonjwa huenda akapatoka mbio baada ya matibabu kama 
vile chatu alivyofanya akaamua kumfunga miguu. Kwa bahati 
nzuri, alipomfungia pakawa jeraha liko chini ya fundo. 

Baada ya matayarisho haya, akamnywesha upawa mzima 
wa hiyo dawa yake. Mgonjwa alikuwa mahututi, na ilimbidi 
amkakamue mataya ili aweze kuimeza. Akiigiza vile chatu 
alivyofanya, Mchawi naye pia akajilaza tuli baada ya 
kumganga mgonjwa. 

Muda si muda, mgonjwa alionekana akiangaza macho na 
hatimaye kidogo, akitaka kukaa. Maajabu haya! Siku si nyingi, 
akapona kabisa! Mwujiza gani huu? 

“Mchawi,” walimwita, “uganga huu umeujuaje.” Naye 
hakuwajibu wala kuwaambia isipokuwa kurembua macho na 
kuwachekelea. 

Kutokana na kisa hiki, sifa za uganga wa Mchawi zikaenea 
urefu na mapana na watu wakamiminika kwake wakimletea 
wagonjwa wa nyoka. Mwisho, wakamletea wagonjwa wa kila 
magonjwa. Hakurudi nyuma. Jinsi ya vile wagonjwa 
walivyoletwa, ndivyo alivyozidi kuyachanganya mavuo yake 
na miti Shamba mingine na kupanua matibabu yake. Wen gine 
walipona na wengine walikufa. Hakulaumiwa kwa wale 
waliokufa. 

“Mchawi amejaribu kila alichoweza, lakini ni kwa bahati 
mbaya tu,” wenyewe wafiwa ndivyo walivyosema. 

Kama Moto, naye pia akawaambia watu kuwa hangeweza 
uendelea kutoa huduma za matibabu kwa kuwa ilimbidi naye 
Pia aende kwake makondeni. 

 Tutakulisha,” walimwambia baada ya kusikia tisho lake. 
9S1, Ziada zikarundikana kwake na punde si punde, utajiri 


kue 

huo ukamtia hisia za kifalme, utukufu Na mjua yote, 
Moto, akarithisha watoto wake wa kiume tu siri hii. Aliwa ii 
kiapo ili wasiitoe kwa mtu ama kwa ukoo Mwingine aslasdi 

Hivyo basi ndivyo ukoo wa Wachuna wa Ucha 
ulivyojizusha kutoka kwa jamii. Ingawaje siri hii yao iliku; A 
kugunduliwa baadaye, ukoo wenyewe ulikuwa taya 
umeshajieneza, kujikita na kujikinga. Ili waweze kupo 
heshima zaidi, Wachuna wa kizazi hiki mwishowe Walikuja 
kukeuka jina la mwanzilishi wao “Mchawi”, na wakajiita nj 
wa kutokana na ukoo wa “Nyoka”. 


koa SE 


Mwanzilishi mwingine wa Uchuna aliitwa Mabavu. Yeye 
awali alikuwa mtu wa sifa nzuri za ushujaa na uwindaji. 
Mshale wake haukuangukia patupu na ujasiri wake wa 
kupigana na wanyama wakali ulisikika kila pahali. Ingawaje 
Mabavu aliweza kupambana na wanyama wakali na kuwatami 
— baraza, hakuweza kuelewa ni kwa nini Kadzo alimshinda. 

Msichana Kadzo alikuwa mrembo wa mtaani. Haiba yake 
ilijulikana kila pembe. Pia alikuwa amejaliwa kujua kucheza 
ngoma vizuri sana. Alipokuwa akicheza mudzumbano mabega 
yake yalikuwa yakivinginyika kana kwamba hayakuwa na 
mfupa. Vititi vyake vya dodo vilikuwa vikimsimama wima na 
kuwafanya wavulana — Mabavu akiwa mmoja wao, kutokwa 
na mate. ? 

Akidhani Kadzo angempenda kwa sababu ya ushujaa 
wake, Mabavu akawa haachi kumkonyezea kila alipomuond- 
Ilijulikana wazi kuwa kati ya wavulana wote wa mtaani, Ni 
Dutu ndiye aliyependwa na Kadzo. 

Huyu Dutu alikuwa kinyume kabisa cha Mabavu. Hakuwa 
za kimbelembele Wali kuwa mwindaji bora. Katika kuwinda 
ake kote ambako alikuwa amefanya, Dutu hakuwa amefuma 
nyama yeyote isipokuwa maparare tu! Lakini ni huyu ndiye 
aliyetunukwa na mrembo wetu wa mtaani. 
“Kwa nini wewe hivi?” Mabavu akawa siku moja 
amemwuliza Kadzo. 

“Vipi?” 

“Huna macho?” 

Akiyang'arisha, Kadzo akamwuliza, “huyaoni?” Nayo 
yalikuwa mazuri meupe na ya kuvutia. 

“Basi mbona yanamwona Dutu?” Kadzo hakumjibu. 

Akisisitiza ajibiwe, akamwuliza tena, “eeh, basi mbona 
unampenda Dutu mtu asiye na hata—” 

Alimkatiza kwa kumwuliza, “wataka nikwambie kwa 
nini?” 

“Upesi tena,” akamharakisha. 

“Ni kwa sababu Dutu haachi kunipa nyama ya ulimi,” 
akamweleza. 

Naye Mabavu, kwa kusikia hivyo, akasema kwa 
mshangao, “ni ndimi tu ndizo utakazo? Basi nawe utazila 
mpaka uchoke!” 

Alimwacha na kwenda kuwinda. Alifuma wanyama wengi 
na baada ya juma moja, akarudi kwa akina Kadzo na ndimi za 
wanyama wa kila aina zikimlewalewa. 

“Haya shika — nini zaidi wataka?” akamwuliza kwa sauti 
aa Kadzo karibu kuangua kicheko — lakini akaona si 
“abu njema. Badala yake akaonelea amweleze maana ya 

Nyama ya ulimi.” 
“Sikiliza Mabavu, wewe ni mtu mzuri, shujaa na mkarimu, 


BA AA wi 
“ini mimi simpendi Dutu ati kwa kuwa ananilisha nyama za 
imi kikweli.” 

“Si ndivyo ulivyoniambia?” akamwuliza kwa uso vi 
KAA AE upole akasema, “ndio, lakini nilikuwa n; 
kimaanisha “maneno matamu. Wajua, yeye ni mtaratiby na 
mnyoofu wa moyo. Maneno yake matamu na tabia yake ya 
kiutu, ndizo sababu zinazonifanya kumpenda,” akamfafanujia, 

Kusikia hivyo, wivu ukamwingia Mabavu; naye kwa 
hasira akafoka, “tutaona,” na huyoo akaenda zake. 

Siku si nyingi, mnamo usiku wa manane, kijiji 
kikabumburushwa na mlio wa simba. Waume walitoka na 
pinde na mishale ili kukabiliana na huyo mnyama. Simba 
alizidi kunguruma na kuwatisha huku akiwahepa hao 
mashujaa. Kwa ghafla, walisikia kiambaza kimevunjwa na 
Kadzo akipiga mayowe. 

Yaonekana alikuwa amenyakuliwa na simba! Naye jinsi 
alivyozidi kupaza sauti, ndivyo mashujaa walivyozidi 
kumwandama huyo simba. Kwa bahati mbaya simba aliwazidi 
werevu na mbio, na mayowe ya Kadzo yakasikika yakiishia 
mapangoni na wakafa moyo. Hakukuwa na jingine la kufanya 
bali kurudi kijijini huku wameingiwa na hofu na huzuni nyingi. 

Usiku huo, Mabavu hakuwa kwake walipomwendea 
kutafuta usaidizi. Asubuhi alipoulizwa alikuwa wapi, alijibu, 
“nilikuwa nimekwenda haja — ninaendesha.” Hata hivyo, watu 
hawakukosa kuona kutoshtuka kwake baada ya kumweleza 
maafa yaliyomsibu Kadzo. Kitu alichowahi kusema ni 
kuwaambia, “Dutu aende akamuue huyo simba basi.” 

— Dutu!?? watu walimaka na wasijue mzaha gani Mabav! 
alikuwa akiwapigia. Wazazi wa Kadzo walimjia kwa 
unyenyekevu na kwa huzuni nyingi wakimsihi 2814? 
kumwinda huyo nunda na amuue. Wakaongezea na, “kama 


164 


Kadzo wetu angepatikana hai, basi sisi tungekuoza na awe 

# ule kusikia ahadi hii tu, Mabavu chapuchapu akajiandaa 
nda kuzozana na simba. Ngao na assegai mikononi, njora 
alani, uta mabegani, fumo mgongoni na mishale ziakani — 
akamwandama simba. Haikuchukua muda mrefu, alikutana 
na simba dume na akamuua. Ngozi ikiwa mabegani, akapitia 


kwe 


Tena mzima kabisa? Naye hata hakukwaruzwa hata na ukucha 
mmoja! Lakini ngozi mbichi ya simba juu ya bega la Mabavu 
ikawa ushahidi wa kutosha ulioonyesha kuwa kweli Kadzo 
ameokolewa kutokana na kuwa kitoweo cha simba ...Kadzo 
akaishia kuolewa na Mabavu. 

Alizidi kutumia ujanja huo huo na akajipatia wasichana 
warembo wote. Kwa hofu, watu hawakukosa kumjia 
wakitafuta ulinzi. 

“Simba,” hivi sasa ndivyo walivyokuwa wakimwita, 
“Chukua huyu binti yetu lakini utupatie ulinzi tafadhali.” Naye 
aliozwa hao wasichana makafara kwa makeke makuu. 

Alikuwa sasa amejitia inda ya kuvaa ngozi ya simba na 
Kleb juu ya kichwa cha simba huku akivyoga ngozi ya chui: 
app mbuu wa ngozi ya chatu ukimkingama kifuani wakati 

ya uwa akiletewa hawa wasichana. Kugwaya kwao kwa 
— SEMA na unyenyekevu wao kulimtia Mabavu maruerue 
ia mwingi. Kukafikia ule wakati ambao ikiwa sasa 
mp Wasichana tena ili awaoe, bali kujipa jukumu la 
ii ntuili Wazazi wao waweze kupata ulinzi wa Simba. 

1 Punde, ikambidi kulazimisha apewe chakula kama 

fidia ya ulinzi ili aweze kulisha jamaa na wafuasi Wake, She: 
akatunga na watu wakalazimishwa kuitikia, “ndio Simb 
huku wakilala kifudifudi mavumbini na macho kuyabwa .. 
Ulaghai huu mwishoni ukaja kujulikana, lakini kukaiii ; 
mtu au watu jasiri wa kumpinga. Kwa hivyo basi, akaende| ja 
kujijenga. Hivi ndivyo tambo ya Mabavu ilivyozua Wai ia 
waliojipa ufahari wa simba na mwishowe wakajipa ulimi 
wa chapa ya “Simba”, kama kitambulisho cha utawala wa 


nasaba yao. 

Sura ya Nane 


gwa jumla, ujanja WA ulizua Wachuna wa koo, 
mbari na wa milango tolauti tofauti. Kulizuka wale 
waliotegemea siri ya kugeuza mchan ga na ukawa chuma, yaani 
wafua vyuma. Wacheza ramli pia walizua Wachuna. Masonara 
pia na watu wengine wengi, wakitumia tambo za kila aina. 

Akiendelea kuandika, Dzombo akasema: Upekuzi 
umenielimisha kwamba, baada ya kuchipuka kwa koo za 
kichuna, kitu muhimu cha kwanza walichokisisitiza ili waweze 
kudumisha Uchuna wao, kilikuwa ni kutumia ule ulaghai 
uliosema kuwa ati hawakuwa watu wa kawaida. Wengi 
walisema asili zao si za kibinadamu. Wengine wakajitia 
kusema ati hata damu zao hazikuwa nyekundu bali buluu! 
Waliapa kuwa kuzaliwa kwao hakukuwa kwa kawaida, kwa 
hivyo, hawakuwa na mama wala baba sembuse babu na 
nyanya? 

Walijitia umashuhuri kwa kusema hakujulikani 
walikotokezea, ingawaje hawakuwa na budi ila kuwatawala 
waja wao. Waliotawaliwa wakatazamiwa washukuru sana 
bahati yao njema! Walijipa sifa za kimiungu na kuanzisha 
tafrija, nderemo, tamaduni, mila na desturi zilizokuwa na lengo 
moja tu, Kuwatenganisha na binadamu wengine kwa makusudi 
ya kudumisha janja hizo zao. Walijitia kutawa na ngozi zao 
Zikachujuka sana. Lakini sio ngozi tu ndiyo iliyobadilika 
Fi ckee, Pia nywele na kucha. Haya yalikua na yakawa marefu. 

VI basi ndivyo walivyokoma kuwa binadamu na kuwa 
Bi. Hofu na woga uliwashika wenzao kila 
POjidhihirisha. Nao kwa kutumia woga na hofu hii, 


w Weza kuzika makucha yao zaidi kwa wenzao ili kuzidisha 
“ndikaji wa ziada. 

Wengine, kama wale wafua vyuma, Wwaliwatingisha Waja 
wao kwa kuwalaghai ati chuma hakingeweza kupatikana 
kisipofuliwa kwa mafuta ya binadamu. Ubaradhuli huu Ukazua 
tabia yakutoa kafara ya machipukizi wawili bikira — Mvulana 
na msichana, kila mwaka kwa Mungu wa Chuma, Na kwa 
kuwatia fedheha za namna hii wenzao, koo za Wachuna 
zikaweza kuwatatanisha na kwa hivyo, kuwatawala. Navyo 
jinsi idadi yao ilivyoongezeka, ndivyo walivyozidi kukama 
ziada kutoka kwa waja wao. Ili kujikinga na uporaji huu wa 
kichuna, hawa waja sasa nao wakaanza kuficha mazao yao. 
Lakini sasa Wachuna nao wakawa wameota meno. Kujenga 
magereza kukawa itikadi ya ustaarabu wao! 

Fedheha zao ambazo sasa zilijulikana kama sheria au dini, 
wakaziambatanisha na fedheha za kimabavu. Lakini, desturi 
ikawa mabavu kwanza kisha dini. Kwani Wachuna, kwa 
kutumia hiyo mirundo ya ziada, waliweza kuwalisha na 
kuwafunga mabarubaru ambao hawakuwa na kazi nyingine 
isipokuwa ile iliyohakikisha kuwa amri na sheria za Wachuna 
zinaogopwa na kufuatwa. Kwa kuwashibisha wachache, 
Wachuna wakawa wameshagundua vipi njaa na shibe ni fimbo 
na silaha kwao. 

Miaka nenda miaka rudi, koo za Wachuna zikawa 
zimejipanua vilivyo. Jamii bila Wachuna ilionekana kama 
haiko kamilifu. Kwa hivyo, walizidi kujitenga kimaisha. Kwao 
maskani walikokuwa wakiishi, kukaitwa, “mijini” na kwa wale 
wengine, “mashambani”. Jamii ikawa sasa imejigawa vipande 
Viwili: mji na shamba. Tabaka mbili: mla na mliwa. Daraja 
mbili: akili na tani. 

Lakini kati ya mgawanyiko huo, kukazuka kiungo kwa 
umbo la tabaka la wafanya biashara. Hawa nao pia - wa 
utajiri wao haikupita siku nyingi nao pia wakapevuka na kuz? 

ukoo Wao wa Who La 5 wa ; kawa na makabila mawili: 
ajiri na maskini.” ajiri a kawa ndiye mlaji, mwenye SUA 
anaishi mjini; hali maskini akawa ni yule mliwa, mwenye tani 
na anakaa mashambani. Dunia ikakoma kuwa moja. 
Wakiendelea kujitofautisha, Wachuna wakasisitiza 
kwamba, kuishi kwao vyema kwa kweli haikuwa ni kwa 
kupenda kwao lakini, ni kwa sababu ya kuzaliwa na akili nyingi 
za kuwazidi wenzao. “Haki ya Mungu,” waliapa, “si kwa 
kupenda kwetu, bali ni kwa kudra zake Mungu Mwenyewe — 
na makusudi yake hayabainiki. Lakini,” waliendelea kwa sauti 
ya asiyewafahamu ahisi dalili za huruma, “inaonyesha wazi 
kuwa binadamu hawakuumbwa sawa. Tuko tofauti kama 
vidole. Bila shaka, haya ndiyo mapendekezo ya Mola 
Mwenyewe, sisi tu akina nani kuyapinga?” 

Njama hizi za utawala walizigogomeza kwa mabavu na 
hila katika dhana za waja wao. Waliendelea kwa kusema kuwa 
kazi yao kubwa ilikuwa ni ya kuzalisha mali kwa kutumia 
ubongo. Isitoshe, wakatia pia mkazo uliodai kwamba bila nao 
kufanya kazi hiyo ya ubongo, basi hakuna chochote 
kilichoweza kutendeka. Kazi ya ubongo — yaani kazi yoyote 
iliyofanywa na Wachuna, ikawa na heshima na thamani zaidi 
kuliko kazi ya tani — yaani za mikono za waja wao. Wacha 
kutokuwa na heshima tu ingawaje ndizo zilizokuwa muhimu 
kama vile ukulima, lakini hata malipo yao yakawa ya chini 
Pia. Vivyo hivyo, mambo na maisha ya mijini yakawa ya 
kupendeza, rahisi na ya kuvutia, na ya mashambani, yakawa 
ya kuchokesha na ya taabu. Lari 

Jinsi hivi vipande viwili vya gora la jamii vilivyozidi 
iaauka, ndivyo Uchuna ulivyozidi kuota mizizi na huku utu 
I 'Watoka Wachuna. Ugonjwa huu wa kuko 

ilevile kuwaambukiza waj - na kuwa 
ja wao; 


sa utu waliweza 
tawala kukawa 

rahisi mno. Jambo mojawapo la ajabu walilolifanya ni 
kukengeusha hata sheria za maumbile zinazohusisha kila 
binadamu na kuzifanya kuwa sio za lazima kwa Wengine 
wengi. 
Kwa mfano, ukichukua udongo. Udongo huu huu wa 

Mwenyezi Mungu ambao hakuna hata mmoja wetu aliyezaliwa 
akiwa na angaa kibonge cha ardhi mkononi, waliuingilia na 
kuugawa kama nyama ya kulungu. Sioni ajabu sasa ni kwa 
nini mshairi akatunga: 

Wachuna waliigawa nchi: 

Vipande — vipande karatasini. 

Nayo njaa kajaza nchi: 

Vipande — vipande vya maiti! 

Waliuhanithi na kuufanya udongo chombo cha biashara 
na kamari. Tokeo lake likawa wengi wakakosa hata pa 
kuzaliwa ama pa kujenga — sahau pa kulima ili mtu angalau 
ajipatie riziki yake! Udongo ukawa mali ya Wachuna 
wachache. Haijulikani ikiwa walitazamia hawa wengine wengi 
waishi hewani ama vipi? Hapa upekuzi wangu 
haukunifafanulia. Nilichokiona ni kwamba, baada ya wao 
kuwanyima wakulima udongo, walishindwa kuulima. Badala 
yake, walitumia mabavu na kuwashurutisha wakulima 
kuuzalisha kisha kuchukua mazao na tena kujibandika kuwa 
hao ndio wakulima halisi! Maajabu makubwa! Hata haya 
mabavu haikuwa wao wenyewe binafsi. Waliwatumia wale 
mabarubaru. Kwa mabavu ya hawa vibaraka wao basi, 
wakaweza kuumiliki udongo na kujipanua. Mwenendo huu 
haukuchukua muda mrefu milango, koo na mbari tofauti - 
tofauti za Wachuna kudundana. Kudundana kwao hakukuleta 
amani bali, migongano ya ushindani ya kusukumana nyuma. 
Thawabu ikawa vita vilivyokuwa havina mwisho. 

Sasa wakijitambua kama falme mbali mbali. Wachuna 
wakawaajiri War wa kama askari wao wa kudumu. 
walifanya hivyo ili kujikinga na vita vya UPANUZI vya wenyewe 
wa wenyewe; lakini hasa, na ule ugomvi wa kivolkeno kati 

ao na watumwa wafanya kazi waja wao. Huu ndio 
uliowatishia zaidi; na hivyo ndivyo ushari katika jamii 
ulivyopepewa na kuonekana kuenea bila misingi yake 
kueleweka na wengi. 

Falme, dola na himaya tofauti tofauti ziliinuka na kuanguka 
kwa nyakati zao. Na kwa kila nyakati, ile iliyowazidi wenzake, 
basi ilieneza mila, desturi, utamaduni na sheria zake. Hata 
Mungu ama miungu yake ndiyo iliyotambuliwa na kila mtu 
kuwa ndiyo ya kweli. Pia lugha, mawazo na hata ndoto zake. 

Kwa wale waliotawaliwa, vyote vyao vilipuuzwa na 
kuitwa vya kishenzi. Si tamaduni zao wala lugha zao. Dini, 
sheria, desturi, mawazo, maendeleo na hata majina yao— vyote 
hivi, vilidharauliwa na kuitwa vya kishenzi. Ikiwa walikuwa 
na lao lililotambuliwa na watawala wao, basi si kwa kuwa 
lilistahili, ni kwa kuwa lilidumisha maslahi ya uchuna. 

Ili nao wajione pia ni watu, iliwabidi waliotawaliwa 
kujigeuza na kuwa mifanosafura ya watawala wao. 
Lisikitishalo ni kuwa hali hii ya uwana-chotara ya 
watawaliwa ndiyo wenyewe walikuja na wakajigambia nayo. 
Walijiona wakamilifu katika hali hiyo, na walifanya juu chini 
kumpinga yeyote kati yao aliyekuwa na ujasiri wa kugusia 
Juu ya uchotora wao. Wachuna nao wakafurahi sana kwa 
pa pa kati ya watumwa wao, wameweza aa Ww ika 
Ya yana IYA kuwa vibaraka wao. Vibaraka mka wi 

yA Y india maslahi yao bila wao Wachuna kulaumiwa. 

a wa, Ujanja mkuu ulioje? yA KA ui 
uana” AINA makame mawili yaliyopita, ulimwe £ SAA 

Ukitawaliwa na madola manne yaliyopimana. HY 

yalikuwa Dola ya Mashariki, Dola ja Magharibi, Dola Ww 
Kusini na Dola ya Kaskazini. Haya yalikuwa na nguvu Pamoja 
na uwezo wa kupimana, huku Si mojakiwa haliachi juhudi 
za kujipanua na kujipatia ufanisi dhidi ya mengine matatu, 
Kwa sababu hii, umabavu wa Wachuna ukafikia kilele cha 
juu sana na kufanya hali hiyo ya ugomvi kuchukuliwa kama 
kawaida ya ustaarabu. Hivyo basi, Uchuna ukawa umeweza 
kujificha kutokana na asili yake ya ulaghai na kuonekana kuwa 
hali hiyo ilitokana kwa upendo wa Mungu mwenyewe. Yeyote 
aliyebishana na “ukweli” huu, basi silaha haikusita 
kumrekebisha. Wachuna wakawa ni watu wa kuigwa, 
kuheshimiwa na kuogopewa. Silaha, ala! Hata kule 
kukengeuka kwao sheria muhimu za maumbile, hivyo pia 
-kukachukuliwa kama utatuzi wa hekima ambao haukupaswa 
kudadisiwa. 

Silaha! 

Uchuna ukiwa kama uhusiano, ufafanuzi unaonyesha 
kwamba sio uhusiano kati ya watu wawili tu peke yake, bali 
pia, kati ya mtu binafsi na mahitaji yake muhimu. Utafiti 
umenifanya nigundue hivyo. Ikiwa nilishitushwa kwa 
kugundua jinsi Wachuna walivyonyakua udongo na kuumiliki 
na kuwafanya wengine wahoihoi — wakosa udongo kabisa, 
basi nilikuwa sijafika hapa pa jinsi Uchuna ulivyoweza 
kupindua uhusiano kati ya mtu binafsi na mahitaji yake” 
muhimu. Si kuishi, binadamu — au kiumbe chochote kile, Sha?! 
ale na ashibe? Uchuna ukasema: sio lazima. Kula kwategemea 
bahati ya Mungu tu. Si kwani imeandikwa, “binadamu hataishi 
kwa mkate tu peke yake?” 

Si kuishi, mtu sharti ajitumikishe kwa juhudi zake kwa 


kuwa mtu ni kazi? Uchuna ukasema: sio lazima. Kazi ni adi 

malu azima apate wa mai kasi na bahati. Mtu lazima 
” mikishwe. Kazi ni bahati nasibu wala siyo ya kuadhimisha 
ubinadamu ; 

Si kuishi, binadamu sharti apate matibabu? Uchuna 
ukasema: Sio lazima. Matibabu hayawezekani kwa kila mtu - 
itategemea uwezo wa kifedha wa mtu binafsi. Asiyekuwa nao, 
bahati yake mbaya. Aliyenao, amebahatika! 

Si kuishi, binadamu sharti awe na pa kujificha? Uchuna 
ukasema: sio lazima. Nyumba si kwa wote bali kwa wale walio 
na bahati ya kuzinunua. 

Si kuishi, mtu sharti ajivishe? Uchuna ukasema: sio 
lazima. Nani alitoka tumboni mwa mamake tayari amevaa 
nguo? Kuwa uchi ni kimaumbile! 

Si kuishi, kila mtoto lazima aelimishwe? Uchuna 
ukasema: sio lazima. Mafahali wawili hawakai zizi moja. Na 
wote wakielimika, ni nani wa kutufulia chupi zetu? Kuwaosha 
watoto wetu? Kutusafishia magari yetu? Kutuchimbulia 
thangari na ndago zetu? Eee, ni nani? 

Bahati hizi nzuri Wachuna yaonekana walikuwa nazo tele. 
Ikiwa wengi hawakuwa na hata pa kuotea jua, hao idadi ya 
mashamba yao ilikuwa kubwa mno hata men gine wakayafugia 
wanyama wa porini kwa starehe zao. Wao, bahati ya kula na 
kushiba haikuwapotea kamwe. Shibe ndiyo iliyowaua, si njaa. 
Magonjwa ya kuwanonesha mfano wa nyangumi ndiyo 
yi aliyowamaliza. Huku shibe ikiwa udhia kwao, ni njaa ndiyo 
vy Bal wa hivyo kwa waja na vijakazi wao. Hawa, waliachwa 
au Ota masazo, kurambaramba masahani, kukomba vyungu 

uUguguna mifupa — makombo ya Wachuna. 

z waihia Wote waliobarikiwa na uokotaji, urambaji, uk 

Sugunaji huu. Hawa walikuwa wachache kati ya 


ombaji 
halaiki 

ya umma duni. Han aapaghania waokotaji, Warambaji 
'wakombaji na wagugunaji, walisiliwa sana na Wachuna kwa 
bahati yao nzuri. Ndiposa kazi ikawa bahati nasibu? Nao; 
wasiipoteze bahati hu yao, hawakukoma kuimamatia kufa na 
kupona. Ala, mlaji ni mla leo! Ndivyo wenyewe Walivyopeana 
nguvu. . 

Wachuna wenyewe, bahati ya kutokosa kazi 
haikuwatindikia kamwe kwa sababu, hawakuwa Wakifanya 
kazi! Lao, lilikuwa ni kuajiri jitihada za wengine kwa mahitaji 
yao. Haikataliki, yaonekana walisisitiza umuhimu wa kazi, 
lakini si kwa wote. Waliobahatika: “walipata kazi” na kwa 
wale wengine kukawa “hakuna kazi”. Binadamu aso na kazi, 
tofauti yake na ya maiti ni gani? 

Kwa ujanja mwingi, wengi walipoozwa kimwili na kiakili 
pia. Si mke wala si mume, thamani yao ikawa ni kusubiri ili 
awahi kufanyishwa kazi na Mchuna. Kwa wengi, subira zao 
zilikuwa sawa na mvuke wa ndotoni. Kwani miaka nenda 
miaka rudi, hao walizaliwa na kufa wakiwa katika mazigazi 
haya ya subira. Nao Wachuna kwa kusisitiza kuwa kazi ni 
bahati ya wachache, wakafaulu kumvua binadamu utu wake 
na kumpiga bei kama andazi. Na kama andazi basi, si ajabu 
wengi wakavia. 

Kuvia huku kuliwapa Wachuna kisingizio cha kukataa 
kuwachukulia hawa ambao waliwaita: “Wasiobahatika” 
(hawakutaka kuwaita “Maskini” kwa sababu, hii ingewafanya 
kung'amua kuwa hali yao haikutokana na amri ya Mungu), 
kuwa si zaidi ya nusu wanyama. Kwa hivyo, wakawageuza 
na kuwafanya nambari au tarakimu. Kwa kitendo hiki, 
wakawatupilia mbali na kuwasahau. ; 
pa waa ak WA kama binadamu tena mimba 

Ikia njaa, kuugua, kufanya mapenzi, Kus 

adi 

adhalika, kama vile Wachuna walivyokuwa; ela, nambari 
tarakimu tu basi. Nazo tarakimu hazina uhai! Hi 

au "ikawa si kwa kuudumisha uhai. Lengo la kazi li 

jufisha uhai. Kwa nini isiwe hivyo?... 

k Kilicho hai hakikosi nyumba. Ndege wana viota, 

wanyama wana mapango, wadudu wana vichuguu hata samaki 

wana maji — sembuse binadamu? 

Lakini, haikuwa hivyo wakati wa enzi ya Wachuna. 
Kujibagua kwao na kuj iona kuwa walikuwa watu bora kuliko 
binadamu wenzao, kulijidhihirisha sana kwa maskani yao. 
Sehemu yoyote waliyoivamia na kuishi, ilionekana bora kuliko 
sehemu zo zote nyingine. Walikoishi, sehemu zao zilikuwa 
safi, zenye bustani za kudirwa, zenye barabara pana za lami, 
mataa mengi, vivuli vya miti na nyumba zisizo na 
msongamano. Kulijengwa majumba ya kila sampuli na ya 
mapambo. Pia, hawakukawia kuhama mara tu “watu wasiofaa” 
walipovutiwa na sehemu zao na kuja kuishi. Eee, ama kweli, 
hawa Wachuna hawakuwa watu wa kawaida! 

Fikiria maji. Sio kuyaoga tu, bali waliyaogelea 
mabwawani kwao; hali kwa akina yahe, hata lile tone la 
kupikia ama kunywa lilipatikana kwa mushkili. Wachuna 
maji kwao yalikuwa mengi hivi kwamba waliweza 
kuwaoshea majibwa na mapaka wao na kuwasahau akina 
yahe pamoja na shida zao. 

Wa wSwiokana wakati mmoja bunge lao, kwa kuwaonea 
paa hawa ambao hawakubahatika, liliwasilisha hoja 
y. vha kuwa baada ya kuyaoshea mapaka na majibwa 
, Nayo maji yatiwe mapipani na wapelekewe waduni. 
SA Na iida yao, magazeti na wakuu wa dini zao wakasifu 
tendo hiki walichokiita “cha ukarimu mkuu. 
A. Ikiwa maji— kiini cha uhai, mambo yalikuwa hivi, itakuwa 
mba? Kwa ufupi, wasiobahatika walichukuliwa kama 


na K . . 
VI basi, 


kawa ni 

'o hai, na hawakupaswa kuishi ndani ya Nyumba, Up, 
ah uzima-mauti kwa kweli ; na kwa hivyo, walikoish; 
ni sawa na makaburini. Wengi walushi makaburini. Lakini 
wenyewe, kwa ujasiri wa matumaini, waliyaita makaburi haya 
yaliyopwaya kama madungu, ama Vibanda hiyi 
vilivyopeperushwa kama ndifu — nyumba. Hawakufa Moyo 
kwani hawakukosa kuyapamba kwa mapambo yaliyoiga yaje 
ya mahababi wao Wachuna. 

Kuiga kwao hakukuwabandua na panya, mende, 
kombamwiko, kunguni, chawa, na uchafu wa kila namna. 
Humo mwao walimolala hamkuwa na nafasi. Pa kuketi na pa 
kupikia pakawa ni pahali pamoja. Mara nyingi “nyumba” 
nzima ilikuwa ni chumba kimoja tu. Licha ya wazazi 
kulazimishwa kulala katika chumba kimoja na watoto wao, 
hata juu ya kitanda kimoja walilala na watoto wao! (Kufikia 
hapa, Dzombo alijizuia sana ili asiandike, “hali hii ni sawa na 
ile yangu ilivyokuwa huko Jehanamu.”). Wale walioweza 
kujitenga na watoto wao kwa kuweka pazia kati yao, 
walichukuliwa kama wako kwenye njia ya kubahatika. 

Huenda kweli walikuwa wamebahatika wakilinganishwa 
na wengine wengi ambao nyumba zao zilikuwa barabara. 
Walizaana, kuishi na kufa barabarani. Hao, mbingu ndiyo 
iliyokuwa paa maishani mwao, na ardhi, godoro la fomu. Miili 
yao ilikuja kujua wororo wa mambo pale mchanga hafifu 
ulipotupiwa maiti zao wakizikwa. 

Wakati wa Uchuna, ugawaji wa mavazi ulifuata mfumo 
ule ule. Wachuna walikuwa na mavazi — nguo, viatu, shanga, 
vipuli, mikoba, manukato, ya kila namna na kwa kila hali. Ya 
kazi na ya starehe; ya kulala na ya kuamkia; ya kutembelea na 
ya Sumzo, ya safari na ya nyumbani; ya usiku na ya mchana, 
ya baridi na ya joto, ya furaba na ya kuomboleza; ya kuogelea 

kiwa; ya kuchezea na ya kukimbilia; ya kupikia na 


na ya k , ya kutafutia mimba na ya kubebea mimba... 
ya va vasiobahatika, lilikuwa ni gwanda moja kwa mambo 

Wale walioshindwa hata kujifunika uchi wao, wakaitwa 
wa wazimu na wenye vichaa. Hata yale matambara 

” yokusanywa na akina mama Wachuna na kugawiwa 
hi akuenea. Mavazi, kama mambo mengine muhimu, 
kayakuwa mambo ya lazima kwa watu kama hawa — Uchuna 
ukawa umeamua. ; 

Ungedhani kitu kama kifo — kitu ambacho Wachuna na 
wasiobahatika hakikuwabagua, hapa ungeona ushirikiano wa 
kupigana nacho kwa pamoja. Sivyo basi ilivyokuwa wakati 
wa Uchuna... Ukisoma yaliyokuwa yakitendeka, sidhani mtu 
aweza kuacha kijiuliza ikiwa hawa Wachuna walikuwako 
kweli ama ni domo kaya tu? Hata mimi ilinichukua muda 
kuzoea kuyasoma makubwa — makubwa ya ukorofi wao wakati 
wa enzi yao. 

Bila shaka, akosaye chakula, mavazi, nyumba, afya bora, 
pia na yule anayetumiwa ama hata na yule anayekosa fursa ya 
kutumiwa kwa jumla, maradhi yake huwa tofauti na ya yule 
isiyekosa chakula, mavazi, nyumba, afya bora, pia na ya yule 
“tumishaye wenzake. Haya tumeshayapitia ... 

- Bwa wasiobahatika watoto wao walikufa kwa ukosefu 
ai Wachuna wao ilikuwa ni kwa sababu ya ulafi 
Aa y wa kama nguruwe. Ikiwa wasiobahatika walikufa kwa 
Wa BA kutumiwa, Wachuna ikawa ni kwa sababu za starehe 
G ya ukahaba. Ikiwa wasiobahatika walikufa kwa baridi, 
Stima! Wog...” walijinyonga vitandani kwa malai At 
€ waliu YaSkuja lakini RI IMA aa chuna 
Wakaifa bua, lakini kifo hakikuwabagua. Hapa, 2 
nya afya kuwa ni kwa wao tu pekee. Vipi? 

Walifanya hivyo kwa kuifanya afya kuwa ni chombo 
biashara. Ingawaje kila mtu angekufa ungetazamija kuwa ia 
afya bora ingekuwako kwa kila mtu. La hasha. Afya ilipatikana 
na yule aliyeweza kuinunua. Kwa hivyo, kulijengwa Nokolani 
za wanyonge na za Wachuna. Kama vile kwao Maskani 
kulivyokuwa. Nokolani za Wachuna zikajulikana kwa kuwa 
safi, dawa tele, vifaa vingi, waganga, wauguzi na Wasaidizi 
tele; shwari na kutokuwa na msongamano. 

Kila Mchuna hakukosa kuwa na daktari wake wa 
kibinafsi. Huyu, alimtibu kwake nyumbani na hata akiwa 
Nokolani. Kwa Wachuna, madaktari wa kibinafsi walikuwa 
ndio hirizi zao za viunoni. Mama Mchuna alikuwa na mkunga 
wake wa kibinafsi. Huyu ndiye aliyemshauri na kumwandama 
tokea mwezi wa kwanza wa uja uzito mpaka mtoto kuzaliwa. 
Ilikuwa pia kuwa baada ya kuzaa tu yule mzazi kupelekwa 
mumo humo Nokolani, chumba cha kumrembesha kabla ya 
bwanake kumjia. Kwa akina mama wa Kichuna, kupata na 
kumpendeza mume kulizidi kuzaa na kumlea mtoto. 

Pia, hawa akina mama walifanywa waamini kuwa pale 
mtoto alipotungiwa, sipo atakapotokea. Kwa sababu hii, wengi 
wakaambukizwa na ugongwa wa kuzaa kwa kupasuliwa 
matumbo yao. Hii ilikuwa ni kwa sababu madaktari walilipwa 
karo za juu kwa uzazi wa upasuaji. Haikuwa hivyo ikiwa mama 
alijifungua kikawaida. Ili kuchelea kukosa fidia ya juu, 
aghalabu madaktari waliwashona misamba akina mama ili 
keshoye wawazalishe kwa matumboni. Hivi ndivyo kuzaa 
kulivyogeuzwa kutoka kuwa jambo la kawaida na kuwa 
ugonjwa. 

P amoja na haya yote, waja wazito wa Kichuna walikuwa 
na bahati sana ukiwalingansha na dada zao wa Wasiobahatik?" 

ai 


walijizalia tu kama wanyama. Tena afadhali wanyama 
yaw. uwa kulikuwa na utaalamu wa ukunga wa wanyama 
, vile wa paka na mbwa! Hawa, aliyezaa alizaa, na 

nindwa basi uzazi ulimla — kwisha! Hali yule 


yes 
aliye hatika na kupelekwa Nokolani, basi naye mbona 


aliyeba 
Ua 

Kwanza, ilimbidi kupiga mlolongo kwa kadi. Wengi 
walijifungua hali wamesimama wakin gojea kuipewa. Hali yule 
aliyeipata, aliambiwa angojee kitanda kana kwamba naye huyo 
mtoto humo tumboni angeweza kusubiri. Aliyebahatika kupata 
kitanda, ilimbidi kuzaa kwa makofi na matusi ya wauguzi na 
wakunga. 

Wewe nawe, alikemewa, “ni kuguna tu kana kwamba u 
wa kwanza kuzaa!” 

“Naumwa... yoooo... naumwa!”Huku pumzi 
zikimwangama. 

“Aa, usitupigie kelele hapa!” Pa! kofi. 

“Yooo ...!” Mama mzazi mayowe ya uzazi na ya majonzi 
ya kudhulumiwa humtoka. 

Tena bado basi. Si ulipenda mwenyewe, eh? Heee ... 
heee... heee.” Kawaida alikuwa akipelekwa Chumba cha 
SHA, mtoto alipokuwa ameshapasua njia yake ya kujipatia 

ru, 


kaa Mbio mbio walifukuzwa wende makwao huku nyonga 

Fi Ikiwa bado zingali mbichi ili kuwapisha wenzao. Halafu, 

uja kugundua kuwa hawangeweza kupata watoto tena 

- Sababu uzazi wao ulikuwa umetolewa bila wao wenyewe 
cm; uambiwa, kuulizwa ama kutoa uamuzi wao. 

tu Peke kwa wasiobahatika basi, kuzaa kukawa si NA 

ake, bali pia, usababishaji utasa. Wachuna walikuwa 

wamewaamulia kwa kusema, WAA aa ya Walikuwa 
wakizaana kama mapanya. Lakini u? weli ni kwamba; 
waliogopa kuongezeka kwa Ma SA bila shaka 
watataka kuishi maisha mazuri kama SISI, haya ndiyo 
waliyoyasema faraghani. Hivi ndivyo ilikuja kuwa ... Lakini 
hapa, nikufululizia hii hadithi ... WA iia 

Kwa wale waliokuwa duni, Nokolani hazikuwa pahali 
pa kuendeleza maisha, bali pa kuyaifisha. Akina mama wa 
wasiobahatika kwa hivyo wakasusia kwenda kuzalia huko. 
Lakini pia, si kwa sababu hii tu peke yake. Sababu nyingine 
kubwa ilihusiana na huduma. Huduma kwa wanyonge zilikuwa 
ni kwa jina wala si kwa vitendo. Mkasa mmoja maarufu ambao 
unakaririwa sana ili kuonyesha ubaradhuli uliokuwako kuhusu 
jambo hili, ni ule ambao wenyewe wameuita: “MAPACHA.” 
Ni baada ya kupekuapekua sana kwa muda mrefu ndipo nami 
nilipokuja kujua ni kwa nini kisa hiki kwa mkato kikaitwa 
hivyo. 


ES 


Mapacha ni hadithi ya kweli iliyotukia kwa dada wawili Medza 
na Chihenyo. Yaonekana walipendana sana walipokuwa 
tumboni kwa kuwa walipozaliwa, walionekana 
wamekumbatiana mithili ya wapenzi. Ndipo baadaye kisa 

kikajaitwa Mapacha. 

Ni nje ndiko kulikowatenganisha na kuwatawanya. Lao 
la mwisho kulifanya kwa pamoja, ni waliposisitiza kuolewa 
Siku moja. Basi ikawa harusi mbili kwa siku moja. Hapo kila 
mmoja akiwa na mumewe, wasichana hawa wawili wakakata 
kitovu kilichowaunganisha miaka yote hii, kwa kila mtu 


kwenda njia yake na mumewe. Kwao, haikuwa siku ya marapa 
bali ya huzuni nyingi sana ... 

Baada ya miezi tisa, kila mtu akajifungua mtoto kwa siku 
oja. Watoto wao wakawa rika moja lakini majina tofauti. 
ha a akawa mamake Tabu — au Metabu kwa ufupi; na 
Ni enyo akawa mamake Furaha — ama Mefuraha ..., 
UA bu akawa sasa ana mimba ya pili ya miezi sita. 
Hakuwa akijisikia vizuri kiafya kwa kuwa hali ya maisha yake 
> uwarahisi. Alikuwa ameketi kibaoni akijitahidi kumfumia 
Tabu kirinda cha kuvaa kutokana na mabaki ya matambara ya 
mavazi yake ya harusi. Wakati huo wote, mawazo yake yote 
yalikuwa kwa dadake ambaye naye pia alikuwa akibeba mimba 
ya miezi sita. Mawazo haya yalikatizwa kwa ghafla kwa 
mwanawe Tabu kushikwa na kitu kilichomtupa chini. Hapo 
chini, mtoto akaanza kupapatika, kuhara, kutapika na 
kujikojolea. 
“Mungu wangu!” Metabu alishtuka. Hali aliyokuwa 
mwanawe ilimfanya hata udhaifu wake kumtoka kwa haraka 


sana. Alimzoa mwanawe na kukimbia naye Nokolani kwa 
miguu. 


Ku 


Pia, kwa siku hiyo, Mefuraha alikuwa amejinyoosha kwenye 

. sebuleni akisikiliza muziki huku akianza kumshonea 
Soksi huyo aliyekuwa tumboni. Mawazo yake yalikuwa 

Ja $andama juu ya kubahatisha ikiwa atakuja wa kike au 
“tume. Hakuweza kukumbuka ni ubavu upi aliomtungia. 
“UWa na wasiwasi Juu ya Furaha kwa sababu alijua alikuwa 
YA Pahali fulani humo nyumbani. 

Mpe nya Jikoni, yaya akawa ametembelewa na mpenzi wake. 

ameto ai yalikuwa ni ya kujiibiaibia, kwa hivyo, akawa 

za “Wa mlango wa nyuma punde tu aliposikia mbinja 

"Zi wake na kumuacha Furaha humo jikoni. 

Huku nyuma, Furaha akavutiwa na sufuria lililokuwa 
mekoni. Moto ulikuwa ni wa gasi na kwa hivyo ukawa 
unamvutia sana. Miale yake ya kibuluu ilichezacheza na 
kumtekenya akili yake ya kitoto ya uvumbuzi. Huku maji 
yakichemka, Furaha akafuata ule moto kwa moyo wa furaha, 
Ili aweze kujua kwa hakika kitu gani kilichokuwa kikifanya 
kelele za kutokota, akaamua kujinyanyua ili asimame, 
Alinyoosha kikono chake na kulishika ukingoni!!!! Ule 
mshtuko wakuchomeka — badala ya kuliacha, yeye 
kukamfanya kulivuta, nalo likamwangukia vibaya sana. 

Zile kelele za kushtuka kwake kusikika tu, kulimfanya yule 
yaya kulibwaga rinda lake na kufululiza mekoni. Kelele hizo 
pia zilimtoa mamake mpaka jikoni; na wote wakakutania hapo. 


kua 


Metabu alifika Nokolani akiwa amechoka huku mgongo na 
mbeleko zikiwa zimejaa tele matapishi na kinyesi. Ilimbidi 
akae ubaoni kungojea huduma. Hapa palikuwa ni pa huduma 
ya kwanza. Hakuwa wa kwanza hapo. Alikuta na kuungwa na 
wengine wengi wa aina yake kitabaka. Mgonjwa alihitajika 
kungojea hapo kwa huduma na uchunguzi. Baada ya hivyo, 
ndipo ilipojulikana ikiwa angelazwa ama la. 

Wakisubiri, Metabu aliona sakafu imejaa wagonjwa 
waliotapatapa kwa uchungu. Migumio yao ya maumivu 
ilisikika nakupajaza hapo pote. Wagonjwa wengine 
walionekana wamelala tu tuli pale sakafuni na macho yasiyo 
na tamaa kutumbuka. Msitari wenyewe ulijikokota kwa 
mwendo wa kinyonga. 

Hali hii ilizidishwa na wauguzi, madaktari na wafanya 
kazi wote, kwa jumla, kujiona, kukosa nidhamu na moyo wa 

zwa upande wao, wagonjwa hawa hawakuhalisi 

Wa mbio. Kwa hivyo, wakati wa chai ulipofika, wote 
' atoweka bila kigegezi rohoni. Hiki kilikuwa ni kitendo 
wa kha kawaida kama vile kula na kwenda choo. 
Wakati huu wote, Metabu alikuwa amempakata 

wanawe. Tabu roho ilikuwa ikimwenda mbio na kutapika 
mara kwa mara. Sasa matapishi yakawa yamemwisha. 
Kilichokuwa kikimwandama kikawa ni fufutiko la kigegezi 
ambalo lilifanya mbavu zake changa kubenuka kwa uchungu 
mwingi uliozidishwa na kutokwa kwa nyute zikiwa na nyongu. 
Machozi yakawa yakimtoka mwana na huku macho ya huzuni 
yakimwangalia mamake yakisihi usaidizi na vile vile kama 
yakimwuliza: “Mama, nimefanya dhambi gani mimi malaika 
wa Mungu hata kuteswa namna hii?” 

Mamake aliangalia mbele tu bila kuona wala kusikia 
chochote. Hakutaka kufikiri wala kushuhudia mateso ya Tabu, 
ya yeye mwenyewe na ama, ya majirani zake. Ubongo ulikuwa 
umekufa ganzi na mwili ukawa si wake tena. 


kau 


Mefuraha, kule kumwona mwanawe Furaha amechomeka tu, 
akupoteza wakati. Kwani mara moja, alimpigia simu daktari 
wao wa kibinafsi ambaye alimwelekeza nini la kufanya kama 
jana ya kwanza. Vifaa vya Huduma ya Kwanza vilikuwako 
| sy mwani; Halafu alimtia Furaha garini na kumpeleka 
p ani. Mlangoni akamkuta daktari wao akimngojea. 
gi Ta, kwa hali uliyo, wewe kaaa — mnipe huyu mtoto,” 
aaa huku akimpeleka kwa utaratibu mm 
ikiwa na akichukuliwa na msichana muuguzi aliyeonekana 
Sura ya huruma. t 

Hakuwa na nguvu zaidi. Lakini hapo pa wageni alipokuwa 
ameketishwa, kulimpa uhakika kwamba mtoto wake alikuwa 
mikononi mwa wataalamu. Kisha alikuja kupewa kinywaji 
ambacho daktari wake alikuwa ameagiza apewe, 
Alipokimaliza, akajisikia mwili ukimlainika na usingizi 
kumnyemelea, macho akayafunga... 


kuu 


Ilikuwa sasa ni jioni, zamu ya kumwona daktari ilipofika. Tabu 
akalazwa kitandani kwa uchunguzi. Wakati huu, ngozi yake 
ilikuwa imebadilika na kuonekana kama ya kizee. Metabu lake 
likawa ni jicho tu. Hali ya Tabu karibu imfanye daktari ashuku 
kuwa ni kipindupindu. 

“Ameanza saa ngapi kuhara na kutapika?” 

“Asubuhi.” 

“Asubuhi?” Medza akaitikia kwa kutikisa kichwa. 

“Mmmmh...” Daktari akawaza kuwa kingekuwa 
kipindupindu, basi Tabu angekuwa ameshakufa kitambo. 
Alimfinyafinya tumbo na akalisikia halina kitu. Aliangalia 
viganja vyake, chini ya mboni za macho yake, pia na vijiguu 
vyake vya matege na akatambua tengo ya kwashiokoo na 
marasimi. 

Mamake na daktari hawakuwa wakijua kuwa ugonjwa 
huo wa ghafla ulikuwa umesababishwa kwa Tabu kula 
tunguja-mwitu njaa ilipokuwa haivumiliki tena. 

“Mtoto wako humpi chakula bora mama,” daktari 
alimkemea huku akiandika kwa haraka karatasini. 

Naye Medza kwa kumjibu karibu amwambie, “kama 
ningekuwa nacho, kweli mimi ningemnyima mwanangu?” 

Lakini hakutamka hayo. Badala yake, alikaa kimya tu kama 
uivyo d esturi ya watu wanyonge kama yeye wakiwa mbele za 
wa vyeo. 

Kikaratasi kile cha maagizo kikapewa msichana muuguzi 
ambaye alikisoma kwa haraka na kisha akasema, “hawezi 
kulazwa.” 

“Kwa nini?” daktari akamwuliza. 

“Kumejaa.” 

“Na drip?” daktari akauliza tena. 

“Hatuna pia. Labda aende kwa duka la dawa akanunue 
na aje nayo.” Akimgeukia Medza akamwuliza kwa ghafla, 
“Mama una pesa?” 

“Sina,” ni jibu ambalo liliwafanya daktari na muuguzi 
kuangaliana na wasiwe na la kufanya. Medza kwa hivyo 
akakusanyiwa mwanawe kwenye matambara yanayovunda na 
akapewa. 

“Jaribu tena kesho mama,” daktari akamwambia kama 
kumtia moyo ... Akiwa njiani usiku huo akirudi nyumbani peke 
yake, alimsikia Tabu akikata roho mgongoni kwake. (Haya 
yote, mumewe alikuja kuyasikia baadaye kwa kuwa alikuwa 
ameajiriwa mbali na kwao, kazi ya kulinda familia ya Mchuna 
mmoja ili iweze kulala kwa usalama na bila kero kila usiku. 


Kulikuwa mbali na mawasiliano yalikuwa ni kwa njia ya 
mdomo tu basi). 


kuu 
K WA 
wa wakati huo mmoja Medza alipokuwa akisikia mwanawe 


. i . . - 
maja roho na mwili kuanza kuwa baridi, ndipo vile vile 
“nyo aliposikia akiguswa mkononi kwa upole. 

Akiyafungua macho ya uchovu akaona msichana Muuguzi 
aliyekuwa akitabasamu, akimnyoshea Furaha ambaye alikuwa 
ametibiwa vilivyo na yuko usingizini. Alipoyaangaza Macho 
zaidi, akajikuta yuko katikati ya mumewe na daktari wao, 

Naye huyo daktari akawa akisema, “ni nguo zake ndizo 
zilizomsaidia na kumkinga ama angekuwa amepata majeraha 
mabaya zaidi. Ni malengelenge ya kiasi ya hapo kipajini na 
mapajani, ama kuungua kwake ni asili tano kwa mia. Mshtuko 
ndio uliompumbaza kwa hivyo, nimempa dawa ya kumlaza, 
Kitu cha kuchunga ni kuona kuwa nguo zake hazimgandami 
pale alipochomeka... Nitawatembeleeni kesho asubuhi nione 
amelalaje; lakini ikiwa kutatokea mabadiliko yoyote, msikawie 
kunipigia simu,” akawaeleza huku akiwaaga. 

“Asante sana daktari,” walimshukuru, huku wakitoka na 
mwana wao. 


waa 


Mwishowe, Furaha alikuja kuhitimu na akawa daktari, hali 
Tabu hata kaburi lake likawa halijulikani tena ni wapi 
lilipokuwa. 


ua 


Baada ya kunakili kisa hiki cha Mapacha, Dzombo 
akakisindikiza kwa kuandika: 

Yaonekana kisa hiki kilikuja kikawa kisa kimojawapo 
muhimu kilichowazindua Wawalenisi. Kiliwafanya kutambua 
kuwa uadilifu si kwa kuzaliwa ama kwa bahati mbaya, 
ilikuwa ni kwa sababu ya uhusiano wa kijamii uliodumishwa 
na sheria za utawala wa Kichuna. Bila shaka kilikuwa kisa 

apo kilichoanzisha harakati ambazo mwishowe 
miwa kwa kuwatimua Wachuna na Uchuna wao. 
Dzombo aligusia mengi ndani ya daftari yake. Yale yote 
yaona kuhusu elimu isiyo na usawa, Sheria zisizo za haki; 
ali ya usio na mapenzi; siasa zisizo za ukweli; mawasiliano 
Aa “ ona dira; maendeleo yasiyo maendeleo; utamaduni usio 
ya dhamira: na uhusiano wa kinyama kati ya watawala na 
watawaliwa, mke na mume, na mnyonge na mwenye uwezo. 
Kisha akaendelea kuandika: 

Kwa muhtasari, hoja yangu ni kusema Wachuna waliweza 
kueneza Uchuna wao baada ya kufanya na kumiliki tambo za 
uchawi, moto na mabavu na kuzifanya kuwa tambo moja 
iliyojulikana kwa jina la Fyanduzi hapa, ama Serikali kwa 
kiduniani. 

Tambo ya Uchawi ndiyo jungu la uganga, dini na sayansi. 

Hali tambo ya Moto ni jungu la ufundi, uhandisi na 
teknolojia. Na tambo ya Mabavu ndiyo jungu la uwezo, nguvu, 
vyeo na madaraka. Zote hizi zikawa mikononi mwao na 
kuwawezesha Wachuna kumiliki uchumi wa ulimwengu huu 
huku wakitumia siasa zilizolingana ili kudumisha utawala wao. 
Waliweza kuzika mizizi ya utawala wao kwa kuotesha mafiga 
kuaga nyoyoni na akilini mwa waja wao. Nayo yalikuwa: Figa 

ae Figa la Ulafi na Figa la Ujinga. Nayo kama mafiga, 
Jalijishikanisha na kusaidiana hivi kwamba haikuwa rahisi 


Wi. ; , 
Ji una. Uoga uliotumiwa na Moto kuwatisha wenzake, 


na na ujinga wa wenzake kutojua ukweli wa mambo. 
uoga huu ulipotoweka baada ya wenzake kufahamu 
yalivyokuwa, ukoo wa Moto haukuwa na budi bali 
Chea kwa Mabavu. 


ni 


Uucho 

Ili mabavu kuyanoa makali, Wachuna wakawa hawana 
budi bali kujiundia silaha za kila namna za kutisha. Uvumbuzi 
wa bunduki iliyoua kwa kutoa ndimi za miale ya moto wa 
kuyeyusha kwapo pa kwapo binadamu bila kuharibu mali na 
majengo ndio uliokuwa kilele cha maendeleo yao. Kubuniwa 
kwa bunduki hii pamoja na silaha nyingine, kama vile mabomu 
ya kutoa machozi na huku yakianzisha mtetemo wa ardhi, 
kulikuwa na lengo moja tu: nalo lilikuwa ni kuwatia 
wadhililishwaji uoga ili wasiweze hata kuota kujikomboa. Pia, 
kwa bunduki na silaha hizi, Wachuna wakaweza kujikinga 
mara kwa mara na hapa na pale, Wasiobahatika 
walipojisimamisha wima wakikataa hali yao ya uduni. 

Pia waliunda vikosi vya kila aina — kutoka vya kitaifa 
mpaka vya kibinafsi. Vyote hivi vikiwa na silaha zao za kutisha, 
vilionyesha umma kwa makusudi, kwenye maandamamo ya 
kusherehekea utawala wao. Wenyeji wenyewe hawakukosa 
kuupata ujumbe huo. Ujumbe wenyewe wakaubatiza “HFFU”, 
yaani: “Hebu Fanya Fujo Uone.” 

Kwa sababu hii, figa la uoga likafanikiwa sana mpaka ile 
tabia yake ya kukebehi na kukejeli binadamu ikachukuliwa 
kama ndiyo ya kistaarabu. Umma ulitiwa hofu zaidi kwa 
Mabavu kutoa sheria, na sheria kuzua magereza. Uchawi 
ukazua dini, nayo dini ikavumbua Jehanamu na Peponi. Kwa 
nini? Ili kushindilia zaidi figa la uoga kwa kuwapumbaza na 
tamaa za baadaye. Tamaa ambazo Wachuna hao wenyewe 
hawakutaka kuzisubiri. Badala yake, tamaa hizi zilikuwa 
vichwani mwa wachochole. Wasiobahatika ambao walitii kwa 
kuwa lijamu hii ilikuwa imegongomewa mwao akilini na 
ikajigeuza na kuonekana kama tabia zao za kikawaida. KWa 
kweli, wakaishia kuwa magofu tu basi. 

ikiwa figa la uoga ndilo lililokuwa nguzo, basi 
ndilo lililokuwa maya waa mwambani, pao la uchoyo- 
ubinafsi likateremka. achuna walitawala kwa kuwagawa na 
kuwatawanya binadamu. Baada ya kufanya hivi, walifanya 
juu chini ili binadamu wasije wakashikamana tena. Ili 
kuhakikisha haya hayatakuwa, wakazua ujanja wa kufanyisha 
kila kitu kuwa nadra. Watu basi walilazimishwa kuvinunua. 
Kwa sababu hii, biashara hata ya ukahaba ikazuka! Wacha 
hiyo basi. Yasemekana kuwa wakati wa utawala wao, kulikuwa 
na madanguro ambayo wanawake na wanaume walifurahishia 
wateja kwa kucheza uchi. Yasemekana haya madanguro 
hayakukosa kujaa wateja kila siku. Ajabu? Wachuna, vitimbi 
gani hawakuzua kwa minajili ya kuwachuna wenzao? 

Kwa sababu ya uhaba wa vitu, kila mtu alilazimishwa 
kujipigania na kujifikiria ili aweze kuishi. Ulafi basi ukasibu 
na kuchochewa na ubinafsi-uchoyo. Chochote ulichotaka, 
uliweza kukinunua na kukirundika. Vitu muhimu vilinunuliwa 
haraka haraka na waliokuwa na uwezo wa kiuchumi 
wakichelea kuvikosa baadaye. “Kila mtu peke yake, na Mungu 
awe wetu sote,” ndivyo msemo wao mmoja ulivyosifu ulafi 
huu wao. 

Figa la ulafi liliwageuza watu— watawala na watawaliwa. 
Watu wakakoma kuwa binadamu ela vyombo vya biashara. 

Hakukuwa na mtu ambaye hakuwa na bei — ndivyo 
Ua nyewe Wachuna walivyojidai. Hivyo basi, badala ya 
Kpndamu kuj ikatia shauri maishani mwake, akaambiwa kuwa 
asa na hekima hii inatoka sokoni — yaani, mahali pa kuuzia 

ununulia vitu vya mikono ya binadamu! A 

; Aliyekuwa na njaa aliambiwa asilaumu mtu bali: mwa . 
ji Ke Miiba hakuwa na budi kumshukuru Soko. Kwa hekima 
> Ulafi na nduguze ubinafsi na uchoyo, wakapata nguvu p 


lile la ulafi 

kutapakaa mpaka hali hiyo ikatambulikana kuwa ndiyo haj; 
ya ustaarabu wa hali ya juu sana. Faida ya kibinafsi nd 
iliyochukuliwa kama kitu cha thamani mno kuzidi hata 
wa mtu. 

Wenyewe Wawalenisi sasa hawaachi kushangaa ni vipi 
Wachuna wachache waliweza kurundika mali na kujiita 
mamilionea hali wengi waliishi bila chakula, nguo, nyumba, 
matibabu, elimu na kadhalika? Ati tena hawa mamilionga ndio 
waliokuwa watu waheshimiwa waliopaswa kuigwa kwa kuwa 
ati walikuwa kielelezo kizuri? Ati ndio waliokuwa 
wamestaarabika sana? Ustaarabu wa kuwa na chungu nzima 
ya mali na mtu asijue ni ya kuifanyia nini? Ustaarabu wajivu 
usiolilalia ya nini kulinyima jibwa? Ustaarabu wa wachache 
kuwa wanyama na kuishi kama binadamu huku wakilazimisha 
binadamu wengi kuishi kama wanyama? 

Haya yote yalitukia kwa sababu ya ulafi na pao zake. Chini 
ya figa hili, hakukuwezekana chochote kizuri cha ubinadamu 
kuota. Kilicho jaribu kilinyaushwa na kiroho cha faida ya 
kibinafsi. Masikitiko ni kwamba ndwele hii ilikuta na kuenea 
zaidi kati ya wanyonge. Mori wao wa ulafi ulikuwa ukizidi 
kutiwa chokochoko na Wachuna ambao walikuwa 
wakiwatupia vijipande vya nyama kati yao. Kwa uhaba wa 
walivyotupiwa, wanyonge ikawabidi kupapurana, kukatana 
meno na kutiana makucha wakipigania hayo makombo. 

“Angalia washenzi wanavyofanyana? Heee... heee ... heee 
...7 Wachuna waliwacheka na kujitia kutoelewa chanzo cha 
tabia ya ushenzi wa wanyonge. Lakini walitambua kuwa 
walitawalika kwa urahisi baada ya kufuzu kwao katika ushenzi 
huo. Isitoshe, dini nayo wakapewa bure — jambo ambalo 
liliwapatiliza kwa kuwagongomeza zaidi ujingani. 

Wachuna wakawa sasa wakiweza kulala raha mstarehe, 
hali wanyonge wakawa wakikesha usiku kucha wakio!m | 


lyo 
Uhai 

ngu! ea wa ui Kamanga ndani ya figa la Ujinga; 
na likawa silaha. Ua mwa Wachuna. Walitambua 
hivyo ndipo walivyokuja na memo uliosema: “Usimwamshe 
aliyelala ama utalala wewe. 

Msemo huu haukuwa mzaha kwao kwa kuwa, ikiwa 
kulikuwa kuna kitu kikubwa Wachuna walikitegemea sana 
wakati wa enzi yao, basi hakikuwa kitu kingine isipokuwa 
ujinga wa waliowatawala. Vile vile kitu kilichowaogofya mno 
kilikuwa ni kuzinduka kwa wanyonge. Kwa hivyo, adui wao 
mkubwa alikuwa ni yule aliyejaribu kuwaamsha waliolala. 

Inasemekana kuwa ni hali hii ya ujinga ndiyo iliyowafanya 
wanyonge kutotambua kuweko kwa vita vya kivolkeno. Lakini. 
Wachuna walijua. Kwa hivyo, huku wakistarehe kwa 
maendeleo yaliyoletwa na sayansi, ufundi, uhandisi, teknolojia 
na kadhalika, hawakukoma kuwazidishia waliowatawala 
ujinga kwa kuwapatia elimu ya hekima ya kidundu. Yaani 
elimu ya kufumba macho yenye ukweli wa kimazigazi. 


ua 


Kidundu ni mdudu mdogo mweusi mfano wa mbung'o. 
Maajabu ya kidundu ni kwamba pamoja na udogo wake wote 
huo, yeye huweza kukokota matonge ya mavi ya mbuzi, ama 
ya kondoo, ama hata ya ng'ombe, ambayo huwa yamemzidi 
mara tatu kwa ukubwa! Sio hivyo tu. Yeye pia huyabingirisha 
kinyumenyume ili kuyakuza. Na kadiri tonge lizidivyo kukua, 
Ndivyo azidivyo kutia jitihada zaidi ya kulibingirisha nyuma 
#endako na ambako hakuoni! 

Hekima ya kidundu ... ? Basi tu. 

Haya basi, kwa mfano, wakati wa enzi ya Wachuna, 
““yansi ya uganga ilikuwa imeendelea hata kukawa hakuna 

kiungo mwilini kilichokosa kuwa na kipuri chake. Hata hivyo 
wanyonge walididimia zaidi katika uchawi, mashetani, majini 
hirizi, maji matakatifu, misalaba, miujiza na waganga bandia, 

Sayansi ya kilimo ilikuwa imeendelea sana hata kuwa na 
uwezo wa kulisha ulimwengu wote kwa kulima theluthi moja 
ya eneo lake. Lakini haikuwa hivyo basi: ndipo wanyonge 
walipozidi kuumia kwa njaa huku wakilaumu bahati zao 
mbaya. Ufundi ulikuwa umeendelea kwa hali ya juu 
kumwezesha kila mtu kuwa na nyumba yake ya kibinafsi. 
Lakini haikuwa hivyo; kwani huku Wachuna wakiishi 
majumbani na kulalia vitanda vya dhahabu, wanyonge wao 
waliachwa wajikunyate mapangoni kama wanyama, ama nje 
kama miti. “Subira. Baba yenu aliye Mbinguni atawatimizia 
yote huko Akhera,” dini iliwaliwaza na wakaliwazika. 

Haya basi, mambo yakawa hivyo. Kwani huku Wachuna 
walipokuwa wakizidi kujiendeleza, ndivyo wanyonge 
walivyozidi kusongonyoka. Udundu uliwarudisha nyuma na 
kukosa hata kuona wapi walikokuwa wakienda. Hali hii 
ilidumu kwa karne nyingi kwa sababu walikuwa wamekitwa 
upumbavuni kwa kuvikwa figa la Ujinga na werevu Wachuna. 

Katika ujinga, watu wakakataa kuwa watu. Utu wao 
uliwahama na kuwafanya kutojua kwamba la juzi limezaa la 
jana, na jana, la leo; na la leo, litazaa bila shaka la kesho. 
Hawakutaka kujua hivyo, ama hawakupewa nafasi ili wajue 
hivyo. Waliambiwa kikubwa maishani ni leo, leo tu—si mlaji 
hula leo? Kwa hivyo, si vinginevyo vyote ni kwa bahati nasibu? 
Waja wakafundishwa kuamini hivyo. Ili kuikaza imani hii yao, 
watawala wakatawanya michezo ya bahati nasibu chungu 
nzima! Walipumbazwa na kupumbazika na akili zikawaganda, 
na ndivyo werevu Wachuna walivyoendelea kuipalilia hali hii 
na kuendelea kuvuna maridhawa ... 

muhali ya kwamba kikweacho: huteremka; kili 
ya nakikosi kuwa na mwisho; na waana yy 
kinyewe- Wachuna, ukweli huu waliujua sana - Shati 
wakakataa katakata kuusadiki ingawaje dalili za — akini, 
kuwadia kwa kiyama chao zilikuwa kiama mia 
Wao, walichokisisitiza NI kwamba kiyama cha mwish wi 
mtu binafsi kufa, lakini si kiyama mi cha 
pa ; Y. cha wanyonge kuzuka ili 
nao wajipatie haki zao. Wachuna wakawa sasa wamek ya 
mateka wa ujanja wao wenyewe. Kweli mwerevu h Ua 
kwa sababu werevu m ingi Saa 
wingi huondoa maarifa. Ndi 
ilivyotokea kwa Wachuna. WA WIRA 
Kwa upande wao, ilikuwa ni kw ; 
yA. a bahati 
mafiga matatu mwishowe yalipogeuka na y aa tu haya 
koma. Na kawaida ya kokwa ya koma ni hii: kui i okwa ya 
kazi ni inapotaka kutoka! Hapa ndipo ki ii; kuimeza si hoja, 
leo, Wachuna na vibaraka wao aa MATA ma BA ana 
simile, kutoka kwa Figa kari jajua ilikuwaje hata bila 
Hawaelewi AAA A oga, kukazaliwa Ulasi 1 
A ni vipi, Figa la Ulafi kuvyaza Ukinai aw 
maajabu sana kuona kuwa, kutoka kw LY ago za 
4 uka Ujamaa; na kutoka kwa WA 
BA na kiroki kwa Piga la Ujinga kukalipuka Sanu 
Aghalab ga la Ujinga, kukalipuka Ufaham 
a. u, kabla ya mapambazuk j 
tisha la kikaniki; na pi uko, huwa kuna giza la 
shwari. Vivi hivi nd; pia, kabla ya dhoruba, h 
ivi hivi ndivyo dh , huwa kuna 
Pazia za giza la ujinga ma oruba ya ufahamu ilivyoshtukia 
za uoga, kumulika aana mbali; kuyeyusha barafu 
ya ubinafsi uchoyo go ya ulafi na kuteketeza magu$u 
za wanzoni ; 
ilionekana hafifu wakaka hi mapambazuko ya ufahamu 
sana. Lakini haya yalikuwa ni mapambazuko, 

kwani uzuri wa mapambazuko ni kwamba hayazuiliki! Kwani 
kwa pole pole na kwa utaratibu, miale hii ilimwamsha wa 
kwanza, wa pili..., wa kumi ..., wa mia ..., Wa elfu ..., wa Mamia. 
elfu ..., wa laki moja ..., wa milioni ..., wa mamilioni .., mpaka 
mwisho, ulimwengu wao, wote ukawa macho. Nao kwa 
mwangaza huu mpya wa ufahamu, wakaweza kuuona unyama 
na uchafu uliokuwa kati yao. Unyama wa wachache kushiba 
hali wengi wameachwa kufa njaa. Unyama wa wachache 
kutawala wengi kwa mabavu. Unyama wa kunyanyaswa. 
Unyama wa dhuluma. Unyama wa kila aina... 

Waliangaziwa unyama wa umaskini mivunguni mwao; 
uchafu wa umalaya vyumbani mwao; unyama wa wizi 
mabarabarani kwao; uchafu wa hongo na riba vyooni mwao; 
unyama wa uuaji na utesaji madarini mwao. Uchafu wa 
ubarakala na unafiki mauani mwao; unyama wa magonjwa, 
uchi na ulevi misalani kwao; uchafu wa upweke, ulofa, 
uzururaji na uombaji masebuleni mwao, uchafu wa kutojiamini 
rohoni mwao...; uchafu na unyama tu; uchafu na unyama 
mwingi sana. 

Hali hii ikawa haikubaliki tena. Binadamu haimpasi kuishi 
kama mnyama ama jaa. Basi ufahamu ulipowafunulia, utu wao 
ukachipuka, kukikimka, kustawi, kupanuka, kuenezeka na 
kuongezeka na ukakitika kikiki. Sasa utu wao ukawa ni mseto 
wa ujasiri, ujamaa, umoja, udugu na ukarimu. Tofauti zao kama 
hizi za jike na dume, ama za mla samaki na za mla panya — 
tofauti ambazo Wachuna kutwa kucha hawakusahau kuzivivia, 
zikatoweka. Tofauti zilizodumishwa kwa minyororo ya 
ukabila, dini, tabaka, lugha, rangi, usomi, miji na mashambani; 
minyororo hiyo pia nayo ikavunjiliwa mbali. Watu sasa 
wakawa wametambua utu wao na hakukuwa na lolote 
lililoweza kuwazuia.... 

wa wimbi kubwa katikati ya bahari iliyo Shwari, umma 
ikazuka na kuwadi dumiza mbali walowezi Wachuna. Kilindini 
mwa historia wakazikwa, na lililokuwa la mushkili likawa 
jimetimizika. Hata hivyo, haikuwa rahisi kwa kuwa Wachuna 
walipigana kukinga kitumbua chao kisiingie mchanga. Lakini 
kwa leo, hawakuwa wakipingana na mtu ama na fulani, bali 
na utu ama umma. Vilikuwa ni vita kati ya misimamo miwili: 
Utu na Uchuna — yaani kati ya ukweli na unyama. Yalikuwa 
ni mapambano kati ya makundi mawili: Umma na Wachuna 
yaani kati ya wengi na wachache. 

Lakini kwa kuwa ukweli ukijidhirisha, basi uongo hauna 
budi kujitenga; na kwamba sauti ya wengi ndiyo sauti ya 
Mungu, basi pambano za Wachuna hazikufua dafu. Hawakujua 
kilichowamaliza. Kwani, walikuwa wamekwenda kulala 
wakiwa wapo, lakini, walipoamka wakawa hawapo! 
Mapambazuko haya yakawa si yao tena milele. Haya yalikuwa 
ni mapambazuko mapya; mapambazuko ya kujenga 
ulimwengu mpya usio na karaha. 

Jua la ufahamu likazidi kuangaza na watu wakaanza 
kujijengea Ulimwengu mpya. Ulimwengu wa Wachuna 
ulikuwa ukijulikana kwa jina la WALENI. Kirefu chake 
kikawa, “Wale na Waliwe.” Lakini jina hili likapinduliwa kwa 
Ulimwengu huu kujita: WALENISI: ikamaanisha, “Wale ni 
Sisi na Sisi tu Wale... “Walenisi'... yaani Umoja 
Usiobandukika.” Ili kudumisha huku kutojitofautishia kwao, 
wakaanza kuitana Mtu kabla ya kutaja jina la mhusika ili 
kusisitiza ubinadamu kati yao. 

Akimalizia mswada wake, Dzombo akasema: 


aya ndiyo kwa uchache niliyoweza kuyabaini kuwa 

ndiyo ya muhimu katika utafiti wangu. Nataka kumalizia kwa 
kusema kwamba, kabla ya kijikuta katika Ulimwengu huu, 
sikuwa nikidhania binadamu anao uwezo wa kujijengea Pepo 
kabla ya mauti yake. Lakini, kuona ni kusadiki na tashwishi 
sina tena. Kumbe kinachohitajika ni binadamu kugundua UTU 
wao tu! 

Nikiwa sasa nina ufahamu si haba, ninajiandaa kuutalii 
vilivyo Ulimwengu huuill nizidi kujifahamisha juu ya mapana 
na marefu yake ... Ni mimi, 

Mtu-Dzombo wa BeDzombo, 

Hivi leo Tarehe ya Juhudi. Juma la Mwangaza. 

Mwezi wa Ufahamu. Mwaka wa Usawa. 

WALENISI. 

Sura ya Tisa 


“Hongera kwa utafiti wako Mtu-Dzombo,” Mzee Mtu- 
jiwe nzio alimpongeza walipokuwa wako njiani wakienda 
wenyewe walikokuita: MAPENZON 1. 

“asante,” alimrudishia ingawaje pongezi ambazo 
zilikuwa zimemgusa rohoni mwake sana ni lile bumbuazi la 
furaha la sura ya Mtu-Tabia alipogundua kwamba Dzombo 
alikuwa amemtunukia huo utafiti wake kwa kumwandikia 
shairi lililosema: 

Kwa Kijana Mtu-Tabia, 

Wewe na lako rika. 

Utu ndicho kuuendeleza, 

Kwa milele kutorudi nyuma.. 

Akimgeukia Mzee Mtu-Mwenzio, Dzombo akaongezea, 
“lakini ufahamu wangu huu mpya umenifanyia kitu cha ajabu.” 

“Kitu gani?” 

“Umenitia kiu ya kutaka kujua zaidi na zaidi na zaidi—” 

Akimkatiza, “na hivyo ni vibaya?” Mzee Mtu-Mwenzio 
akamwuliza. 

“Hata kamwe. Lakini, eee...” 

“Mmmmhu” 

“Najisikia huenda kiu hii haitaisha,” akasema. 

“Unamaanisha nini hivyo?” Mzee Mtu-Mwenzio 
akamwuliza. Akichukua muda kabla ya kumjibu, Dzombo 
pan bpwe akanena, “kweli, sidhani ninajieleza vizuri, lakini 

1 kwa sababu yakuwa hilo wazo lenyewe laniteleza kama 
aunga.” Akiendelea baada ya kuvuta pumzi kidogo, akasema, 
ia ninachotaka kusema ni kwamba, ufahamu wangu 

anya kujiona kuwa kila kipya na kigeni nijuacho na 

kuelewa, ndivyo nizidivyo kufahamu kuwa sijui kitu kamwe! 
Je. Mzee Mtu-Mwenzio, nimejieleza vizuri?” 

Yeye alimjibu kwa kutikisa kichwa chake. Kisha, kwa 

upole akamwambia, “na huo ndio mwanzo wa hekima.” 

Karibu Dzombo kumrukia na swali la: “hekima ni nini?” 

Lakini badala yake, akakata shauri kuwa kimya ili aweze 
kuyafikiria zaidi maneno ya Mzee Mtu-Mwenzio katika upeo 
wa mawazo yake kwa kufikiria kule walikokuwa wakienda. 

Alichokuwa akijua kuhusu Mapenzoni ni kwamba hii 
ndiyo iliyokuwa Thome Kuu kabisa ya Walenisi. Thome 
yenyewe ilikuwa ni ya watu kumi: wake watano na wanaume 
watano. Kati yao, waliwakilisha akina mama na akina baba; 
vijana wa kike wa kiume; wakulima na wafanya kazi wa 
viwandani: miji na mashambani; wataalamu na warasimu. Pia 
alichojua ni kwamba Thome hii ilikutana mara mbili kwa 
mwaka, na kwamba kila baada ya miaka mitatu, kulichaguliwa 
wajumbe wapya. Desturi hii haikuwazuia Wawalenisi 
wenyewe kumwondoa mjumbe yeyote ama kuiondoa Thome 
yote kwa pamoja hata kabla ya kumalizika kwa muda wao. 
Uwezo huu wa umma ulimfurahisha na pia kumshangaza 
Dzombo. Jehanamu atokako alijua umchaguaye huwa umempa 
uwezo wa kukutoa roho. 

Kwa jinsi alivyokuwa kimya, Mzee Mtu-Mwenzio 
akatambua kuwa Mtu-Dzombo wake alikuwa akisumbuliwa 
na mawazo fulani, kwa hivyo, akaonelea amwulize: “Mbona 
kimya Mtu-Dzombo?” 

Akimjibu, akasema: “ Nilikuwa nikifikiri juu ya hii Thome 
Kuu na siasa yenu kwa jumla.” 

“Kulikoni?” 

“Kwanza, ni kwa nini mkajita Mapenzoni? Pili, hii 
Thome, ndiyo Serikali — yaani Fyanduzi yenu?” 

gwa kumjibu, Mzee Mtu-Mwenzio akasema, “kwa nini 
Mapenzoni, karibu utajua. Juu ya kwamba ndiyo 


aiita . ; Kuma 
mikali yetu, jawabu ni, la. Fyanduzi na ufyanduzi uliishia na 
S 


huna. D << INI 1 1 1 
wac idi kuuliza, “lakini, kazi yake si sawa na ile iliyokuwa 


kitendwa na Fyanduzi yao?” aa 

“Hapana.” Na kwa sauti ya kusikika kiutamu akasema, 
asisi hatuna serikali, wala kazi yetu sio kama ya serikali.” 

“Sikuelewi Mzee Mtu-Mwenzio tafadhali,” Dzombo 
akamsihi. 

Naye kwa sauti ya kuvutia, akamwambia, "ni hivi. Kazi 
kubwa ya serikali ni kukana — yaani, kuficha tofauti zilizopo 
kwa ukweli kuuhepesha. Hii ndiyo maana ya siasa. Lakini 
sisi, kazi yetu kubwa ni kufichua — yaani, kuzikubali na tena 
kuzikabili tofauti zilizoko kwa minajili ya kuzitatua kwa lengo 
la kuimarisha utu wetu.” 

Dzombo jawabu hili likawa limemfungua sehemu fulani 
ya mafikira yake na kwa hivyo, akanyamaza kiasi. Kisha, 
akamwuliza, “na hii ndiyo maana ya kuwa na wawakilishi 
sawa wake kwa waume?” 

ii “Haswa. Huku ni kukubali kwetu kuwa ziko tofauti, lakini 
hizi si visingizio vya kubaguana kama serikali zifanyavyo?” 
“Nakubali,” Dzombo akasema, “na kama ingekuwa 
Serikali, sidhani kungekuwa na mwanamke hata mmoja.” 
Akimkubalia, Mzee Mtu-Mwenzio akasema, “na hivyo 
Bio ilivyokuwa wakati wa enzi ya Wachuna ingawaje 
Ikuwa na wanawake wengi kuzidi wanaume.” Akiendelea, 
Ji, “na kama ilivyo kawaida ya serikali, ukweli huu 
WA na wanawake wakabaguliwa kwa kila njia mpaka 
UO uhuru wao wakawa hawana kabisa. Njia moja 

iliyotumiwa ni ile iliyosema kuwa hakuna tofauti kati ya mke 
na mume hali kuwabagua hawakuacha kuwabagua! 
Akaendelea, “Wachuna hawakuacha kuitisha UMoja pasi 
kuelewa kuwa bila utu hakuna umoja. Ubaguzi ni Utovu wa 
utu, nao utawala wao ulidumu kwa kuwabagua watu kisiri na 
kwa ujanja wa kila namna.” 

“Na ni kwa sababu hii ndipo naona kila sehemu 
inawakilishwa?” 

“Haswa.” Mzee Mtu-Mwenzio akazidi kuendelea, huku 
sauti yake ikisikika kama kwamba alikuwa akijisemea 
mwenyewe. 

“Itakuwaje wewe mwanamume umbague mwanamke 
nawe u mzawo wake? Utambaguaje ikiwa mwahitajika 
kuendeleza maisha? Itakuwaje we mzee umbague kijana nawe 
ulikuwa kijana? Ama we kijana umbague mzee nawe uko njiani 
kuwa mzee? Itakuwaje we mtaalamu ama mrasimu na hata 
msomi, umbague mkulima na wafanyakazi, hali bila hao wewe 
si kitu? Itakuwaje we mfanyakazi umbague mkulima, hali bila 
yeye wewe si kitu? Basi,” sasa akimgeukia, “kama uonavyo 
Mtu-Dzombo, sisi tu watu wapya kwani tulishatambua 
kwamba, kidole kimoja hakivunji chawa — ama wasemaje?” 

“Nakubali,” Dzombo akawa hana la kusema. 

“Pia ni kwamba—” 

“Enhe,” akaitikia haraka haraka. 

“Tofauti za maumbile si udhuru bali ni baraka. Nazo 
ukizivuna nguvu zake na kuziachia uchache wake—” 

“Enhe,” 

“Hunawirisha umoja wa kutegemeana kwa usawa.” Kisha 


kwa haraka akaongezea, “lakini haya hayatendeki chini ya 
Fyanduzi.” 

uNa ndipo hamtaki kujiita Serikali?” akamwuliza. 

Naye akamjibu, ' SI kwa sababu ya jina tu —ni kwa sababu 

a msimamo wetu na jukumu SL Haya mawili, yako tofauti 

kabisa na misimamo ya Fyanduzi. Aliendelea kubainisha zaidi 

alipomwona Dzombo akimsikiliza kwa makini, kwa kusema, 

“Wachuna, hawakuwa na njia nyingine bali kujiundia 
Serikali.” ; 

Akimkatiza kwa haraka akamwuliza, “kwa nini wasema 
hivyo?” Alifanya hivyo akijua kuwa serikali ni chombo 
muhimu na haiwezi kukosekana katika jamii yoyote ijionayo 
naendelea kustaarabika. 

“Ni kwa sababu iliwabidi kulinda maslahi yao,” Mzee 
Mtu-Mwenzio alimjibu huku akitupa macho yake nje kupitia 
katika dirisha la Trimi. Aliyoyaona yalifurahisha sana moyo 
wake. Naye alikuwa yuko katika hali hii alipomsikia Dzombo 
akisema kuwa atokako, Fyanduzi zote hudai kwamba kazi yao 
muhimu sana ni kulinda maslahi ya kila mwananchi. 

“Huo ni unafiki na porojo tu.” Kisha akimgeukia, Mzee 
Mtu-Mwenzio akamwuliza Dzombo, “kwani huko Jehanamu 
utokako, hakuna watu waitwao “wakosa kazi?” 

“Wako.” 

“Wakosa chakula?” 

“Wako.” 

“Wakosa makao?” 

“Wako.” 

“Wakosa vyote muhimu na starehe?” 

“Wako.” Dzombo akawa hawezi kuficha ukweli wa 
Jehanamu. 

“Uchafu na unyama ambao hata hapa ulikuwako wakati 
Wa enzi ya Wachuna ambao hata wewe mwenyewe 
“meugundua katika utafiti wako?” 


201 


“Uko.” Kisha kwa haraka akaongezea, “na Yaonekana 
kuwa hali ilivyo Jehanamu ni nakala sambamba ya hali 
ilivyokuwa wakati wa Wachuna hapa kwenu.” 

Akiendelea kumdadisi, Mzee Mtu-Mwenzio akauliza, “ 
hawa maskini si raia wa serikali hizo?” 

“Tena sana,” akamjibu. 

“Na ni nani aangaliaye maslahi yao ikiwa hivi muhimu 
hawavipati? ama huishi kwa kula hewa nini?” Akichekelea, 
Dzombo akajibu, “hapana.” 

“Na bila shaka serikali zao zajidai kuwa pia zinatunza 
maslahi ya maskini?!” 

“Tena sana. Sawa na vile Wachuna walivyokuwa 
wakidai.” Dzombo akamweleza. Sasa akiangalia nje tena, 
akasema, “nadhani sasa unaelewa ni kwa nini tumekataa kuwa 
na Serikali.” 

“Kwa sababu aghalabu serikali ni chombo cha kulinda 
na kuendeleza maslahi ya tabaka fulani tu pekee?” akauliza. 

Naye Mzee Mtu-Mwenzio hakusema kitu isipokuwa 
kumwangalia tu. 

“Na huku wakidai kuwa ni watumishi kwa wote?” 
Dzombo sasa hapa akawa anajiuliza mwenyewe. 

“Na je, huo sio unafiki?” 

Naye Dzombo sasa akionekana akiangalia mbali, akajibu, 
“kweli ndio.” Kisha akasema, “lakini Mzee Mtu-Mwenzio—” 

“Naam.” 

“Iko tofauti gani kubwa kati ya Fyanduzi na hii yenu 
mulitayo Mapenzoni?” alimwuliza akiwa sasa wanaangaliana 
macho kwa macho. 

Naye bila kusita akamjibu, “ni hii: Tunajitawala 
kikamilifu. 


na 

usi danganyike, pasipo kila raia katika jamii kupata 
tumizi yake muhimu ili aweze kuishi kama binadamu halisi, 
basi haiwezekani ikasemwa kuwa watu hao wanajitawala. 
Map enzoni kwa hivyo, ni pahali ambapo tunakutana kwa 
mapenzi kwa minajili ya kutatua tofauti zilizopo kati yetu; 
nali kawaida ya serikali ni kukutana kwa shari ili kuzidumisha 
nizi tofauti. Uhakiki umeonyesha kuwa ni kwa sababu hii ndipo 
.mefanya serikali zote, kitu cha kwanza zinachong'ang'ania 
ni wao kuwa wa pekee kuwa na uwezo wa kutumia mabavu. 
Lakini kwa kuwa sisi jukumu letu ni kuona usawa kati yetu, 
nadhani ushaona Mtu-Dzombo kuwa hapa Walenisi hatuna 
askari wa namna yoyote, wala magereza. Tuna mahakama,” 
akamwambia, “lakini si za kitabaka kama zilivyokuwa wakati 
wa Fyanduzi za Wachuna. Si ajabu kwa hivyo 
hawakupendezwa na wimbo uliokuwa umeenea wakati wa 
utawala wao uliokuwa ukisema: “Katikati kabisa ya serikali 
yenu, hakuna serikali, katikati kabisa ya sheria zenu, hakuna 
sheria, na katikati kabisa ya hukumu zenu, hakuna haki, ” 
kwisha kumnukulia, akawa kimya. 

Dzombo ikabakia ni yeye sasa wa kuangalia nje. Ikiwa 
macho yake yalikuwa yakiangalia, basi ni ubongo wake ndio 
ambao ulikuwa hauoni chochote kwa kuwa fikira zake zote 
zilikuwa kwenye wimbo huu alionukuliwa. Halafu baadaye, 
kama mtu atokaye kwenye ndoto, akamwuliza, “basii ... Sasa 
kazi ya Mapenzoni ni nini?” 

Naye, vile vile bila kusita, akamjibu: “Kwanza, ni kueneza 
piranzi halisi ambayo yameshikinizwa kikiki katika uchumi 

a kiutu. Pili, ni kupongezana, kushauriana na kutiana shime. 
a tatu, kuondoa ufyanduzi na kuupinga usirudi.” 
"Basi! Haya matatu tu?” akauliza kwa mshangao. 

“Basi,” akijibiwa. 

Akiwa katika hali hiyo hiyo ya kutosadiki, akauliza, 
“hamshurutishi watu?” 

Kwa kumjibu, Mzee Mtu-Mwenzio akasema: “Sisi 
Wawalenisi tunajitawala, na ajitawalaye hashurutishwi wala 
kuambiwa — hujiambia.” 

“Hamtatui mafarakano ama matatizo kati ya Wawalenisi?” 
akaendelea kuuliza. 

“Wawalenisi wako huru; na watu huru hawashindwi 
kamwe kutatua mafarakano na matatizo kati yao. Hii ni kwa 
sababu uhuru ni kijijua na kijifahamu ili kuweza kujitawala 
vilivyo katika kila jambo pasipo kushurutishwa ama kuogofya 
na yeyote ama na chochote.” Kumaliza kusema haya, Trimi 
ikasimama kwa ghafla. “Aaa! Tumeshafika Mapenzoni — 
karibu Mtu-Dzombo,” Mzee Mtu-Mwenzio akamkaribisha 
huku akimpisha njia ili atoke kwanza. 


CSEE 


Nje, Dzombo akajikuta yumo ndani ya jengo kubwa la kiajabu 
na lenye adhama kubwa sana. Neno MAPENZONI likawa 
limeandikwa kwa herufi kubwa za dhahabu. Huku sasa 
akimwandama Mzee Mtu-Mwenzio, fikira za kwamba kwa 
hakika yuko njiani kwenda kuonana na Muumba wake 
zikimrudia. 

“Mama mia!” akashtuka. 

“Ati nini?” Mzee Mtu-Mwenzio akamwuliza. 

“Samahani Mzee Mtu-Mwenzio, hicho ni —” 

“Kiubilishi”?” akimkatiza. 

“Unaweza kusema hivyo.” 

“Na maana yake ni nini?” 

“Ni kusema. “Mamangu mie!', ama Mtume!” akamweleza. 

“Ni namna ya kuonyesha mshangao eee ... ?” 

“Ndio Mzee Mtu-Mwenzio.” 

Wakati huo wote walikuwa wakitembea ndani ya ukumbi 
mpana uliokuwa umetandazwa zulia zito lililokuwa na rangi 
za kisiki. Rangi zote saba na michanganyiko yao mara saba, 
zilikuwa zikimetameta ingawaje zile zilizoangaza zaidi ni pale 
nyayo zake zilipokanyaga. Kwa sababu ya rangi hizi na miale 
yao, Dzombo aliona sura na mavazi ya Mzee Mtu-Mwenzio 
yaking'ara na utukufu wa kipekee na akionekana kama alikuwa 
akielea hewani badala ya kuvyoga chini. Kumwona hivi, 
Dzombo akataharuki kikweli sasa na akaanza kufikiria 
madhambi yake yote aliyokuwa amefanya kwa vitendo, 
maneno, na mawazo toka kuzaliwa kwake. 

Mbele yao, mlango uliokuwa ukionekana kama chandarua 
chekundu, kwa ghafla ulijifungua na wakajikuta wakiingia 
kwa wakati mmoja na wale wajumbe wengine — kila mtu kwa 
mlango wake, ndani ya chumba cha uzuri wa ajabu. Kuta za 
dhahabu-maji na dari la mawingu ya lulu iliyokuwa na nyota 
za kila rangi zilizokuwa zikikimbizana kwa kasi. Kuta zenyewe 
zikiwa na vitundu vidogo ambavyo vilikuwa vikipitisha upepo 
mwororo wa kuburudislia. Kwa sababu hii, chumba chote 
kikasikika kama kimejaa sauti nyororo za muziki wa kuongoa... 

Lazima hao ni malaika, ndivyo Dzombo alivyofikiri. 

Kitoshe, chumba chenyewe kilikuwa kimekaa kama kisiwa. 
Kilikuwa kimezun gukwa na milizamu iliyokuwa ikipaisha na 
kupwaisha maji ya rangi tofauti-tofauti kwa kufuatia midundo 
ya muziki huo wa upepo. Ama chumba hiki kilikuwa 
kimerembekaje? ... Kumbe Peponi ni Peponi kweli? Dzombo 
“kashindwa hata na kufikiri. 

Kwa ile kweli, sio rahisi kueleza hali yake ilivyokuwa. 
Ingawaje, magoti yake yalikuwa yakimtetema. Hofu hii ilizidi 
baada ya kiambaza kimoja mbele yake kilipojifungua kwa 
urahisi ungedhani ni pazia! Na ni nini alichokiona? Buku!! 
Tena kubwa mno. Tena la dhahabu; lililokuwa limeandikwa 
kwa wino mwekundu! 

Pale kitini alipokuwa ameketi, moyo ukawa umemfa ganzi 

...Kuzini nilizini — tena sana, na wengine wengi 
nikawamezea mate. Sikuiba. Lakini nilitamani sana mali za 
matajiri. Zaidi ya hivyo, nilikuwa nikiwaombea wote wapigwe 
na radi kwa siku moja na wafilie mbali ... hii huenda ikawa ni 
dhambi na ni lazima imo mle Bukuni. Nilipinga unyanyasaji 
... lazima hii pia ni dhambi. Miungu mingi niliomba ili wanitoe 
umaskinini, ... hii pia lazima ni dhambi. Nilitaka usawa ... hii 
pia nayo lazima ni dhambi. Nili ... 

Alipokuwa akiendelea na hali hii ya kuhesabu madhambi 
yake, alishuhudia mwanamke wa kawaida akiingia na kuketi 
pale mezani mbele yao. 

“Kumbe Mungu ni Mke!!” alijisikia akisema kwa 
mshangao. Hali akiwa katika maruerue ya mshangao wake, 
akamsikia papo kwa papo akisema: 

“Nikiwa Mwenyekiti wenu kwa kikao cha muhula huu, 
nataka kuchukua nafasi hii ili kumkaribisha kwa niaba ya 
Wawalenisi wote, mgeni wetu mahususi Mtu-Dzombo wa 
BeDzombo humu mwetu Mapenzoni.” Akayatupa macho yake 
upande wa Dzombo alikokuwa amekaa na kisha akaendelea, 
“na kama ilivyo desturi yetu, tutafungua kikao hiki kwa 
kulifungua hili Buku.” 

Kufikia hapa, Dzombo mwili wote ukamjaa maji, moyo 
ukapasuka na pumzi kumwangama. Mzee Mtu-Mwenzio 
akamsikia akimaka kwa kubwata: “Basi nimetubu Bwana! 

wa naiii di! >” TAIRENI!! 

“za Mulungu” Wenzake wakamwitikia 

“Alombwaye nani?”: Aabuduwaye ni nani? Mzee Mtu 
Mwenzio akawa anamtafsiria. 

“Ni Mulungu!”: Ni Mungu. 

“Hwavoya madzo!” : Tunaomba mema. “Nagadze” 
Nayatufikie. 

“Namai!” Na mabaya? “Nagafyuke ”: Nayatuepuke. 

Baada ya kupumua kidogo, akaendelea kusema: “Na sasa, 
kwa niaba ya Wawalenisi wote, nitalifungua hili Buku letu ili 
tujiandae kwa kujitia mori kwa kukariri amri zetu kumi. Amri 
ambazo wazalendo walizikariri ili kuimarisha imani yao dhidi 
ya utawala wa Wachuna. Sasa nasi ni jukumu na wajibu wetu 
kuuendeleza mori huo ili Uchuna usirudi na ufyanduzi uzidi 
kutokomea.” 

Mara Dzombo akaona Buku likifunguliwa na mwili wake 
mzima ukamfa ganzi ... Kumbe kweli kuna siku ya hukumu? 
Lakini punde si punde, akasikia sauti ya kiume ikijaza pote 
hapo ikisema: 

“Si dhambi kuwa ulimi wa— 

Mabubu wa uoga.” 

Vigelegele vikafuata maneno haya. Kisha ukurasa wa pili 


afunguliwa na akasikia sauti ya kike ikisema: 
Si dhambi: 


kuwa macho ya— 
Vipofu wa ufahamu.” 
mae Aa elegele ... Ukurasa wa tatu ulipofunguliwa, akasikia 

“Si dhambi: 

kuwa masikio ya— 

viwizi wa ukweli.” 

Vigelegele ... Ukurasa wa nne ukafunguliwa na akasikia 
sauti ya kike ikisema: 

“Si dhambi: 

kuwatetea— 

Wanaonyanyaswa.” 

Vigelegele ... Ukurasa wa tano ulipofunguliwa, akasikia 
sauti ya kiume ikisema: 

“Si dhambi: 

kulia na— 

Wanyonge.” 

Vigelegele ... Ukurasa wa sita ukafunguliwa na akasikia 
sauti ya kike ikisema: 

“Si dhambi: 

kuwakinga waliotiwa— 

Mapingu na minyororo.” 

Vigelegele ... Ukurasa wa saba ulipofunguliwa, akasikia 
sauti ya kiume ikisema: 

“Si dhambi: 

kujitambulisha na— 

Maskini hohehahe.” 

Vigelegele ... Ukurasa wa nane ukafunguliwa na akasikia 
sauti ya kike ikisema: 

“Si dhambi: 

Kukomesha vilio— 

vya wateswao 

magerezani 

na makorokoroni.” 

vigelegele . Ukurasa wa tisa ulipofunguliwa, akasikia 
"zote mbili zikisema: ” 
Wa dhambi ... tena SI 
dhambi: kuusaliti” Uchuna! (4 
Kabla ya ukurasa wa kumi kufunguliwa, kukawa na kituo 
;. Kisha, ulipokuwa ukifunguliwa, Dzombo akasikia sauti 
alaiki, kunguruma kwake kukitetemesha hilo Jumba lote: 


“Si dhambi 

Kupigania haki na usawa 

wa kila binadamu!!!! 

si dhambi!” 

Nderemo na vigelegele vya kupasua moyo vikajaza 
Jumba lote. 

Buku lilifungwa na kisha kwa ghafla akaliona likining'inia 
angani. Huku akiwa bado ameshangazwa na haya yote, 
akaanza kuona maandishi juu ya jalada lake la nyuma yakimjia. 
Maandishi yenyewe yalikuwa yakionekana kama vile damu 
ilivyo inapochuruzika. Aliweza kuyasoma yalipomfikia karibu. 
Nayo yalikuwa yakisema: 

“LAKINI HAYA YOTE NI MADHAMBI, 

KWA WACHUNA WALA WATU.” 

Alipomaliza kuyasoma, Buku likafungika kwa kishindo 
na kutoweka. 

Baada ya haya yote, Dzombo alianza kuhisi kufifia kwa 
mwanga isipokuwa pale mbele. Hapo miale ya nuru za kutoka 
zA pembe - juu, chini, ubavuni; mbele na nyuma, 
; mng'arisha vya kiajabu. Kwa nuru hii mpya, umbo lake 
ji Nekana likiyumbayumba mfano wa kivulivuli ndani ya 
yA Pamoja na kuyumbayumba huko kote, uso wake ulikuwa 
. aa sana. Uso uliojawa na macho ya upole ambayo 

uangalia mpaka rohoni mwako. 


kias 
ya h 

Tabasamu ilijaza midomo, na ushwari wa haiba kwa jumla 
ukamtokezea na kumgusa kila aliyemkata macho. Dzombo 
akawa yuko tayari kumpigia magoti na atubu kwa kutamka 
neno moja tu: “MAPENZI” -- kwa kuwa kile alichokuwa 
akikiona hakikuwa kingine isipokuwa mapenzi yenyewe halisi 
yakijidhihirisha kimwili, alipomsikia akisema kwa sauti 
mwanana: 

“Mapenzi yetu hapa Walenisi si domo kaya bali, yatokana 
na vitendo vyetu halisi. Mapenzi sharti vitendo. Matendo yetu 
ya kiutu ndiyo mizizi ya Mti wetu wa mapenzi. Kutokana na 
mizizi-msingi huu basi, Mti huu wetu umeweza kunawiri na 
kutoa matagaa yenye majani ya kijani kibichi ya kupendeza, 
na maua yenye harufu nzuri ya kuvutia. Ikiwa mapenzi ndivyo 
hivi yalivyo, basi hatuna budi kusisitiza uimarishaji wa vitendo 
vya kiutu kila chembe ya wakati.” | 

Alinyamaza na kimya kikamzonga Dzombo. Hata yale 
maji yalitulia na ule muziki wa upepo ukanyamaza. Kisha, 
kwa macho ya maumivu na sauti ya kujali, Dzombo alimsikia 
akiuliza: 

“Je, wenzangu ... uko ujumbe wowote kuhusu Muwalenisi 
mtoto, kijana, dada, kaka, mama, baba. nyanya ama babu., 
shangazi, binamu ama mjomba; mkwe ama mzee; rafiki ama 
jirani, kukosa chakula?” | 

“Hakuna,” wenzake wakamjibu kwa pamoja. Kimya 
kikawazonga tena huku akiwaangalia mmoja mmoja kwa 
uhakikisho. 

“Je nguo?” 

“Hakuna.” 


“Matibabu?” Hapa Dzombo kisa cha Mapacha 
kikamrudia. 

“Hakuna.” Ni 

Vipi malazi na nyumba? 

“Hakuna.” 

“Je yuko asemaye hana kazi?” 

“Hakuna.” 

“Je, kutojua kusoma na kuandika?” 

“Watoto wachanga na wale wa chini ya miaka miwili tu.” 

“Mtoto wetu yoyote Muwalenisi asiyeenda Mapakuuji 
kwa sababu yeyote ya kijamii?” 

“Hakuna.” 

Akiyatembeza macho yake tena kwa kila mjumbe kwa 
uhakikisho, Dzombo mara akamwona yule Mama akipumua 
kama mtu ambaye amesamehewa kunyongwa. Baada ya 
wenzake kumwambia hakukuwa hata na mtoto mmoja wa 
Kiwalenisi ambaye hakuwa akienda Mapakuuji kwa sababu 
yoyote ile ya kijamii, akaendelea kwa kusema: 

“Aaa..., ni furaha iliyoje kusikia habari za kuvutia kama 
hizi?” Wenzangu, je kuna habari njema kuzidi hizi?” 

“Hakuna,” wakamjibu na kuongezea na, “hongera kwa 
Wawalenisi wote.” 

“Hongera. Hongera tena za kweli,” akawaunga mkono 
Wenzake. “Isisahaulike kwamba,” akaendelea kusema, “ni 
Jubudi zetu wenyewe sote ndizo zituendeshazo mbele. Ni 
furaha iliyoje kukanusha kila kukicha ule upuzi wa Wachuna 
uliokuwa ukisema kuwa bila usaidizi kutoka nje maisha yetu 

“tungeyamudu na maendeleo kutokuwako?” 

Sa Peleka mikono yake mbele na viganja vyake kuviweka 
azi, akaendelea kwa kusema, “Wawalenisi wenzangu, 
"Sekuwa vilima, hatungekuwa na matatizo. Lakini sisi Si 


Vili ; ; 
Ma. Tuna uhai na tunawasiliana. Lengo na nia ya ustaarabu 

wetu, ni kurahisisha maisha yetu siku baada ya siku, 
Tujipongezeni kwa hatua ambazo mpaka wa leo tumezipiga. 
Tulianza kwa kutaifisha udongo, kugeuza mifumo ya uchumi 
wetu na kuleta siasa zisizo za umwinyi, ubepari na 
ubwanyenye. Hii ilikuwa ni mipaka ya kijamii nasi 
tumeisukuma nyuma ili kujiendeleza zaidi. Hatujarudi nyuma 
katika nyanja za ufundi, uhandisi, teknolojia na sayansi kwa 
jumla. Vyote hivi tunazidi kuvitumia katika harakati za kuleta 
usawa, mapenzi na ufanisi kati yetu. Hakika, vita vya 
kuisukuma nyuma mipaka ya mazingira havitakoma. 

Letu hapa ni kuomba tu ya kwamba vita na mazingira 
visikome. Lakini, liko tatizo kubwa ambalo tumelirithi kutoka 
kwa walowezi Wachuna. Wao, kwa kutoweza kuwa na 
msimamo wa kiutu, tatizo hili ikawabidi wawaachilie miungu 
yao kulitatua. Tatizo lenyewe si jingine Wawalenisi wenzangu, 
bali ni hili la “uhusiano' baina ya mtu na mwenzake ... 

Nimetangulia kusema kwamba sisi si vilima, na hivyo 
basi, hili ni tatizo la milele. Lakini, umilele huu si kusema 
kuwa tatizo lenyewe haliwezi kutatulika ama kuchunguzwa, 
sivyo hivyo kamwe! Tukiwa tu watu wasiokwepa matatizo — 
bali kukabiliana nayo ili kuyatatua, haikataliki kuwa tumepiga 
hatua ndefu sana katika upande huu wa maendeleo yetu. Hata 
hivyo, yapaswa isisitizwe kuwa, ni uhusiano wa kiutu kati 
yetu ndio ambao umetuwezesha kutambua umuhimu wa 
kutorudi nyuma Uchunani. 

Kitu kingine ambacho tumeshatambua, ni kwamba kuwa 
kwa nadharia si katika sayansi ya kimazingira tu pekee. 
Tumeshakubali sasa kuwa inapohusu uhusiano kati yetu, Pia 
iko nadharia. Inatulazimu basi, kutilia maanani nadharia hii. 
Haikataliki tena kuwa uhusiano kati yetu wakati wOWOte, huwa 

a na misingi hii ifuatayo yenyewe ikiwa ndani ya 
a nyakati.” 

p. ya kunyamaza kwa muda fulani, akaanza 

3 kitendo ambacho kilimfanya Dzombo kusikia 
nadharia hiyo, ilikuwa ikipigiliwa mwake 


“Ubongo ... na mawazo yake.” 
“Ulimi ... na uhuru wake.” 
“Mazingira na siri zake.” 
“Mazingara na vikwazo vyake.” 
“Na utu ..., kisawazisho cha wote.” 
Sasa akiangalia mbele kwa macho ya ujuzi, akaendelea: 
“Ni kwa uvumbuzi wa nadharia hii ndiyo ambayo 
imetuwezesha kuendeleza kudumisha uhusiano wetu wa 
Kiwalenisi kwa kuzingatia ufahamu utokanao na nadharia hii. 
Ufahamu wenyewe umetufunulia hivi: 
Kuwa, Jamii ni ujumla wa uhusiano 
kati ya watu wenyewe. Na kuwa, Jamii 
hiyo hujijenga kwa kutegemea ni kwa 
kinamna gani mapigilio ya misingi 
ya nadharia hii yanavyojitatua katika mikinzano ... 
A ni nisitameshafutiama hivyo, ndiyo sababu kila 
Ta ga . kutanzua pingo hili. Tunazidi kuonyesha 
vamia L. a Wachuna hawakuwa binadamu, hawakuwa 
W ri EISAWA na imani wala mapenzi, ingawaje walijitia 
waliweza . a Izi zote. Haikataliki kuwa wakati wa enzi yao, 
uzalisha utajiri mwingi na kuvumbua ufanisi wa 
. - u ama kitu chochote kile walichokihitaji. Lakini 
ana sasa kuwa kiko kitu kimoja hawakuweza 

kukifanya kwa sababu ya misingi ya mfumo wa uchumi wao. 
Nacho kitu hiki ni: Ugawaji.” 

Akitupa macho yake huku na kule akaongezea kwa 
kusema, “kujua kugawa ndio utu utokao rohoni na kunyeshea 
mapenzi. Uchuna haukuweza na hautaweza milele kwa kuwa 
kiini cha uhusiano wake si binadamu, bali urundikaji wa mali 
na faida ya kibinafsi. Uchuna hauna Utu.” 

Alimaliza kwa kunguruma: “Kwa hivyo Wawalensi 
wenzangu, SHIME twende mbele; UBINAFSI tuushinde, 
USHINDANI tuuzike; Uchuna UPINGIKE; Ufyanduzi 
USIZUKE na Uwalenisi ni MAPINDUZI ... asanteni.” 

Alisimama huku jasho likimtoka. Chumba kikalipuka nuru 
yake ya kawaida huku makofi na vigelegele zikipigwa. 
Wenzake walimwandama pale jukwaani kumpongeza na 
kupongezana. Walishikana mikono na sura zao zikiwa zimejaa 
furaha wakaanza kuimba: 


Walenisi ni Sisi 
Warithi wa Usisi 

Yule na mimi Tusisi 
Tusisi ni Uwalenisiji ... 


Dzombo karibu kuzirai kwa wimbo huo kusindikiza 
maajabu ya siku ile. Maajabu ambayo awali alikuwa 
akiyatazamia kwa shauku kubwa sana, lakini sasa akawa 
machozi ya kimlengalenga kwa furaha na uhuru wa kikweli 
aliokuwa akiusikia moyoni. Moyo ukawa uko moto na ukazidi 
kumpuma kwa furaha alipogundua kuwa hayo yote yalikuwa 
yakitangazwa moja kwa moja kwa kila nyumba ya Walenisi! 
na kwamba, huo wimbo uliimbwa na kila Muwalenisi kwa 


kushikana mikono wakiwa kwenye duara. Akawa ameguswa 
kupindukia. 

Kwa hivyo basi, akatanabahi kwa ghafla kuwa katika 
Ulim wengu mzima wa Walenisi, ni Yeye tu ndiye aliyekuwa 
amesimama peke yake! Ufahamu huu ulimfanya hata bila 
kusita kupatoka mbio pale alipokuwa amesimama mpaka 
'ukwaani. Hapo, Mzee Mtu-Mwenzio alimnyooshea mkono 
na kumwingiza mviringoni. Alipojiunga tu na huo mviringo, 
akasikia kwa kauli moja, Wawalenisi wote wakimwambia: 
“KARIBUUU MAPENZONI MTU-DZOMBO wa 
BeDZOMBO!!” 

Dzombo sauti ikampotea kwani hakuwa ameshashuhudia 
mapenzi kama yale maishani. Machozi yakawa hayazuiliki 
zaidi kwa ile furaha ya kujisikia kutokuwa na shida tena. Naye, 
hata bila kuona aibu, akayaachilia na yakamdondoka huku 
uso wake ukiangalia mbele. 

... Dzombo akawa amegundua Utu wake... 


215 


Kisindikizo 


Yasemekana kuwa, baadaye Mtu-Dzombo na Mtu-Bint Fikirini 
walifunga ndoa, vyandama wakiwa Mtu-Bint Hekima, Mtu- 
Wazo na Mtu-Tabia. Wazazi walijigawa. Mama Mtu-Maanani 
pamoja na Mtu-Bint Hekima, wakawa upande wa Mtu- 
Dzombo; na Mzee Mtu-Mwenzio na wavulana wake, wakawa 
kwa Mtu-Bint Fikirini. Harusi ilifana sana. Mtu-Dzombo 
akawa basi hana la kubeza wala la kushutumu kwa kuwa 
maisha yalikuwa ya kupendeza yaliyoje? Lakini, siku moja 
Mtu-Bint Fikirini akiwa mja mzito, akamwona mumewe 
ameshika tama. 

“Dzo,” kwani hivi ndivyo alivyokuwa akimwita mumewe 
kimapenzi. “Nini tena? Nakuona siku hizi huna raha. 
Nimekukosea nini ama unakosa nini? Ukiwa una matatizo 
yoyote, yatoe tuyajadili, nami sina shaka mambo yatatengamaa 
baada ya mazungumzo,” akamshauri. 

Naye kwa kumjibu mkewe, akasema, “Fi kipenzi, sina la 
kulaumu wala ninalotamani zaidi ya wewe. Wewe umenipa 
zaidi ya mapenzi; umenipa mimi katika undani wa maisha 
yako.” Huku akivunja sauti yake akasema, “lakini ni kweli 
kiko kinachonisumbua; nacho kimesababishwa na ufahamu 
wa kiutu,” akamweleza. 

Akimsogelea mumewe, Mtu-Bint Fikirini akavitia viganja 
vya mumewe ndani ya vyake; na huku akimtazama kwa 
mapenzi, akasema, “nieleze, usiwe na hofu.” 

Hakuwa na uwezo wa kuyazuia tena mawazo yake mbele 
ya upendo kama ule wa mkewe, kwa hivyo akamwambia, 
“ukweli ni kwamba, ufahamu wa kiutu umenifanya kuwafikiria 
wenzangu huko Jehanamu — vile wateswavyo, 

wanyanyaswavyo, Waumizwavyo, WaPumbazwavy 

Jumla, kuishi katika hali Ya uzima-mauti ya uliweRio haa 

wanaopewa na Wachuna wa huko > Ni fikira hizi ndizo 

zinazonitia Simanzi Sana mara kwa mara,” akamweleza. 
“Waoneleaje sasa?” Mkewe akamwuliza. 


“Uhuru wa mtu mmoja, ama kushiba kwa mtu mmoja, 


wanakufa kwa njaa.” 
“Kwa hivyo?” 
“Kwa hivyo, nimefikiria kurudi kwetu Jehanamu-” 
Akimkatiza, akamwuliza, “Ukawazindue?” 
“Haswa.” 


Sana mpenzi Dzo. Ninajivuna kwa kukuona umeamua 
kuyafanya mawazo yako yaonekane kwa Vitendo. Huu ndio 
Uwalenisi halisi. Sina shaka wazazi, ndugu, marafiki, majirani 


kwenye mimba yake ya mjezi mitatu, akamnong'onezea 
“kumbuka, huko Peke yako. Tuko sote.” 

“Lakini sio ukiwa katika hali hii,” akamshauri. 

“Usijali, ataungana na nduguze.” 

Kusikia kujitolea mhanga kwa mkewe na tena akiwa mja- 
mzito, kuliwafanya kuangaliana kwa hisia Zisizoelezeka, na 
kisha, kwa ghafla wakakumbatiana.... 

Hivi ndivyo walivyofungasha safari ya kurudi duniani — 
ama chambilecho ni Jehanamu? 


—Mwisho— 


217 


AWA 


ia aa 


ea Iaa 


. ue ui AI GLGE 
UE NA Pa ji G k | | ja il | AG 
SIbA LUrI Ania, iii . 


WA Wa " ai 
ro sio UU mawio AH EA MUA 

Kwan BA Wa 

za un ADAMA Dana Aa BV S3457 5 da 

ii sjoz DAUT aa AA 


(y ZA 


nadani waya - adai Ba WA 


y 


Walenisi ni riwaya inayomsawiri Dzombo katika siku 
zake za hukumu. Dzombo anahukumiwa kifo kwa 
sababu ya hatia bandia. Anang'oa nanga katika 
Sayari, chombo kinachopaswa kumwua kwa ghafla. 
Hata hivyo, badala ya kummaliza, chombo kinamwe- 
pusha na hukumu hiyo, na hatimaye kumpeleka 
katika ulimwengu tofauti na autokao. Anayoyaona 
huko ni ya kushangaza lakini yenye matumaini. Je, 
Dzombo atarejea kwao? Na akirudi atakuwaje? 


Profesa Katama Mkangi ni mhadhiri aliyekomaa. 
Amewahi kufundisha katika shule nyingi humu 
nchini. Aidha amefundisha katika vyuo kadhaa, 
kikiwemo Chuo Kikuu cha Nairobi. Pia ameandika 
vitabu vingine, vikiwemo Ukiwa na Mafuta. 


ISBN 996646716-5 


JINA |. 


EAST AFRICAN EDUCATIONAL PUBLISHERS 
Nairobi os Kampala > Dar es Salaam 


www. meabooks.com 
LAMBIDI MADA MADI KIBA MIUDA LAINI BANI III 


131584 


